
Gheorghe DOLGU 


I. Criza. Serviciile financiare 


1. Reflectii cu privire la criza 
financiară și explozia ei 
din toamna 2008 


Prezentul material conține reflectiile supuse atenției la 2 octombrie 2008 
la Sesiunea ,,Tranzitia de la leu la euro pe fundalul crizei financiare mondiale”!. 

Subliniam atunci că scopul urmărit, la acel moment exploziv al crizei, era 
să ofere o grilă de lectură a mecanismelor implicate, să schiteze unele elemente 
de scenarii ale desfășurării în continuare a crizei, precum si repere privind 
dezbaterile, marile dezbateri — teoretice si politice — care se vor relansa si care 
ne vor însoți în perioada următoare. 

La 2 octombrie, criza mai era încă doar o criză financiară, încă nu si 
economică, a sectorului „real” al economiei, şi încă circumscrisă la giganticul 
spaţiu american. Ea era deja apreciată drept criza cea mai gravă de la Marea 
Depresiune din 1929-1933. 

Si pe drept cuvânt. Ajunseseră în preajma colapsului si ieșeau din scenă 
ca instituţii independente toate cele cinci mari bănci de investiţii emblematice 
pentru Wall Street. Lehman Brothers fusese lăsată să dea faliment”, Bear 
Stearns si Merrill Lynch au fost inghitite de bănci comerciale, iar Goldman 
Sachs şi Morgan Stanley s-au transformat în bănci comerciale, intrând sub 
umbrela reglementară a Fed. Dispariţia acestor cinci giganți ca instituţii 
independente de investment banking, caracterizate printr-un grad înalt de 
îndatorare şi finanțare cu ridicata, schimba peste noapte peisajul centrului 


1 Sesiunea, sub auspiciile Secţiei de Ştiinte Economice, Juridice si Sociologie a 
Academiei Române si a Comitetului National Român „Grupul de Reflectie ESEN”, a 
avut loc la Banca Naţională a României, fiind prezidată de acad. Mugur Isărescu, 
preşedintele Secţiei, guvernatorul BNR. Au fost prezenţi președintele Academiei 
Române, Ionel Haiduc, membri ai secției și alti membri ai Academiei, cadre din 
Banca Naţională şi ASE București. 

2 Cam pripit, pentru că si ea era o instituţie „too big to fail” si avea să dea un semnal 
prost pieţei financiare, anume că statul nu se va implica, ceea ce avea să se 
dovedească inexact. 

finanţelor americane. Ajunseseră în pragul colapsului cei doi giganţi cu statut de 
întreprinderi patronate de stat (GSE — Government Sponsored Entreprises), 
respectiv Fannie Mae si Freddie Mac, cu rol uriaş în finanțarea (mai ales prin 
derivate ipotecare) pieţei imobiliare pentru americanii cu venituri modeste si 
garantarea creditelor respective. Ele erau naţionalizate de către Fed și Treasury 
(ministerul de finanţe american). 


Ajunsese, de asemenea, în preajma colapsului cea mai mare firmă de 
asigurări din America şi din lume, respectiv AIG (American International 
Group), care a fost preluată de stat, ca si cele două GSE. 


Se prabusise cea mai mare firmă din categoria caselor de economii, aşa- 
numitele Savings and Loans, respectiv WaMu (Washington Mutual), instituţii 
implicate masiv în acordarea de credite ipotecare. 


Se prăbuşise una dintre cele mai mari bănci comerciale (a patra ca 
mărime), respectiv Wachovia, şi se înregistraseră cele mai mari scăderi (de la 
1987 încoace) pe pieţele bursiere. 


Amploarea şi violența acestor mișcări seismice determinau pe analiști să 
recurgă la metafore ca „un 11 septembrie în domeniul financiar”, cu aluzie la 
prăbuşirea turnurilor gemene de la World Trade Center, sau „un Pearl Harbour 
financiar” (expresie aparţinând legendarului investitor si bogătaș Warren 
Buffet). 

Un cuvânt foarte des utilizat în comentariile de presă era „subprime”, 
faimoasele ipoteci substandard, şi „active toxice”, adică toate acele instrumente 
financiare legate de asemenea ipoteci şi care prezentau un risc major de 
neonorare. Omenirea urmărea cu sufletul la gură drama care se desfășura în 
Congresul american în legătură cu faimosul plan Paulson de „salvare a Wall- 
Street-ului”, care initial a căzut în Camera reprezentanţilor şi avea să treacă în 
Senat, iar luni, 6 octombrie, și în Cameră. 

Criza încă nu trecuse oceanul în Europa, unde oameni politici şi analiști 
se mai legănau cu iluzia că „la noi e altfel”, „la noi băncile sunt solide”, „la noi 
nu sunt active toxice”, în Europa se aplică norme prudentiale mai stricte, pe 
scurt că excesele sunt americane, iar America plătește pentru excesele ei. În 
presa americană, unde aceste comentarii nu treceau neobservate, se sublinia că 
ele oglindeau „un malin plaisir”, un sentiment de Schadenfreude, adică faptul 
că francezii si nemţii „se bucurau de răul altuia”. Bucuria avea să fie de foarte 
scurtă durată. Pentru că in Benelux, Germania, Anglia, Franța, mari bănci 
cădeau, iar Europa începea şi ea seria unor dramatice întâlniri „în 4”, „în 15+1”, 
„în 27” etc. şi a unor ample măsuri de intervenţie statală si nationalizäri, 
inclusiv de intervenţie din partea Băncii Centrale Europene. Criza financiară 

devenea rapid mondială. Vechiul continent ezita între măsuri solidare şi măsuri 
nationale, iar unele tari, ca Islanda, nu ezitau să apeleze la măsuri neconcertate, 
de disperare, dar si de concurenţă neloială. Guvernul laburist al Angliei, în 
contradicție cu virajul său spre dreapta, pe care de peste un deceniu îl desfășura 
sub stindardul „New Labour” şi „a treia cale”, revenea la programe inspirate de 
tradiţiile fabiene și de etatismul keynesian. 

Europa, sub președinție franceză, cu sprijinul din partea lui Gordon 
Brown, dar si al Angelei Merkel, precum si al lui Jose Manuel Barroso 
(Comisia Europeană) și al lui Jean Claude Trichet (Banca Centrală Europeană), 
a reușit să convingă SUA de necesitatea unui summit (sau a unor summit-uri) şi 
că acesta să se desfăşoare nu în 7 sau 8, ci în 20, astfel că, alături de cele 7 mari 
tari industrializate, să fie si toți reprezentanţii grupului BRIC (Brazilia, Rusia, 
India, China) si alte tari (din Golf, în special) capabile să pună la bătaie 
importantele lor resurse (cca 2 trilioane de dolari) din râvnitele, dar şi temutele 
fonduri suverane (Sovereign Wealth Funds). În 20, Europa se simte suficient de 
puternică pentru a impune nu numai convenirea unei declarații de intenţie, a 
unor principii generale, ci şi a unor măsuri concrete de reformă a sistemului 
financiar global, ba chiar de „refondare a capitalismului”, cum ultraambitios 
clama la Toulon Nicholas Sarkozy. 


1. Detonatorul din imobiliar 


Detonatorul crizei financiare actuale a fost spargerea faimosului „housing 
bubble”, adică a balonului speculativ din sectorul imobiliar al Americii. 

Acest balon a fost alimentat, în primul rând, de cel mai puternic boom al 
creditului din istoria Americii si care se explică prin întreaga dezvoltare internă 
postbelică a SUA, care a favorizat, prin apelul crescând la credit și îndatorare, 
formarea societăţii de consum, transformarea cheltuielilor de consum în 
principalul motor al creşterii americane. El a fost alimentat, în al doilea rând, de 
schimbările tectonice petrecute în economia mondială odată cu ascensiunea 
unor tari emergente, care a permis atât contracararea inflaţiei, cat şi valul de 
creștere a preţurilor la petrol şi alte resurse energetice, pe fondul general al 
globalizării. Surplusul de capital apărut în aceste tari si incapacitatea lor 


PEL 


* Ca si ,,exuberanta iraţională” a pieţelor bursiere, această fericită expresie îi aparține, 
după ştiinţa mea, lui Allan Greenspan. Am întâlnit-o în recenta sa carte, The Age of 
Turbulence. 

economică de a-l folosi pe plan intern au dus la fluxul net de resurse financiare 
din aceste tari spre ţările dezvoltate, în special spre SUA, tara care, prin 
dimensiunea si sofisticarea pieţelor si prin posesia celei mai importante valute 
de rezervă, este cea mai în măsură să absoarbă fluxuri enorme de capital. În 
această privinţă, ultimii 10 ani au reprezentat o perioadă cu totul aparte, atât 
prin explozia instrumentelor financiare şi în general a pieţelor de capital, după 
abrogarea, în 1998, a legii Glass-Steagal (care obliga la o separație netă între 
activitățile de commercial banking și cele de investment banking), cât si prin 
creșterea prețurilor la resurse energetice. 

Desigur, în această discuţie, poate fi evocat, asa cum face Franţa si 
preşedintele Sarkozy, şi rolul politicii chineze de a menţine un curs subevaluat 
al monedei naționale, dar costurile de muncă atât de reduse din China pot 
explica singure, alături de politica ei de deschidere, climatul deosebit de propice 
promovării exporturilor ei. 

Credite abundente înseamnă ipso facto şi credite ieftine. În SUA, 
ieftinitatea creditelor a fost suplimentar stimulată de politica Fed, care, prin 
dobânzi reduse, a vrut să contracareze efectele declinului bursier provocat în 
2001 de spargerea balonului speculativ al valorilor tehnologice. O politică de 
înțeles, dar care a durat prea mult si care a contribuit la umflarea balonului 
speculativ din imobiliar. 

În sfârșit, ultimul factor pe care as sori să-l evoc este politica statală de a 
sprijini accesul la proprietatea rezidentialä a cât mai multor americani, în 
dorința de a-i câștiga pentru politicile conservatoare în materie de taxe si 
impozite şi de restrângere a măsurilor de welfare. 

În acest context au apărut și s-au dezvoltat pe scară largă faimoasele 
credite ipotecare subprime. Se constituise, în acest sector, o buyer’s market, o 
piață a cumpărătorului în care acesta era îmbiat să ia credit de către un broker 
interesat în obținerea comisionului său. Nu i se cerea niciun avans si nu se 
interesa nimeni de bonitatea clientului, pentru că brokerul doar intermedia 
creditul în numele unei case de economii, care, la rândul său, îl „vindea” unei 
instituţii emitente de mortgage backed securities, adică de obligaţii ipotecare. 
Riscul se deplasa de la instituția emitentă de credite ipotecare spre cea emitentă 
de obligaţii ipotecare si de la aceasta — în cele patru vânturi — spre alte instituții 
— de credit, de investiţii financiare — fonduri mutuale, hedge funds, fonduri 
suverane etc. 

Că nu interesa bonitatea beneficiarului de ipotecă, că nu i se cerea niciun 
fel de acte doveditoare o certifică și faptul că acestor credite subprime li se mai 
spunea si „credite bazate pe mărturii mincinoase” (liar’s credit). 

Atâta vreme cât boom-ul imobiliar continua (la fel ca într-o schemä 
piramidală — Ponzi, Caritas, nu contează care), totul mergea ca pe roate sau într- 
o veselie, cum s-ar spune astăzi. Preţurile caselor creșteau, promotorii imobiliari 
obțineau fără probleme credite imobiliare si demarau noi si noi proiecte, 
proprietarii de case deveneau mai bogaţi si se comportau ca atare (potrivit 
faimosului Wealth effect — efectul de patrimoniu, de bogăţie). Ei luau credite 
ipotecare avantajoase pentru a-şi finanța cheltuielile de consum și refinantau 
aceste credite prin alte împrumuturi și mai avantajoase sau își dobândeau o a 
doua sau o a treia casă ca un plasament. Efectul de patrimoniu asigura creșterea 
consumului, chiar și atunci când veniturile publicului larg erau afectate de un 
declin bursier, cum a fost cel din 2001. Pe întregul lanţ creantier se încasau 
comisioane, dobânzi etc., iar America își păstra leadership-ul în ceea ce privește 
ponderea proprietarilor de case în totalul familiilor. 

Când prețul locuinţelor începe însă a se reduce, cum s-a întâmplat din 
august 2007 (de când au scăzut cu o cincime), spirala virtuoasă se transformă 
într-o spirală vicioasă. Tot mai multi beneficiari isi ratează scadentele de plată. 
Multi dintre ei sunt evacuați. Alţii își abandonează locuințele în momentul în 
care valoarea acestora coboară sub nivelul obligațiilor restante. Oferta pe piața 
imobiliară creşte, ceea ce accentuează tendința de scădere a preţurilor. 
Promotorii își reduc proiectele. Activitatea de construcții se contractă. Pe lanțul 
instituţiilor si instrumentelor de credit se propagă socurile. Spirala ascendentă 
devine un maelstrom. Apare o criză de lichiditate pe acest lant care face 
victime: la nivelul instituţiilor direct creditoare, al caselor de economii (vezi 
WaMu), la nivelul instituţiilor de finanţare și garantare a creditului ipotecar 
(Fannie Mae si Freddie Mac), la nivelul băncilor de investiţii (cele 5 „mari” de 
pe Wall Street), la nivelul băncilor comerciale cu active grevate de asemenea 
valori „toxice”. 

FMI estima că pierderile provocate de criza creditelor ipotecare din SUA 
s-ar cifra pe glob la aproximativ 1300 miliarde de dolari, dar astăzi estimările 
evocă cifre de 3000-4000 miliarde. Băncile si alte instituţii financiare şi-au scos 
deja din active circa 760 miliarde de dolari. 

Treptat, şi alte instrumente și titluri de credit devin „toxice”, creditele 
pentru achiziții de maşini, cardurile de credit, creditele de studii etc. Ele se 
regăsesc în întregul sistem bancar şi în „umbra” acestuia (the shadow banking 
system). Ele se regăsesc, de asemenea, în swap-urile pe risc de credit (credit 
default swaps — CDS) şi în CDOs (collateralized debt obligations), obligații 
care au apărut si au cunoscut o ascensiune fulminantă în ultimii câţiva ani. 
Valorile subiacente acoperite de aceste titluri s-ar cifra la aproape 600 trilioane 

de dolari, dar numai la vreo 6 trilioane, dacă e vorba numai de titlurile 
creantiere respective. 


În comunitatea de afaceri se răspândește conștiința că această piramidă de 
„active toxice” pe care o reprezintă diversele produse derivate ameninţă să se 
prăvale, antrenându-i în căderea ei. Se răspândește astfel criza de încredere, 
care înseamnă totodată neîncrederea în partenerul de afaceri, aversiunea fata de 
risc (risk aversion) si preferința pentru lichiditate. 

Criza de încredere duce la blocarea sistemului bancar. Ea duce la 
înghețarea pieţei interbancare și, implicit, la blocarea întregului sistem de 
credit. Criza de încredere poate cuprinde și populația, generând panică şi o 
năvală (run) asupra unor bănci pentru retragerea de depuneri, asupra unor 
fonduri mutuale şi hedge-funds pentru efectuarea de răscumpărări. Criza de 
încredere se transformă astfel în criza de lichiditate sau chiar într-o criză de 
solvabilitate. 


Cele mai expuse la aceste crize sunt băncile de investiţii independente, 
fondurile mutuale si alte instituţii similare care nu beneficiază de perna 
amortizoare a depozitelor de care dispun băncile comerciale. 

Nevoia de lichidităţi împinge o serie de actori să arunce pe piaţă „în 
catastrofă” volume imense de active, ceea ce generează căderi importante de 
cursuri si febrilitate pe pieţele bursiere. Diminuarea peste noapte a capitalizării, 
obligaţia de a ajusta în permanenţă activele la cursul pieţei (mark to market) si 
efortul permanent de a rămâne în limitele dictate de normele de capitaluri 
proprii minime (capital adequacy) înseamnă că noi si noi pachete de titluri 
trebuie aruncate pe piaţă, ceea ce atrage deprecierea lor $.a.m.d. 

Din sectorul financiar (bancar şi nebancar), criza de încredere trece 
inevitabil în sectorul real, atât prin contagiune de umoare, deci prin trecerea la 
o dispoziție pesimistä şi comportamente adecvate în materie de consum si de 
investiţii, cât si prin contracția creditului (credit crunch, reserrement du 
credit). În medie, recesiunea urmează la 12-16 luni. Acum ea pare că se 
instalează mult mai repede. În luna februarie 2009, ea era o realitate în mai toate 
țările dezvoltate și continua să se extindă. 

La nivel interregional, mecanismul contagiunii este similar. Schimbarea 
de dispoziţie (mood) este cea mai rapidă. Ea este asociată cu pierderea de 
încredere în parteneri despre care nu poți sti cât de expuși sunt la „active 
toxice”. Refluxul capitalurilor speculative si mișcările centrifuge determinate în 
sucursale și filiale de convulsiile firmelor-mamă accentuează și ele fenomenul 
de contagiune. 

Aşadar, un blocaj undeva pe fluxul resurselor financiare, revelația 
existenței unor active toxice (acum derivatele, în anii '80 aşa-numitele junk 
bonds, care au împins la faliment sute şi sute de case de economii din SUA), 
criza de încredere, criza de lichiditate, criza de solvabilitate, acestea sunt 
verigile din lanţul crizelor financiare, elementele spiralei descendente care nu se 
opreşte decât când piaţa a atins punctul cel mai de jos, la care se poate realiza 
un nou echilibru. 

O manifestare şi un rezultat al crizei financiare este restrângerea, 
contracția creditului, rezultată în special din extinctia băncilor de investiţii si din 
procesul de delevereging (dezîndatorare în curs la nivelul hedge-fund-urilor si 
al altor componente ale sistemului financiar-umbră). După cum apreciază FMI, 
băncile din SUA şi Europa își vor reduce activele cu 10 trilioane de dolari, 
respectiv cu 14,5%. 

Oricât de dramatice ar fi evoluţiile de pe pieţele bursiere, cu scăderi de 
circa 20% înregistrate într-o singură săptămână, punctul nevralgic continuă să-l 
reprezinte pieţele de credit, respectiv blocajele si dobânzile mari de pe pieţele 
interbancare, faptul că societăţile nefinanciare nu-și găsesc plasamente pentru 
emisiunile lor de efecte de comerț (commercial paper), întrucât fondurile 
(mutuale) monetare evită orice alte active în afară de cele mai sigure, iar 
economia reală suferă în plus de pe urma contractiei creditului de consum si a 
faptului că potenţialii cumpărători de automobile nu mai găsesc credite. 

Contractia creditului, alături de alți factori, se va repercuta asupra 
economiei reale. În SUA, în trimestrul IV, PIB a scăzut în termeni anuali cu 
6,4%, iar semnele de recesiune se înmulţesc. Declinul producţiei e vizibil și în 
Anglia, Franţa, Germania si Japonia. Această contracție ar avea însă dimensiuni 
mult mai mari (7,3% în SUA, 6,3% în Anglia si 4,5% în restul Europei) dacă în 
SUA şi Europa nu s-ar fi adoptat măsurile de intervenţie cunoscute, la care ne 
vom referi mai departe în acest studiu. 


2. De ce şi cum s-a ajuns aici? 


Intotdeauna după o catastrofă se caută cauze si responsabili, mai ales 
responsabili care să fie tintuiti la stâlpul infamiei. Așa este si în cazul crizelor 
financiare. Mai ales acum, când este vorba de ,,moralizarea capitalismului” şi se 


3 La începutul lunii octombrie 2008, decizia Fed de a cumpăra efecte de comerţ 
înseamnă că Banca Centrală Americană acordă direct împrumuturi întreprinderilor. 

cunosc și salariile mirobolante si „parașutele aurite” prevăzute în contractele cu 
diverşi şefi de firme. Asemenea discuţii au, desigur, rostul lor. Dar ele, atunci 
când nu poartă tenta unui populism ieftin, comportă riscul deturnării atenţiei de 
la ceva cu mult mai important, anume de la a identifica procesele şi fenomenele 
care au dus la o anumită situație pentru a imagina măsuri care să prevină 
repetarea lor în viitor. 


Sigur, se poate sublinia și cu temei, si cu folos că mișcarea ciclică și 
baloanele speculative sunt proprii capitalismului. Cu temei, pentru că, în 
condiţiile unei economii de piață generalizată, asa cum spunea Keynes, valurile 
de optimism alternează inevitabil cu valurile de pesimism, acestea fiind la 
rândul lor amplificate de rolul creditului şi, am adăuga noi, actualizându-l pe 
Keynes, mai ales în condiţiile exploziei derivatelor şi a globalizării financiare. 
În ceea ce priveşte mecanismul transferului crizei de la sectorul financiar la 
sectorul real, rămâne valabilă descrierea făcută în anii '30 ai secolului trecut de 
către Irving Fisher, marele economist american (cel mai mare după părerea lui 
Tobin). 

L-am mai putea completa pe Keynes cu Schumpeter si aminti de acea 
„creative destruction”, cu funcție ecologică a crizelor, de a curăța pădurea de 
uscături. După cum am putea evoca si faptul că, după spargerea lor, unele 
baloane speculative au lăsat după ele urme durabile si salutare, ca, de pildă, în 
secolul al 19-lea în SUA, o reţea de căi ferate, care avea să contribuie 
substantial la integrarea economică a ţării, iar în 2001, după faimosul dotcom 
bubble — o rețea de magistrale internet. 


Sublinierea perenitatii ciclului este bună pentru a fi contrapusă celor care 
în perioada de glorie a sintagmei „noua economie”, adică acum vreo 10 ani, 
afirmau că „ciclul e mort” sau care, ca Gordon Brown, acum nu mai mult de un 
an, afirma că a apus vremea alternantei perioadelor de boom cu cele de criză. 
Dar ea ecranează faptul că fiecare ciclu are specificitätile lui, iar atunci când e 
vorba de cicluri excepţionale, ca cel care ia dramatic sfârşit acum, ele trebuie 
studiate pentru a trage invatamintele cuvenite. 


Or, acum avem de a face şi cu cel mai prelungit și mai puternic boom din 
istoria americană, și cu, probabil, cea mai puternică criză financiară. Criza, prin 
duritatea ei, este un corolar firesc al boom-ului. Ea parcă dă dreptate celor care 
susțin că aici lucrurile se petrec ca în viata: „cu cât e mai de pomină chiolhanul, 
cu atât mai cumplită și mai lungă e mahmureala”. 

Deci ce particularităţi ale modelului american scoate la iveală actuala 
degringoladă financiară? 

1. Supraextindere în materie de credit şi îndatorare. Am mai 
menționat această caracteristică, pe care o regăsim la toate nivelurile: al 
consumatorilor, al firmelor, al sectorului public. În acest moment, criza 
financiară e legată mai ales de îndatorarea familiilor și a firmelor din sectorul 
financiar. 


Cât de mare e această îndatorare? Să judecăm în lumina cifrelor. Datoria 
familiilor/gospodăriilor americane a crescut de la aproximativ 50% din PIB în 
1980 la 100% în 2006, când a fost atins nivelul maxim. Așadar, datoria acestor 
entități a crescut de două ori în decurs de un sfert de veac şi ajunsese 
echivalentă cu întregul produs intern brut al Americii, de circa 13 trilioane, 
adică 13 000 de miliarde de dolari. 

La nivelul firmelor din sistemul financiar, datoria a crescut de la 21% în 
1980 la 116% din PIB în 2007, deci nu de două, ci de peste cinci ori în același 
interval de timp. 

Această creştere fabuloasă e legată de particularităţi interne ale evoluţiei 
americane, îndeosebi de financiarizarea crescândă a economiei, şi de tot ceea ce 
comportă aceasta la nivelul instrumentelor financiare si al sistemului financiar 
american, dar si de factori externi, într-o lume a globalizării în primul rând 
financiare. Căci îndatorarea americană a fost alimentată de un aflux extraordinar 
de capitaluri din afară, bazat pe un enorm surplus al economisirii (saving 
surplus) în economiile emergente. Acest surplus se manifestă, inter alia, în 
faptul că, între 2005 şi momentul de față, rezervele băncilor centrale din această 
zonă au crescut de cinci ori, ajungând la aproximativ 5 trilioane, deci 5000 de 
miliarde de dolari. Analiştii pun această creștere fabuloasă pe seama unor 
factori de natură diversă, între care: prăbuşirea sectorului investiţiilor după 
crizele financiare de la sfârșitul ultimului deceniu al secolului trecut, creşterea 
preţurilor la petrol în ultimii câţiva ani (până pe la mijlocul anului 2008), 
creșterea mai rapidă între 2004 şi 2007 a surplusului chinez, legat în parte de 
subevaluarea monedei acestei tari. 

Pe un plan mai larg, era vorba de contextul legat de colapsul economiei 
centralizate în Uniunea Sovietică si ţările din Europa Centrală si de Est, de 
progresul Chinei pe calea reformei si a economiei de piaţă si de faptul că in 
India si alte tari în curs de dezvoltare aceste evenimente au provocat abandonul 
metodelor de comandă, al mizei pe sectorul de stat si planificare si reorientarea, 
deschiderea „spre economia de piață, comerţul liber si proprietatea privată . 


4 Într-un substanţial capitol din cartea sa The Age of Turbulence, apărută în 2007, Allan 
Greenspan se ocupă de acest paradox (conundrum) pe care îl constituie scăderea 
randamentului obligaţiilor de stat pe 10 ani, în condiții când Fed trecea la majorări de 

Abundenta creditului a dus, prin intermediul concurenţei, la intensificarea 
goanei după clienţi, la reducerea exigentei în materie de solvabilitate a acestora, 
la ieftinirea continuă a creditului si asumarea de riscuri tot mai mari. 


Supraextinderea în materie de credit este oarecum asemănătoare cu 
fenomenul politic pe care îl identifică Paul Kennedy când vorbeşte de 
supraextinderea imperiilor la un anumit punct din existența lor, când începe 
declinul acestora (vezi „The Rise and Fall of the Empires”). Acest lucru îl 
constată și Ben Bernanke, președintele Fed, evocând criza financiară si rolul de 
detonator pe care l-a avut „sfârşitul boom-ului imobiliar din SUA”, remarcând: 
„Totuşi, aşa cum au arătat evenimentele ulterioare, problema era mult mai 
amplă decât creditele subprime. Marile valuri de capital care pătrundeau în 
SUA şi alte state au stimulat o goană după randamente, o subevaluare a riscului, 
o îndatorare excesivă si dezvoltarea de instrumente financiare complexe si 
opace, care păreau să se comporte bine la vreme de boom, dar care în condiţii 
de stres se dovedeau fragile”. In această frază este, cred, spus tot ceea ce este 
esenţial si în legătură cu contextul, si în legătură cu derivatele, de care ne vom 
ocupa în continuare. 


2. Derivatele, piesă centrală a crizei. Aceste cuvinte, aparținând unui 
„academic” de la Universitatea din San Diego’, surprind ceea ce crede si 
semnatarul acestor randuri despre rolul acestor instrumente financiare in 
desfäsurarea crizei. Ele completeaza continutul frazei de mai sus a presedintelui 
Fed. 


Dar ce sunt derivatele si cum au contribuit ele la fragilizarea sistemului 
financiar american? 


Insusi termenul de derivate nu este in uz decat de pe la inceputul anilor 
’90. Mai înainte se foloseau expresii ca „instrumente extrabilantiere”, „produse 
financiare”, „instrumente de risk management” sau „inginerie financiară”. 


Derivatele sunt produse financiare negociabile a căror valoare depinde de 
sau derivă din valoarea altor active (proprietăți, obligaţii, acţiuni) sau 


„prime rate”. El îl trece in categoria enigmelor, ca și crahul bursier din 1987. fl 
plasează în contextul globalizării si al efectelor ei puternic resimtite de la mijlocul 
anilor ’80, dar când e vorba de boom-ul imobiliar, exprimă doar ,,speranta” că 
majorările de prime rate operate (prea târziu!) după 2004 vor reuși „să tempereze” 
acest boom, care „încă de pe atunci făcea valuri nedorite” (pp. 377-378 şi 
următoarele). 

5 Ben Bernanke: Stabilizing the Financial Markets and the Economy, Expunere la 
Clubul Economic din New York, N.Y., 15 octombrie 2008. 

6 New York Times din 9 octombrie 2008. 

combinaţii de active sau instrumente financiare”. Din această categorie fac 
parte: contractele la termen (futures), forward, opţiuni și swap-uri, ca si 
produsele titrizării (obligații ipotecare sau bazate pe alte tipuri de creanţe). Ele 
s-au dezvoltat în contextul unui sir de procese si măsuri care s-au înläntuit, 
printre care decizia din 1971 a administraţiei Nixon de a trece la regimul 
cursurilor flotante, biruirea inflaţiei din anii '70, excedentele de dolari apărute la 
unele state din Orientul Mijlociu şi alte zone în urma celor două șocuri 
petroliere, iar în ultimii 10-15 ani, în urma globalizării și mai ales a măsurilor de 
dereglementare, în contextul cărora băncile comerciale au putut să atragă 
resurse nu numai prin procesul lent şi costisitor al constituirii de depozite, dar şi 
prin apel la piaţa de capital, după abrogarea în 1998 a legii Glass-Steagal, care 
le interzicea să se ocupe de investiţii în instrumente financiare sau în alte 
activități ținând de investment banking. Ele au permis şi o sustragere de la 
rigorile acordului de la Basel referitor la rezervele minime de capital prin 
ajustarea activelor în funcție de gradul de risc (capital adequacy). 

Derivatele au cunoscut o veritabilă explozie în decurs de numai 10-15 ani 
si au constituit unul dintre componentele de bază ale financiarizării economiei 
în SUA si Anglia și, într-o măsură mai redusă, dar totuși considerabilă, în 
Europa „celor 15” (Euroland) și alte zone din lumea industrializată. 

Derivatele care se află cel mai mult în atenția analistilor sunt cele bazate 
pe credite ipotecare (Mortgage Backed Securities), respectiv obligaţiile 
ipotecare, si cele bazate pe colateralizarea acestor obligații și creanţe ipotecare 
(Collateralized Mortgage Obligation), precum şi aşa-numitele CDOs 
(Collateralized Debt Obligations) similare ca structură cu CMOs, dar care, cel 
mai adesea, se bazează pe obligații și creanţe neipotecare. De asemenea, în 
atenţie sunt swap-urile pe risc de credit (Credit Default Swaps). Colapsul unor 
mari giganţi financiari ca Fannie Mae, Freddie Mac, AIG (American Inter- 
national Group), WaMu si a celor cinci bănci de investiții independente este 
legat de detinerile imense de asemenea instrumente în portofoliile lor de active. 

Piaţa derivatelor reprezintă astăzi o valoare de circa 531 trilioane de 
dolari (după alți analişti, 600 de trilioane) față de 106 trilioane în 2002 si doar 
vreo 30 de trilioane în 1995. 

Că reprezintă o lamă cu două tăișuri se ştie de mult. „O derivată, 
consemna la 4 martie 1995 Financial Times, este ca o lamă de ras. O poţi folosi 


7 Pentru că „derivă din” li se spune derivate, în engleză derivatives. Dacă în română li 
se spune derivative, ca în engleză, înțelesul intrinsec al termenului se pierde. Să 
spunem, așadar, derivate, și nu derivative. 

pentru a te rade cu ea si a te face atractiv pentru iubita ta. Poţi să-i tai acesteia 
gâtul cu ea. Sau o poţi folosi pentru a te sinucide” . 


Warren Buffet, Sôros, ca să nu ratăm şansa de a-i menţiona pe acești doi 
investitori de geniu, dar si savanţi ca Joseph Stiglitz şi Paul Krugman se numără 
printre numeroși critici ai acestor instrumente, denumite de unul dintre ei „arme 
financiare de distrugere în masă”. 


Ele sunt excesiv de complexe şi opace, astfel încât cel mai adesea sunt 
cumpărate fără a fi înţelese de cumpărători, ba chiar si de către instituțiile 
emitente, cum rezultă din faptul că giganţi ai pieţei au căzut pradă crizei pentru 
că au fost surprinși de criză cu mari detineri de asemenea titluri. 

Derivatele au fost create spre a diminua sau compensa pierderile din 
investiţii financiare (de exemplu, din deținerea de obligaţii ipotecare). Într-o 
mult mai mare măsură, ele sunt folosite însă de prestatorii de servicii financiare 
sau de societăți nefinanciare pentru a-și asuma riscuri mai ample si mai 
complexe decât şi-ar asuma în absenţa lor. 


Poate însă că, în această privință, reprosul de bază care li se poate face 
este că rup total asumarea riscului de urmările lui. Emitentii de credite ipotecare 
transferă orice riscuri asupra emitentilor de produse ipotecare titrizate, iar 
aceștia — asupra investitorilor — bănci, fonduri mutuale, fonduri de pensii, hedge 
funds, fonduri suverane etc. 

Complexitatea și opacitatea acestor instrumente le fac greu de urmărit pe 
fluxurile financiare; la vremuri de tensiune, deci de criză, ele sporesc lipsa de 
încredere, cu toate implicațiile ei pentru inlantuirea descendentă a 
evenimentelor, în primul rând, prin percepţia unui mult mai mare rise de 
contrapartidă. Această slăbiciune inerentă este amplificată de faptul că 
tranzacţiile cu asemenea instrumente (realizată over-the-counter, de gré à gré, şi 
nu într-o piață ordonată si organizată) au fost lipsite de o infrastructură 
corespunzătoare pentru decontare și compensare. 


În sfârşit, derivatele se pretează într-o măsură mult mai mare decât 
instrumentele de credit utilizate de băncile comerciale la comportamente 
prociclice, respectiv la accelerare si fugă înainte în perioada de boom si la 


8 Am auzit multe asemenea formulări în 1997, la Conferinţa Internațională asupra 
Derivatelor de la Montreal (Canada). După discuţiile pe care le avusesem la Chicago 
cu specialişti pe această temă, inclusiv de origine română, a fost un extraordinar prilej 
de a pătrunde în lumea extrem de complexă a acestor instrumente, de o tehnicitate 
ameţitoare. Acolo, la recepţia finală oferită de primarul din Montreal în holurile 
Muzeului de Artă, aveam să beneficiez de o reîntâlnire cu Magritt, prilejuită de o 
extraordinară expoziţie itinerantă, cuprinzând zeci si zeci de pânze faimoase ale 
maestrului, care nu încetează să mă încânte. 

accentuarea declinului în faza de criză. Ele permit întreprinderilor de servicii 
financiare şi societăților nefinanciare să-și asume riscuri mai mari și mai 
complexe, pe care altfel le-ar evita, de exemplu, acordând mai multe credite 
ipotecare si emițând mai multe titluri din categoria obligaţiilor emise de 
societăți pe acţiuni (corporate debt). 

Derivatele amplifică volumul şi efectele creditului. Alături de acţiuni şi 
obligaţiuni, ele contribuie la mobilizarea economiilor populaţiei si firmelor si la 
orientarea rapidă a resurselor financiare spre domeniile în care se desfășoară 
inovațiile tehnice şi economice. Avansul tehnologic și dinamismul de care s-a 
bucurat până nu de mult economia americană se datorează, într-o anumită 
măsură, faptului că sistemul financiar american s-a sprijinit prioritar pe 
activitatea de investiţii financiare, pe finanţarea prin pieţele de capital, că el, cu 
alte cuvinte, a fost un market-based, și nu un bank-based financial system 
(un sistem financiar bazat pe pieţele de capital, şi nu pe creditul bancar). 

Reversul medaliei sistemului bazat pe pieţe îl constituie cortegiul de 
fenomene care au dus la blocarea circuitelor financiare si criza financiară prin 
care trece economia americană și mondială. Căci, vorba lui Milton Friedman: 
„there is no such thing as a free lunch”. Până mai ieri, rachete propulsoare ale 
economiei americane spre orbite tot mai înalte de performanțe tehnice și 
economice, derivatele au devenit dintr-o dată un teribil handicap, o sursă 
inepuizabilă de active toxice, pietre de moară care afundă tot mai mult 
economia în maelstrom-ul crizei. 

Ele sunt greu de evaluat corect, chiar și de către cele mai competente şi 
mai corecte agenţii de rating. 


3. O concentrare excesivă. Fragilitatea unui sistem financiar bazat pe 
finanţarea prin pieţe de capital este cu atât mai mare cu cât concentrarea a atins 
un grad înalt în rândul instituțiilor financiare. Bănci de investiţii, precum 
Goldman Sachs sau oricare alta din faimoasa chintă de asemenea instituții de pe 
Wall Street, fonduri speculative ca LTCM, instituţii de asigurare ca AIG sau cei 
doi gemeni cu rol-cheie în finanțarea sectorului imobiliar — Fannie Mae si 
Freddie Mac — au ajuns atât de mari, cu un rol atât de mare în osatura sistemului 
financiar, încât colapsul oricăreia dintre ele poate să determine colapsul 
întregului sistem, o catastrofă americană și mondială. Ele au devenit prea mari 
pentru a se prăbuși fără urmări catastrofale, deci, cum spun americanii, to big to 
fail. Tocmai de aceea, lăsând pe un plan secund orice considerente de risc moral 
(moral hazard), atât în America, cât si în Europa, statul a sărit în ajutorul lor 
pentru a le salva de la dezastru, chiar si prin măsuri atât de „odioase” pentru 

dreapta conservatoare (din America), cum ar fi preluarea integrală sau parțială 
de către stat. Tocmai de aceea, în ajunul „summit-ului celor 20” de la 
Washington, din 15 noiembrie, președintele SUA, George Bush, avea să 
sublinieze că el este „a free market guy”, cineva care crede în piaţa liberă, dar 
care nu ezită la momente de cumpănă să recurgă la rolul statului. El a subliniat 
acest lucru în dramatica sa intervenție de la Manhatan Institute din New York, 
în care s-a ridicat în apărarea capitalismului gi a valorilor pieței libere. 


4. Practici contabile discutabile. Fragilitatea sistemului financiar bazat 
pe pieţe de capital a fost accentuată, de asemenea, de o practică de contabilitate 
ok la vremuri bune, dar cu rol de accelerator al prăbușirii în hău la vremuri de 
restriște. Este vorba de actualizarea permanentă conform preţurilor pieţei, deci a 
cursului acțiunilor și a valorii de piață a unei firme (capitalizarea sa) sau a unui 
portofoliu, așa-numita marking to market. Declinul de pe pieţele bursiere 
modifică mereu raportul între diverse componente ale activelor firmei de 
investiţii financiare, hedge-fund-ului etc., raportul între fondurile proprii şi 
fondurile atrase, accentuând criza de lichiditate şi de solvabilitate. Nu e de 
mirare că, în diversele proiecte de reformă a sistemelor financiare, revizuirea 
normelor contabile se regăseşte aproape invariabil. 


5. Excesele dereglementării. Ajung, astfel, la o problemă de principiu, 
cu rol-cheie în declanșarea si desfășurarea crizei financiare actuale, problema 
reglementării. 

După cum se ştie, dacă ar fi să izolăm un singur proces care a marcat 
determinant evoluția capitalismului în ultimele trei decenii, acesta este dere- 
glementarea. Acest proces a demarat în anii administrației democrate a lui 
Jimmy Carter, la sfârşitul anilor ’70. Fără niciun parti pris ideologic, s-a trecut 
atunci la o regândire a regulilor de joc din anumite sectoare pornindu-se de la 
considerente foarte pragmatice, pe baza analizei costurilor si beneficiilor. În anii 
Reagan, dereglementarea a devenit sistematică. ea izvorând din convingeri 
doctrinare, trasabile până la Friedman si mai departe în timp, până la Hayek si 
chiar la A. Smith. E vorba de filonul libertarian al gândirii liberale, după care 
pieţele tind spre echilibru, se autocorectează, iar preţurile oglindesc toată 
informaţia disponibilă. În ceea ce priveşte statul, acesta, cum îi plăcea lui 
Ronald Reagan să sublinieze, este nu parte a soluției, ci parte a problemei, iar 
prezenţa şi intervenţia lui trebuie reduse la dimensiuni minime. Filosofia 
regulilor de joc dominantă de la sfârşitul secolului al 19-lea, după care 
obiectivul reglementării trebuie să fie diminuarea efectelor nocive ale 

concurenţei sălbatice si deci disciplinarea intrării pe piaţă, funcţionării pe piață 
si ieșirii de pe piaţă, această filosofie s-a schimbat radical. Regulile, în măsura 
în care se mai păstrau, erau chemate să garanteze intrarea si ieșirea liberă pe si 
de pe piaţă, eliminarea oricăror obstacole în calea concurenţei. În SUA, ultimul 
mare asemenea obstacol a fost doborât în 1998, în cursul administraţiei Clinton, 
prin abrogarea legii Glass-Steagal, care statua separarea instituţională a 
activității de commercial banking de cea de investment banking. 

Desigur, dereglementarea putea să apară ca un fel de perfecţionare a 
„relaţiilor de producţie” spre a le pune în concordanţă cu „forţele de producţie” 
ale unei „noi economii”, forte de producţie reprezentate în modul cel mai 
caracteristic de informatică, telecomunicaţii şi internet. Dereglementarea, privită 
la nivel global şi reprezentată de deschiderea pieţelor pentru bunuri şi servicii, 
mai ales financiare, apărea drept condiţie sine qua non (mai ales dacă o privim 
şi prin prisma efortului de construcţie a pieţelor financiare, cu instrumentele lor 
si elementele lor de infrastructură) a globalizării. Și fără doar si poate că în 
America, dar si în Europa, în China si India, în fosta Uniune Sovietică și in 
țările din Europa Centrală si de Est, în Asia, ca si în America Latină, pieţele 
libere și concurenţa au contribuit la o dinamică amintind de cea din primele 
decenii postbelice, perioadă denumită atât de plastic de francezi „les trente 
glorieuses”. Iar filosofia centrală a pieţei unice nu gravitează ea în jurul ideii de 
level playing field, de condiţii egale de joc, în jocul concurenţei? 

Dar dereglementarea, făcută adesea în pripă şi fără a se lua în calcul toate 
principalele efecte posibile, a cunoscut, ca în cazul pieţei energiei, şi rateuri, iar 
exceptarea de la reglementare a unor instrumente ca derivatele avea să 
contribuie în măsură importantă la peripetiile si dezastrele provocate de actuala 
criză financiară. 

Nu se pot invoca în această privință circumstanțe atenuante. Căci 
semnalele pieţei n-au lipsit. E de ajuns să ne referim la episodul din toamna 
anului 1998, când un mare hedge fund, Long Term Capital Management 
(LTCM), lansat și condus de doi laureați Nobel pentru economie, a ajuns in 
preajma prăbuşirii ca urmare, inter alia, a supraexpunerii la o serie de derivate . 

După cum n-au lipsit inițiative semnificative în Congres pentru a aduce 
derivatele în perimetrul reglementării. Este vorba de demersul amorsat în 1997 
de unul dintre organismele de reglementare financiară, și anume Commodity 
Futures Trading Commission si presedinta sa de atunci, Brooksley E. Born. 


9 LTCM fiind considerat to big to fail, a fost salvat in extremis prin efortul conjugat al 
unui număr de bănci care au investit 3,6 miliarde de dolari, în cadrul unei acţiuni 
patronate de Fed și Treasury. 

Demersurile acesteia au fost blocate cu succes de presedintele Fed, Allan 
Greenspan, si de capii ministerului de finante din administratia democratä a lui 
Clinton — e vorba de Bob Rubin si Larry Summers, ca si de șefii altor agenţii de 
reglementare, printre care cel al Comisiei de Valori Mobiliare (SEC), Arthur 
Lewit. Demersul d-nei Born nu numai că nu a avut succes, dar comisia pe care 
aceasta o conducea a fost lipsită de orice competență de reglementare în 
domeniul derivatelor. Au cântărit enorm de greu argumentele lui A. Greenspan 
privind pericolul stirbirii reputației acestor instrumente noi (derivatele) si riscul 
de a vedea tranzacțiile cu acestea migrând spre alte pieţe financiare sau chiar 
riscul unei crize financiare. În cartea sa The Age of Turbulence, apărută în 
2007, în care un întreg capitol este dedicat „globalizării şi reglementării”, el, 
declarându-se libertarian, subliniază că, în materie de reglementare, a adoptat un 
low profile şi a lăsat pe alţii să se pronunţe, pentru ca decizia sa să nu fie 
influenţată de convingerile sale libertariene. El face aici o caldă pledoarie pentru 
derivatele legate de credit, deci derivatele creantiere, contracte futures pe petrol 
etc. şi rolul lor în „funcţionarea mai eficientă a sistemului comercial mondial”. 
El crede că „hedge-fund-urile şi fondurile extrabursiere (private equity funds) 
par să reprezinte finanţele viitorului”. El îşi exprimă încrederea în forța 
disciplinantă a „supravegherii de contrapartidă” si convingerea că „plapuma 
reglementării ar fi nu numai costisitoare, dar si de natură să înăbușe entuziasmul 
manifest în cursa pentru profituri de nișă”, proprie fondurilor sus citate, şi 
speranţa că „ele vor rămâne în afara reglementării statale”. Aceeași pledoarie 
caldă o rezervă swap-urilor pe risc de credit (credit default swaps). În 
depozitiile sale în cadrul Congresului, el nu înceta să sublinieze că „riscurile de 
pe pieţele financiare, inclusiv pieţele de derivate, sunt reglementate de 
segmentele private” si că „nimic intrinsec reglementării federale nu o face 
superioară reglementării de către piaţă”. Întrebat dacă nu e îngrijorat de imensa 
şi crescânda concentrare din sectorul financiar, A.G. avea să răspundă: „Nu, nu 
sunt. Pentru că această creștere generală a ponderii marilor instituții are loc în 
contextul unor asemenea structuri subiacente de piaţă încât riscurile mari sunt, 
cred eu, dramatic şi integral acoperite”. În urma pledoariilor lui Greenspan, 
Camera Reprezentanţilor a adoptat o lege prin care derivatele erau exonerate de 
supravegherea organismului de stat corespunzător (adică, în acest caz, CFTC)". 
Or, nu mai târziu decât în vara-toamna lui 2008, dezastrul s-a abătut asupra 
băncilor de investiții Bear Stearns, Lehman Brothers şi asupra leaderului 


10 În New York Times, din 9 octombrie, un articol intitulat T aking a Hard New Look at 
a Greenspan Legacy, semnat de Peter S. Goodman, se ocupă pe larg de tema enunțată 
în titlu. 

mondial al pieţei de asigurări AIG (American International Group), tocmai din 
cauză că, inter alia, aceste instituţii și clienții lor erau legați între ei prin 
derivate. 

Evident, excesele dereglementării si ale fundamentalismului de piață 
(cum numesc “laissez-faire”-ul de astăzi atât Joseph Stiglitz, cât si George 
Soros) au contribuit la acumularea dezechilibrelor care au condus la criza 
financiară actuală. 

Reglementatorii, înainte de toate Fed, dar si SEC (Security and Exchange 
Commission) sub conducerea lui Arthur Lewit , şi alte instituţii de 
reglementare si supraveghere nu şi-au făcut datoria. 


6. Culpa agenţiilor de rating. Agenţiile de rating, ca și în împrejurări 
anterioare, nu au reușit să evalueze corect situaţia diverselor instrumente şi 
instituţii financiare și nu şi-au adus contribuţia la diminuarea opacitatii 
derivatelor şi semnalarea la timp a unor primejdii crescânde. 


7. Legislativul şi executivul american nu au fost nici ele la înălțimea 
situaţiei. Ele s-au lăsat adormite de prejudecăţi ideologice despre perfecțiunea 
pieţelor si omniscienta lor. Cuvântul lui Greenspan nu a fost niciodată pus la 
îndoială, după cum niciodată acesta nu a fost întrebat ce înţelege prin anumite 
afirmaţii. 


8. Ametit de perspectiva câstigurilor uşoare si rapide, nici publicul 
american nu a învăţat din rateurile trecute ale pieței şi nu a ajuns să asocieze 
câştigurile mari cu riscurile pe măsură. 


9. Ruptura de economia reală. Dincolo de formarea și plesnirea 
baloanelor speculative si rolul instituţiilor de reglementare într-un moment sau 
altul, dincolo de greșelile presupuse sau reale ale politicii monetare sau fiscale, 
rămâne faptul esenţial că ciclul ne-a amintit încă o dată că n-a fost si nu poate fi 
suprimat, oricât de rafinate ar fi instrumentele financiare și stabilizatorii 
implicați. Ciclul n-ar putea fi suprimat decât într-o lume de îngeri, nu într-o 
lume mișcată de setea de câștig, de câștiguri cât mai mari, deci într-o lume de 
oameni. Acest lucru este valabil pentru orice economie de piață, dezvoltată sau 
mai puţin dezvoltată. Într-o economie dezvoltată sau superdezvoltată, sectorul 


11 Pe care în 1995 am avut prilejul să-l întâlnesc la Washington. 

financiar se dezvoltă în mod inevitabil mai rapid decât economia reală si la un 
anumit moment intervine ruptura, incapacitatea lui de a mai reflecta 
fundamentele lumii reale. Fundamentele pot rămâne bune, cum s-a întâmplat în 
țările din Asia de Est în timpul crizei din 1997 sau cum clama bietul McCain 
înainte de recentele alegeri prezidenţiale din SUA. Dacă însă economia 
financiară a luat-o razna, dezastrul nu mai e decât o chestiune de timp. Să fie 
baloanele speculative imprevizibile, cum susținea Allan Greenspan? Să fie ele 
chiar total incontrolabile? Refuz să cred. Ar însemna să nu ne credem ochilor! 
Să nu credem în realităţile oglindite de imensele decalaje de nivel între 
economia reală şi economia financiară, aşa cum rezultă, de pildă, din datele 
publicate de FMI, Banca Mondială şi alte respectabile instituţii, din care rezultă 
că dimensiunile sectorului nominal întrec de 5-6 ori dimensiunile economiei 
reale”? 

În termenii săi neutri, ba chiar cenusii, comunicatul Summit-ului G 20 
din 16 noiembrie 2008 surprinde destul de precis ingredientele crizei financiare 
actuale: „During a period of strong global growth, growing capital flows, and 
prolonged stability earlier this decade, market participants sought higher yields 
without an adequate appreciation of the risks and failed to exercise proper due 
dilligence. At the same time, weak underwriting standards, unsound risk 
management practices, increasing complex and opaque financial products, and 
consequent excessive leverage combined to create vulnerabilities in the system. 
Policy makers, regulators and supervisors, in some advanced countries, did not 
adequately appreciate and address the risks building up in financial markets, 
keep pace with financial innovation, or take into account the systemic 
ramifications of domestic regulatory actions”! 


3. Planuri şi măsuri anticriză 


Să recunoaştem şi să dăm Cezarului ce-i al Cezarului: guvernul american 
(în sensul american al termenului) a acţionat rapid. Lăsând la o parte unele 
prejudecăţi ideologice (dar nu toate), executivul, cu sprijinul expert al Fed şi al 
preşedintelui acestuia, a autorizat planul Paulson, denumit apoi TARP, de 
salvare a sistemului financiar. Destul de subtirel initial, planul a fost substanțial 
fundamentat si dezvoltat în Congres. 


12 Le Monde Diplomatique, novembre 2008. 
13 The Independent, 17.11.2008. 


Criza - Finanţe - Teorii 31 


El comporta initial alocarea unei sume de 700 miliarde de dolari, 
destinati, în esenţă, asanării sistemului financiar. Ideea de bază era preluarea de 
către stat a unui important volum de „active toxice”, respectiv de derivate 
imobiliare, pe baza unui sistem de licitație inversă care să suplinească 
mecanismul de „price discovery” si să atragă astfel şi investitori privaţi la 
achiziţia unor astfel de active. 

În plan, din iniţiativă democrată, s-a introdus ideea măririi substanţiale a 
plafonului de garantare a depozitelor bancare, o deschidere spre „Main Street”, 
adică spre America profundă, dar şi menită să prevină o năpustire, o năvală 
(run) a deponentilor spre ghişeele bancare, fenomen la care nici cele mai bune 
instituţii nu pot rezista. 

„The bail-out plan” a fost primit cu mare rezervă atât de republicani, cât 
si de democrați. De republicani, care nu puteau privi cu ochi buni o asemenea 
masivă intervenție în domeniul sacrosanct al pieţei, presupuse omnisciente si 
omnipotente, o asemenea măsură care, în buna tradiţie a lui Hayeck si 
Friedman, echivala cu o măsură „socialistă”, supremul sacrilegiu în ochii lor. 
De democrați, pentru că ea apărea ca încă o măsură în favoarea celor bogaţi si a 
unui sistem financiar nesätios şi vinovat de excesele atât de puternic puse în 
lumină de criză şi pentru că nu oferea ceva și pentru salvarea economiei reale. 
Planul a trecut însă prin legislativ si, dincolo de orice considerente ideologice 
sau economice, el reprezenta o demonstraţie masivă si rapidă a dorinţei si 
hotărârii statale de a se opune hotărât crizei, spre deosebire de Marea 
Depresiune, când măsurile cunoscute sub numele de New Deal aveau să fie 
inițiate abia după trei ani de la declanșarea crizei. 


La rândul ei, rezerva federală crea pentru bănci si apoi si pentru instituții 
nebancare facilități de alte sute de miliarde de dolari. Colosul american se 
mobiliza și se punea în mișcare, reuşind să prevină panica și să dea un prim 
exemplu lumii dezvoltate asupra dacă nu a drumului de urmat, cel puţin asupra 
necesităţii de reacție. 

Idei noi aveau să vină de peste ocean, din bătrâna noastră Europă. Europa 
care, scurtă vreme, credea că, fiindcă a cedat mai putin la vraja 
ultraliberalismului, e mai putin expusă la criză. Când aceasta s-a declanșat, 
preşedintele în exerciţiu al UE, hiperactivul Nicholas Sarkozy, a venit cu mai 
multe idei, pentru care, s-o recunoaștem, s-a bătut ca nimeni altul, respectiv: 
răspunsul concertat din partea Europei celor 27; necesitatea unei reacţii globale 
la criza financiară cu caracter global; necesitatea unui summit global, la care să 
participe şi principalele tari emergente, de fapt summit-ul G 20, care avea să se 
țină la invitaţia preşedintelui G.W. Bush la Washington pe 15-16 noiembrie 

2008, reunind atât principalele täri industrializate, dar si toate cele patru täri 
cunoscute sub sigla BRIC (Brazilia, Rusia, India, China). 

La rândul säu, premierul britanic Gordon Brown, cel care, aläturi de 
predecesorul său Tony Blair, fusese campionul aplicării ideilor ultraliberale în 
tara sa, s-a dovedit capabil de un puternic pragmatism. El n-a ezitat să recurgă, 
la vreme de criză, la reţete keynesiene și să contribuie la ceea ce în Franța se 
numește „le retour de l’État”. Lui Gordon Brown, guvernului si Parlamentului 
britanic le-au aparținut ideea de a debloca piața interbancară prin garantarea 
împrumuturilor respective, precum şi ideea infuziei de lichiditate si capital prin 
participări ale statului, acesta urmând să primească acțiuni preferentiale. 
Ambele idei au fost preluate în arsenalul interventionist european si american. 

Între altele, în SUA, s-a renunţat în mod explicit la achiziţia de active 
toxice, iar infuzia de capital la City Group contra acţiuni privilegiate la 
24 noiembrie 2008 marca ralierea administraţiei Bush la ideea, eretică pentru 
republicani, a ,,nationalizärii” parţiale. 

Între timp, băncile centrale, în primul rând Fed, Banca Centrală 
Europeană si Banca Angliei, dar și alte asemenea instituții, precum Banca 
Chinei, au trecut la acţiuni concertate de reducere a dobânzii de politică 
monetară, iar Fed a convenit si a început să deruleze acorduri de swap valutar 
cu alte bănci centrale. 

De asemenea, la iniţiativa președintelui ales, Barack Obama, în Congres 
s-a dezbătut ideea unui plan de urgență pentru salvarea a trei mari firme 
producătoare de automobile, respectiv General Motors, Chrysler şi Ford. 
Propunerea nu a trecut, ea fiind respinsă pe 5 noiembrie, în camera încă 
nereînnoită („lame duck chamber”). Motivul a fost ideologic. Dacă preşedintele 
ales dorea să salveze industria de automobile, pornind de la rolul imens pe care 
ea îl joacă în crearea PIB si în ocuparea forței de muncă, republicanii nu voiau 
să se intervină în jocul forţelor de piaţă, în asanarea unei industrii care suferă de 
importante deficienţe si se dovedește neadaptată la cerinţele de azi ale pieţei. Ei 
cred că societățile respective trebuie lăsate să dea faliment. Avem aici o 
înfruntare de principii, cum vom mai cunoaște în lunile și anii care vin si de care 
ne vom ocupa mai în detaliu în capitolul referitor la relansarea marilor 
dezbateri. 

În planul combaterii crizei din sectorul real, este de remarcat în Europa 
noua inițiativă a lui Gordon Brown de a reduce TVA cu două puncte şi 
jumătate, de la 17,5% la 15%, inițiativă care a fost extrem de bine primită de 
pieţele bursiere europene, indicii relevanti înregistrând în ziua de 24 noiembrie 
2008 creşteri record situate în jur de 10%. 

În aceeaşi zi însă, în întâlnirea lor de la palatul Elysée, Angela Merkel, 
cancelarul german, nu a venit în întâmpinarea propunerii preşedintelui francez 
N. Sarkozy de a adopta o măsură similară în cadrul unui plan de relansare 
europeană concertatä. A. Merkel pare să împărtășească rezervele neoconser- 
vatorilor americani în materie de intervenție statală. Crestin-democratii germani 
nu vor să cheltuiască bani publici pentru măsuri care ar servi la finanțarea unor 
sectoare negermane şi nici nu vor să se asocieze la măsuri care ar putea afecta 
stabilitatea monetară în zona euro. Nemţii sunt partizanii unei concertări 
europene la nivelul scopurilor. Mijloacele intervenţiei ar rămâne la discretia 
guvernelor, în funcție de particularitatile fiecărei economii nationale. Planul 
european de relansare urmează să fie dezbătut și aprobat la Summit-ul din 12 
decembrie al Uniunii Europene. 

Tot pe 24 noiembrie, președintele ales al SUA și-a anunțat opţiunile 
pentru postul de secretar al Trezoreriei, în persoana lui Timmothy Geithner, fost 
președinte al rezervei federale din statul New York, unul dintre participanții la 
elaborarea planului Paulson de salvare a sectorului financiar, și Larry Summers, 
fost secretar adjunct şi secretar al Trezoreriei în administraţia Clinton, unul din 
artizanii măsurilor de dereglementare financiară din anii '90, pentru postul de 
consilier al preşedintelui pentru probleme de economie şi finanţe. Preşedintele 
ales s-a referit, de asemenea, la planul său de relansare economică, un al doilea 
New Deal, comportând ample cheltuieli publice pentru infrastructură si 
educaţie, pentru sprijinirea contractantilor de credite imobiliare „subprime”, 
precum si pentru dezvoltarea surselor alternative de energie, plan care, după 
analiști, s-ar putea ridica la 500-700 miliarde de dolari, adică 5% din PIB. 

La 4 decembrie, președintele francez Nicholas Sarkozy şi-a prezentat 
planul său de relansare economică în valoare de 25 miliarde de euro, respectiv 
1,3% din PIB. Planul pune accent pe lucrări publice pentru dezvoltarea şi 
modernizarea infrastructurii rutiere, feroviare, de sănătate etc., pe salvarea 
industriei de automobile din Franţa (care asigură 10% din locurile de muncă) în 
contrapartidă cu obligaţia de a nu mai delocaliza si de a produce în Franța 
motoarele noilor automobile (electrice), măsuri pentru relansarea construcției de 
locuinţe (credite ipotecare cu dobânda zero), dezvoltarea construcției de 
locuinţe sociale. Planul conține unele măsuri în sprijinul municipalitätilor, al 
şomerilor, al familiilor celor mai sărace (o alocaţie de 200 euro, vărsată o 
singură dată), dar nu conţine măsuri de relansare a consumului (de pildă, 
reducerea de TVA) pe considerentul că acestea nu ar servi firmelor din Franţa, 
ci din străinătate, întrucât peste 60% din produsele de consum provin din 
import. 

În aceeasi zi de 4 decembrie, Jean Claude Trichet, presedintele Bäncii 
Centrale Europene, a anunţat reducerea ratei dobânzii de politică monetară cu 
75 de puncte procentuale, pe considerentul că scăderea preţurilor la energie şi 
materii prime a îndepărtat pericolul inflației. 

Tot în aceeași zi, primul-ministru rus Vladimir Putin sublinia, în amplul 
său dialog cu publicul, că generosul sprijin acordat băncilor nu va fi folosit 
pentru naţionalizarea sau etatizarea de durată a acestui sector si că statul se va 
retrage în condiţii neoneroase, odată misiunea sa împlinită. 

În cadrul eforturilor de restabilire a încrederii şi de mai bună funcţionare 
a pieţelor financiare se înscrie şi summit-ul G 20 de la 11 noiembrie. 

Comunicatul si planul de acţiune al G 20 reprezintă un frumos exercițiu 
de echilibristică între pledoaria pentru pieţele libere şi capitalismul financiar din 
cuvântarea lui George Bush la Manhatan Institute si diatriba de la Toulon 
împotriva exceselor capitalismului financiar a lui Nicholas Sarkozy. În aceste 
documente se împacă toate caprele cu toate verzele. 

De cea mai mare importanţă este faptul că summit-ul a avut loc si el este 
în sine o expresie a dorinței de cooperare internaţională în formularea unor 
politici de răspuns la criza sau crizele în curs. 

La fel de importantă este poate formula de G 20 în care s-a ţinut 
summit-ul şi care consfinteste poate ireversibil prezenţa în cercul „celor 8”, 
adică ţările puternic industrializate plus Rusia, a tuturor celorlalte tari din 
„grupul BRIC”, respectiv Brazilia, India şi, mai ales, China, actori foarte im- 
portanti in economia și finanţele lumii contemporane, si a altor tari emergente si 
în curs de dezvoltare, ca să nu mai vorbim, evident, de Uniunea Europeană. În 
precedenta discuţie despre o nouă ordine economică internaţională (din anii ’70, 
respectiv 1974), initiatori şi promotori erau ţări în curs de dezvoltare care aveau 
de partea lor o covârșitoare majoritate în Adunarea Generală a ONU, în forumul 
de reflecţie pe care îl reprezenta UNCTAD, care se bucurau de coeziunea 
relativă, dar totuși coeziunea pe care o conferea mișcarea ţărilor nealiniate şi 
„grupul celor 77”, dar nu aveau forţă politică efectivă si nici forță financiară, 
comercială sau tehnologică. Petrolul n-a putut fi aruncat în balanţă decât o 
scurtă perioadă. El nu a reprezentat o forță federatoare netă. Conceptul 
subiacent era prea etatist şi antiimperialist pentru a câștiga concursul ţărilor 
dezvoltate. Acum BRIC si alte tari emergente dispun de mari rezerve de devize, 
sunt deschise spre economia globală, legate puternic de economia SUA, precum 
China (tara care finanţează o treime din deficitul american din balanța 
conturilor curente) şi oscilând între un ultraliberalism autoritar ca Rusia şi 
capitalism de stat autoritar precum China. Globalizarea este de neconceput fără 

ele si nu numai ca factor pasiv, ci şi, mai ales, ca factor activ. Aceste tari nu pot 
fi ţinute la o parte pentru că fără ele nu se poate construi o nouă ordine, dacă o 
asemenea ordine este să se nască. 


Dar este ea să se nască? Planul de acțiune conţine un inventar aproape 
exhaustiv de măsuri. Pe baza lui se poate avansa departe (nu chiar foarte 
departe) în amendarea capitalismului (nu până la „refondarea” lui, cum ar fi vrut 
preşedintele Franţei) sau se poate realiza foarte puţin, ca după criza din 1997, 
care a lovit țările emergente. Paradoxal, dacă această criză va fi mai grea si mai 
lungă, şansele de reformare profundă sunt mai mari. 


Franchement, cum ar spune francezii, ce poţi aștepta de la o reuniune 
pregătită practic într-o lună, având la Casa Albă de la Washington un președinte 
sortant, cu recorduri de impopularitate, si un președinte ales, purtat de valul 
entuziasmului popular, e drept, mai înclinat prin tradițiile partidului său pe 
intervenţie statală, reglementare și simpatie pentru Main Street, dar care e 
firesc să se ocupe mai întâi de montarea administraţiei sale și să aibă un răgaz 
măcar de câteva luni până la formularea unei „poziţii americane” strategice. 


Revenind asupra naturii măsurilor deja anunţate, constatăm, pe plan 
financiar, o serie de ţinte comune. 


Restabilirea încrederii. Odată declanșată criza în sectorul imobiliar din 
SUA si identificată existența unui mare volum de „active toxice” în bilanţul 
instituţiilor financiar-bancare și nebancare, cotate („public firms”) sau necotate 
la bursă (,,private”), a dispărut subit încrederea în parteneri (respectiv în 
contrapartidă, cum se spune în jargon economic). Creditul a secat brusc la 
nivelul pieţei interbancare, imobiliare si al altor pieţe (de consum, auto). 
Restabilirea încrederii pe pieţele financiare a devenit obiectivul principal al 
intervenției băncilor centrale şi al guvernelor. Instrumentele sunt variate. Ele 
sunt adresate atât băncilor însele (măsuri de salvare ca cea în favoarea lui City 
Group, infuzii de capital, garantarea creditelor acordate reciproc etc.), depo- 
nentilor (garantarea integrală sau în cadrul unor plafoane majorate ale 
depozitelor), investitorilor, cât şi oricăror altor participanţi la piață. 

Cooperarea între băncile centrale şi guverne la nivel national, precum si 
cooperarea între bănci centrale si guverne la nivel regional (UE) şi mondial, 
concertarea acțiunilor si mizarea pe efectul de anuntare reprezintă un factor de 
restabilire a încrederii. 

Asanarea. Curätirea institutiilor financiare de activele lor toxice este un 
must, o condiţie sine qua non a deblocării creditului, întrucât aceste active sunt 
sursa principală a neîncrederii si deci a blocajului si faimosului credit crunch. 

Americanii făcuseră din achiziţia de active toxice un element central, la 
care ulterior au renunțat (greșit, după părerea noastră), al planului lor de 
relansare financiară. Suedezii, a căror experiență din anii '90 reprezintă o 
inconturnabilă referință, din multe puncte de vedere, au procedat la izolarea 
acestor active în cadrul unor entităţi speciale (bad banks) ale băncilor salvate. 


Asanarea, aşa cum arată exemplul Japoniei, ori este făcută radical şi 
repede, ori este tărăgănată, cu riscul cufundării economiei într-o depresiune de 
durată. 


Injectia de lichidităţi şi capital. La criza de lichiditate si chiar de 
solvabilitate care afectează unele instituţii financiare nu se poate răspunde decât 
printr-o recapitalizare efectuată cu mari infuzii, mai ales din fonduri publice. 
Nationalizarea totală sau parțială este corolarul inevitabil al acestei intervenții. 

În ceea ce priveşte măsurile anticriză din sectorul real, aici se împletesc, 
de regulă, măsurile keynesiene de relansare a cererii cu măsurile neoliberale 
de relansare a ofertei. Si aici, problema este dacă aceste măsuri se fac concertat 
sau competitiv. Acţiunile nesincronizate, de tip beggar thy neighbour, riscă să 
raviveze reflexele protectioniste. Acestea reprezintă un pericol, atât pentru euro, 
construcția economică și construcția europeană, cât şi pentru acquis-urile 
liberalizării pe plan mondial, deci pentru procesul de globalizare. 

Faţă de măsurile preconizate, convenite si unele în curs de aplicare, ce se 
poate anticipa în legătură cu desfășurarea ulterioară a crizei? 

Aşa cum am subliniat pe 2 octombrie 2008 la Banca Naţională, constatăm 
că guvernele conservatoare dau dovadă de un extraordinar pragmatism. 


Până la un punct, ele nu ezită să folosească instrumente politice 
keynesiene, angajând în combaterea crizei resurse extrem de importante, 
mergând până la câteva procente din PIB. Pragmatismul lor merge până la 
infuzia de fonduri publice în capitalul băncilor în suferință, în contrapartidă cu 
acțiuni si cu anumite condiţii (de continuare a finanțării economiei și de 
plafonare a retributiei si primelor cadrelor de conducere). Statul, care revine în 
forță, devine astfel cel mai mare acţionar din sistemul bancar. 


Mare în termeni absoluti, suma fondurilor publice angrenate este mică în 
raport cu sutele sau miile de trilioane de dolari vehiculate prin sectorul 


* Cuantumul acestora este estimat la două trilioane de dolari. 

financiar. Dar această angajare care survine relativ repede în cronologia crizei 
este însoțită de acţiuni concertate ale băncilor centrale si de eforturi spre o 
acțiune concertată la nivel regional şi mondial. 

În categoria factorilor pozitivi trebuie plasat şi faptul că în ţările 
emergente mari creșterea continuă, deși în ritmuri mai lente, și că aceste tari 
dispun de rezerve de câteva trilioane de dolari, din care se poate asigura 
finanţarea programelor de relansare. 


În categoria factorilor negativi putem cita: împletirea crizei financiare 
fără precedent în perioada postbelică cu criza imobiliară si recesiunea, deci cu 
criza întregii economii reale; globalizarea, în contextul căreia se produce această 
primă criză cu epicentrul în lumea dezvoltată; gradul mare de îndatorare a 
băncilor, societăților nefinanciare si populaţiei si efectul dur al procesului de 
dezîndatorare (deleveredging). 

În acest cadru, am crezut că pot avansa — aşa cum am făcut la 2 octombrie 
— ipoteza că o prăbuşire a sistemului financiar în ansamblul său va putea fi 
evitată. În schimb, aşa cum arată lucrurile în ianuarie 2009, neîncrederea 
persistă, iar sistemul bancar nu şi-a reluat operaţiile de creditare, care constituie 
însăşi raţiunea lui de a fi. Economia reală este lipsită astfel de motorul său 
principal. Fabricile sunt nevoite să-și reducă producţia sau chiar să-și închidă 
porțile. Porturile gem de mărfuri neexpediate din lipsa creditelor pentru 
finanţarea transporturilor. Creditul de consum are izvoarele secate, ceea ce 
antrenează diminuarea desfacerilor prin reţeaua de retail. 


Criza economică este globală și ea își are sursa nu atât în dezechilibrele 
economiei reale, ci în paralizia sistemului de credit, din cauza lipsei de 
încredere. Nu degeaba la Forumul economic de la Davos un demnitar japonez 
sublinia că actuala criză este mai mult decât o criză financiară și decât o criză 
economică: ea este o criză de încredere. El inversează lucrurile, dar, făcând 
acest lucru, pune mai bine în lumină fenomenul. De aici recentrarea interesului 
pe problemele de asanare, deci de debarasare de „activele toxice”, şi, ca atare, 
pe metodele de asanare a instituţiilor financiare, cum ar fi crearea de entități 
speciale (bad banks), ca în SUA în anii ’80 sau în Suedia în anii '90 ai secolului 
trecut. 

În schimb, ipoteza unor analişti că la mijlocul lui 2009 creșterea ar putea 
fi reluată mi se pare excesiv de optimistă. Recesiunea va fi cred profundă si 
îndelungată, cu atât mai mult cu cât până acum, de jumătate de secol, crizele au 
fost blânde si nu au jucat până la capăt rolul lor de asanare, de „distrugere 
creatoare” schumpeteriană, de înlăturare a dezechilibrelor. Nu poate fi exclusă, 

gândesc eu, o perioadă îndelungată de marasm, ca cea de un deceniu, din 
istoria recentă a Japoniei. 

În această perioadă de tensiuni, China, care rămâne, deocamdată, 
principala locomotivă mondială a creșterii, are posibilitatea şi resursele să se 
reorienteze spre o creștere bazată nu pe export, ci spre piaţa internă, respectiv să 
se doteze cu un sistem mai adecvat de asigurări sociale, să stimuleze consumul 
populaţiei si să lanseze ample programe de infrastructură. Toate acestea cer însă 
timp, iar timpul lipseşte. 

În țările dezvoltate, ani de zile de acum încolo comportamentele si 
modelele de producţie vor fi substanţial diferite. 

Preferinta pentru lichidităţi va înlocui fuga de cash. 

Externalizările, degajarea de activităţile secundare, aprovizionarea de la 
furnizori pe principiul JIT (just in time) se vor tempera în cazurile în care 
considerentele de solvabilitate nu vor împinge spre vânzarea de active. 

Statele (în SUA) şi municipalitätile vor cunoaște mari dificultăţi de 
finanţare şi, în absența unui sprijin federal substanţial, vor fi nevoite să 
suspende sau abandoneze o serie de proiecte şi să reducă cheltuielile de 
funcţionare și de personal, ceea ce va accentua spirala descendentă a crizei 
financiare si economice. 


4. Expunerea la criză a altor regiuni 


Globalizarea, în special financiară, înseamnă un mediu foarte prielnic 
pentru difuzarea fenomenelor de criză, fie prin legături de determinare 
nemijlocită, fie prin difuzarea fenomenelor de neîncredere şi nesiguranță. Cu 
toate acestea, există diferenţe sensibile între regiuni. 


Euroland 


Europa continentală dezvoltată are unele atuuri. 

Ea dispune de o monedă unică, euro, care îi conferă o însemnată protecţie 
împotriva atacurilor speculative, după cum dispune de un pact de stabilitate 
financiară, care reprezintă o barieră în calea derapajelor bugetare. 

La rândul său, piaţa unică este o garantie antiprotectionistä subregionala 
şi un factor de oarecare rezistenţă la criză. 

Având un grad de îndatorare mai redus decât SUA, este mai puţin expusă 
la efectele restrictive ale spiralei coborâtoare reprezentate de deleveredging. 

Corolarul acestei situaţii este o rată de economisire (15%) considerabil mai 
mare decât în SUA. 


Europa continentală este mai puţin expusă la finanțarea prin pieţele de 
capital. În cadrul ei nu s-a recurs la sistemul ultralax de creanţe ipotecare 
subprime şi nici la titrizatele aferente. În general, sistemul de titrizate e mai 
puţin avansat. După cum sistemul de bănci universale, care îi e propriu, a scutit 
Europa continentală de unele excese caracteristice băncilor de investiții 
independente. 


Zona euro şi în general Europa Occidentală dispune de o legislaţie mai 
adecvată în materie prudentialä si a normelor de contabilitate, iar sistemul de 
garantare a depozitelor a fost ameliorat în toamna lui 2008. 


Autorităţile europene manifestă un anumit pragmatism în ceea ce priveşte 
regulile de concurenţă, ceea ce înlesnește adoptarea unor măsuri comportând 
subvenţii si etatizări parţiale. 

Europa continentală are însă şi o serie de vulnerabilitäti. 

Principala vulnerabilitate rezultă din faptul că ea nu dispune de o politică 
fiscală comună si nici de o politică a pieţei muncii comune, precum si din faptul 
că Europa politică a rămas considerabil în urmă; ea nu dispune de capacitatea de 
decizie unică, necesară mai mult ca oricând, si nici de posibilitatea SUA de a 
vorbi într-un singur glas. Degajarea unui numitor comun la nivelul a 27 de tari 
rămâne un exercițiu dificil şi cronofag. 


Europa nu dispune nici de o autoritate comună de supraveghere 
financiară şi nici de vreo iniţiativă națională în această privință, nici pentru 
lărgirea atribuţiilor Băncii Centrale Europene, nici pentru constituirea unui 
organism european separat. 

Dacă Europa va reuşi să revigoreze cooperarea franco-germană si să 
armonizeze poziţiile naționale în materie de fiscalitate, inflație, subvenţii etc., ea 
are șanse să facă mai eficientă reţeaua de măsuri anticriză. Ea nu trebuie să lase 
să dispară elanul imprimat de preşedinţia franceză, care s-a încheiat la sfârșitul 
lui decembrie 2008. 


Japonia 

Atuurile principale ale Japoniei decurg din faptul că ea şi-a asanat 
sistemul bancar si a extras valoroase invataminte din experienţa luptei sale cu 
criza din anii '90. 

În al doilea rând, Japonia dispune, atât la nivelul statului, cât şi al 
instituţiilor financiare şi nefinanciare, de importante resurse în devize. Pe lângă 

marja de manevră mai mare, ea poate achiziţiona în condiții foarte convenabile 
participări la firme din SUA si alte regiuni din lume. 

Din păcate, ea ştie, de asemenea, că resursele financiare nu sunt totul. 
Mai ales dacă ele sunt folosite necorespunzător, recte pentru asigurarea 
supravieţuirii unor firme-zombi, neeficiente, nerestructurate. Recesiunea în care 
a intrat la sfârşitul anului 2008 va reprezenta un nou examen pentru capacitatea 
Japoniei de a imagina soluţii cu efecte nu numai pe termen scurt, ci si pe termen 
mediu și lung. 

Principala vulnerabilitate a Japoniei în aceste vremuri de criză este 
dependenţa ei de exporturi şi mai slaba ei marjă de manevră în relansarea 
consumului populaţiei. 

În două împrejurări — în anii *60 ai secolului al 19-lea si după al doilea 
război mondial — japonezii au demonstrat că au resurse pentru a lansa valuri 
puternice şi profunde de modernizare. De fiecare dată, ei s-au bazat pe sistemul 
lor tradițional de valori şi, mai ales, pe cuplul tenko-kokutai, un patriotism 
înflăcărat si, respectiv, o disponibilitate de supunere și chiar de cooperare loială 
față de si cu un adversar cu mult superior. 

Acum Japonia se află în fata unui nou mare val de modernizare. Puterea, 
care în anii ’70-’80 ai secolului trecut părea de neoprit în cursa pentru depăşirea 
Americii, are nevoie de un nou suflu. Va sti ea să profite de tensiunile actuale? 

Tigrii asiatici au ieșit cu rezerve valutare importante din criza care i-a 
afectat în 1997-'98 şi cu o neîncredere puternică în Fondul Monetar si retetele 
lui. Țările respective sunt foarte dependente de export, iar criza creditului le 
afectează puternic încă din start. Docurile lor gem de mărfuri neexpediate. 
Unele dintre ele au un nivel scăzut de îndatorare a firmelor si menajelor. O 
excepţie o constituie Coreea de Sud, a cărei datorie internă totală (publică sau 
privată) o depăşeşte pe cea a SUA, care în 2007 a fost de 251% fata de PIB 
(media pentru economiile emergente fiind de 143%). Cu o pondere mare a 
exporturilor (100% fata de PIB), Malaezia este foarte expusă la recesiunea 
mondială. Taiwanul este deja în recesiune. Indonezia este o ţară afectată de 
cursul descendent al materiilor prime. Thailanda are rezerve de patru ori mai 
mari decât datoria externă pe termen scurt, dar ea va fi, probabil, serios afectată 
de instabilitatea politică. Singapore va înregistra o creștere pozitivă 
nesemnificativă în acest an, urmare a faptului că exporturile sale, ca şi ale 
Taiwanului au scăzut. Pe ansamblu, țările din Asia de Est vor înregistra, dupa 
unele estimări, o creştere de 7% în 2008 şi de 5,6% în 2009, rezultat cu mult 
mai bun decât în timpul colapsului firmelor de telecomunicaţii (dotcom) din 
2001 şi din 1998 (+2%). 

China are o serie de vulnerabilitäti, decurgând din dependenta sa de 
exporturi în special spre pieţele americane si europene si din necesitatea de a 
întreţine un ritm înalt de creștere, pentru a absorbi surplusul său enorm de forță 
de muncă. Ea a fost deja afectată de recesiunea mondială, iar investiţiile în 
active toxice americane i-au redus întrucâtva volumul resurselor de devize. 


Aceste resurse sunt considerabile, ele situând-o pe primul loc în lume. 
Acesta este principalul atu al Chinei. Alte atuuri le reprezintă controlul de stat 
asupra sistemului bancar si asupra cursului valutar. Chinezii par să nu ezite în 
fata devalorizării în continuare a valutei lor pentru a-și menţine şi întări 
competitivitatea exporturilor. 

Ei au anunţat importante alocări de fonduri pentru combaterea recesiunii. 
Din păcate, strategia lor economică de până acum îi avantajează mai putin, în 
măsura în care au avut o creștere nu job-intensivă, ci capital-intensivă. Nevoile 
lor în materie de infrastructură sunt însă imense, iar China va folosi, probabil, 
din plin această resursă antirecesivä de tip keynesian, pe care are si posibilitatea 
de a o susține financiar. 


Scăderea preţurilor la produse energetice şi alimentare pe pieţele 
mondiale va înlesni pe termen scurt si mediu eforturile chineze. 


Marele pariu al Chinei va fi să păstreze un ritm de creştere superior lui 
8% sau chiar peste 9% (9,5% fiind nivelul de creştere potențială, calculat de 
Banca Mondială), adică nivelul necesar pentru a ţine constantă rata șomajului. 


Rusia intră în această recesiune cu handicapul scăderii masive a 
preţurilor la petrol si gaze și al angajării à fond pe linia modelului financiar 
american, de finanțare prioritară prin pieţele de capital. Ea a înregistrat mari 
refluxuri de capitaluri străine, în special speculative, si masive căderi pe pieţele 
bursiere. Creșterea antirecesivă cu 40% a cheltuielilor a determinat o supra- 
încălzire a economiei, inflaţia atingând un nivel de 15% în vara anului 2008. 


Principalul atu al Rusiei rămân uriasele resurse de petrol si gaze. Din 
1998 până în 2007, producţia de petrol a crescut de la sub 300 milioane de tone 
la peste 450 milioane de tone. 


În ultimii 7-8 ani, în Rusia s-a produs o puternică recentralizare a puterii 
politice, iar configuraţia proprietății asupra resurselor energetice nu încetează să 
se schimbe. În anii Elțîn, oligarhii finantau puterea contra accesului la prețuri 
scăzute la active energetice, acum puterea foloseşte conjunctura pentru a 
reprelua la preţuri scăzute asemenea active în contrapartidă cu infuzia de capital 


42 Gheorghe Dolgu 


în această industrie. După unii analiști ruși, citați de revista britanică The 
Economist! „ așa-numiții siloviki (adică oameni legaţi de ministerele si 
organismele de autoritate) revin în forță. Rezultatul ar fi un sistem cu un grad 
înalt de monopolizare, bazat pe un parteneriat sui generis între stat şi sectorul 
privat, în care profiturile sunt privatizate de prieteni ai Kremlinului, iar datoriile 
sunt naționalizate. Rusia nu ar redeveni o economie condusă centralizat de stat, 
dar ea ar aluneca mai departe spre un stat corporatist. 


Guvernul a alocat un total de 200 miliarde de dolari pentru diverse măsuri 
anticriză, din care 50 de milioane pentru deblocarea sistemului bancar si 50 de 
miliarde pentru salvarea unor companii „strategice”. 


La sfârșit de februarie, la cinci luni după explozia crizei financiare, ce 
putem constata? 

Colapsul sistemului bancar a fost evitat. Victimele au fost numeroase si 
importante. Singura ţară dezvoltată care până acum n-a cunoscut niciun caz de 
faliment bancar sau de nevoie de a apela la măsuri de salvare este Canada, tara 
care şi-a păstrat un sistem de reglementare „de modă veche” și în care băncile s- 
au deschis cu prudență spre inovațiile financiare, iar aplicarea legilor si 
reglementărilor a fost mai strictă. Dar creditul rămâne în continuare blocat. 

În Statele Unite, noua administraţie a trecut la treabă. Secretarul 
Trezoreriei, Tim Geithner, a anunţat un nou plan, a cărui idee de bază este 
folosirea fondurilor publice pentru atragerea fondurilor private în operațiile de 
asanare a sistemului bancar. The Economist îl consideră însă timid, incomplet si 
lipsit de detalii esenţiale. Și în ceea ce priveşte modul de tratare a „activelor 
toxice”, şi în ceea ce privește atragerea fondurilor private. El refuză să accepte 
ideea „naţionalizării” băncilor, ca şi ideea construirii de „bad banks”. Dacă este 
să devină acţionar, statul ar putea dobândi acțiuni preferentiale, fără drept de 
vot, desi opinia publică devine tot mai critică la adresa principiului 
nationalizarii pierderilor si lăsării profiturilor în mâini private. Insuficiente sunt 
considerate de mulți analiști măsurile pentru ranfluarea sectorului imobiliar. 

Planul de Stabilitate Financiară (Financial Stability Plan — FSP), cum este 
denumit acum planul Paulson (sau TARP, în denumirea lui oficială), se bucură 
însă şi de beneficiul îndoielii. Paul Krugman, noul laureat Nobel, a spus despre 
el: „Poate că e un cal troian, care introduce tiptil în cetate o politică adecvată”. 

Criza sectorului real s-a instalat si ea brutal. În ultimele trei luni, 
producţia industrială a scăzut, pe o bază anualizată: în SUA cu 13,8%, iar în 

Anglia cu 16,4%. Si mai mult a scăzut producţia industrială in tari in care 
aceasta e propulsată de exporturi, ca Germania, Japonia, Taiwan. În Japonia, în 
2009, se anticipează o scădere a PIB de 4%, de două ori mai mare decât în SUA 
şi Europa. În 2008, profiturile firmelor au scăzut cu 89%, iar producţia marilor 
firme industriale a scăzut cu 20-40%. În Sudul Chinei, mii de fabrici s-au 
închis. Puternic afectată este industria în Europa de Est, Brazilia, Malaezia şi 
Turcia. Sugestiv, coperta numărului din 21-27 februarie al săptămânalului 
britanic The Economist înfăţişează un lacăt pe poarta unei uzine, iar titlul 
anunţat este The collapse of manufacturing (Prăbuşirea producției industriale). 
În SUA, de la instalarea crizei s-au pierdut 3,6 milioane de locuri de muncă, din 
care aproape 600 de mii numai în luna ianuarie 2009. Vorbind de planul său de 
refacere si reinvestire (Recovery and Reinvest Plan), menit să prezerve sau să 
creeze peste 3,5 milioane de locuri de muncă și să asigure o creştere și o 
prosperitate durabilă, preşedintele Barack Obama l-a invocat pe Roosevelt si 
experiența acumulată atunci. În context, el a precizat: „Nu am cedat în fata 
ideologiilor care negau sau persiflau rolul statului, nici a celor care negau rolul 
pieței”. 

Acum problema care frământă lumea este pe ce principii trebuie așezate 
planurile de relansare pentru ca acestea să dea efecte rapide si puternice, în stare 
să inverseze tendința. În ceea ce mă priveşte, mă raliez părerilor acelora care 
susțin că pe prim-plan trebuie pusă relansarea cererii, şi nu pe o bază sectorială, 
ci „across the board”. Socul monetar presupune un timp de difuzare a efectelor 
mult prea lung, iar în unele cazuri, ca SUA, marja de manevră a autorității 
monetare este practic inexistentă. 


La fel stau lucrurile şi cu măsurile pe partea ofertei. Articularea 
proiectelor, amendarea lor si demararea lucrărilor cer mult timp, asa că ele pot fi 
concepute ca măsuri de linia a doua. În plus, dacă la baza căderii economiei 
reale stau secătuirea creditului (comercial), dar mai ales scăderea dramatică a 
cererii, la ce ar servi sprijinirea producătorilor, dacă nu există cerere. Aşadar, 
stimularea prin măsuri fiscale a cererii, precum si prin alte măsuri — injecții de 
fonduri în instituții de creditare sau chiar distribuirea de vouchere si bonuri, ca 
în Taiwan - trebuie să se bucure de prioritate. 


Un alt principiu ar fi masivitatea, astfel ca măsurile respective să 
provoace, cum spune Martin Wolf, cunoscutul editorialist de la Financial 
Times, „Şoc si stupoare”. 

În sfârşit, ele ar trebui să nu conțină elemente protectioniste, ca cele de 
„Buy American”, încă prezente în planul lui Obama sau în planul de relansare al 
lui Sarkozy (renunțarea la delocalizäri), în sfârşit, care să nu încurajeze si 

promoveze naționalismul economic si populismul sindical îndreptat împotriva 
muncitorilor migranti, cu atât mai mult cu cât asemenea măsuri sunt considerate 
de unii ca ingrediente indispensabile. După cum nu trebuie încurajată 
„deglobalizarea”, fie că e vorba de fluxurile de mărfuri si servicii, fluxurile de 
capital sau de persoane. 


Concertarea şi coordonarea trebuie asigurate cel puţin la nivelul 
principiilor în cazul programelor naţionale. 


5. Schimbări posibile 


Dacă ne-am lua după intervenţiile emoţionale înregistrate în lunile 
septembrie-octombrie 2008 de o parte și de alta a Atlanticului, am fi tentaţi să 
spunem că această criză marchează sfârşitul unei ere, o reformă în profunzime a 
capitalismului, care îl va disciplina și moraliza, va pune capăt erei 
speculatorilor si va inaugura revenirea în prim-plan a întreprinzătorilor. 
Acest prim deceniu al unui nou secol si mileniu ar închide astfel în el o piatră de 
hotar: înainte și după criza financiară. 


Personal, sunt înclinat spre pronosticuri mai prudente. 


Ceea ce e sigur, este că, în materie de politici economice, se încheie un alt 
ciclu. 

Imediat după al doilea război, aceste politici au stat sub semnul prezenţei 
statale, drept pentru care regimul dominant a fost bine exprimat de sintagma 
economie mixtă. S-au făcut nationalizäri, sectorul public s-a extins, 
reglementările s-au înmulțit, activismul statal era puternic, planificarea 
„indicativă” arăta drumul de urmat, policile sectoriale şi de ansamblu, politici 
selective, sprijineau dezvoltarea sectoarelor noi si promițătoare. În industrie, 
transporturi, comerț, servicii, în relațiile economice internaţionale, statul era 
actor, arbitru, pionier. Ritmurile de creştere erau înalte, inflaţia era acceptabilă. 
Era era masificării. Consumul a devenit de masă, transporturile au devenit de 
masă, comerțul de detaliu cu bunuri standardizate a devenit de masă, 
învățământul secundar şi mai ales superior au devenit de masă. 

Anii ’70, cu socurile petroliere, războiul din Vietnam gsi acumularea 
exceselor politicilor interventioniste, au marcat sfârșitul acestei ere. 

A urmat un ciclu de trei decenii, marcat de „revoluţia conservatoare”, ca 
să folosim o expresie conţinând o contradicţie în termeni, revoluţie care a 
debutat cu Margaret Thatcher în Anglia și cu Ronald Reagan în Statele Unite. 

Ea a reprezentat o schimbare de paradigmă în ceea ce privește raportul dintre 
piață si stat, viziunea despre rolul concurenței pe plan intern si extern, despre 
motoarele creşterii, despre fiscalitate. Această „revoluție? a continuat în anii 
administratiilor democrate si s-a intensificat în anii administratiilor republicane 
ale lui George Walker Bush. Modelul anglo-saxon s-a răspândit în întreaga 
lume, graţie continuării „reformei” în China, colapsului regimurilor socio- 
economico-politice din Uniunea Sovietică si Europa Centrală si de Est și 
adoptării acestui model în tranziţia la economia de piață, graţie proceselor de 
construcție din Uniunea Europeană, convertirii social-democratiei la principiile 
noului liberalism, dar si graţie faptului că principiile acestuia, consacrate în 
„Consensul de la Washington”, au fost preluate în filosofia economică a 
instituţiilor financiare mondiale — FMI şi Grupul Băncii Mondiale — si 
răspândite în țările din lumea a treia din Asia şi America Latină. Au fost trei 
decenii de inovaţii tehnice, de dinamism economic, de afirmare a globalizării ca 
spaţiu economic esenţial, dar şi de instabilitate economică și politică, mai ales în 
ultimii zece ani. În lume există multă incertitudine şi o atmosferă de „fin de 
regne”. 

Acest ciclu de 30 de ani se încheie cu actuala mare criză financiar- 
economică. 

Următorul ciclu nu va repeta, cred eu, nici pe cel dintâi, nici pe cel de al 
doilea. El nu va marca nici revenirea la economia mixtă, nici revenirea la 
capitalismul ultraliberal. El va oglindi condițiile prevalente astăzi în lume, 
foarte diferite si de cele din primele trei decenii, si de cele din ultimii 10-15 ani. 
Principalele elemente sunt următoarele: 

O nouă situație în domeniul energiei, materiilor prime şi capita- 
lurilor. Aici s-au produs într-adevăr schimbări tectonice si e posibil ca era 
energiei ieftine, a materiilor prime ieftine si a capitalurilor ieftine să fi luat 
sfârşit, deşi ne putem întreba în continuare dacă mişcările fabuloase de prețuri 
în sus și în jos la care am asistat în 2007-2008 au oglindit schimbările de această 
natură sau au fost (si) rezultatul unor manipuläri cu scopuri strategice. 


Destinul globalizării. Pe de o parte, produsele industriale si serviciile 
ieftine originare din China, India si alte țări emergente vor deveni mai putin 
ieftine pe măsura ridicării nivelurilor de dezvoltare economică a acestor täri si 
scumpirii forței de muncă. Pe de altă parte, scumpirea energiei si deci a 
transporturilor va influența fluxurile intercontinentale de mărfuri. În sfârşit, e de 
văzut dacă interesele pe termen lung ale statelor vor reuşi să prevaleze asupra 
presiunilor si reflexelor protectioniste, inevitabile la momente de criză. De la 
„Buy American” în SUA si finanțarea unor industrii nationale, ele se regăsesc 

într-o măsură crescândă în planurile de relansare. Nu vor deveni ele tot mai 
puternice? 


Noi factori de creştere. Dacă omenirea se va orienta spre noi modele 
energetice, nevoile de reconstrucție industrială si infrastructurală vor fi imense 
si ar fi suficiente spre a determina o nouă fază ascendentă de lungă durată și 
necesitatea creșterii rolului statului ca agent economic. 


Situaţia politică în lume. Implozia regimurilor comuniste si sfârșitul 
războiului rece au însemnat sfârşitul unui anumit tip de confruntări ideologice. 
Este acest lucru suficient pentru a evita o nouă spirală a cursei înarmărilor între 
Occident si Rusia, între Occident si China? Se pare că nu, judecând cel putin 
după momentele de tensiune înregistrate în 2008 legat de criza din Caucaz, de 
posibilitatea extinderii NATO, de amplasarea unor elemente de scut antirachetă. 
Dar interesele pe termen lung ale marilor puteri militare ale prezentului pot fi 
armonizate, după cum probabil există șanse de rezolvare a conflictului dintre 
Israel si palestinieni, dintre Israel si arabi, precum si de asigurare a stabilităţii în 
zona extinsă a Orientului Mijlociu. Reusita procesului de modernizare în lumea 
arabo-musulmană este probabil perfect posibilă, dacă, între altele, se renunţă la 
proiectele care identifică modernizarea cu occidentalizarea. 

Stabilitatea, cooperarea si progresul în lume depind si de reușita 
intentiilor și obiectivele de creare a unei noi arhitecturi instituţionale de 
guvernare economică si politică globală si regională. O nouă ordine globală se 
impune pentru a pune de acord arhitectura globală cu schimbările petrecute în 
lume în ultimele şase decenii, mai ales cu imperativele globalizării si cu 
modificarea peisajului actorilor internaţionali — statali şi nestatali. 


În ceea ce priveşte sistemul financiar, cred că măsurile de reformă 
cuprinse în „Declaraţia asupra pieţelor financiare si economiei mondiale” 
adoptată de summit-ul de la Washington din 15 noiembrie 2008 reprezintă un 
inventar aproape complet si exhaustiv. Cred că dacă ele vor fi traduse în viaţă 
coerent si eficient, respectiv în condiţii în care cadrul legal este completat de un 
cadru instituţional corespunzător, există și șansa să vedem apărând un regim 
mai stabil, mai transparent și mai sigur. 

Acest regim se va caracteriza printr-un grad de îndatorare rezonabil, 
considerabil sub cel prevalent în prezent în Statele Unite. 

El va trebui să comporte norme si mecanisme de natură să prevină 
concentrarea excesivă si apariţia de instituţii financiare „too big to fail”, adică 
prezentând un grad ridicat de risc sistemic. 

Reglementarea viitoare va trebui să fie în același timp cuprinzătoare, 
adică extinsă asupra tuturor instrumentelor și actorilor, fără excepţie, ceea ce nu 

era cazul până acum, cât si inteligentă și eficace. Nu foarte complexă și severă, 
ca să nu frâneze sau să ucidă inovaţia, dar nici foarte permisivă si laxă. În fond, 
în această privinţă, echilibrul poate fi stabilit între două puncte extreme: un 
sistem financiar cât se poate de stabil, dar cu mari bariere în calea inovației, sau 
un sistem financiar susceptibil de inovaţie, dar instabil. În orice caz, soluțiile 
care vor fi găsite nu pot pretinde, chiar dacă sunt foarte adecvate, valabilitate 
perpetuă. Economia evoluează si, odată cu ea, nevoile de finanțare. Piaţa va 
veni cu răspunsurile ei la aceste nevoi, răspunsuri care pot fi în acord, în 
conflict cu normele sau care reprezintă o conturnare, o ocolire a normelor. 


În orice caz, echipa de economiști pe care se va sprijini Obama, cu T. 
Geithner ca secretar la finanţe, cu Larry Summers!” si Paul Volker în echipa de 
consilieri economici, sugerează nu numai faptul că preşedintele se înconjoară cu 
persoane de competență recunoscută, dar și faptul că președintele este un 
centrist şi că în materie de economie si finanţe este probabil că va merge pe 
linia continuității (cu administraţia Clinton), și nu pe cea a rupturii. 

Reglementarea si mai ales supravegherea vor trebui să fie integrate, 
pentru că integrate sunt şi activitățile financiare, atât cele din sectorul de 
activitate bancară comercială, cât şi cele din sectorul de investiţii financiare. Am 
susținut de mai mulți ani această idee și cred că modelul de referință îl poate 
constitui așa-numita FSA — Financial Services Authority — din Anglia. 


Întărirea cooperării internationale la nivelul reglementării şi supravegherii 
se impune. Desigur, rolul principal în materie de supraveghere trebuie să revină 
autorităților naţionale. Este însă un loc amplu și pentru forurile de reglementare 
si supraveghere regionale și globale. Creşterea rolului FMI si a Forumului de 
Stabilitate Financiară sau constituirea „colegiilor de supraveghere” pentru toate 
aceste societăţi financiare transnationale ar răspunde unei nevoi reale. 


Atât în emisiunea de instrumente financiare, cât şi în îmbunătățirea 
normelor de valorizare (valuation ) trebuie să se aibă în vedere reducerea pe cât 
posibil a efectelor prociclice. La emisiunea de titrizate, de pildă, o posibilitate 
de mai bună cântărire a riscurilor ar fi păstrarea în bilanţul instituţiei emitente a 
unei părți din cuantumul emis de asemenea instrumente. Cât despre o valorizare 
mai putin prociclica, ar putea fi vorba de un alt sistem decât cel de „mark-to- 
market” utilizat în prezent. 


15 Să conteze oare, în vreun fel, faptul că acesta este nepotul lui Paul Samuelson? 

* Nu evaluare si nu valuare. Valuation este procesul de descoperire a prețului de piață 
al unui instrument financiar, deci înseamnă valorizare, într-un alt sens, nou, de 
stabilire a unui pret. 

În reducerea caracterului prociclic al unor elemente ale pieţei, o problemă 
care mai trebuie dezbătură este aceea a tranzacţiilor „short”. Este limpede că 
aceste tranzacţii accelerează şi formarea de bule speculative, si degringolada 
pieţelor bursiere, ceea ce pledează în favoarea interzicerii lor sau a suspendării 
lor temporare în situaţii bine definite. Pe de altă parte însă, ele contribuie la 
procesul de „descoperire a preţului” (price discovery) şi deci, fiind parte 
integrantă a acţiunii „mâinii invizibile”, ele nu ar trebui eliminate în perioadele 
de funcţionare normală a pieţelor. 

Un considerent important în proiectarea reformelor viitoare în pieţele 
financiare este lungirea orizontului temporal al deciziilor, prin modificarea 
corespunzătoare a principiilor de corporate governance. Între altele, ar fi vorba 
de retribuirea cadrelor de vârf nu pe bază de performanţă anuală, ci de 
performanță pe 4-5 ani. Între criteriile de performanță ar putea figura şi alte 
criterii, afară de cel al sporirii valorii pentru acţionari, iar în consiliul de 
administrație s-ar putea avea în vedere sporirea ponderii directorilor 
independenţi. Dimensiunile etice au valoarea lor, dar mult mai importantă este 
regândirea indicatorilor care oglindesc interesele pe termen lung ale firmei. 
Poate că, finalmente, un capitalism partenerial (stakeholder capitalism) este de 
preferat capitalismului actionarial (shareholder capitalism) dominant în Statele 
Unite. 


6. Relansarea marilor dezbateri 


În epoci de tranziţie, dar şi în epoci de tulburări și confuzie, se asistă la o 
intensificare a marilor dezbateri. Exemple sunt destule. E vorba şi de apariția 
marxismului si dezbaterile între marxisti şi nemarxiști, e vorba de 
Methodenstreit, care l-a opus pe Karl Menger, adeptul teoriei pure bazate pe 
presupozitii privind comportamentul si condiţiile anterioare, si Gustav 
Schmoler, adeptul unei ştiinţe economice bazate pe date istorice empirice şi pe 
metoda inductivă. Methodenstreit este considerată drept una dintre cele mai 
importante dezbateri metodologice din istoria gândirii economice. 

O astfel de dezbatere avea să prilejuiască, în contextul marii crize din 
1929-1933, apariția doctrinei lui J.M. Keynes. 

În contextul frământărilor de la sfârşitul anilor *60, 1968, o mare 
dezbatere privea natura schimbărilor survenite în economie și societate, 
schimbări asupra cărora s-au aplecat Raymond Aron, dar si Herbert Marcuse, 

dar şi John Kenneth Galbraith!€ sau Kuznets sau Leontief sau Gunnar Myrdal 
sau Jan Tinbergen, dar și Clubul de la Roma şi bineînţeles şi marele nostru 
compatriot Nicholas Georgescu-Roegen. 

În 1969 aveam să particip la Geneva la una din așa-numitele RIG 
(Recontres Internationales de Genève) cu titlul atât de interesant: “Liberté: 
libérale ou libertaire?” Era la puţină vreme după mai 1968 si tulburările 
studenţeşti care au zguduit Franța, ducând finalmente la demisia generalului de 
Gaulle. Capete de afiş la această dezbatere erau Raymond Aron, marele filosof 
politic de dreapta, Herbert Marcuse, autorul „Omului unidimensional”, filosoful 
de stânga foarte prizat de studentimea gauchistă din Franţa și Germania, Paul 
Ricoeur si alții. Criza societală era atât de evidentă încât nu o nega nimeni. 
Întrebarea era cât de cuprinzătoare ajunsese ea. Marcuse socotea că e vorba de o 
criză generală, Aron, tribunul degajat si elegant, susţinea că era vorba de o criză 
a unor instituţii: întreprinderea, biserica si școala. Viaţa avea să-l justifice pe 
Aron. 

Acum trăim o criză, despre care noul președinte al Americii ne previne, 
în termeni curchilieni, că este „o permanentă catastrofă”, că va fi lungă și 
dureroasă; ea repune în chestiune înseși fundamentele doctrinare care au stat la 
baza politicilor, instituțiilor şi practicilor vieţii economice interne și 
internaționale (vezi globalizarea). 

Deruta este cu atât mai mare cu cât partidele de centru-stânga, de la 
laburistii britanici la socialiștii francezi, se convertiserä la doctrina pieţei libere 
şi chiar la dogmele ultraliberale. ,,Triangulatia” era practicată nu numai de 
democraţii americani, dar si de laburistii blairisti sau socialiștii francezi. 

Criza a surprins partidele de centru-stânga în plin viraj spre dreapta. 

Pe de altă parte, în Franţa, Nicholas Sarkozy, preşedintele adus la putere 
de centru-dreapta, nu ezită să recurgă la sloganuri si chiar la o retorică de 
stânga. Astfel, în discursul său faimos de la Toulon din 25.09.2008, el denunţă 
„pervertirea economiei” de către un capitalism financiar care a promovat „0 
anumită idee de mondializare” si și-a impus logica sa. Niciun neokeynesian sau 
neomarxist nu putea să-l întreacă în denuntarea dogmei neoliberale: „L ideé de 
la toute puissance du marché, qui ne devait être contrariée par aucune règle, 
par aucune intervention politique, était une idée folle. L'idée que les marchés 


16 Cu John Kenneth Galbraith am avut privilegiul să mă întâlnesc în anii când eram 
rector la ASE, pe Tinbergen l-am întâlnit la Alger la reuniunea Clubului de la Roma 
în care şi-a prezentat cunoscutul raport, cu Leontief m-am întâlnit de mai multe ori la 
București, în Franţa și în SUA, iar cu G. Myrdal aveam să fac parte dintr-un mic grup 
de reflecţie, convocat la Viena în 1969 de directorul executiv al ONUDI. 

ont toujours raison était une idée folle.” Iar la sfârşitul unei liste de reprosuri, 
de altfel, cum nu se poate mai indreptatite, dar care până mai ieri erau literă de 
evanghelie, inclusiv pentru guvernările din Franţa, de stânga, ca si de dreapta, el 
exclamă: „Cétait une folie dont le prix se paie aujourd hui.”. Despre sistemul 
însuşi el preciza: „ce système a creusé les inégalités, il a démoralisé les classes 
moyennes et a alimenté la spéculation sur les marchés de l'immobilier, des 
matières premières et des produits agricoles”. Si ca să fie clar: „Ce système, il 
faut le dire parce que c'est la vèrité, ce n'est pas l'économie de marché, ce 
n'est pas le capitalisme”. Si urmează o prezentare a capitalismului prin ceea ce 
este si ceea ce nu este, pentru a putea conchide: „La crise financière n'est pas la 
crise du capitalisme. C'est la crise d'un système qui s'est eloigné des valeurs 
les plus fondamentales du capitalisme, qui a trahit l'esprit du capitalisme”. În 
mod logic, dacă sistemul actual „a pervertit” economia si a trădat spiritul 
capitalismului, „la crise actuelle doit nous inciter à refonder le capitalisme”, 
punându-i la bază un nou „echilibru între libertate si regulă, între 
responsabilitatea colectivă şi responsabilitatea individuală”, „între stat şi piaţă”, 
„între economie şi politică”. 


Se reînnoadă astfel cu marile întrebări care erau prezente si altădată, ca la 
RIG 1969: „Ce libertate: liberală sau libertară?” Numai că președintele francez 
are certitudini: „Le laissez-faire, c'est fini. Le marché qui a toujours raison, 
c'est fini”. În acest adevărat manifest al unui capitalism liberal și antilibertar, 
„primatul speculatorilor” ar trebui să lase locul „primatului întreprinzătorilor, 
recompensării muncii, efortului, iniţiativei”, iar „moralizarea capitalismului 
financiar” ar urma să fie „o prioritate”, pentru a asigura triumful „unei etici a 
efortului şi a muncii”. Statul ar urma să depăşească vechile „dogme” (evident, 
dogma reaganiană după care acesta este parte a problemei, si nu parte a soluţiei) 
în materie de intervenţie si de concurenţă („care nu e decât un mijloc, si nu un 
scop în sine”, cum e acum în Uniunea Europeană). Se impun reforme „care să 
contribuie la reabilitarea valorii muncii... în perspectiva unui nou echilibru între 
capital şi muncă”. 

Si ce chemare mai grăitoare decât: „Ne pas donner tous les bénéfices aux 
dirigents et aux actionnaires, en destiner une part plus grande à ceux qui par 
leur travail créent la richesse...”. 

Sarkozy cheamă la „o veritabilă transformare a modelului economic şi 
social”. 

Ceea ce izbeste este nu numai radicalitatea discursului, ci şi tonalitatea 
lui. El este un discurs ale unei stângi de altădată, asemănător discursului 
antineoliberal şi anticapitalist, dar și îndreptat împotriva „globalizării 

neoliberale” care a caracterizat si caracterizează linia de gândire social-politică 
promovată de Le monde diplomatique, acest veritabil „maître à penser”, care de 
decenii este un far al reflexiei critice asupra ideologiei si practicii dominante. 
Altermondialistii militează de mult pentru o alternativă la ceea ce ei denumesc 
„globalizare neoliberală”. Acum, un şef de stat cu economie dezvoltată propune 
refondarea capitalismului. 


Sarkozy si Gordon Brown sunt politicieni pragmatici, care, raliati mai de 
curând sau mai de mult la doctrinele neoliberale, le-au abandonat cu precipitare 
în favoarea unui keynesianism, deja experimentat la vremuri de criză şi care a 
inspirat, în Europa şi America, politici care au condus la o „affluent society” şi 
la un „welfare state” — faimoasele politici bazate pe „managementul cererii şi 
prezenţa puternică a statului în economie”. În America, gânditori ca Francis 
Fukuyama au abandonat nava grav avariată a neoconservatorilor, la fel ca 
publicisti de succes ca Thomas Friedman, ilustrând tendinţa unei delimitări între 
liberali si ultraliberali, între liberali si libertarieni. 


Un fenomen interesant este cel reprezentat în Germania de cancelarul 
Angela Merkel, care încearcă să reziste la tentatiile neokeynesiene, dar care nu 
poate face abstracţie că partidul său se află la guvernare într-o mare coaliție cu 
social-democratii și că scadenta electorală este aproape. 


În orice caz, este interesant de văzut ce nouă lectură se va da 
thatcherismului, inspirat în materie economică de Sir Allen Walters, care a 
părăsit această lume la sfârșitul lui ianuarie 2009, blairismului si ideologului 
său, Anthony Giddens, ca si, în Statele Unite, liniei de gândire politica 
exprimată de „Reaganomics” si inspirată de economiști ca Laffer sau Mundell. 
Reaganomics, care, după cum se ştie, se reducea la câteva idei simple, şi anume: 
reducerea impozitelor, eliberarea de constrângeri a pieţei libere, credinţa că pe 
aceste două premise tot restul problemelor se rezolvă de la sine. „Small 
government” era, de asemenea, o parte a mantrei neoliberale, dar, în cursul 
administratiilor republicane, cheltuielile publice și deficitele bugetare au crescut 
dramatic. 


Astăzi, în America se observă o reînviere a interesului pentru opera lui 
John Kenneth Galbraith, cu concepțiile sale despre marile firme, despre 
„countervailing power” şi despre rolul statului, dar si pentru iconoclasti ca 
Joseph Stiglitz, laureatul Nobel din 2001. Cercetările sale din anii '70 şi '80 au 
ca principală concluzie teza că, în condiţii de deplină libertate a pieţelor, 
imperfectiunea si asimetria informaţiei poate duce la disfuncţii serioase în 
alocarea resurselor la transformarea esecurilor microeconomice în eșecuri 
macroeconomice, la acutizarea problemelor de agenţie. Experienţa lui ca 

presedinte al grupului de consilieri economici din timpul administratiei Clinton 
si de economist-sef la Banca Mondială îl recomandă ca pe un cunoscător si al 
economiei americane, si al politicilor instituțiilor financiare — Banca Mondială 
si FMI — cu rol atât de mare în așezarea fundamentelor globalizării. El este cel 
mai articulat critic al „fundamentalismului de piaţă”, întruchipat de „consensul 
de la Washington” si politicile acestor instituţii. Cărţile sale ,,Globalisation and 
Its Discontents”, „The Roaring Nineties” sau “Making Globalisation Work”, ca 
si numeroasele sale articole denunță eșecul politicilor ultraliberale, mai ales în 
ceea ce priveşte managementul riscurilor şi alocarea resurselor. 

Aşadar, critica stiglitziană este ancorată atât în cunoașterea realitätilor 
americane si mondiale, cât şi în creaţia sa teoretică. În acest context, as evoca si 
contribuţiile compatriotului nostru de la Nashville, Nicholas Georgescu- 
Roegen. Si el a denunţat teza atotputerniciei pieţei, cu referire specială la 
problema energiei si, pe un plan mai larg, a entropiei. El a venit, între altele, cu 
argumentul că pieţele nu pot asigura un arbitraj intergenerational, întrucât 
generaţiile viitoare nu pot participa la ,,licitatia” care permite, prin jocul cererii 
şi ofertei, luarea în calcul a costurilor entropice. El propune un nou model de 
creștere, axat pe minimizarea efectelor entropice ale acesteia, iar demonstrația 
lui privind limitele modelelor matematice sună și mai convingător astăzi, când 
se cunosc erorile modelelor puse la punct de Merton Black-Scholes în materie 
financiară. 

Si contribuţiile lui Anghel Rugină, recent dispărut de pe această lume, se 
constituie într-un argument împotriva tezelor care pornesc de la ideea 
atotputerniciei pieţei. Am în vedere mai ales ideea lui de piețe în echilibru 
stabil, care implică între altele ideea, de origine euckianä, a necesității prezenţei 
unui factor R, adică a unui anumit cadru instituțional (vezi ideea de Ordnung). 
De altfel, şi pragmatismul actual, când guverne care până mai ieri aplicau reţete 
ultraliberale aplică azi cu sârg rețete keynesiene, isi găseşte o explicație 
analitică la Anghel Rugină, pentru care orice teorie are câmpul ei de valabilitate. 

Rugină ne face să ne gândim dacă nu cumva nu numai keynesianismul 
este astăzi „de retour”, dar şi neoliberalismul german, pe al cărui sol teoretic au 
germinat conceptele de Sozialemarktwirstchaft, acel concept care avea să se 
regăsească — performanţă excepţională - atât în programul Partidului Creștin 
Democrat, cât si al celui Social Democrat si să stea la baza unor politici care au 
permis miracolul economic vest-german din primele decenii postbelice. 

Este interesant cum marii economiști, laureați sau nelaureati Nobel, se 
raportează atât la originile și natura crizei actuale, cât mai ales la remediile 
avute în vedere. Astfel, către sfârșitul campaniei prezidențiale din SUA, 100 de 

economiști au luat atitudine împotriva unor măsuri anticriză avute în vedere de 
candidatul Obama. Printre aceştia se aflau laureatii Nobel Gary Becker, James 
Buchanan, Robert Mundell, Edward Prescot şi Vernon Smith. 

Ei au luat atitudine împotriva ideii de majorare a fiscalitatii. Robert 
Mundell, care a fost unul dintre inspiratorii curentului de supply-side economics 
si chiar, cum spune el, al programului economic reaganian — Reaganomics - 
rămâne și astăzi pe asemenea poziţii si propune reducerea impozitelor pe 
profituri la 20% sau chiar la 15%. 

Confruntarea între supply-siders şi adepţii școlii keynesiene noi, ca 
Stiglitz sau Krugman, se manifestă la diverse reuniuni, cum este cea de la 
Landau (Germania), care a avut loc în luna august a anului 2008, la care au 
participat 15 laureați Nobel, printre care Robert Solow, Stiglitz, George 
Akerloff, Robert Mundell si Miron Scholes. Ea va fi prezentă la Forumul 
economic de la Davos (ianuarie 2009), la Forumul altermondialist din Brazilia 
si fără doar si poate va fi prezentă la Summit-ul din aprilie 2009. 

Raţiunile recursului la intervenţia statală sunt multiple. 

În primul rând, în condiţiile dispariţiei încrederii, statul este în poziţie 
unică de a putea acţiona şi în absenţa ei şi de a încerca ipso facto restabilirea ei, 
de exemplu, prin garantarea depozitelor şi garantarea creditelor (interbancare 
sau către instituții nefinanciare). 

În al doilea rând, statul este în poziţia unică de a mobiliza resurse 
imposibil altfel de mobilizat, resurse care angajează atât generațiile prezente, cât 
si viitoare. Deoarece el are o mult mai mare credibilitate decât instituțiile 
private, el poate să mobilizeze atât resurse ale populaţiei, cât și ale firmelor, atât 
interne, cât şi internaţionale (de exemplu, resurse ale forurilor suverane). La 
vreme de criză, când încrederea a dispărut, statul devine unicul debitor cu 
bonitate. 

În al treilea rând, în condiţiile când lipsa de încredere deprimă investiţiile 
private, statul rămâne un mare investitor potential atât pentru asanarea si 
recapitalizarea sectorului bancar, cât şi pentru dezvoltarea şi modernizarea 
infrastructurii, salvarea unor ramuri în dificultate si relansarea economică 
generală. 

Costul economic al intervenţiei statale implică dezechilibre cu potențial 
inflationist, după cum implică suprimarea funcţiei „ecologice” a distrugerii 
creatoare schumpeteriene — și deci conservarea unor întreprinderi neviabile și 
Chiar erori în alocarea resurselor, cu efecte negative asupra eficienţei 
economice. 

Dezbaterile viitoare vor fi influentate, desigur, de peripetiile actualei crize 
financiare si economice. Cu cât aceasta va fi mai îndelungată si mai profundă cu 
atât mai mari vor fi tentatiile spre măsuri chirurgicale extreme. Căci, cum se 
subliniază în sobrul, dar neoliberalul hebdomadar britanic The Economist %, 
„mânia şi resentimentele la adresa finanţelor moderne vor creşte cu siguranță. 
Există pericolul ca factorul politic să contribuie la sporirea daunelor, nu numai 
prin exces de reglementare a sectorului financiar, dar și prin atacarea pieţelor, 
pretutindeni în economie. 

Aceasta ar reprezenta o amarnică răsturnare după o generaţie în cursul 
căreia pieţele au fost descätusate, iar economiile nationale s-au deschis si au 
prosperat. Într-un moment când în lume se reconsideră echilibrul între pieţe si 
stat, ar fi tragic ca ingredientele prosperității să fie abandonate pe parcurs”. 

Aşadar, atenţie la victimele colaterale! 

Și dacă este adevărat că în numele credinţei în atotputernicia pieţei s-au 
comis numeroase şi grave excese, care se cer remediate, dacă reconsiderarea 
echilibrului dintre stat si piață se impune, să nu uităm si posibilitatea exceselor 
în sens invers si să încercăm să ne ferim de ele. 

De aceea mari dezbateri teoretice, politice, economice, în măsura în care 
vor fi, trebuie salutate, căci ele sunt nu numai interesante, dar și utile. Ar fi 
păcat, mare păcat să se sacrifice comerţul liber si să asistăm la revenirea 
protectionismului sau la demolarea edificiului european sau la reluarea cursei 
înarmărilor, ca modalitate de ieşire din criză, ca la sfârșitul anilor '30 din 
secolul trecut. 


és Meck el 
Viitorul rămâne o mare necunoscută . 


Ce e clar e doar că modelul neoliberal sau ultraliberal și-a trăit traiul, că 
suntem deja într-un regim de economie mixtă, iar câmpul dezbaterilor rămâne 
infinit deschis. O pâine de mâncat pentru economiști. 


Dar „imnul” mondial al zilei este nu God Bless America, întrucât „c'est lă 
que le bat blesse”, ci God save America, căci fără relansarea ei, nimica nu e, ca 
să-l parafrazez pe Ecleziast. 


În ultimele luni ale anului 2008 s-au amplificat şi ravivat dezbaterile în 
jurul modelelor matematice care au fost larg utilizate pe pieţe financiare pentru 
măsurarea riscurilor și stabilirea preţului opţiunilor. 


Numărul din 11-17 octombrie, pag. 34. 

17 Cum spune Goethe în Egmont: “Ca biciuiti de spirite nevăzute, aleargă bidivii solari 
ai timpului, trăgând după ei trăsura fragilă a destinului nostru. Incotro se îndreaptă 
ea? Cine ştie! De-abia dacä-si mai aminteşte de unde a plecat”. Sau Esenin: „Unde 
ne-or duce sorții evenimentelor?”. 

Cică ar fi greşite, desi elaborate de viitorii laureați Nobel, pe care i-am 
citat într-un alt studiu din această lucrare. 


Desigur, suntem în mijlocul unei crize. Unei crize, care a început ca o 
criză financiară americană, a devenit o criză financiară mondială si care a 
afectat sectorul real, devenind o criză economică mondială. Două crize 
sectoriale — a sectorului imobiliar și a sectorului financiar — se împletesc cu o 
criză a ciclului de afaceri, așa-numitul business-cycle. Dar este oare vorba si de 
o criză a capitalismului? lată o problemă de discuţie, ca si în 1969 la 
Rencontres Internationales de Genève”. Unii vor răspunde afirmativ. E vorba 
de cei aparținând curentelor neomarxiste. Alţii vor susține că e vorba de criza 
orientărilor neoliberale care au fasonat politica economică în ultimii 30 de ani. 
Alţii, în sfârşit, vor vedea în ceea ce se întâmplă în jur o criză a modelului 
neoliberal de globalizare. 

Un obiect de mari dezbateri îl constituie înseși măsurile de ieşire din 
criză. Prin relansarea cererii de consum? Prin investiţii? Prin reducerea 
impozitelor? Printr-un mix pragmatic? Ce măsuri au efecte anticriză pe termen 
scurt? Si ce măsuri sunt lipsite de un asemenea efect? Și, în general, este bine ca 
statul să se substituie pieţei în desfășurarea crizei? Apoi criza din sectorul 
imobiliar trebuie să fie „uitată” sau, dimpotrivă, tratarea ei să fie inclusă printre 
priorități? 

Să adoptăm modelul suedez cu ideea lui de încartiruire a „activelor to- 
xice” într-o „bancă rea”, idee de care americanii initial s-au temut, au aplicat-o 
pe jumătate, au abandonat-o, pentru ca apoi să revină la ea? Să nu cădem în 
păcatele japonezilor, care n-au acţionat decât peste opt ani de la declanșarea 
crizei financiar-imobiliare? Dar nu este de reținut si lecţia lor că, atunci când 
s-au urnit, cu programele lor masive anticriză, a funcționat? 


Să ne bucurăm că în ţările occidentale criza nu a atras si şocuri monetare, 
dar să nu excludem ipoteza, că asemenea şocuri nu-s excluse, cum crede și 
Soros, în „Noua Europă” sau chiar ca în tari ca Italia si Grecia? 


Să plafonăm lăcomia şefilor marilor bănci, cum propun Sarkozy și 
Obama, să predicăm corporațiilor o nouă Sfântă Treime (ca Sarkozy) în 
împărțirea valorii nou create: o treime pentru acționari, o treime pentru salariați 
si o treime pentru investiţii? Sau să ne gândim la o nouă schemă de „corporate 
governance”, implicând alte soluţii la „problema agentului”, nivel de stimulente 
(incentives) sau de parteneriat public-privat care să permită o mai bună alocare 
a resurselor (inclusiv spre domenii importante) strategice, dar insuficient de 
lucrative pe termen scurt? 

O revalorizare a modelului european, cu mai mult social (welfare) si mai 
mult „government? Dar aceasta nu înseamnă și mai puţină creștere si mai 
puţină libertate de inovaţie şi răsturnări în sistemul de pensii, de sănătate, de 
finanţare a studiilor? 

Sau există şi o cale de mijloc între modelul american, „trendy” până mai 
ieri, şi modelul european, până mai ieri cam arhaic si plin de rigiditäti? Sau un 
mix, cu elemente şi ale modelului japonez? 

Aş pune punct acestei suite de întrebări pentru a mă referi în final la 
câteva idei de dezbateri. 

Prima, apărută în The New Republic, din 4 februarie 2009, se referă la 
actualitatea ideilor lui Keynes. Acestea ar fi valabile nu numai la momente de 
criză şi nu numai pentru faze depășite ale capitalismului — era fordistă a 
producţiei de masă. „Capitalismul matur” descris de Keynes ar acoperi si 
realitățile de astăzi. 

Ideile lui Keynes ar putea conţine răspunsul la problemele prezentului. Și 
nu numai pentru a scoate lucrurile din punctul mort, ci pentru a asigura o nouă 
formă de existență a capitalismului. Ele ar trebui însă să fie aplicate în 
integralitatea lor, atât în ceea ce privește permanenta prezenței statului, a bine- 
cunoscutelor politici, cât și a unor abordări politice pe care, în 1939, Keynes le- 
a denumit „socialism liberal”. Articolul subliniază că, nici în anii administraţiei 
Roosevelt, nici ulterior, ideile lui Keynes n-au fost aplicate integral. Aceasta ar 
însemna promovarea concomitentă a reformelor interne, cu reforme externe, 
monetare si financiare, menite să asigure stabilitatea si echilibrul în mediul 
internațional. 

A doua idee îi aparţine lui Immanuel Wallerstein, un autor cunoscut 
publicului român, în prezent cercetător la New York State Univesity si fost 
preşedinte al Asociaţiei Internaţionale de Sociologie. Adept al lui Fernand 
Braudel și unul dintre inspiratorii mișcării altermondialiste, Wallerstein 
consideră că actuala criză financiară si economică ar marca finalul fazei B a 
unui ciclu lung „Kondratieff”, dar şi „faza terminală” a sistemului capitalist. În 
sensul braudelian, ne-am afla în faza de tranziție de la un sistem la altul, cum 
s-a întâmplat, de pildă, în perioada dintre mijlocul secolului al XV-lea și 
mijlocul secolului al XVI-lea, când s-a produs prăbușirea feudalismului si când 
„se construiesc, prin tatonări succesive” si în mod inconștient, soluţii 
neașteptate, al căror succes va sfârși prin „a face sistem, întinzându-se încetul cu 
încetul, sub forma capitalismului”. 

Perioada destructivă care încheie faza B a unui ciclu Kondratieff durează 
2-5 ani. Perioada de tatonări spre un nou sistem este în curs. În treizeci- 

patruzeci de ani, un nou sistem va fi apărut. E posibil ca locul actualului 
sistem să fie luat „de un sistem de exploatare mai violent decât capitalismul” 
sau „dimpotrivă”, să se instaleze un model de societate mai egalitar şi mai 
redistributiv. 

În ceea ce priveşte deplasarea centrului economiei lumii (ca în trecut de la 
bazinul mediteraneean la coasta Antlanticului si apoi la Statele Unite), 
Wallerstein consideră că, în timpul lung braudelian, acestuia îi va lua cincizeci 
de ani spre a se contura, dar acum nu se poate ști care va fi el. După predicția 
cercetătorului american, „conflictele interne se vor exacerba în Statele Unite, 
care sunt pe cale să devină tara cea mai instabilă politic”. 

O a treia serie de idei îi aparţine lui George Săros. 

Vorbind de pe poziţiile „societăţii deschise”, George Séros a furnizat 
adesea păreri critice la adresa capitalismului global, si nu numai în decursul 
uraganului financiar şi economic recent. Încă acum 10 ani, în 1998, el publica 
„The Crisis of Global Capitalism”. Notez în fugă câteva dintre ideile forţă ale 
acestei cărți: 

„Fundamentalismul de piaţă este astăzi o mai mare ameninţare pentru o 
societate deschisă decât orice ideologie totalitară”. 

„Eşecurile în materie de decizie politică sunt mult mai răspândite şi mai 
dăunătoare decât eșecurile mecanismelor de piaţă”. 

„Sistemul capitalist global este o formă distorsionată a societății 
deschise”. 


„Avem o economie globală fără o societate globală”. 


„Pentru a stabiliza si reglementa societatea cu adevărat globală, avem 
nevoie de un sistem global de decizie politică. A pune capăt existenței statelor 
nu e nici posibil, nici de dorit; întrucât însă există interese colective care 
transcend frontierele statelor, suveranitatea statelor trebuie subordonată legii 
internationale si instituţiilor internationale”. 

Pentru SUA, Sôros identifica acum 10 ani trei teme majore, derivate din 
conceptul de societate deschisă: contestarea intruziunii valorilor de piaţă în zone 
în care acestea sunt inapropriate; tratarea efectelor adverse neintentionate şi 
chiar a unor politici bine intenționate si abordarea inechitätilor în distribuția 
veniturilor şi a problemei avantajelor sociale, probleme generate de 
fundamentalismul de piață. 

Să mai traducem încă o dată fundamentalismul de piață, precizând că 
acesta este interpretarea libertariană abuzivă a conceptului de piață liberă? 

Într-o viziune braudeliană de „longue durée” se înscrie noua propunere 
paradigmatică a lui Tudorel Postolache, la care m-am referit foarte succint la 
centenarul nașterii lui Nicholas Georgescu-Roegen, la simpozionul ce i-a fost 
dedicat la Academia Română. El, Postolache, Postolache examinează impli- 
catiile epistemologice ale unor elemente în cadrul cărora, „începând cu a doua 
jumătate a secolului 20 s-au înregistrat simultan veritabile străpungeri”, anume: 


- descoperirea legilor psihicului, ale inconştientului uman si 
aprofundarea continuă a studiilor asupra inconştientului personal, 
inconştientului colectiv si inconştientului profund sau universalizat; 

- descoperirea legilor „calculului computational” si a ceea ce el 
numește „triada computationalä”; 


- transformarea, din planul generaţiilor umane, unde succesiunea 
generaţiilor simple e înlocuită cu o succesiune a „generaţiilor 
suprapuse”. 

Pornind de la idei formulate de A. Toynbee, de Stephen Wolfram (4 New 

Kind of Science), de la cercetări recente în materie de somn, dar și de la alte 
descoperiri mai vechi (ciclul lung Kondratieff) sau mai noi (decodarea legilor 
genomului uman) sau de la sugestii culese din diverşi gânditori (ca Locke, 
Spinoza, Eliade) sau vizionari (de ex., Pierre Werner), T. Postolache vine cu 
propria sa viziune despre „crizele civilizationale”, perplexitatea instituţională si 
— într-un sistem notional propriu — oferă o grilă de lectură pentru discernerea 
unor prodromuri, a unor mlädite si componente ale noului în lumea unui „ideal 
practicabil”. Căci, cum spune T. Postolache, nu se poate aştepta să se pună la 
punct o teorie coerentă a soluţiilor... dar este la îndemâna omenirii să schiteze 
un sistem de soluţii, care fără a fi Soluţia, ar fi totuși calea spre o soluție 
practicabilă. 


(Desigur, rămâne de dezbătut dacă teoria coerentă a soluțiilor poate să 
arate drumul sau dacă însăşi viaţa inventează elementele — cum crede Braudel şi 
Wallerstein — care se vor articula într-un nou sistem sau și una si alta). 


Prodromurile, embrionii noului concept sistemic, ar fi noua paradigmă a 
valorii, o producţie dominată de factorii imateriali, ca bunurile cu mare 
intensitate culturală si artistică, dar si — mai ales — o noua formă de proprietate, 
inalienabilă aceasta - proprietatea identitară, motorul asigurat de succesiunea 
generaţiilor coexistente si matricea unificatoare reprezentată de „școala 
universală”, în rolurile ei multiple şi mai ales acela de mediator societal. 

Noua paradigmă a valorii extrapolează ideea wolframiană de 
computationalitate și echivalență computationalä, spre a afirma o substanță 
comună în tot ceea ce există si se produce, respectiv în rezultatele muncii 

omului, ale muncii naturii, ale muncii divine. Această cosubstantialitate asigură 
comensurabilitatea. Nicholas Georgescu, cu ideea de entropie, a introdus natura 
în circuitul procesului de producţie, idee ignorată de neoclasici. T. Postolache, 
pe lângă natură, introduce și divinul. Dar el introduce, implicit şi explicit, şi o 
nouă categorie de resurse, cele permise de accesul constientului la oceanul finit, 
dar fără limite al „muncii naturii” şi al „muncii divine” sau de accesul 
subconstientului personal la oceanul infinit al inconştientului personal colectiv. 

Idei de dezbateri pot rezulta si din relectura unor mari gânditori. Astfel, în 
cazul lui Smith, o astfel de relectură, care ar include nu numai „The Wealth of 
Nations”, dar şi „The Theory of Moral Sentiments”, ar arăta că el nu absolutiza 
rolul mecanismului de piaţă si nici nu considera că motivaţia profitului ar fi 
suficientă pentru a rezolva toate problemele economico-sociale. El sublinia 
explicit rolul unui factor nelegat de piaţă, cum e încrederea (trust, confidence), 
si era departe de concluzia reductionistä a unora că teoria lui ar lăsa totul pe 
seama „mâinii invizibile”. El era si un susținător al unei mâini vizibile, cea a 
statului, în asigurarea de servicii publice, ca educaţia sau asistenţa pentru cei 
săraci, după cum se arăta profund preocupat de inegalitatea si sărăcia care pot 
supraviețui într-o economie de piață, chiar prosperă. 

La sugestia privind valabilitatea lui Keynes m-am mai referit. O relectură 
merită și un cunoscut contemporan și rival al lui, anume Arthur Cecil Pigou, 
pentru accentul pus pe „cauzele psihologice” ale fluctuatiilor economice, pe 
„erorile ... (legate de) un pesimism nejustificat” şi ,,infectios” si pentru studiul 
său clasic în materie de „Welfare economics”. 

De la Smith si de la Pigou ne vin numeroase intuitii profunde privind 
importanţa unor instituţii nelegate de piaţă si a unor valori diferite de cele legate 
de profit. 

Să reamintim în context că în ianuarie 2009 s-a ţinut la Paris un 
simpozion cu tema „O lume nouă, un nou capitalism”, organizat de Nicholas 
Sarkozy, preşedintele Franţei, şi Tony Blair, fostul prim-ministru britanic. Și să 
încheiem cu părerea laureatului Nobel Amartya Sen (exprimate la sfârșitul lui 
februarie 2008), după care n-ar fi nevoie de un capitalism nou, ci de o înţelegere 
nouă a unor idei vechi, care, din păcate, au fost neglijate. Ideea e să nu reducem 
totul la piaţă, să o lăsăm să-și facă treaba acolo unde e locul ei si să vedem cum 
se poate asigura şi o interacţiune între diferite instituţii şi valori (inclusiv ale 
statului) si binele public şi să vedem cum se poate merge dincolo de soluțiile pe 
termen scurt spre a contribui la crearea unei lumi mai bune. 

Ideile de dezbateri nu lipsesc. 

2. Inovatia financiara 
mondiala 


România se află în fata unui nou mare val de modernizare. 


Suportul moral al primului val l-a constituit latinitatea redescoperită a 
românilor si deci înrudirea cu naţiuni avansate economic, politic si cultural ale 
Occidentului. Cel de-al doilea val a fost stimulat de marea unire de la 1918. Al 
treilea, soldat in bună parte cu un eșec, a fost demarat în contextul schimbărilor 
politice şi ideologice de după al doilea război mondial. 

Acum forța motrice — un nou mit fondator, orientat spre viitor — este 
apartenența României la Europa si lumea Occidentului, respectiv dorința 
românilor ca, după o jumătate de secol de evoluție separată, să revină la matca 
valorilor occidentale si să integreze structurile economice, politice și militare 
ale Vestului. Mitul fondator recent, materializat în poziţia opiniei publice, 
poziţiile mass-media, atitudinea partidelor politice și a societății civile, va fi, 


* Prezentul studiu, elaborat în 2001, urmărea să surprindă tendinţele manifestate pe 
plan financiar în SUA, Europa și în lume si să extragă concluzii pentru România, 
angajată atunci în efortul ei de tranziție la economia de piață şi de aderare la Uniunea 
Europeană. El poartă marca timpului, este datat. În acești ani, anii care s-au scrus 
excesele s-au înmulțit și agravat, iar, finalmente, tensiunile au explodat, infirmând 
validitatea modelului american, ce se propaga și în restul lumii. Modelul înceta a fi un 
„model de urmat”. 

Studiul conține puneri in gardă. El subliniază că „ciclul, departe de a fi dispărut, își 
reafirmă prezenţa și perenitatea, că evenimentele „pun în lumină excesele și 
neajunsurile pieţelor de capital”, „viziunea pe termen scurt pe care o favorizează, 
volatilitatea care le caracterizează”, că „aceste pieţe tind să se ambaleze uşor şi să 
genereze baloane speculative... (ceea ce) nu poate să nu ducă la corectii uneori foarte 
dureroase”, că „la formarea baloanelor speculative a contribuit sistemul de 
recompensare a managerilor”. 

Despre derivate, categoria de instrumente financiare care au furnizat grosul 
contingentului de „active toxice”, în studiu se subliniază că, „în această fază, o 
maximă prudență fata de ele se impune”. 

In ceea ce priveşte accentul excesiv pus pe autoreglementare, poziţia din studiu e fara 
ambiguitäti pentru România. „Nu este o pistă de urmat”. 

In legătură cu agențiile de rating, se arată că, „prin analizele lor, au servit grupuri de 
interese, manipulând piaţa și contribuind la ,,exuberanta ei iraţională”, ca să folosim 
formula devenită celebră a lui Allan Greenspan. 

probabil, alimentat de primirea în NATO, ca şi de roadele modernizării în 
planul bunăstării si civilizaţiei si al consolidării statului de drept. 

Criteriile de aderare, ca si acquis-ul european, structurează si facilitează 
procesul de modernizare. Europa sugerează nu numai formele, ci şi fondul, 
conținutul (deși nu întotdeauna conștiința fondului este deosebit de puternică). 
Aceasta deosebește esenţial recentul val de modernizare de primul şi este de 
natură să accelereze considerabil progresul economic și social, întrucât acum 
modernizarea nu mai poate fi selectivă și haotică, ca în cursul primului val. La 
nivelul obiectivelor si principiilor, al legilor si instituţiilor, în toate diversele 
domenii, drumul este jalonat, criteriile de evaluare și autoevaluare există. 

Efortul national de modernizare poate fi însă irosit în parte, dacă direcția 
mișcării nu este bine înţeleasă, sau poate fi potentat, dacă se înţelege bine care 
sunt tendinţele de bază ale lumii occidentale și unde ne situăm în contextul mis- 
cării acesteia, spre a decela posibile scurtături istorice si “etape de ars”. O astfel 
de tradiţie s-a creat la INCE din 1990, iar eforturile Academiei, în cadrul proiec- 
telor ESEN, şi proiectele nationale Snagov 1 si Snagov 2 pentru definirea 
strategiei de aderare la Uniunea Europeană au continuat-o și aprofundat-o. 
Personal, am aplicat această metodică în 1991 si în cadrul proiectelor 
menționate. 

Lucrarea prezentă îşi propune să degajeze concluzii pentru o strategie pe 
termen lung, de construcţie, dezvoltare şi modernizare a serviciilor financiare 
şi a economiei de piață în România. Încerc, astfel, să depășesc orizontul 
temporal şi abordarea mai tehnică din comunicarea prezentată în cadrul ESEN 1 
si din strategia subsectorială pentru planul de acţiune consensualizat pe care am 
coordonat-o în cadrul Proiectului naţional Snagov 2. 

Evolutiile din ultimii câţiva ani, inclusiv în planul cercetării, permit o 
înțelegere mai clară a resorturilor si frânelor dezvoltării moderne. Aș sintetiza 
concluziile proprii în această privință în felul următor. 

Alături de globalizare, de revoluțiile reprezentate de străpungerile în 
informatică si internet, precum si de trecerea de la paradigma keynesiană a 
managementului prin cerere la paradigma economiei ofertei, financiarizarea 
schimbă esenţial modalităţile si rezultatele economiei de piață. Ea marchează 
tranziția la noi forme de finanţare și ridică economia de piață pe o treaptă 
superioară, sporindu-i potenţialul de eficiență. 

Sistemele financiare bazate pe finanţarea prin pieţe de capital oferă ţărilor 
respective avantaje la nivel micro şi macroeconomic, le pune în situaţia de a 
avea performanţe mai bune în ceea ce privește productivitatea și creșterea PIB 
pe locuitor. 

Pionier gi lider în acest proces sunt Statele Unite. Europa, încă în urmă, 
avansează rapid în aceeași direcție. În această privință, convergenta între 
modelul american si cel european este crescândă. Japonia se află de un deceniu 
în pierdere de viteză datorită cantonării în structuri demodate, care până în 1990 
fuseseră sursa performanţelor sale excepţionale. Ea este încă la ora sistemului 
financiar bazat pe bănci, a conglomeratelor industrial-financiare, a participărilor 
încrucișate. Zăbovirea în sisteme financiare bazate pe bănci și alimentarea prin 
credite bancare a baloanelor speculative din construcţii, ca şi vulnerabilitatea, în 
condiţiile globalizării, a sistemelor monetare ancorate la dolar se află la originea 
dificultăților țărilor cu dezvoltare rapidă din Asia de Est si Sud-Est. 


Nivelul de dezvoltare a pieţelor de capital a devenit un etalon al nivelului 
de dezvoltare a ţărilor mai putin dezvoltate din lumea a treia si din lumea în 
tranziţie confruntate cu problemele similare ale “deschiderii? si 
demonopolizării, privatizării, dereglementării şi retragerii statului din activități 
care afectează principiul “terenului de joc egal”. Paralel cu revoluţia 
paradigmatică din SUA, Fondul Monetar si Banca Mondială prin IFC - 
International Financiar (Corporation) - au devenit instrumentul promovării în 
lumea extra-OCDE a direcțiilor de acţiune pentru construirea unor economii de 
piață funcţionale, inclusiv prin sprijinirea creării de pieţe de capital. 

Financiarizarea se regăseşte într-o serie de procese care se constituie în 
vectori ai continuării și aprofundării ei si, implicit, ai unei eficiente sporite la 
nivel micro şi macroeonomic. 

Granițele dintre instituțiile de credit, băncile de investiții si firmele de asi- 
gurări se şterg. Băncile comerciale depășesc sfera creditului bancar, implicându- 
se în activităţi de brokeraj cu valori mobiliare, gestiune de active financiare, 
prestarea de servicii de investiții, vânzarea de servicii de asigurări. Instituțiile 
financiare isi păstrează specializările, dar tind să acţioneze ca “supermarketuri 
financiare” care prestează întreaga gamă de servicii financiare. Simbolul acestei 
transformări este faptul că în anul 2000, în SUA, legea Glass-Steagal (care în 
urmă cu peste şase decenii instaurase separarea juridică dintre instituţiile de 
credit, cele de investiţii financiare si firmele de asigurări) a fost în sfârșit 
abrogată, eliminând o diferență dintre instituţiile financiare americane si cele 
europene si un obstacol în calea globalizării financiare. 

Ascensiunea investitorilor institutionali — fonduri mutuale, fonduri de 
pensii investite în instrumente financiare, societăți de asigurări — asigură 
răspândirea privilegiată a produselor piețelor de capital în calitate de 
instrumente de economisire, de investire, inclusiv de investire in tari străine. O 
mare parte a fluxului de capitaluri străine sunt plasamente ale investitorilor 


Criza - Finanţe - Teorii 65 


institutionali în pieţe bursiere din alte state. Dezvoltarea acestor investitori si, 
respectiv, atragerea celor străini trebuie să devină parte a oricărei strategii 
naționale pe termen lung de dezvoltare şi modernizare a serviciilor financiare, 
chiar şi atunci când accidente nationale (cazurile SAFI, FNI) sugerează atitudini 
de rezervă. Corolarul și fundamentul dezvoltării investitorilor institutionali este 
răspândirea indirectă a proprietăţii asupra capitalului actionarial la nivelul 
publicului larg. Împreună cu accesul la proprietatea imobiliară, pe care, de 
asemenea, îl facilitează, şi cu schemele de tip ESOP, aceasta ar putea constitui 
instrumentul de democratizare economică a capitalismului. Primul efect al 
difuzării directe si indirecte a actionariatului la nivelul publicului larg îl 
constituie diminuarea rezistenţei la schimbare, respectiv la măsurile distructive 
social, de rationalizare sub impulsul progresului tehnologic si al concurenței. 

Deşi ascensiunea prestatorilor de servicii de investiţii si extinderea 
internet determină apariția unor sisteme de tranzacţionare bursieră alternativă, 
care interferă cu marile sisteme constituite, tendinţa în Europa, dar și în SUA 
este de consolidare a pieţelor de tranzacţionare si în primul rând a sistemelor de 
clearing, decontare si depozitare. 

La nivelul societăţilor, afirmarea pieţelor de capital ca modalitate de bază 
de finanțare exterioară şi trecerea la paradigma economiei ofertei au drept 
principală urmare evoluţia conceptului și practicii guvernării societare de 
natură să dea o mai bună rezolvare “problemei agentului”, asigurând noi 
posibilităţi de afirmare a suveranităţii actionarului. 

La nivelul structurilor de reglementare a pieţelor financiare în sensul larg, 
tendinţa, sub imperiul revoluţiei financiare, este de regrupare într-o autoritate 
unică, ca în Anglia, a diferitelor agenții de reglementare și supraveghere. 

Pornind de la aceste tendinţe mondiale, se pot identifica o serie de ele- 
mente ale unei strategii românești pe termen lung de dezvoltare şi modernizare a 
serviciilor financiare: 

1. asigurarea preponderentei finanțării prin piața de capital față de 

finanţarea prin bănci; 

2. dezvoltarea investitorilor institutionali, inclusiv a fondurilor de pensii 
administrate privat; 

3. crearea tuturor premiselor pentru dezvoltarea pieţei acţiunilor si a ca- 
pitalismului actionarial, stimularea dezvoltării întregii game de 
instrumente și servicii de investiţii și a serviciilor de rating; 

4. fuzionarea Bursei de Valori Bucuresti cu Rasdaq; 

5. dezvoltarea unor norme și practici de guvernare societarä, 
convergente cu tendinţele europene si mondiale; 


6. instituirea unei autorități unice de reglementare și supraveghere 
pentru toate cele trei categorii de servicii financiar-bancare, de 
investiții si de asigurare. 


1. Transformarea sistemelor financiare 


Schimbarea care a avut loc în serviciile financiare în ultimele trei decenii 
are, prin amploare, viteză si radicalitate, ca si prin urmările la nivel micro si 
macro asupra economiei, caracterul unei revoluţii. 


1.1. Direcţii ale financiarizării 


Globalizarea financiară. Socurile petroliere și schimbările pe care ele 
le-au atras, respectiv acumularea de enorme resurse financiare - “petrodolari” - 
la băncile private, deficitele bugetare si de balante de plăți înregistrate de nume- 
roase tari membre ale OCDE sau în curs de dezvoltare transformă fluxurile 
internaționale de capital privat dintr-un fenomen periferic într-o componentă 
dominantă a economiei mondiale. Din necesitatea atragerii resurselor 
internaţionale de capital are loc o deschidere a pieţelor financiare naţionale spre 
finantärile private. Fluxurile private devin inima sistemului financiar 
internațional. 

Explozia instrumentelor financiare. În planul instrumentelor creantiere, 
cât si patrimoniale, modificările sunt profunde. Instrumentele creantiere cunosc 
o schimbare fundamentală de peisaj. La nivelul firmelor, apar şi capătă o 
dezvoltare enormă obligaţiile cu randament ridicat (junk bonds)! şi diverse alte 


1 Aceste obligaţii, denumite în America obligaţii de duzină, de mâna a doua, respectiv 
junk bonds, şi-au căpătat o reputaţie dubioasă după ce a avut loc în SUA scandalul 
caselor de economii (savings and loan institutions). În contextul dereglementării din 
anii 1980, acestora li s-a permis să facă investiţii în orice fel de titluri, depozitele 
făcute la ele beneficiind în continuare de garanție publică. Lansându-se în mari 
investiții în junk bonds, acestea au cunoscut în 1989 o prăbuşire de proporții. Statul și 
contribuabilii americani au suportat pierderi de sute de miliarde de dolari. 
Manipularea caselor de economii a fost unul dintre capetele de acuzare împotriva lui 
Michael Milken, care e considerat drept iniţiatorul operațiilor cu junk bonds. Aceste 
categorii de obligaţii au devenit un instrument privilegiat pentru finanţarea “creşterii” 
si “restructurărilor” corporațiilor emitente, fiind firme ale căror instrumente creantiere 
erau notate cu un calificativ mai prost de BBB (în notația lui Standard & Poor's) 
Baa3 (în notația lui Moody's), adică sub nivelul recomandat pentru investiţii. In 
1989, cam un sfert din valoarea obligaţiilor în circulaţie în SUA îl reprezentau 

produse rezultate din utilizarea creanţelor. Prin titrizarea ipotecilor, băncile 
lărgesc aria resurselor mobilizate prin creditul ipotecar. Pentru comunitățile 
locale se pune la punct sistemul obligaţiilor municipale. Se dezvoltă gama largă 
a derivatelor ca instrumente de acoperire a riscurilor si de speculație financiară. 
Obligatiile cu randament ridicat (junk bonds), produsele rezultate din 
titrizarea creanţelor (credite ipotecare, credite de consum, credite bancare etc.), 


investiţii prin piața de capital, aşa cum se arată în tabelul 1. 


Tabelul 1 - Titluri acoperite prin credite în SUA 
(volum în milioane dolari) 


DR LE [EE [55 | 
2646.6 3330.0] 4327.5] 4759.3 


Titluri acoperite prin alte active 105,8 256,4 812,0 917,9 
din care, prin credite de consum (c) 146,1! 372,4| 435,1 
Volumul creditelor de consum (d) 805,1 983,9) 1331,7| 1431,8 


Rată de titrizare a creditului de consum 
(c/d în %) 


Sursa: US Federal Reserve, Flow of Funds. 


Se diversifică gama instrumentelor patrimoniale pentru a permite 
finanţarea crescândă prin emisiunea de acțiuni. 

Ascensiunea investitorilor institutionali. Fondurile mutuale, de pensii 
si de asigurări au făcut posibil accesul publicului larg la investiţii pe piaţa de 
capital. Pe de altă parte, ascensiunea băncilor de investiţii a facilitat accesul 
firmelor la finanțare prin piaţa de capital. 


obligaţiile de tip “junk”. Emitentii lor erau: 1) “îngeri căzuţi”, adică societăţi 
retrogradate de agenţiile de rating; 2) societăți noi în căutare de capitaluri pentru 
dezvoltare; 3) firme ale căror echipe de management erau angajate în operaţii de 
răscumpărare (LBO) sau de preluare a altor firme. 

Tranzacţiile cu junk bonds comportă două inovaţii: apelul la economii publice și 
recursul la plasamentul garantat. Calificativul de “junk” a apărut pe la mijlocul anilor 
“70, în legătură cu starea precară a companiilor emitente. Un echivalent precis pentru 
“junk” este greu de găsit în limba română. Uneori se recurge la sintagma obligaţiuni 
“murdare”, care nu mi se pare potrivită, fie si pentru faptul că americanii folosesc si 
sintagma junk food, lucruri de mâncare ieftine şi rapide, dar nu “murdare”. Sensul de 
“junk” în sintagma amintită este mai curând “de duzină”, “nesigure”, “riscante”. 

Transformarea sistemelor de tranzactionare, de clearing, decontare 
si depozitare. Automatizarea operatiilor si dematerializarea titlurilor au permis 
interconectarea simultanä a pietelor, tranzactii la distantä. Internetul, la rândul 
său, înseamnă brokeraj electronic si sisteme alternative de tranzactionare. 
Pieţele câștigă în eficiență, adâncime, lărgime, lichiditate. Costurile de 
tranzacţionare se reduc. Costul capitalului scade. Pieţele de capital dezvoltă un 
avantaj competitiv fata de bănci în ceea ce privește costul capitalului. Ne vom 
ocupa de această problemă într-un paragraf aparte. 


Revoluţia concurentialä contribuie la lărgirea acestui avantaj 
competitiv. Dereglementarea, unul dintre procesele-cheie ale tranziției de la 
paradigma managementului prin cerere la paradigma economiei ofertei, 
reprezintă deschiderea spre concurență în arbitrajul între reglementare si 
concurență. Pentru a se facilita circulaţia internaţională a capitalului, se renunță 
la controlul schimburilor, la măsurile restrictive privind ratele de dobânzi, 
impozitarea obligatiunilor deţinute de străini. Se renunță, de asemenea, la 
sistemul comisioanelor fixe, la interdicția de a tranzactiona pe alte pieţe unele 
titluri cotate la Bursa de Valori din New York şi la regulile care făceau extrem 
de dificilă delistarea. Prin abrogarea legii Glass-Steagal se suprimä 
compartimentarea existentă între serviciile bancare, de investiţii si de asigurări. 
Toate acestea lărgesc posibilitățile de manifestare a concurenței si asigură, 
implicit, comprimarea costurilor de tranzacție. 

Ascensiunea pieţelor de capital este rezultanta acestor dezvoltări si, toto- 
dată, una dintre cele mai importante componente ale financiarizării. Corolarul 
acestei evoluţii este dezintermedierea crescândă a finanţelor şi scăderea rolului 
băncilor comerciale în atragerea de economii si finanţarea firmelor’. 


1.2. Evoluţii în Europa 


In Europa, evoluţia convergentă cu sistemul financiar american s-a ac- 
centuat în ultimul deceniu și mai ales în ultimii 5 ani. Forţele motrice ale acestei 
mișcări convergente sunt trecerea la euro ca monedă unică și globalizarea. Prin 


2 Primul val de dezintermediere în domeniul economisirii îl reprezintă ascensiunea in- 
vestitorilor institutionali, care determină reculul depozitelor bancare; al doilea val îl 
reprezintă procesul în cadrul căruia pieţele de capital se substituie partial băncilor în 
rolul lor de furnizori de capital; al treilea este simplificarea operațiilor de back-office 
prin introducerea progresului tehnic. In al patrulea val, distribuția produselor bancare 
este dezintermediarizată. Inceput cu răspândirea bancomatelor si a bankingului prin 
telefon si sisteme computerizate de firmă, acest proces este accelerat considerabil de 
internet. Se întrevede si un al cincilea val, când pe bază de internet și tehnologii 
conexe va fi posibilă evitarea băncilor ca intermediari de plăţi, clearing și decontare. 

titrizare si actionarizare, firmele europene caută să se pozitioneze cat mai bine 
pentru exploatarea potenţialului financiar european şi global. 

De notat că firmele europene au fost mai dependente de bănci ca surse de 
finanţare exterioară decât firmele americane. La începutul anilor 1980, peste 
80% din finanţarea exterioară a firmelor din Europa continentală se asigura prin 
bănci, iar efectele de comerț erau inexistente. În prezent, finanţarea prin 
emisiunea de acțiuni si de obligaţiuni depășește creditele bancare. 

Cea mai semnificativă creştere — 30% pe an în perioada 1995-1999 — se 
înregistrează în domeniul emisiunii de acţiuni. La titlurile cu venit fix si 
îndeosebi la emisiunea de obligații acoperite prin ipoteci şi credite ale 
instituţiilor bancare se observă un progres similar. Valoarea obligatiunilor emise 
de firme a început să înregistreze şi ea o creştere foarte puternică (18% în 1998 
şi 58% în 1999). Valoarea emisiunii medii de obligaţii s-a dublat și ea în 1999, 
ceea ce reflectă mai buna capacitate de absorbţie a pieţelor. 

Noile emisiuni și noile listäri reprezintă o componentă semnificativă în 
dinamica înregistrată de capitalizarea bursieră în Europa. În 1999, capitalizarea 
bursieră din Europa celor 15 a atins 109 față de PIB (85% pentru grupul euro de 
11 tari). Recordmen mondial este Finlanda — cu 272%, urmată de Anglia — 
206%, Luxemburg — 192%, Olanda — 176 % si Grecia — 174%, conform 
tabelului 2. 


Tabelul 2 - Date comparative asupra sistemelor financiare: 
zona Europa şi SUA (în % faţă de PIB, 1999) 


EEE EEE NIC CI IER Si 
Credite bancare cate irme 


Titluri cu venit fix emise de: 
- firme 

- instituții financiare 

- sectorul public 


Capitalizare bursieră 


Sursa: Raportul Lamfalussy. 


După cum se vede din tabelul 2, procesul de dezintermediere este mult 
mai avansat în SUA, după cum mult mai avansat în această țară este procesul de 
actionarizare. Direcția este esențialmente aceeaşi — dezintermedierea, acționari- 
zarea. Modelul european continuă să se deosebească de cel american prin accen- 
tul pe solidaritate si consens, prin mult mai marea reglementare si elementele de 

rigiditate care marchează piața muncii. Mişcarea sistemelor financiare se carac- 
terizează însă prin convergență. 

Raportul Lamfalussy constată, semnificativ, că activele administrate de 
investitorii institutionali reprezintă 10 trilioane de dolari, echivalentul PIB-ului 
european, că piaţa euro-obligatiilor este substanţială, depășind cu 40% 
obligaţiile de stat de pe piaţa americană (care nu mai trebuie să finanţeze 
deficitele bugetare), deși valoarea obligaţiilor de firmă rămâne mult sub cea a 
pieţei obligatare corespunzătoare din SUA. Tranzacţiile pe bursele europene au 
atins un nivel record în anul 2000, ceea ce reprezintă un alt indice al unei 
“culturi actionariale emergente în Europa”. Pieţele de valori mobiliare nu 
reprezintă însă decât circa jumătate din dimensiunea celor americane. Raportul 
identifică în această privinţă o serie de factori restrictivi, între care mai slaba 
dezvoltare a fondurilor de pensii, mai slaba dezvoltare a capitalului de risc (al 
cărui volum nu reprezintă în Europa decât o cincime din volumul capitalului de 
risc din SUA), cultura antreprenorialä mai putin aptă să genereze initiative si să 
ducă la crearea de întreprinderi noi, o insuficientă armonizare de natură să 
permită aplicarea principiului recunoașterii mutuale si, mai ales, marile 
deficienţe ale cadrului de reglementare european. 

Versiunea iniţială a Raportului Lamfalussy reţine cinci tendinţe care se 
fac simţite pe pieţele de capital europene. 

Prima tendință este creşterea semnificativă a tranzacţiilor cu valori 
mobiliare şi a cererii de acţiuni, observabilă la nivelul capitalului și al 
volumului tranzacţiilor și al numărului de persoane adulte care posedă direct 
acțiuni (25,1% in Anglia, 7,1% în Germania, fata de 50% în SUA) şi o 
deplasare spre acțiuni în structura portofoliilor fondurilor de investiţii (o 
creștere cu 20% fata de 1994, respectiv 40% în prezent, fata de 60% în SUA). 

A doua tendință este europenizarea/internationalizarea pieţelor de 
valori mobiliare. Orizontul investiţional al fondurilor si investitorilor devine 
treptat mai european. Ponderea titlurilor naționale în portofoliile fondurilor 
mutuale este în scădere. Volumul tranzacţiilor transfrontaliere creşte. Aceleași 
fonduri de investiţii sunt membre la diferite burse și servesc unor clientele 
nationale multiple. Burse şi structuri noi de tranzacţionare se concurează 
transfrontalier. Totuşi, în pofida acestor tendințe, preferința pentru 
instrumentele “nationale” persistă în activitatea primară si secundară de pe 
pieţele de capital europene. Această situație se bazează în parte pe inerția 
deprinderilor în materie de investire. Se datorează însă si faptului că emisiunea, 
tranzactionarea si decontarea transfrontaliere sunt afectate de numeroase 
obstacole de ordin juridic şi tehnic. Sunt remarcate însă si anumite bariere la 

intrare, o serie de restricţii legale de care sunt afectaţi prestatorii europeni de 
servicii financiare pe pieţe terțe (SUA). Raportul apreciază că această problema 
va trebui să fie discutată în cadrul următoarei runde de negociere comerciale 
multilaterale. 


A treia tendinţă este concurenţa si cooperarea între burse si sisteme de 
tranzacţionare. În legătură cu cele peste 20 de sisteme de tranzacţionare 
alternative care funcționează în Europa, raportul constată că, “în măsura în care 
aceste noi aranjamente de tranzacţionare sunt accesibile public unui mare număr 
de investitori, ele pot genera unele probleme de reglementare comparabile cu 
cele care se pun pe pieţele de acţiuni”. 

A patra tendință este presiunea crescândă în vederea consolidării 
activităţilor de compensare-decontare. 


A cincea tendinţă este volatilitatea sporită a preţurilor activelor financi- 
are. 


1.3. Reculul piețelor bursiere. Spre o inversare de tendinţe? 


Puternicul recul al pieţelor bursiere din SUA (mai ales pe Nasdaq — unde 
volumul capitalizării s-a redus cu cca 60%, respectiv cu trei trilioane si jumătate 
de dolari) si din restul lumii” este de natură să provoace anumite reconsiderări si 
să tempereze dinamica pieţelor de valori mobiliare. Cred însă, împreună cu alți 
analiști, că tendinţa nu va fi şi nu poate fi inversată. 

Evoluţia reală a transat în disputa dintre cei care susțineau că noua 
economie schimbă toate datele problemei si determină dispariţia crizelor ciclice. 
Ciclul, departe de a fi dispărut, îşi reafirmă prezenţa şi perenitatea. În plus, 
sfârşitul unei pieţe ascendente (bull-market) care durează de două decenii pune 
în lumină excesele și neajunsurile pieţelor de capital. 


Asociate cu inovațiile tehnologice, aceste pieţe tind să se ambaleze ușor 
şi să genereze baloane speculative. Creșterea exagerată a cotaţiilor bursiere în 
raport cu profiturile generate de firme nu poate să nu ducă la corectii uneori 
foarte dureroase. 


Este limpede astăzi că la formarea baloanelor speculative au contribuit 
sistemul de recompensare a managerilor cu opțiuni asupra acțiunilor, sistemul 
de răscumpărare de acţiuni (buy-backs) cu obiectivul de a spori valoarea pentru 
acționari (shareholder value), dar, de fapt, punând acţionarii să plătească pentru 
a asigura beneficii exorbitante managerilor. 


3 Pe Neuer Markt, piaţa din Frankfurt pentru acţiuni “de creștere”, indicele Nemax 50 a 
scăzut cu 90% fata de vârful din martie 2000. 

Fuziunile si achizitiile sunt uneori prilejuri de excese si risipä, mai ales 
prin preluäri insuficient chibzuite si uneori în detrimentul firmei preluatoare. 
Astfel de efecte atrage, de pildä, sistemul pooling of interest, în baza cäruia, în 
contabilitate, se surprinde nu întregul cost al unei achiziţii, ci numai valoarea 
activelor firmei achiziţionate. Asa-numitul goodwill, diferenţa între preţul de 
achiziţie si valoarea activelor, nu se contabilizează. Aceasta deformează 
dramatic situația reală privind rezultatul achizițiilor și performanţele 
managementului. Sistemul de pooling va fi probabil abrogat, dar el a reușit să 
alimenteze numeroase și grave excese şi distorsiuni. 


Capitalul de risc stimulat de profiturile realizate în două decenii de bull- 
market s-a revărsat supraabundent şi cu riscuri mult mai mari pentru investitori 
asupra firmelor solicitante, îndeosebi din tehnologia informaţiei, telecomu- 
nicatii, mass-media. 

Critici foarte dure există la adresa firmelor si compartimentelor de 
research, care, prin analizele lor, au servit grupuri de interese, manipulând piaţa 
si contribuind la “exuberanta ei iraţională”, ca să folosim expresia devenită 
celebră a lui Allan Greenspan. 

În lumina evoluţiei din ultimele 18 luni, a duşului realității, creşte 
probabil numărul celor înclinați spre o viziune mai realistă si chiar al celor 
tentaţi să vada în funcționarea pieţelor de capital elementele unei “economii de 
casino” (Keynes). Și totuși, cu toată viziunea pe termen scurt pe care o 
favorizează, cu toată volatilitatea care le caracterizează şi comportamentul 
gregar al investitorilor, pieţele de capital au o serie de mari avantaje. 

În primul rând, piețele de acţiuni și obligaţiuni, care se află într-o perma- 
nentă mişcare, surprind imediat orice schimbări în percepțiile despre viitorul 
economiei, despre încredere sau despre risc. Această permanentă ajustare la 
evoluţia pieţei (marking to market), prin care se revizuieste valoarea activelor 
pentru a se tine seama de schimbarea survenită în circumstanţe si percepții, nu 
are un echivalent în activitatea băncilor. Băncile sunt instituţii ideale pentru 
strângerea de mici depozite si transformarea lor în mari aglomerări de capital, 
pentru transformarea depozitelor pe termen scurt extrem de lichide în active pe 
termen lung lipsite de lichiditate, pentru redirectionarea capitalului de la 
activități cu randament sau risc scăzut spre activități cu randament ridicat si risc 
ridicat. Ele se pretează la abordări pe termen lung. Dar crahurile bancare sunt 
mult mai devastatoare şi cu urmări mai persistente decât crahurile de bursă. 
O arată experienţa americană în anii '30. Băncile nu-și “marchează la piaţă” 
activele, sunt mai sensibile la interferenţe politice si la psihozele populare. Ele 
pot genera baloane speculative în sectorul imobiliar si în domeniul investiţiilor. 

Întrucât valoarea activelor nu se ajustează rapid, semnalele prin preţuri sunt 
bruiate, iar creditele continuă să meargă în direcţii greșite. Așa s-a întâmplat în 
SUA cu criza din domeniul caselor de economii (savings and loans institutions) 
si criza petrolieră texană din anii ‘80 sau cu criza imobiliară de la începutul 
anilor 90. De fapt însă, deosebirea esențială între bănci si pieţele de capital se 
referă nu atât la faptul că băncile ar fi mai susceptibile să genereze baloane 
speculative şi crahuri, ci la faptul că ieșirea din crizele bancare este mai dificilă 
şi cere eforturi mult mai îndelungate. Laureatul Nobel Merton Miller denumea 
băncile o tehnologie din secolul XIX care este extrem de expusă la dezastru. 
Băncile au însă rolul și locul lor, iar așa cum subliniază unii analiști, cele mai 
rodate economii sunt cele care-și diversifică sursele de finanţare și se bazează 
pe pieţe de capital când lucrurile merg bine, dar în stare să se replieze pe bănci 
atunci când apetitul pentru risc se schimbă. 


Acestea sunt ratiunile avute în vedere de Alexander Lamfalussy, prese- 
dintele Comitetului de wise men asupra reglementării pieţelor europene de 
valori mobiliare, care afirmă că sprijinirea mai mare pe pieţele de capital este 
unul dintre factorii care au permis SUA ca în ultimul deceniu să depășească în 
materie de performanțe Europa şi Japonia. În versiunea prezentată în iarna 
anului 2000 se notează că viteza schimbării pe pieţele europene și mondiale este 
ameţitoare şi în continuă accelerare. Velocitatea si complexitatea schimbărilor 
în curs sunt fără egal în istoria pieţelor financiare. O serie de forte își spun aici 
cuvântul: globalizarea care creează un mediu extrem de competitiv; progresul 
rapid în tehnologia comunicațiilor si informaţiei, care determină reducerea 
costurilor de tranzacţionare si stimulează inovaţia în materie de produse 
financiare, introducerea de produse noi devenind un fenomen zilnic, și trecerea 
la euro, care, înlăturând riscul de schimb în zona euro, împinge pieţele de 
capital europene spre o tot mai mare integrare. Acest proces schimbă din temelii 
piețele mobiliare europene, inclusiv bursele de valori si participanţii la piaţă (p. 
71). 

Alături de construirea economiei informaţionale, integrarea serviciilor 
financiare reprezintă principalul obiectiv economic în următorii câţiva ani al 
UE, precum si un complement logic si necesar al euro. 

În Raportul prezentat în martie 2001, Comitetul condus de Alexander 
Lamfalussy pune între avantajele integrării europene a piețelor de capital: 

e la nivel micro — o mai rațională alocare a capitalului, o mai mare 

lichiditate, care va stimula toate întreprinderile, în special IMM-urile, 
reducerea costului capitalului, câștiguri nete mult mai mari pentru 

consumatori si un mai ieftin proces transfrontalier de clearing si 
decontare. 

e la nivel macro — creșterea productivității capitalului si muncii și am- 
plificarea premiselor pentru o creştere mai puternică a PIB şi a cererii 
de muncă. “Aceste avantaje tangibile vor galvaniza voinţa politică, 
economică si socială în favoarea reformei si progresului”. 

La întrebarea dacă pasiunea pentru pieţele bursiere și cultura actionarialä 
va fi afectată de actualele vicisitudini ale pieţelor americane și mondiale, pe 
termen scurt răspunsul trebuie să fie afirmativ. Investitorii manifestă deja 
reținere, mai ales în America, unde, pentru prima dată în decurs de un deceniu, 
fondurile mutuale de acţiuni au înregistrat un val de răscumpărări. Aversiunea 
față de pieţele de capital se manifestă si în alte tari, iar un indiciu semnificativ 
este și faptul că ponderea economiilor emergente în capitalizarea globală a 
scăzut de la 11% în 1996 la 6,5% în prezent, cu mult sub ponderea lor de 
aproape 40% în produsul mondial. Declinul pieţelor de capital reprezintă însă 
mai curând o anomalie pasageră decât o inversare a unei tendințe pe termen 
lung. Chiar după reculurile din anul trecut, volumul pieţei acţiunilor este triplu 
fata de 1990. Acţiunile au crescut în valoare mai rapid decât obligatiunile si cu 
mult mai rapid decât depozitele bancare. Numeroase tari înregistrează o creştere 
lentă, dar continuă a numărului de acţionari. 

Schimbarea în favoarea pieţelor de capital este evidentă. Un rol mai mare 
pentru pieţele de capital poate să însemne mai multă instabilitate, dar și o mai 
bună alocare a resurselor și posibilitatea trecerii la sisteme de pensii sustenabile. 
Răspândirea actionariatului poate contribui la asigurarea unor sisteme viabile de 
pensii. Mai presus de orice, actionarizarea va consolida sistemul capitalismului 
de piaţă însuși, asigurând angajaţilor o cointeresare mai substanţială si mai 
directă în succesul firmelor. 


1.4. Cercetarea economică si serviciile de investiţii 


Una dintre trăsăturile revoluţiei financiare din ultimele două decenii o 
constituie faptul că unul dintre pilonii ei l-au constituit străpungerile realizate pe 
plan teoretic, la care au contribuit numeroşi economiști, unii dintre ei distinși cu 
Premiul Nobel pentru studiile economice. 

Diversificarea activelor şi reducerea riscului pe măsura creşterii porto- 
foliului sunt legate de contribuţiile lui Harry Markowitz, începând cu teza sa de 
doctorat din 1952. Pentru aceste contribuţii care au revoluționat modalităţile si 
practicile de gestiune a portofoliilor individuale si instituționale si care au 

sprijinit ascensiunea spectaculoasă a investitorilor institutionali, el a fost distins 
cu Premiul Nobel pentru științe economice pe anul 1990. 

Tehnica arbitrajului a beneficiat de pe urma puternicelor contribuţii ale 
lui Franco Modigliani si Merton Miller, care au demonstrat că valoarea de piață 
a unei întreprinderi este independentă de modul în care o întreprindere isi 
finanţează capitalul și decurge în special din fluxul de venit generat de active. O 
întreprindere cu mari datorii, dar si cu un cash flow puternic poate să aibă o 
valoare de piață mult mai mare decât o întreprindere care manifestă precautii în 
recursul la resurse externe si datorii. 

Modigliani si Miller sunt părinţii fondatori ai unei noi discipline — econo- 
mia financiară — apărută la joncțiunea dintre teoria economică pură si studiul 
comportamentului financiar al firmelor. În plan practic, contribuţiile lor stau la 
baza acțiunii firmelor de investiții care urmăresc câştiguri din operaţiuni de 
arbitraj. 

Gestiunea pasivă pe bază de indici a portofoliilor se bazează pe teoria efi- 
cientei piețelor de capital, care nu pot fi depășite ca performanţă printr-o 
gestiune activă. Gestiunea pe bază de indici a portofoliilor utilizată de 
investitorii institutionali cu corolarul ei — benchmarking-ul (compararea 
rezultatelor unei gestiuni active cu un indice de referință) - au la bază 
contribuţiile teoretice a lui Eugen Farma și Fisher Black si reprezintă ceva nou, 
inexistent în urmă cu două decenii. 

Evaluarea activelor financiare în funcţie de gradul lor de risc a devenit 
posibilă ca urmare a analizelor lui Farma privind eficienţa piețelor de capital 
îmbinate cu rezultatele cercetărilor lui Markowitz și Tobin (Premiul Nobel 
pentru ştiinţe economice pe 1980) privind alegerea portofoliului de către 
operatori. Tobin, autorul celebrului său indice “q”, definit ca raport între 
valoarea de piaţă a unui activ si costul său real de înlocuire, este unul dintre 
economiștii care, pornind de la programul de cercetare al lui Hicks, a încercat să 
stabilească o legătură între sectorul financiar si sectorul real al economiei. 

Ideile lui Markowitz şi Tobin au fost dezvoltate de William Sharpe 
(laureat Nobel pentru științe economice pe 1990) și Jack Treynor, care au 
elaborat modelul de echilibru al activelor financiare, cunoscuta formulă CAPM 
(Capital Asset Pricing Model), care implică estimarea tuturor fluxurilor viitoare 
de venit şi transformarea lor în valoarea prezentă netă, NPV în engleză. 

Calculul valorii opţiunilor si al produselor derivate, considerat a fi 
rezultatul cel mai important al cercetărilor în materie de economie financiară, se 
bazează pe contribuţia unui număr de economiști, având în fruntea plutonului pe 
Fisher Black, Miron Scholes si Robert Merton, toți trei laureați ai Premiului 

Nobel pentru stiinte economice în 1990. Se consideră că opera lor care datează 
de la începutul anilor '70 a contribuit foarte mult la dezvoltarea rapidă a pieţelor 
de produse derivate în ultimii 20 de ani. 

O relevanță directă pentru înțelegerea pieţelor financiare și îmbunătățirea 
instituțiilor şi practicilor lor au lucrările lui Joseph E. Stiglitz, laureat al 
Premiului Nobel pentru economie pe anul 2001. Aprofundând idei ale multor 
precursori, inclusiv Alfred Marshall și A. Barle, lucrările lui despre economia 
informaţiei proiectează o lumină nouă asupra importanţei instituţiilor financiare, 
asupra rolului imens al unei bune guvernări societare în funcționarea 
corespunzătoare a companiilor, asupra arhitecturii sistemului financiar 
internaţional în condiţiile globalizării etc. 

Unele lucrări ştiinţifice recente subliniază legătura dintre dezvoltarea 
pieţelor de capital si rata de creştere a PIB si PIB/locuitor, reluând teza lui 
Schumpeter cu privire la influenţa pozitivă a acestor piețe asupra creșterii pe 
termen lung. 

În anii °90, numeroase lucrări teoretice s-au ocupat de deplasarea accen- 
tului de la finanțarea prin bănci la finanțarea prin pieţe de capital. Modele 
referitoare la lichiditate si risc fundamentează concluzia că difuzarea 
internațională a riscului prin pieţe de acțiuni integrate international permit 
substitutia portofoliilor sigure, cu randamente scăzute, prin portofolii cu 
randamente ridicate şi deci creşterea accelerată a productivităţii investiţiilor. 
Până recent însă, suportul empiric al unor asemenea concluzii lipsea. 

Ragan and Zingales (1998)* se concentrează pe mecanismele prin care 
dezvoltarea financiară stimulează creșterea economică. Ei testează empiric ideea 
că în condiţiile unor sisteme financiare dezvoltate sunt avantajate firmele si 
ramurile care depind de finanţarea prin mijloace atrase (firme și ramuri noi). 
Concluzia lor este că dezvoltarea ex ante a pieţelor de capital facilitează 
substanţial creşterea ex post a acestor ramuri şi firme. În măsura în care acestea 
sunt o sursă de idei noi, dezvoltarea financiară stimulează inovaţia si deci si 
creşterea economică. În particular, este demonstrată importanţa pentru creştere a 
unei dezvoltări a pieţei capitalurilor de risc. Aşadar, se poate conchide că o 
puternic dezvoltată piaţă de capital reprezintă pentru o tara o sursă de avantaj 
comparativ în ramuri care sunt mai dependente de finanțare exterioară. 

Levine si Zervos verifică şi ei empiric dacă nivelurile de dezvoltare a 
pieţelor de acţiuni (lichiditate, dimensiune, volatilitate şi integrarea cu pieţele de 


4 Raghiran G. Ragan and Luig Zingales, “Financial Dependence and Growth”, 
American Economic Review, nr. 88, June, 1998. 

capital mondiale) sunt corelate cu ratele prezente si viitoare de crestere 
economicä, acumulare de capital, cresteri de productivitate si rate de 
economisire. Ei analizeazä date statistice din 47 de täri pentru perioada 1976- 
1993. Concluziile lor arată că aceste corelaţii sunt pozitive si semnificative. 
Factorii financiari apar ca parte integrantă a procesului de creștere. 


În anul 2000, un studiu elaborat de trei economiști analizează date din 63 
de tari referitoare la perioada 1960-1995, pentru a desprinde influența 
dezvoltării financiare asupra creșterii economice şi asupra surselor ei. Ei 
urmăresc influența acestei dezvoltări asupra ratelor de economisire, acumulării 
de capital fizic şi creşterii totale de productivitate la nivelul factorilor. Acești 
autori nu constată o corelație pozitivă puternică cu acumularea de capital fizic 
sau ratele de economisire private, dar găsesc o asemenea corelaţie când este 
vorba de creşterea reală a PIB pe locuitor și creșterea de productivitate la 
nivelul factorilor. 


1.5. Unele concluzii privind o strategie românească pe termen lung 
de modernizare economică 


Dacă tendințele semnalate mai sus în legătură cu financiarizarea surprind 
corect realitatea, aceste tendinţe ar trebui să se manifeste si în cazul României. 
Sporirea eficienţei — la nivel micro şi la nivel macro — a economiei românești 
reclamă transformarea piețelor de capital în pilonul de bază al serviciilor 
financiare, respectiv transformarea instrumentelor sale în principala formă de 
economisire, precum si de finanţare externă a firmelor. 


Tabelul 3 arată însă că în prezent ponderea serviciilor de investiţii este 
nesemnificativă în tara noastră. România se află cu zeci de ani în urmă fata de 
țările membre ale UE, iar vecini ca Polonia, Ungaria, Cehia au fata de noi un a- 
vans considerabil. Între cauzele acestor rămâneri în urmă se numără: demararea 
cu întârziere si inconsecventä a programelor de privatizare și angajarea cu un 
decalaj de 5-6 ani a procesului de creare a infrastructurilor legale și 
instituţionale ale pieţei de capital, accentul pus pe programele de privatizare în 
masă, instabilitatea politică şi socială din unii ani, inflaţia şi stagnarea econo- 
mică, ratarea primului val de aderare la NATO, Uniunea Europeană, OCDE şi, 
bineînţeles, lipsa culturii actionariale, ca si experienţele nefericite în materie de 
fonduri mutuale. 


5 Beck Thorsten, Ross Levine and Norman Loayza, “Finance and the Sources of 
Growth”, Journal of Financial Economics, nr. 58, 2000. 

Tabelul 3 - Pieţele de capital din România în context zonal 
(date pe anul 2000) 


Capitalizare| Capitali- Număr | Volum me- | Pondere ca-| Primele 10 
(mii USD) | zare/PIB societăți diu zilnic |pitalizare în | societăţi ca 
(mii USD) | total piete | pondere în 

emergente | capitaliza- 


rea pieţei 


| sol 310%] tg} os| o| 70% 


Sursa: Emerging Stock Markets Review, January 2001. 

O creştere susținută a societăţilor pe acţiuni, a mobilizării de resurse 
financiare prin piața de capital si a orientării spre aceste pieţe a economiilor 
interne şi mai ales externe reclamă, înainte de toate, un mediu economic, politic 
si social stabil, cu inflaţie scăzută, absenţa socurilor, guverne omogene si cu 
viziune prospectivă, sindicate mai cooperante. Mediul economic general trebuie 
să fie prielnic si să se caracterizeze prin rate de creştere de 5-7% pe termen 
lung, un sector prosper de întreprinderi mici si mijlocii, cu tot mai multe 
întreprinderi mari cu performante bune si care, în căutare de resurse financiare 
la un cost cât mai scăzut, să se orienteze în măsură crescândă spre instrumentele 
patrimoniale si creantiere ale pieţelor de capital. 


1 
9 
6 
1 
0 
19 


| 9% 131 
| ETA IEI) 
| ol 331] 
| Al 40 


Politica monetară a BNR și politica de gestiune a datoriei ar trebui să fie 
astfel concepute încât să minimizeze efectul de evictiune si să permită 
dezvoltarea emisiunilor primare de acţiuni si obligaţiuni. 


Faţă de investiţiile străine de portofoliu trebuie să se manifeste nu teamă, 
ci o deschidere dublată de prudenţă. Nu putem dezvolta în ritmuri accelerate 
piețele de capital fără prezența masivă a investitorilor institutionali străini. In 
țările vest-europene, aceştia asigură zeci de procente din volumul tranzacţiilor 
bursiere, implicându-se tot mai activ în problemele de guvernare societarä. 

Prezenţa investitorilor străini poate contribui nu numai la expansiunea pieţelor 
de capital, dar si la creşterea eficienţei firmelor românești si a economiei în 
ansamblu. Desigur, pieţele de capital nu sunt un instrument al stabilităţii. Dar 
falimentele bancare care s-au succedat în salbă nu sunt un semn că sistemul 
bancar ar promova în mai mare măsură stabilitatea. Capitalismul în general nu 
excelează prin stabilitate, ci prin dinamism. Dinamismul, atunci când se bazează 
pe progres tehnic, nu poate să nu fie însoţit de perturbări, de fugă înainte, 
baloane financiare speculative, suprainvestitii, asumare de riscuri excesive si 
chiar de fenomene de distrugere, faimoasa distrugere creatoare de care vorbea 
Schumpeter. Unele tari, ca Taiwan-China, au motive cu totul speciale (teama de 
China continentală) spre a bara drumul oricăror investiții de portofoliu. Alte 
tari, precum Chile, pot penaliza refluxurile de capital efectuate mai repede decât 
durata minimă legală de rămânere în tara. Dar nicio tara care vrea să beneficieze 
de avantajele globalizării nu se poate izola de fluxurile masive de capital 
promovate pe glob de investitorii institutionali cu vocaţie internațională. 

O rezervă enormă pentru dezvoltarea pieţelor de acţiuni o constituie 
procesul de privatizare. Indiferent de metoda aleasă, guvernul trebuie să pună pe 
piaţă, prin burse, un anumit procent din cota statului, spre a fi distribuită 
publicului larg, eventual în condiții mai avantajoase. O asemenea idee a fost 
introdusă anul trecut în planul de acțiune consensualizat pentru pieţele de 
capital, la a cărui elaborare au participat zeci de persoane cu pozitii-cheie dintre 
participanţii de piaţă, din autoritatea de reglementare, din parlament, proces în 
care Academia Română, prin INCE, a avut un rol-cheie în elaborarea 
materialelor de lucru si găsirea numitorului comun al valoroaselor contribuţii 
prezentate. 


Dezvoltarea pieţei acțiunilor presupune stimularea dezvoltării investito- 
rilor institutionali. Relansarea fondurilor mutuale va trebui legată de înlăturarea 
cauzelor actualei anomalii, respectiv faptul că procente infime din activele 
fondurilor sunt investite în acțiuni cotate. Certificatele de trezorerie sunt 
instrumente ale pieței monetare, a cărei dezvoltare este un element al oricărei 
strategii pe termen lung, ca aceea de care ne ocupăm. Această piață nu se poate 
substitui însă pieţei acțiunilor si pieţei obligatiunilor. Politica publică și 
participanții la piaţă trebuie să aibă in vedere crearea condiţiilor legale si 
instituționale pentru dezvoltarea întregii game de instrumente gi servicii 
financiare, pentru dezvoltarea serviciilor de investiţii, pentru participarea tot 
mai intensă a fondurilor mutuale si a celorlalte categorii de fonduri de investiții 
la mobilizarea economiilor si la investiţii financiare prin instrumente si servicii 
proprii pieţei de capital. 

Diversificarea serviciilor si instrumentelor de investiţii — obligaţii 
societare, obligaţii acoperite prin credite ipotecare si alte active financiare, 
obligații municipale, prestare de servicii de plasament, de consultanţă în materie 
de finanţare, de fuziuni şi achiziții - trebuie să constituie un prim pas, pentru 
care acum există mai multe premise favorabile, în direcția dezvoltării pieţelor de 
valori mobiliare. Derivatele sunt necesare ca instrument de arbitraj, dar în 
această fază o maximă prudență fata de ele se impune. 


Aflate undeva la intersecția între fonduri mutuale si fonduri de risc, 
SIF-urile se confruntă cu mari dificultăţi în realizarea vocației lor de societăţi de 
investiţii. Ele sunt structuri înzestrate cu o mare stabilitate intrinsecă, pe care 
societățile ar trebui să se poată baza în procesul lor de modernizare. Ca şi 
investitorii institutionali din SUA, SIF-urile ar trebui să devină un vector de 
introducere a practicilor bune de guvernare societară, de cultură actionarialä si 
de dezvoltare a pieței acțiunilor si, în general, a pieţelor de capital. 

Dezvoltarea fondurilor de pensii administrate privat ar putea contribui la 
expansiunea pieţelor financiare. Este de înţeles tendința de reţinere în această 
privință a actualei guvernări. Ea are de gestionat urmările unei crize (FNI) 
declanșate într-un alt context politic, dar cu efecte traumatice persistente. 
România are însă cea mai gravă situație din lume în materie de finanţare a 
fondului de pensii pe principiul pay as you go, astfel că alternativă la sistemul 
fondurilor private nu există. La nivelul cetăţenilor, soluția cea mai bună ar fi ca 
aceste fonduri, odată create, să poată investi (şi) în străinătate, în primul rând în 
tari membre ale UE. Randamentele pentru investitorii români ar fi mai mari, iar 
“efectul de patrimoniu” mai puternic. În Danemarca, peste 60% din activele 
acestor fonduri sunt investite în valori străine. La urma urmei, dacă România ar 
fi deja membră a UE, ea ar trebui să asigure libera circulaţie a capitalului și 
libertatea prestării transfrontaliere de servicii financiare, făcând totodată 
amenajările necesare pentru ca fluxurile europene de capital spre România să fie 
mai mari decât refluxurile. Ar trebui studiată experiența Republicii Chile, 
vedeta sud-americană a sistemului de pensii bazat pe investiţii. Întreaga 
dezvoltare a pieţelor de capital în Chile s-a sprijinit pe introducerea acestui 
sistem. 

În sfârşit, statul şi participanţii la piaţă trebuie să creeze condiţii prielnice 
pentru dezvoltarea culturii actionariale. Firmele cu capital majoritar de stat si 
proprietarii care achiziționează pachetul de control de la firmele mari ar trebui 
încurajate/obligate să facă pregătirile de evidenţă, auditare si de informare 
publică ce le fac eligibile pentru înscrierea la cota bursei. Firme vedetă ar putea 
fi încurajate să se înscrie la cota unei mari burse europene sau americane şi să 

lanseze emisiuni de acţiuni si obligaţiuni pe pieţele respective. Firmele care 
parcurg o asemenea filieră ar putea beneficia de facilități fiscale. Guvernul și 
participanții la piață ar trebui, totodată, să aibă o atitudine pozitivă fata de 
sistemul emisiunilor de ADR (American Depository Receipts), EDR (European 
Depository Receipts), GDR (Global Depository Receipts) etc. 

Aceste instrumente simplifică si înlesnesc accesul investitorilor străini pe 
pieţele românești, reprezintă forme mai stabile de investiții străine de portofoliu 
şi contribuie într-un mod mai eficace la mai buna cunoaştere a pieţelor 
românești. 

Deplasarea centrului de greutate de la instrumentele și serviciile bancare 
la instrumentele și serviciile pieţelor de capital este un proces îndelungat, dar 
benefic pentru economia României, un joc cu sumă pozitivă din care au de 
câştigat toate categoriile de instituții financiare, inclusiv instituţiile de credit, 
atât bancare, cât şi nebancare. 


2. Tendinţe pe pieţele de tranzacţionare 
şi posttranzactionare 


2.1. Tendinţe în Statele Unite 


În SUA, pieţele bursiere rămân dominate de New York Stock Exchange, 
cea mai mare piaţă de tranzacţionare, cu sistemul ei bazat pe ordine si licitaţie 
continuă, si Nasdaq, piaţa dealerilor, cu sistemul ei bazat pe cotatii, mai 
avantajos, probabil, pentru intermediarii financiari decât pentru investitori şi 
mai susceptibil de acţiuni de coluziune între formatorii de piaţă. Aceste două 
pieţe, mai ales Nasdaq, se află sub o triplă presiune, care vine de la e-brokeri, de 
la sisteme intranet alternative capabile să identifice cea mai bună posibilitate 
pentru un client (vezi secțiunea specială referitoare la internet), precum și din 
partea băncilor de investiţii. Fata de acești concurenți care operează cu costuri 
de tranzacţionare scăzute, pieţele bursiere tradiționale se bazează pe inerția 
clienţilor, pe economiile de scară și pe unele avantaje oferite la limita dintre 
legalitate și ilegalitate (așa-numitele comisioane soft). 

Desi presiunile în acest sens există, perspectiva ca NYSE sau Nasdaq să 
devină societăţi tranzacţionate public nu este prea apropiată, după cum, în 
pofida discuţiilor, nici nu este prea reală perspectiva de fuziune între cei doi 
giganţi, care vor juca un rol de seamă în orice evoluţie viitoare la nivel global. 

2.2. Tendinte în Europa 


În țările din Uniunea Europeană există circa 30 de burse de valori si deri- 
vate. Si din acest motiv, realizarea pieţei unice a serviciilor de produse 
financiare înregistrează mari întârzieri, iar planul de accelerare a construcției 
acestei pieţe adoptat în anul 2000 la Lisabona riscă să rămână neîndeplinit. 

Trei factori sunt la baza numeroaselor tentative de alianţe şi fuziuni în 
care s-au remarcat prin iniţiative bursele din Londra, Frankfurt, Paris, Bruxelles, 
Stockholm şi Zürich‘: concurența pentru atragerea economiilor din țările 
membre, trecerea la utilizarea efectivă a euro care suprimă orice risc de curs de 
schimb si răspândirea rapidă a culturii actionariale. În ceea ce privește sistemele 
alternative de tranzacţionare, ele nu au reușit sträpungeri în domeniul burselor 
tradiționale ca în SUA, întrucât marja de manevră la sistemele order driven 
dominante în Europa este mult mai mică. Bursa din Londra, care în momentul 
marilor transformări din 1986 (big bang) adoptase sistemul dealerilor, deci 
sistemul de cotatii utilizat de Nasdaq, a renunţat între timp la el. Discuţiile si 
tendințele de demutualizare sunt puternice. La Stockholm, bursa a devenit 
societate pe acţiuni, iar acţiunile ei se tranzacţionează. Deutsche Bôrse este si ea 
cotată si tranzactionatä. Bursa din Londra s-a transformat în societate pe acţiuni, 
tranzacții limitate cu acțiunile sale au loc, iar un regim de flotare deplină este 
programat pentru finele anului 2001. Euronext urma și ea să-și floteze acțiunile 
şi să lanseze o ofertă publică inițială în aceasta vară. 

Bursele care, de regulă, sunt organizate și administrate ca monopoluri 
naționale se concurează pentru ordine atât între ele, cât şi cu noii concurenți. 
Noile tehnologii au redus costurile de intrare pe piață, permiţând unor pieţe 
virtuale să servească largi zone geografice. Concurența între platformele de 
tranzacţionare poate duce la sporuri de eficienţă în execuţia ordinelor. Peste 20 
de sisteme alternative de tranzacţionare (ATS) funcționează în Europa, mai ales 
în Anglia şi Germania, oferind servicii de intermediere specializate pentru 
participanţii profesionali, reprezentând mai curând un complement decât un 
substitut al aranjamentelor de tranzacţionare bazate pe burse clasice. Raportul 


6 La sfârșitul lui octombrie 2001, consiliul de direcţie al bursei pentru derivate din 
Londra - Liffe - a acceptat propunerea de fuziune a Euronext din Paris. Această 
mişcare întărește poziția Londrei ca principal centru financiar al Europei si sporește 
şansele Euronext de a se afirma ca principala poartă bursieră în Europa. Preferinta 
pentru Londra a pieţelor financiare se explică prin factori multipli, între care se 
numără: încrederea în sistemul și structura de reglementare (bazată pe o autoritate 
integrată), deschiderea pieţei londoneze spre investiţii străine si fuziuni prin preluare, 
faptul că societăţile de valori mobiliare si băncile de investiţii sunt dominate de 
capitalul străin. 

Lamfalussy apreciază că “ATS-urile pot deveni o importantă forță în peisajul 
pieţelor bursiere europene”. 


Toate bursele au făcut investiţii masive în tehnologie, astfel că sistemele 
lor de tranzacţionare electronică bazate pe ordine se caracterizează prin 
eficiență. Sistemul de la Deutsche Börse se foloseşte si la bursele din Austria, 
Irlanda si Finlanda, iar sistemul SEATS de la Londra este pe punctul de a fi 
preluat de Africa de Sud. Competiţia între bursele europene se desfășoară mai 
ales pe teren tehnologic. 


2.3. Tendinţe spre transformarea burselor în societăți pe acțiuni 


Trei argumente pledează pentru schimbarea actualului statut al burselor 
europene și înscrierea lor la cotă ca societăţi deținute public. 


În primul rând, flotarea permite trecerea la o altă formă de guvernare, 
astfel că bursele, în loc să fie conduse potrivit intereselor grupurilor de presiune 
din interiorul lor, ar fi guvernate potrivit intereselor acţionarilor. Aceasta ar fi 
de natură să elimine si ambiguitatea legată de definițiile care privesc bursele ca 
instituţii de utilitate publică, când, în realitate, ele au un caracter lucrativ. 

În al doilea rând, flotarea înlătură suspiciunea că diversele burse sunt 
prizoniere ale unor interese naționale și că, prin membrii lor, ele se opun 
concurenței din partea străinilor. 

În al treilea rând, flotarea creează premise mai bune (prin oferte ostile de 
preluare) pentru desfășurarea procesului de consolidare. 

În orice caz, idealul şi miza le constituie crearea unei burse unice 
paneuropene gen NYSE care să concentreze tranzacțiile cu acţiuni lichide ale 
marilor firme. 


Raportul Lamfalussy, menţionat mai înainte, nu se pronunţă în problema 
unificării burselor europene. El insistă însă asupra necesității consolidării în 
domeniul instituţiilor de compensare-decontare. Actualele sisteme, care sunt 
construite pe o bază naţională, comportă costuri excesive la operaţiile trans- 
frontaliere de compensare-decontare (în comparaţie cu SUA), astfel că o 
unificare a lor, efectuată de sectorul privat, apare ca necesară. În caz de eşec, 
factorul politic ar urma să intervină, după ce însă, în prealabil, s-a convenit 
asupra oportunității unui organism unic de compensare-decontare ca în Statele 
Unite. 

În ultimii câţiva ani, în SUA mai ales, îşi face loc şi un alt gen de 
preocupări şi reflecţii pe care evenimentele de la 11 septembrie n-au făcut decât 
să le accentueze. Este vorba de creșterea instabilității legate de globalizare si 

dereglementare si de interesul pentru mai multă supraveghere, o mai riguroasă 
reglementare, standarde etice mai înalte și instituţii financiare care să asigure 
promovarea interesului public. În acest context se subliniază, cu referire la New 
York Stock Exchange, că în centrul pieţelor globale sunt necesare organizații cu 
ținută si integritate indiscutabile, pe care niciun fel de entităţi pur comerciale nu 
le pot garanta. Este, de pildă, punctul de vedere” al lui Jeffrey E. Garten, 
decanul Facultăţii de Management de la Universitatea Yale. Rolul special al 
NYSE rezultă din faptul că la această bursă sunt cotate 90% din primele 100 de 
societăţi americane, aproape toate societățile globale din Asia și Europa, că are 
o capacitate de tranzacţionare depășind cu peste 100% volumele de vârf, iar în 
momentele de criză - crahul bursier din 1987, colapsul lui LTCM în 1998 sau 
atentatele din 11 septembrie - persoana din fruntea lui deliberează alături de 
preşedintele Rezervei federale sau preşedintele SEC (Comisia Americană a 
Valorilor Mobiliare). În plus, NYSE, cu puternicul său staff (o treime din 
personal) angajat în operaţii de supraveghere, are mai mult decât alte instituţii 
vocaţia $i capacitatea de a veghea la interesul public. Cheltuielile ocazionate de 
folosirea unui asemenea personal de înaltă calificare, precum și de construcția şi 
întreţinerea unor vaste sisteme de back-up ar fi mai greu compatibile cu rigorile 
unei societăți deţinute și tranzacţionate public, cu vocația si obligaţia de a 
produce valoare pentru acționari. Concluzia pe care o trage Jeffrey E. Garten 
este că NYSE trebuie nu să fie transformată într-o societate deţinută public, ci 
să-şi dezvolte statutul de întreprindere privată de interes public pentru a 
putea opera după standarde foarte ridicate atât în materie de autoreglementare, 
cât si în ceea ce priveşte sistemele de contabilitate si de guvernare societară a 
companiilor admise la cotă. Aceasta ar presupune, la nivelul conducerii, ca 
jumătate din membrii consiliului de administrare să reprezinte interesul public si 
să fie aleși de un grup de specialişti desemnaţi de Congres. Pentru postul de 
președinte al consiliului, candidaţii ar urma să satisfacă aceleaşi cerințe ca şi 
candidaţii la postul de preşedinte al Fed sau al SEC, iar alegerea ar fi făcută de 
membrii independenți ai Consiliului de administrație al NYSE. Guvernul 
federal ar urma să finanţeze cheltuielile de securitate fizică și pentru asigurarea 
unui local alternativ în caz de urgente. 


7 Vezi Business Week, November 12, 2000. 

2.4. Sugestii pentru o strategie românească pe termen lung 
privind pieţele bursiere 


Pornind de la tendințele surprinse mai sus si ţinând seama de faptul că 
participarea la piaţa unică a serviciilor financiare ar putea avea loc într-un viitor 
nu prea îndepărtat, o serie de lucruri ar trebui să fie avute în vedere. 


În legătură cu pieţele bursiere. În raport cu nivelul capitalizării si 
volumul tranzacţiilor, pare excesiv să avem două pieţe: Bursa de Valori 
Bucuresti şi Rasdaq. În interesul construirii unei piețe largi, adânci, lichide şi 
eficiente, cele două pieţe ar trebui să fie unificate în cadrul Bursei de Valori. În 
paralel, ar trebui să se procedeze la o depopulare a pieţei bursiere, prin 
scoaterea de la tranzacţionare a firmelor cu titluri inactive. 


De altfel, numai din cauza unor dificultăţi de ordin tehnic şi procedural, 
s-a decis la vremea respectivă ca piața secundară pentru acțiunile rezultate din 
programul de privatizare în masă să fie construită distinct de BVB. Piaţa Rasdaq 
creată astfel a jucat oricum rolul ei, mai ales în concentrarea proprietății, deși 
probabil că nu acesta a fost obiectivul avut în vedere initial de legiuitor si nici 
de consultanţi americani, care, oricât ar fi de divizați când este vorba de diverse 
probleme ale pieţei de capital americane, pot demonstra la unison că un 
acţionariat dispersat este preferabil unui acţionariat concentrat. 


Sistemul tehnic al bursei. Sistemul tehnic trebuie să răspundă unui 
număr de urgente de funcționare, comoditate si eficiență. Se impune 
introducerea unei tehnologii ultramoderne, optându-se, din raţiuni care tin de 
poziţia noastră în raport cu UE, pentru unul din sistemele utilizate în Europa. 

Caracterul bursei. Flotarea fiind o tendință pe plan european, transfor- 
marea BVB într-o societate pe acţiuni si tranzactionarea acţiunilor ei ar fi de 
natură să permită debarasarea de interese parohiale și adoptarea unei forme mai 
eficiente, mai susceptibile să stimuleze insertia în circuitul european. Pe de altă 
parte, menţinerea bursei ca instituţie privată de interes public ar fi mai potrivită 
în această etapă atât pentru disciplinarea pieței, cât si pentru a contribui la 
introducerea în întreprinderile cotate a unor standarde înalte în materie de 
conduită în afaceri și guvernare societară. 

3. Internetizarea 


Internetizarea, o altă mare tendinţă în evoluţia serviciilor financiare, este 
cea mai recentă expresie a revoluției financiare. Ea s-a afirmat puternic în 
ultimii ani de ascensiune a piețelor bursiere si este puternic prezentă în 
domeniul brokerajului cu acţiuni si obligaţiuni în contul investitorilor 
individuali, al platformelor alternative de tranzacţionare, care fac concurență 
sistemelor bursiere “tradiționale”, respectiv NYSE si Nasdaq, în domeniul 
tranzacţiilor en detail. Internetizarea reduce dramatic costurile de tranzacţionare 
(desi firmele care o practică au adesea alte mari capitole de cheltuieli, mai ales 
pentru câştigarea de noi clienți şi deschiderea de noi conturi); ea oferă clienților 
modalități mai practice şi mai confortabile de a-şi utiliza finanţele. 


Fundamentul tehnic al internetizării serviciilor financiare îl oferă 
revoluţia în domeniul comunicaţiilor, tehnologiei informaţiei, creșterea fia- 
bilitätii şi securității comunicaţiilor prin internet si extinderea posibilităţilor de 
accesare a internetului, atât prin computer personal, cât şi prin alte mijloace, 
fără computer, respectiv prin telefonie mobilă, prin sisteme PDA (asistenţă 
digitală personală, un fel de carnet electronic, care, prevăzut cu un modem 
mobil, poate transmite si recepționa e-mail-uri), prin televizor, prin consolă de 
jocuri pe computer. Procesul de internetizare financiară începe să se desfășoare 
după ce telecomunicatiile au atins un anumit nivel, iar penetratia computerelor 
personale, a telefoniei mobile, inclusiv cu acces la internet, şi a sistemelor 
electronice de plată a depășit o anumită masă critică. O anumită masă critică 
trebuie să fie depăşită, de asemenea, în ceea ce privește acţionariatul individual, 
conturile bancare individuale, răspândirea fondurilor de pensii administrate 
privat, precum si nivelul de afluentä al ţării respective. 


3.1. Factori de expansiune în SUA 


În SUA, care au sistemul financiar cel mai dezvoltat si mai sofisticat si au 
poziţie de lider în ceea ce priveşte nivelul de dezvoltare în materie de telecomuni- 
catii, penetratie a computerelor personale si a internet, factorii specifici cei mai 
importanţi au fost tendința spre inovație tehnică şi economică și, în special, fi- 
nanciară foarte puternică la americani, recursul larg al publicului larg la piaţa de 
capital în scopul de economisire și investiție prin fonduri mutuale, de pensii şi 
de asigurări, dar mai ales boom-ul prelungit si vigoarea expansiunii pe pieţele 
bursiere. Au contribuit însă, desigur, si disponibilitätile de capital si 
propensiunea spre investire în valori mobiliare, proprie noii economii, fondurile 
de risc, ofertele publice initiale pe Nasdaq, abundența ofertei și disponibilitatea 

generaţiilor de copii născuţi în primii ani de după război (baby-boomers) de a se 
lansa spre această nouă frontieră si spre a-şi demonstra abilităţile extraordinare de 
internauti si jucători de bursă. 

La stimularea tranzacţiilor bursiere on-line a contribuit succesul unor 
firme de brokeraj ca Charles Schwab si E. Trade. 


Sub impulsul concurenței acestor firme, mai toate casele tradiționale de 
servicii financiare și-au organizat și ele servicii de e-broking. Merril Lynch 
acum oferă si ea servicii on-line la un tarif de sub 30 dolari pe tranzacție fata de 
100-400 dolari; comisionul perceput de brokerii care prestează întreagă gama de 
servicii Schwab practică însă comisioane de sub 15 dolari pentru clienţii care 
vin la tranzacţionare mai mult de 60 de ori pe trimestru. Anul trecut, Charles 
Schwab şi E.Trade își adjudecaseră peste 35% din tranzacţiile cu acţiuni. 


3.2. Evoluţii în Europa 


În Europa, de departe în fruntea şi, de fapt, în topul mondial, se află 
Finlanda, Suedia, Norvegia. Aceste tari cu populaţie mică au rol de lideri în 
telefonia mobilă (Nokia), un înalt nivel de educaţie publică, de penetrare a 
computerelor personale si internet si se disting prin măsuri de politică publică 
care încurajează firmele să-și echipeze salariaţii cu PC-uri (la domiciliu). 

În Anglia, care posedă cel mai dezvoltat şi mai complex sistem de servicii 
financiare, 10% din tranzacțiile de la London Stock Exchange se fac on line. 

În Germania (13% din numărul tranzacţiilor faţă de 16% in SUA), Franţa, 
Italia, privatizările şi flotarea de firme familiale, precum gi ceilalți factori care 
stimulează dezvoltarea culturii actionariale au stimulat și dezvoltarea finanţelor 
on-line. 


3.3. Evoluţii în Asia 


În Asia, plutonul țărilor fruntașe la tranzacții financiare prin internet este 
format din Japonia, Coreea de Sud, Taiwan. În Coreea de Sud, unde 30% din 
volumul tranzacţiilor bursiere se efectuează on-line, doi factori au influenţat 
această performanță: răspândirea consolelor de jocuri pe computer și vigoarea 


8 Charles Schwab este lider mondial al tranzacţiilor bursiere pe internet si avea în anul 
2000 o valoare de piață mai mare decât marea banca de investiţii Merrill Lynch, care 
administra active ale clienţilor de trei ori mai mari. Schwab nu este o firmă nouă. Ea 
este o bancă off-line, care în perioada pre-internet avea şi încă mai are 350 de filiale. 
Dintre cele 7 milioane de conturi directe, mai mult de jumătate sunt on-line, 
conținând active de peste 700 miliarde de dolari. În ceea ce privește E. Trade, aceasta 
are 2,6 milioane de conturi ale clienţilor. 

relansării după criza din 1997-1998. Japonia are foarte puternice premise 
tehnice (penetrare internet si telefonie mobilă, console pentru jocuri pe internet), 
instituţionale (dereglementarea comisioanelor) si, mai ales, economice 
(populaţia dispunând de economii însumând 12 trilioane de dolari). Unele 
piedici instituționale subzistă, în măsura în care reglementările privind cerinţele 
de evidenţă nu au ţinut pasul cu dezvoltările în domeniul finanţelor, iar 
japonezii sunt reputați a avea aversiune la risc. Totuşi, potențialul investibil este 
enorm, iar atracţia spre investiții în piaţa de capital poate fi mare în condiţiile în 
care dobânzile la depozitele bancare sunt nesemnificative sau chiar negative. 

Experienţa acestor ani a arătat că brokerajul electronic oferă mari posibi- 
litati de fraudă, în special prin difuzarea de informații false si manipularea 
pieţei. Dar oficiul special creat, acum doi ani, în cadrul SEC (Securities and 
Exchange Commission) - organismul de reglementare si supraveghere a pieţelor 
de capital din SUA - nu a constatat nereguli care ar impune reglementări noi, iar 
identificarea infractorilor se pare că este mai ușoară. 

În ceea ce priveşte activitatea en gros a băncilor, așa numita B2B, res- 
pectiv prestarea de servicii bancare propriu-zise şi de servicii de investiţii către 
firme nefinanciare, internetul produce, de asemenea, mutații extraordinare. 

Progresul tehnologic a făcut deja posibilă existenţa unei pieţe financiare 
globale pe care orice titlu sau valută să poată fi tranzacţionate oriunde şi 
oricând, iar tranzacţiile să fie decontate instantaneu. În realitate, există însă 
reglementări și structuri naționale deja foarte automatizate, dar în cadrul unor 
sisteme proprii. Aceste structuri de tranzacţionare funcționează eficient, clienții 
au încredere în ele si nu pot fi abandonate fără costuri enorme, în cazul trecerii 
la reţeaua globală pe care o reprezintă internetul. 


3.4. Gama noilor posibilități 


Internetul deschide posibilităţi noi de difuzare a informaţiei şi produselor 
financiare, pe care atât noii, cât şi vechii actori nu pot să nu le exploateze. 

Noii veniţi pot intra mai ușor pe piaţă si contesta oligopolul jucătorilor 
tradiționali, care însă beneficiază de recunoașterea publică a numelui de firmă, 
de numărul mare al clienţilor şi de inertia acestora. În aceste condiţii, se 
estompează distinctiile între diversele feluri de instituţii — bănci comerciale si 
bănci de investiţii, firme de brokeraj cu valori mobiliare și firme de investiţii 
financiare pe cont propriu, firme de asigurare și administratori de fonduri. Pe 
baza răspândirii ECN-urilor (reţele de comunicaţii electronice), unele societăţi 
de investiţii se transformă în burse de valori şi cer să fie recunoscute ca atare. 

Pe aceste baze, devine posibil ca utilizatorii de servicii financiare să poată 
obține aceste servicii fără a mai recurge la intermediari financiari obișnuiți. 


Gama de servicii oferită prin internet de către prestatorii cei mai diversi 
este largă si în rapidă extindere. Ea include, între altele: 


- asigurarea ofertelor publice inițiale unor firme noi, finanţate prin 
fonduri de risc, si uneori plasamentul unor asemenea emisiuni către 
investitorii individuali; 

- plasamentul la investitorii individuali de obligaţiuni ale firmelor, iar 
în unele cazuri, de certificate de trezorerie şi obligaţiuni; 

- implicarea în activitatea burselor B2B (pe care firmele pot face mari 
economii la achiziţii) prin oferirea de servicii de decontare şi chiar de 
finanţare; 

- operarea de platforme pentru tranzactionarea derivatelor pentru 
credite și instrumente creantiere; 

- operarea de platforme care permit tranzacții directe de instrumente 
financiare între societăți nefinanciare; 


- construirea de către băncile comerciale a unor portaluri pentru 
servicii de afaceri destinate IMM-urilor, respectiv pentru achiziții de 
echipamente de birou, în condiţii în care se asigură servicii de 
decontare şi - la cerere - si servicii de finanţare; 

- angajarea în operaţiile legate de finanţarea comerțului, prin scanarea 
sau procesarea on-line a documentelor sau prin oferirea de servicii de 
plată. 


3.5. Interesul băncilor şi al prestatorilor de servicii internet 


În domeniul serviciilor de investiţii recurg la internet atât prestatorii 
tradiționali, cât și diverse site-uri și prestatori de servicii internet sau firme 
nefinanciare. În SUA, prima bancă internet este Security First Network Bank 
(SFNB) cu sediul la Atlanta, care a fost autorizată încă din 1985 să accepte 
depozite cu asigurare federală. Unele bănci încearcă să separe activităţile şi 
clienții off-line de activităţile si clienţii on-line. De fapt, în Europa, multe bănci 
internet sunt filiale ale unor mari instituţii financiare off-line. 

Un mare potenţial de implicare în activitățile bancare au unele portaluri 
ca rețeaua AOL, site-urile Yahoo, site-urile Microsoft. Aceste portaluri nu pot 
să accepte depozite şi să acorde credite, dar ele au un mare număr de vizitatori 
şi o bună reputaţie de fiabilitate. Pe de altă parte, idealul utilizatorului este să-și 
poată rezolva toate problemele financiare de pe un singur site, ușor accesibil, 

respectiv operatiile cu conturi bancare, portofolii de instrumente financiare, 
polite de asiguräri. Acest utilizator, care ar beneficia de o parolä universalä, 
oferindu-i acces la toate finanțele sale on-line, n-ar fi obligat să părăsească 
site-ul sau să treacă prin sistemul de măsuri de separare etanşă menite să reducă 
riscurile delictului de iniţiat (măsuri cunoscute sub denumirea de firewall). Într- 
o asemenea direcţie se mișcă firme ca Yodlee si Vertical One, cunoscute sub 
denumirea generică de “agregatori”. Încă de pe acum, firme ca Inswel (pentru 
asigurări) sau LendingTree (pentru credite ipotecare) oferă informaţii cu privire 
la cele mai avantajoase oferte existente pe internet. 

Pe de altă parte, firme de servicii nefinanciare, ca, de exemplu, marele 
lanţ de magazine Wal-Mart, caută, prin achiziţia de bănci, să pătrundă în 
domeniul bancar. Așa procedează în Anglia Marks and Spencer, Virgin şi o 
serie de rețele de supermarketuri. În Franța, operaţii bancare are Carrefour. În 
Germania, Wolkswagen și-a transformat în bancă în urmă cu câţiva ani o 
societate financiară pe care o deţine din 1949. Banca are peste un sfert de milion 
de clienţi. În Japonia, multe bănci municipale oferă servicii on-line. Pe de altă 
parte, lanţul de magazine universale Seven-Eleven a cerut să fie autorizat ca 


la terminale din magazinele sale. 

Băncile comerciale tradiționale își dezvoltă activităţile on-line spre a 
urma tendința, a preveni amenințările si riscurile din partea multor activități si 
bănci si a putea concura cu actualii lor rivali off-line. 

În sfârşit, o direcţie distinctă în finanţele on-line o reprezintă ATS 
(Alternative Trade Systems), adică sistemele de tranzacţionare alternative, dez- 
voltate pe bază de ECN-uri (Electronic Communications Networks), adică de 
site-uri pe internet. Ele folosesc informaţiile de pret din sistemul burselor 
tradiționale, facilitând clienţilor lor execuţia optimă a ordinelor limită. ATS- 
urile profită de reglementările recente, ca, de pildă, cele adoptate în 1997 de 
SEC (Securities and Exchange Commission) — Comisia de Valori Mobiliare 
Americană care obligă pe formatorii de piață de la Nasdaq să afişeze şi să 
execute ordinele-limită ale clienţilor lor, atunci când preţul este mai bun decât 
cel oferit de formatorul de piață sau se depăşeşte volumul oferit. Astfel, clientul 
ajunge să-l concureze pe formatorul de piaţă, ceea ce poate duce la reducerea 
spreadurilor dintre preţurile oferite la cumpărare si la vânzare. Pe această bază, 
sistemele alternative ale ECN-urilor au ajuns ca în anul 2000 să deţină 26,1% 
din volumul tranzacţiilor pe Nasdaq-Instinet, platforma deţinută de Reuters şi-a 
adjudecat 14,2% din volumul acestor tranzacţii, Island — 6,4%, iar alte cinci 
firme — procente în jur de 1%. 

Electronizarea şi internetizarea intensifică, la nivelul prestatorilor de 
servicii financiare, o serie de tendinţe, printre care: 

e ştergerea frontierelor dintre diversele categorii de prestatori pe 
măsură ce procesul achiziţiei de produse financiare este 
dezintermediat electronic; 

e continuarea, partial pe această bază, a procesului de consolidare, 
paralel cu încercările de evitare a obstacolelor inerente consolidărilor 
transfrontaliere prin expansiune regională si globală legate de 
internet; 

e afirmarea crescândă a complementaritatii dintre structurile on-line si 
cele off-line; 

e dezvoltarea serviciilor de open finance, respectiv oferta crescândă de 
produse financiare ale firmelor concurente după principiul 
supermarket; 

e progresul dezintermedierii si ocolirea crescândă a intermediarilor 
bancari în efectuarea operaţiilor de plată, de compensare și de 
decontare. 

Toate aceste tendințe impun unele concluzii cu caracter strategic 

pentru sistemul financiar românesc. 

În primul rând, se impune promovarea de politici publice si măsuri care 
să încurajeze accesul la internet al emitentilor (deci al firmelor), dar si al 
acestuia. În acest scop, ar trebui să se creeze un grup de reflecţie ad-hoc al 
participanților la piaţă, care să urmărească tendințele pe plan mondial, să 
elaboreze rapoarte, să facă propuneri de măsuri si politici. 

În al doilea rând, apare raţional să se adopte principiul de a nu se bloca 
prin norme legale sau administrative concurența din partea firmelor care 
prestează servicii financiare bazate pe internet. 


4. Extinderea normelor 
şi practicilor de guvernare societară 


În țările dezvoltate, atât la nivelul guvernelor, al operatorilor economici, 
cât şi în cadrul organismelor de cooperare economică internaţională - de 
exemplu, OCDE, Banca Mondială -, o atenţie tot mai mare se acordă în ultimii 
5-10 ani problemelor de guvernare a societăţilor pe acţiuni. 


92 Gheorghe Dolgu 


4.1. Evoluţii în Statele Unite 


Conturarea unor norme de bună guvernare a firmelor s-a impus în 
legătură cu revoluția financiară si mai ales cu acele componente ale ei care sunt 
legate de finanţarea preponderent prin piața de capital şi, în special, prin 
emisiunea de acţiuni, precum si de creșterea rolului investitorilor institutionali. 
Unii dintre acești investitori, în special fondurile de pensii, și-au stabilit 
obiectivul strategic de a se implica în guvernarea societăţilor în care au 
achiziţionat acţiuni. În mod similar, au început să procedeze şi o serie de 
fonduri cu capital de risc, deci care finanţează întreprinderi necotate. S-au 
impus, astfel, un mai bun echilibru între management, consilii de administraţie 
si acționari, precum si forme şi metode de a pune pe primul plan interesele 
acţionarilor. Sporirea valorii pentru acţionari a devenit obiectivul fundamental 
declarat al firmelor. S-a dezvoltat astfel ansamblul de principii şi reguli care 
desemnează așa-numita guvernare societară. 


4.2. Evoluţii în Europa 


În Europa continentală, numeroase handicapuri au frânat procesele de 
modernizare la nivelul firmelor, mai ales în ceea ce priveşte strategiile de 
dezvoltare şi formele de guvernare. Este vorba de tradiții și de prezența unor 
puternice structuri industriale si financiare dominate de stat, de numeroasele 
participatii ale băncilor la capitalul pe acţiuni al societăţilor nefinanciare si, in 
general, de sistemul participărilor încrucișate, de existența unor categorii 
multiple de acțiuni si de posibilitatea dobândirii unei puteri de control 
disproporționat de mari în raport cu acţiunile deţinute şi, în final, de enorma 
concentrare actionarialä si a puterii de vot față de dispersia actionariatului 
observată în SUA si ţările anglo-saxone” si, evident, de dominaţia structurilor 


9 În Anglia si SUA, o îndelungată tradiţie a capitalismului actionarial a făcut ca marile 
întreprinderi să dispună de un acţionariat foarte dispersat, marii acționari dispunând 
rareori de mai mult de 5% din acţiuni. In Europa continentală, dimpotrivă, după cum 
spun unii analişti, proprietatea asupra acțiunilor şi, mai ales, controlul se caracterizau 
prin concentrarea în mâinile unor clanuri de insideri. În Italia, Germania, Austria, 
Belgia şi Olanda, iar pe o scară mai mică, în Spania şi Franţa, un acționar sau un grup 
de acţionari controlează 40-50% din drepturile de vot în marile societăți cotate. In 
Suedia, la Ericsson, se pot emite acțiuni cu o putere de vot de 1000 de ori mai mare 
decât cea a acțiunilor ordinare. Astfel, cu 2,7% din capital se poate dispune de o 
putere de vot de 22%. La Royal Dutch/Shell, 40% din acţiuni este posibil să nu 
dispună decât de 0,0003% din voturi, în timp ce acţionari cu “acţiuni prioritare”, 
reprezentând cinci milionimi din capitalul grupului, pot dispune de imense blocuri de 
vot. 

industriale şi de afaceri de tip conglomeral, vizibilă mai ales în peisajul 
germanic. 


Toate acestea au fost de natură să alimenteze structuri şi practici de 
guvernare anacronice, caracterizate prin lipsă de transparenţă, de deschiderea 
spre piaţă şi prin atotputernicia echipelor de management. 


În ultimii ani însă, ritmul schimbărilor s-a accelerat ca urmare a 
concurenței dintre partenerii din Uniunea Europeană pentru captarea rezultatelor 
procesului de economisire pe plan european, dar si pentru acces la fondurile de 
investiții americane prezente în Europa. La accelerarea schimbării contribuie 
valul de privatizări (active de peste 200 miliarde de dolari au fost privatizate în 
cursul deceniului trecut) si de simplificare a reglementărilor. 

Expresiile acestor schimbări sunt multiple. 

Terenul pentru concurență si practici de guvernare societară corespunză- 
toare se degajează prin reducerea volumului participărilor încrucișate, al privati- 
zărilor, precum și ca urmare a reformelor fiscale (renunţarea la impozitul asupra 
câştigurilor de capital). De la aproape 20% din capitalizarea firmelor cotate la 
bursă în 1996, volumul participărilor încrucișate s-a redus la circa 10% în cursul 
anului 2000. Comportamentul băncilor fata de firmele unde pot exercita prin 
procură drepturile de vot ale unor investitori individuali începe să fie mai 
rezervat după experienţele de la mijlocul deceniului trecut, când un număr de 
societăți dominate de bănci s-au prăbușit sau au ajuns în pragul falimentului. 
Drept urmare, numărul de acţiuni efectiv negociabile si disponibile pentru 
investitori din afară (free float) a crescut considerabil și s-au imputinat barierele 
în calea preluărilor inamicale. Rezervele de reducere a volumului participărilor 
încrucişate sunt încă foarte mari. Numai în Germania, ele se cifrau în 1999 la 
peste 200 de miliarde de dolari. 


Numeroase firme importante, ca Siemens, Thyssen, Krupp, Hoechst, 
ABB, Fresenius echipamente medicale, Phillips, Daimler-Benz ş.a., au trecut la 
strategia de deconglomerare şi focalizare industrială, ceea ce le permite atât 
sporirea performanţelor, cât şi sporirea atractivitatii lor pe pieţele de capital. 

Ele se angajează cu o întârziere de 10-15 ani pe drumul parcurs de 
societăţile americane". 


10 Dacă în anii '70 valul de fuziuni a constituit in SUA un instrument de promovare a 
conglomeratelor, în ultimii 10-15 ani firmele americane au făcut un drum în sens 
invers, punând accent pe streamlining, adică pe rationalizare, asuplizare și 
concentrarea pe activitățile de bază în care sunt capabile de excelenţă. 


04 Gheorghe Dolgu 


În ţări ca Franţa, unde, din motive clientelare, privatizările din anii 80 
promovaseră așa-numitele nucleuri dure (noyaux durs), participările încrucișate 
pe care se sprijineau aceste nuclee încep să fie desfăcute. 

Prosperitatea economică si dezvoltarea piețelor axate pe acţiuni de 
creştere, respectiv Neuer Markt în Germania și Nouveau Marché în Franţa, 
încurajaseră dezvoltarea capitalului de risc. Anul trecut, fonduri cu capital de 
risc de 10-15 miliarde de dolari erau la dispoziția noilor întreprinderi. Astăzi 
însă, când pe Neuer Markt valoarea acțiunilor tranzacţionate este cu 80% mai 
mică decât vârful din anul trecut, fata de pierderea de valoare de 60% de pe 
Nasdaq, este îndoielnic că ar mai fi rămas fie şi vagi urme de entuziasm fata de 
capitalul de risc. 

Un alt semn de schimbări revoluţionare îl constituie evoluția în planul 
fuziunilor. Până acum 4-5 ani, ideea preluărilor neamicale era de neconceput, 
aproape o blasfemie în Europa. În 1999-2000, ele deveniseră o modă, inclusiv şi 
mai ales, în cazurile în care erau implicate firme din tari diferite. In 1999, 
volumul tranzacţiilor implicând firme europene a totalizat 1500 miliarde de 
dolari, fata de circa 250 de miliarde în 1990. Europa devansa SUA ca pondere a 
fuziunilor în capitalizarea totală. Valul de fuziuni oglindește tendința, firească în 
procesul construcției europene, de a depăși, prin consolidarea transfrontalieră, 
fragmentarea națională si de a asigura avantajele de care se bucură firmele 
americane pe piaţa lor internă. Liberalizarea si privatizarea stimulează aceste 
procese. Jaloane în aceste valuri de privatizare le-au constituit preluarea 
grupului Mannesman de către Vodaphone, fuziunea între Rhone-Poulenc si 
Hoechst, firme semnificative din principalele două economii continentale 
europene. În domeniul apărării se conturează o fuziune între firme franco- 
germano-spaniole. Sunt puternice presiunile de consolidare transfrontalieră in 
comerțul de detaliu, producția de automobile și telefonia mobilă. Există motive 
să se presupună că actuala recesiune nu va face decât să încetinească sau cel 
mult să stopeze temporar valul de fuziuni, căci pentru construcția Europei ele 
sunt indispensabile. 

Firmele europene sunt însă prinse la mijloc între presiunile pieţei, care le 
împing, spre asuplizare si performanţă, si presiunile sindicatelor, cu preocupările 
lor specifice vizând adesea un orizont pe termen scurt. Unele schimbări se înre- 
gistrează însă si la nivelul sindicatelor. Astfel, sindicatele suedeze, care şi de 
această dată au rol de pionier, tind să se axeze pe strategii care recunosc inevita- 
bilitatea restructurărilor și faptul că, pe termen lung, ele coincid cu interesul 
public. De aici, tendinţa acestor sindicate de a pune un mai mare accent pe 
programele vizând formarea si perfecţionarea, și nu atât pe securitatea locurilor 

de muncă. Chiar si în Germania, sindicatele mai combative, ca I.G. Metall, sunt 
în oarecare pierdere de viteză. Mișcarea sindicală se reorganizează, se 
regrupează spre a face față progresului serviciilor, tendinţelor de efasare a 
barierelor dintre ocupaţii şi scăderii numărului de membri. Sub o anumită 
presiune se află şi însuși sistemul german de guvernare societară, care rezervă 
sindicatelor 50% din locuri în consiliile de supraveghere. 


În acest context de concurență sporită si de presiuni din partea pieţei 
pentru ca firmele să evolueze, de activism actionarial crescând!!, structurile şi 
practicile de guvernare societară sunt într-o continuă evoluţie. Direcţia mișcării 
este spre transparenţă, adaptarea de norme de contabilitate americană sau IAS, 
spre un mai mare echilibru între management, consilii de administraţie, 
acționari. Preocupările profesionale, reglementative şi legislative pentru 
guvernarea societară sunt tot mai intense. Presa arăta anul trecut că în Franța 
existau două, iar în Belgia trei coduri de guvernare societară. 


4.3. Evoluţii în ţările emergente 


În țările cu pieţe emergente, principalii promotori ai bunei guvernări a 
întreprinderilor sunt o serie de fonduri mutuale și alti investitori institutionali 
din lumea dezvoltată, dar și o instituţie din grupul Băncii Mondiale — IFC 
(International Financial Corporation) — activă și în sprijinirea dezvoltării 
pieţelor de capital. Din motive menţionate mai sus, IFC participă de mult timp 
la activitatea principalelor fonduri care se ocupă cu investiţii de dezvoltare 
(private equity funds). Interesul investitorilor institutionali străini este de înţeles. 
În crizele din Asia de Est si Rusia, ei au pierdut ca urmare a prăbuşirii pieţei 
acțiunilor aproape 250 de miliarde de dolari, în parte și datorită standardelor 
inferioare în materie de guvernare a întreprinderilor. Guvernarea societară este 
cea mai importantă problemă care stă în fata țărilor în dezvoltare, subliniază 
Mark Mobius, director (Emeritus) al Templeton Investment Management, 
managerul unui portofoliu de peste 5 miliarde de dolari şi vechi consilier al IFC. 
Din cauza lacunelor si deficienţelor guvernării societare, ţările în dezvoltare nu 
sunt suficient de atractive pentru capitalurile străine. Într-adevăr, din peste 21 de 
trilioane de dolari aflați la dispoziţia investitorilor institutionali din SUA, 
Europa şi Japonia, doar 233 de miliarde, adică ceva mai mult de 1% ajung în 


11 În Franţa, în Germania, în Suedia, ca si în Italia, acţionarii minoritari, sprijinindu-se 
pe media şi pe asociaţii nationale de apărare a intereselor lor, angajează si uneori 
câştigă bătălii în urma cărora se aleg cu locuri în consiliile de administraţie sau cu 
promovarea propunerilor pe care le susţin. Activismul actionarial din Europa nu se 
ridică la nivelul vigorii demersului fondului de pensii Calpers din Statele Unite, dar 
are totuşi un rol semnificativ. 


96 Gheorghe Dolgu 


țările în dezvoltare. De altfel, tot după Mobius, fără o bună guvernare societară 
si fără protecția drepturilor acţionarilor, investițiile nu vor fi eficiente pe termen 
lung. 

Vederi similare susține James D. Wolfensohn, preşedintele Băncii 
Mondiale. Răspunderea societăţilor față de proprietarii lor reprezintă un element 
vital într-o democraţie modernă, iar o bună guvernare societară contează foarte 
mult, ea lärgind acţionariatul si reducând concentrările de putere. Guvernarea 
societară, subliniază Wolfensohn, stimulează pieţele de capital si încurajează 
inovaţia. Ea favorizează investiţiile străine directe pe termen lung, reduce 
volatilitatea acestora si acționează disuasiv asupra fugii capitalurilor. De altfel, 
numai dacă au fost adoptate înalte standarde de guvernare își încredințează 
publicul economiile societăților care administrează fonduri de pensii. 

Observaţii ca cele aparținând lui Mobius şi Wolfensohn sunt deosebit de 
pertinente în cazul ţărilor cu probleme de finanțare a sistemelor de securitate 
socială, care depind tot mai mult de capacitatea de a atrage capitalul privat 
străin. 


4.4. Principii elaborate de OCDE 


Acestea sunt si ratiunile pentru care OCDE şi Banca Mondială au 
convenit recent să creeze un Forum Global pentru Guvernare Societară 
(Corporate Governance). Aceste două instituţii continuă să sublinieze în 
documentele lor că o bună guvernare de firmă contribuie la sporirea 
performanţelor economice pe termen lung ale diferitelor state şi la întărirea 
sistemului financiar international. Acesta este unul din principalele invataminte 
ale crizei relativ recente de pe pieţele emergente. 

În acest context, în aprilie 1998, un consiliu ministerial OCDE a chemat 
organizația ca, împreună cu guvernele nationale, alte organizaţii relevante si cu 
sectorul privat, să dezvolte un corp de standarde si norme de guvernare 
societară. A fost astfel constituit un grup de lucru special, care, pornind de la 
experiențele nationale şi în cooperare cu IMF si Banca Mondială, a elaborat 
Principiile OCDE de guvernare societară. 

Principiile sunt menite să sprijine guvernele țărilor membre si nemembre 
în eforturile lor de a evalua și perfecționa cadrul legal, institutional si de regle- 
mentare pentru guvernarea societara în ţările lor și să ofere repere si sugestii 
pentru burse de valori, investitori, societăți comerciale și alti agenți care au un 
rol în procesul dezvoltării unei guvernări societare corespunzătoare. 

În accepţia autorilor, guvernarea societară se referă la relaţiile dintre 
management, consiliul de administraţie, acţionarii unei societăţi, precum şi alte 

categorii de parti interesate si asigură mecanismele prin care se stabilesc 
obiectivele societăţii si se determină mijloacele pentru atingerea lor și 
monitorizarea performanţelor. O guvernare societară corespunzătoare oferă 
stimulente adecvate pentru ca la nivelul consiliului de administrație şi al 
conducerii executive să se urmărească obiective care sunt în interesul societăţii 
si al acţionarilor si să se asigure o monitorizare efectivă, stimulând firmele să-şi 
folosească mai eficient resursele. 

Principiile se concentrează asupra problemelor care rezultă din separarea 
proprietăţii de funcția de control, cu alte cuvinte de aspectele practice ale pro- 
blemei agentului. 

Respectarea principiilor de bază ale unei bune guvernări societare are o 
importanță crescândă în deciziile investitionale. 


Pe de o parte, este vorba de accesul la fluxurile internaţionale de capital. 
Dacă diversele tari vor să beneficieze din plin de avantajele pieţei globale de 
capital şi să atragă capital pe termen lung, aranjamentele privind guvernarea 
trebuie să fie credibile şi bine înţelese peste hotare. 

Pe de altă parte, chiar si atunci când investitorii străini nu sunt implicaţi, 
“aderarea la practici de bună guvernare contribuie la sporirea încrederii 
investitorilor interni si poate duce la reducerea costului capitalului si, prin 
urmare, la atragerea de surse de finanţare mai stabile” (p. 3). 

Principiile nu au un caracter obligatoriu și nu aspiră să ofere recomandări 
detaliate pentru legiuitorii naționali. Ele acoperă cinci domenii: 1. Drepturile 
acţionarilor (cadrul de guvernare societară trebuie să protejeze drepturile 
acţionarilor), 2. Tratamentul echitabil al acţionarilor (cadrul de guvernare 
societară trebuie să asigure tratamentul echitabil al tuturor acţionarilor, inclusiv 
minoritari şi străini, toţi acţionarii trebuie să aibă posibilitatea de a obține 
reparaţii efective pentru încălcarea drepturilor lor); 3. Rolul părților interesate în 
guvernarea societară (cadrul de guvernare societarä trebuie să recunoască 
drepturile altor parti interesate, recunoscute de lege, si să încurajeze cooperarea 
activă a societăţilor comerciale și părților interesate în crearea de avutie, locuri 
de muncă și asigurarea sustenabilitatii unor finanţe sănătoase); 4. Informarea 
publică si transparenţa (cadrul de guvernare societară trebuie să asigure 
prezentarea de informaţii la timp şi exacte în toate problemele importante 
privind societatea comercială, inclusiv situația financiară, performanțele, 
structura actionariatului și guvernarea societăţii), 5. Atribuţiile consiliului de 
administraţie (cadrul de guvernare societară trebuie să asigure supravegherea 
efectivă a managementului de către consiliul de administraţie si răspunderea 
consiliului fata de societate si de acționari). 

Ținând seama de legătura care, așa cum se acceptă tot mai larg, există 
între performanțele firmei și calitatea guvernării societare, particularitätile 
acesteia în diverse tari sunt ţinute sistematic sub atenţie. Asociaţiile patronale 
(Franța), bursele de valori (Canada) fac studii analitice însoțite de recomandări, 
se adoptă legi (Germania), se elaborează studii academice comparative. 

Convergenta spre un model care pune în centru acţionarul şi valoarea 
pentru acţionari este trăsătura dominantă. “Modelele de guvernare a societăților 
se aseamănă tot mai mult şi vizează cam aceleași obiective””’. 

În practică însă, structurile de guvernare prezintă diferente de la tara la 
tara. 

Astfel, în Germania se practică o organizare pe două niveluri a consiliului 
de administraţie: un nivel de control, respectiv consiliul de supraveghere, şi un 
directorat executiv, iar salariaţii sunt reprezentați aproape întotdeauna in 
consiliile de supraveghere. Raportările anuale cuprind informaţii asupra 
salariaţilor, asupra proportiei în care valoarea adăugată se distribuie între 
factorii de producție, face referiri la problemele de securitate a muncii și de 
mediu. Guvernarea de întreprindere reflectă raporturile de parteneriat si pune 
accentul pe aspectele sociale caracteristice capitalismului  partenerial 
(stakeholder capitalism) de tip renan. 

În țările anglo-saxone, unde domină capitalismul actionarial, salariaţii 
sunt priviţi ca factori de producție remunerati la preţul pieţei. Aici accentul se 
pune pe transparență, pe divulgarea oricărei informații semnificative, pe norme 
si proceduri care să prevină lezarea intereselor acţionarilor, pe capacitatea 
consiliului de administrație de a face judecăţi independente fata de conducerea 
executivă, pe posibilitatea acţionarilor minoritari de a participa, a-și spune 
părerea, a înscrie probleme pe ordinea de zi a consiliului, respectiv a adunărilor 
generale etc. 


4.5. Ridicarea nivelului guvernării societare în România 


Ridicarea nivelului guvernării societare concepute ca un proces continuu 
este nu numai o coordonată a efortului la nivel micro de îmbunătăţire a perfor- 
mantelor economice, ci si o condiţie a dezvoltării capitalismului actionarial, a 
dezvoltării unui sistem financiar bazat pe pieţele de capital și pe utilizarea 
avantajelor globalizării pieţelor de capital. 


12 Réal Labelle (Şcoala de Înalte Studii Comerciale (H.E.C.) din Montréal si Bernard 
Rafurnier (HEC — Université de Genève), “Conseil d’administration et gouvernement 
d’entreprise; une comparaison internationale”, La Revue Financière, no. 127, 2000, 
Paris. 


Criza - Finante - Teorii 99 


Câteva directii de actiune se impun cu deosebire. 


O primä directie se referä la cadrul legal. S-ar putea folosi prilejul 
reelaborärii legilor privitoare la pietele de capital (dar si a legii societätilor 
comerciale) pentru a transforma o serie de aspecte esentiale de guvernare 
societară în dispoziţii legale. 

S-ar putea, de exemplu, institui obligativitatea declarării conflictului de 
interese, respectiv a situaţiilor în care membrii consiliilor de administrație si 
managerii au o relație de afaceri, de familie sau de altă natură care poate să 
afecteze judecata lor în legătură cu o afacere. 

S-ar putea, de asemenea, interzice tranzacţiile bazate pe informațiile 
deținute de persoane initiate. Nu în toate ţările legea interzice asemenea practici, 
iar în unele cazuri când interdicția există, urmărirea şi sancţionarea cazurilor de 
încălcare a legii nu se face în mod consecvent. Practicile respective contravin 
normelor unei bune guvernări și încalcă principiul tratamentului echitabil al 
acţionarilor. În comentariile la Principiile OCDE se recomandă guvernelor din 
tari cu lacune legislative să ia măsuri de eliminare a unor asemenea lacune. 
Desigur, se poate avea în vedere și posibilitatea declarării conflictului de 
interese, urmată de o decizie a consiliului de administraţie la care să participe 
doar membrii fără conflict de interes. Nu credem că această soluţie este 
eficientă, mai ales în condițiile tranziției si în cazurile în care consiliile de 
administraţie nu au în componența lor membri independenţi sau reprezentanți ai 
acţionarilor minoritari (de menţionat că legea maghiară privind pieţele 
financiare și de capital din 1997 conţine o asemenea interdicţie). În orice caz, 
două tipuri de tranzacţii cu risc mare de abuz se cer interzise: plăţile făcute de o 
persoană terță unei persoane inițiate în legătură cu o tranzacţie între o societate 
şi o persoană terță si creditele acordate de societate unei persoane initiate fara 
documentație sau fără obligația de a plăti o dobândă rezonabilă. 


S-ar putea institui obligația divulgării structurilor si aranjamentelor care 
permit unor acţionari să obțină un control disproporționat în raport cu proporția 
acțiunilor deţinute. 


Un obiect de preocupare trebuie să-l constituie funcționarea eficientă si 
transparentă a pieţelor pentru controlul societăţilor comerciale. Regulile si 
procedurile care guvernează dobândirea poziției de control într-o societate și 
tranzacțiile extraordinare, cum sunt fuziunile si vânzarea unor părți substanțiale 
a activelor societăţii, trebuie să fie clar articulate, astfel ca investitorii să-şi 
înțeleagă drepturile si posibilitățile de recurs. Măsuri legale si regulamentare 
trebuie să oblige ca aceste tranzacţii să se desfăşoare la preţuri transparente si în 
condiţii de corectitudine, astfel încât să se protejeze drepturile investitorilor în 

funcţie de categoria lor. Acţiunile antipreluare trebuie interzise, spre a nu 
permite managerilor să se sustragă de la răspunderea față de acţionari. 


În ceea ce priveşte obligaţia de informare periodică, ar fi cazul să se 
precizeze că aceasta trebuie să cuprindă informaţii semnificative privind cel 
putin următoarele probleme: rezultatele financiare si operaţionale ale societăţii; 
obiectivele societăţii, acționarii semnificativi și drepturile lor de vot; membrii 
consiliului de administraţie, persoanele din principalele posturi de conducere și 
retributiile lor; factorii de risc semnificativi care pot apărea; aspecte 
semnificative referitoare la salariați si alti parteneri; structuri și politici de 
guvernare societară (divulgarea structurilor și politicilor de guvernare ale unei 
societăți, în special împărțirea competenţelor între acționari, management si 
consiliu de administraţie, este importantă pentru evaluarea guvernării societăţii 
respective). 

Obligatia de auditare a raportărilor financiare de către un auditor indepen- 
dent este însoţită în unele tari de măsuri pentru sporirea independenței 
auditorilor. Aplicarea de standarde pentru un audit de înaltă calitate, sporirea 
răspunderii consiliului de administrație pentru selecția auditorilor, limitarea 
procentului din venitul extraaudit pe care auditorul îl poate primi de la un client 
dat, evaluare de către alti auditori a auditului efectuat, interzicerea prestării de 
servicii de nonaudit, rotare obligatorie şi numirea directă a auditorilor de către 
acționari sunt alte măsuri de avut în vedere pentru sporirea calității auditului. 

În legătură cu consiliul de administrație, legea va trebui să prevadă 
obligaţiile ca membrii consiliului să acționeze în deplină cunoștință de cauză, cu 
bună credinţă, cu diligenta si grija cuvenite şi spre a servi cât mai bine interesele 
societăţii şi ale acţionarilor. Consiliul trebuie să asigure respectarea legii si să 
tina seama de interesele celorlalte parti interesate, recunoscute de lege. 


Atribuţiile consiliului de administraţie diferă în funcție de tari si de 
societăți. Prin lege ar putea fi consacrate următoarele atribuţii considerate în 
“Principiile OCDE” drept esenţiale: 

1. analizarea si orientarea strategiei de firmă, aprobarea celor mai 
importante planuri de acţiuni, a politicii în materie de risc, a 
bugetelor anuale si planurilor de afaceri; 

2. selecţia, stabilirea retributiei, supravegherea si, la nevoie, înlocuirea 
persoanelor cu posturi-cheie din conducere; 

3. examinarea remunerării pentru personalul de conducere și membrii 
CA si asigurarea unui proces transparent de propuneri pentru 
consiliul de administraţie; 


Criza - Finante - Teorii 101 


4. monitorizarea si gestionarea situaţiilor de potențiale conflicte de inte- 
rese ale managementului, membrilor CA și acţionarilor, inclusiv 
legate de gestiunea frauduloasă a bunurilor societăţii si malversatii in 
tranzacţii cu terți; 

5. asigurarea integrității sistemelor de raportare contabilă si financiară, 
inclusiv a unui audit independent; răspunderea pentru existenţa unor 
sisteme de control, în special a sistemelor de control al riscului, de 
control financiar si de respectare a legii; 


6. monitorizarea eficienţei practicilor de guvernare cu care operează și, 

la rigoare, efectuarea schimburilor care se impun; 

7. supravegherea procesului de informare si comunicare. 

Între măsurile care pot fi adoptate pentru a se asigura independenţa fata 
de management a consiliului de administraţie pot figura: alegerea de membri 
independenți, care nu sunt angajaţi ai societăţii sau nu au legături strânse cu 
societatea sau managementul; separarea funcţiei de președinte al Consiliului de 
administraţie de funcţia de director executiv al societăţii, afectarea unui număr 
suficient de membri ai CA, capabili de judecăţi independente, spre a se ocupa 
de problemele unde există un potenţial conflict de interese, cum sunt raportarea 
financiară, comisia de propuneri și remunerarea managementului și a membrilor 
consiliului. 


În dezvoltarea cadrului legal, trebuie să se țină seama de unele particula- 
ritäti care disting ţările în tranziţie de cele cu tradiţie din Occident”. În primul 
rând, constrângerile de piaţă, constrângerile legate de reputaţie, precum și con- 
strângerile culturale în materie de delict de iniţiat şi de lezare a intereselor 
acţionarilor minoritari sunt mai slabe în ţările în tranziţie şi, ca atare, restricțiile 
legale trebuie să fie mai severe. 


În al doilea rând, în aceste tari, există un deficit în materie de 
infrastructură juridică pentru tratarea complexelor probleme de afaceri. De 
aceea, legea societăților comerciale trebuie să fie mai explicită, trebuie să tina 
seama de faptul că într-o economie de piață matură se tinde spre un echilibru 
diferit între flexibilitate si protecția investitorului, în favoarea flexibilitätii. 

În al treilea rând, protecţia acţionarilor minoritari este deosebit de impor- 
tantă în contextul tranziţiei, când un mare număr de societăți sunt controlate de 
un singur acționar sau un mic grup de acționari, iar managerii au frecvent 


13 Aceste probleme sunt tratate de un grup de experţi care, în cadrul Centrului OCDE 
pentru Cooperare cu Economiile din Ţările Nemembre (CCNN), a elaborat studiul 
“General Principles of Company Law for Transition Economies”, inclus în volumul 
OECD, Principles of Corporate Governance. 

detineri substantiale. Studiul noteazä cä “Legea societätilor comerciale din tärile 
în tranziţie trebuie să răspundă cu reguli stricte, menite să asigure protecția 
acţionarilor minoritari, cum ar fi votul cumulativ la alegerea consiliului de 
administraţie; o acţiune (ordinară) un vot; reguli speciale de aprobare a 
tranzacţiilor în care managerii sau marii acţionari au un conflict de interese, 
obligaţia ca societatea să emită si să achiziționeze propriile sale acţiuni numai la 
valoarea de piață; dreptul de răscumpărare pentru acţionarii care nu sunt de 
acord cu reorganizările, marile tranzacții si acele schimbări din statutul societăţii 
care le limitează drepturile. 


Spre deosebire de unele tari membre ale OCDE în care se permite ca 
acțiunile să fie vândute sub preţul pieţei ca formă stimulatorie de remuneratie 
pentru manageri si salariați, studiul efectuat de Comisia pentru Cooperare 
Economică cu Tari Nemembre recomandă să nu se facă derogări în detrimentul 
acţionarilor, să se vândă acţiuni doar la prețul pieţei, iar stimulentele să se 
acorde în resurse lichide. Dacă se folosește conceptul de valoare de piaţă, 
acesta trebuie să fie definit. 


În materie de instrumente convertibile în acţiuni si opțiuni pentru 
achiziţia de acțiuni, poziţia studiului este că acestea se pretează, în cadrul 
economiilor în tranziție, la manipulări și abuzuri. Se recomandă neutilizarea lor 
sau, eventual, să se permită emisiunea de opţiuni, dar numai după ce, în 
prealabil, acţionarii au decis asupra numărului si condiţiilor de emisiune. 

O deosebită importanţă în cadrul normelor de guvernare societarä are 
precizarea atribuţiilor ce revin direct acţionarilor, respectiv a problemelor în 
care statutar ei au dreptul de a se pronunţa în cadrul adunărilor generale. Este 
vorba de amendamente la statut; reorganizarea societății; încheierea de 
tranzacţii semnificative; derogäri de la drepturile de preemptiune ale 
acţionarilor asupra acţiunilor societății sau a unor instrumente convertibile în 
acțiuni; aprobarea emisiunii de obligaţiuni; încheierea de tranzacţii implicând 
conflicte de interese; aprobarea răscumpărării de acţiuni proprii; alegerea 
membrilor consiliului de administrație si încetarea înainte de termen a 
mandatului lor; aprobarea anuală a bilanţului societăţii. 


În plus, legea trebuie să stipuleze procedurile în baza cărora un acţionar 
ce deţine un minimum de acţiuni (eventual 2% din acțiunile ordinare) să poată 
pune o problemă în discuţie la adunarea anuală a acţionarilor, proceduri care 
permit acţionarilor să obțină lista altor acționari spre a le solicita sprijin pentru 
propunerile lor; proceduri prin care acţionarii care dețin un mare număr de 
acțiuni (de exemplu, 10%) pot cere consiliului de administraţie să convoace o 
reuniune extraordinară spre a discuta anumite probleme specifice şi proceduri 

prin care un anumit număr de acţionari pot acţiona în justiție în numele 
societății pe unii membri ai conducerii executive. 

La nivelul participanţilor pieţei, organizațiilor profesionale (patronale), 
organismelor de reglementare si asociaţiilor nonprofit se impune, de asemenea, 
construirea unor structuri de preocupări sistematice. Grupuri de lucru ad-hoc ar 
urma să fie create cu misiunea de a urmări studiile făcute peste hotare cu privire 
la evoluţii și tendinţe în materie de guvernare societară. 

Anumite grupuri ar întreprinde, de asemenea, studierea experienței 
nationale si şi-ar prezenta concluziile si recomandările în cadrul unor rapoarte 
periodice (la 3-5 ani sau ori de câte ori condiţiile o cer). 

Un efort susținut în această direcţie este indispensabil si s-ar dovedi 
curând a fi extrem de fertil. 


5. Tendinţe în planul structurilor 
de reglementare financiară 


Revoluţia financiară - cu suporturile și consecinţele sale - are, desigur, 
implicații şi asupra principiilor si structurilor de reglementare. Cel mai sensibil 
aspect rezultă, probabil, din tendinţele de globalizare şi din absenţa structurilor 
de supraveghere financiară la nivel internaţional. Nu ne vom ocupa de acest 
aspect aici, întrucât el necesită o analiză mai amplă. Chiar si la nivel national 
transformările sunt atât de importante încât problema reformei instanţelor de 
reglementare financiară a devenit de actualitate. 

Structurile de reglementare financiară sunt legate de tradiții şi diferă de la 
tara la tara. Revoluţia financiară, iar în Europa, dificultăţile întâmpinate în 
crearea pieței unice a serviciilor financiare au relansat discuţiile asupra 
adecvării structurilor de reglementare. Până în urmă cu 5-10 ani, discuţiile se 
cantonau asupra virtuţilor, respectiv dezavantajelor pe care le comportă sistemul 
de autoreglementare vs. reglementarea exercitată de organisme publice în baza 
prevederilor legale. Acum dezbaterea se axează pe două categorii de probleme: 
rolul băncii centrale şi problema specializării. 

În privinţa rolului băncii centrale, se discută dacă banca centrală este 
autoritatea cea mai indicată să efectueze supravegherea bancară și să acţioneze, 
la rigoare, ca împrumutător de ultimă instanţă. 

In privința specializării, se discută dacă o super sau megaautoritate, 
împuternicită să reglementeze toate categoriile de servicii și instituţii financiare, 
este mai adecvată decât reglementarea prin agenţii specializate. 


La nivelul Uniunii Europene, apare suplimentar problema dacă 
autorităţile nationale trebuie să-şi păstreze prerogativa de supraveghere a 
serviciilor financiare, de altfel în acord cu un principiu de bază al integrării 
economice și monetare, sau dacă, dimpotrivă, este preferabil să se constituie o 
autoritate europeană de supraveghere a serviciilor financiare. 


5.1. Structuri de reglementare pe glob 


La nivel de poziţie și la nivel de acţiune și construcţie instituțională, 
Anglia a jucat un rol de pionier, când în 1997 guvernul laburist al lui Tonny 
Blair a creat Autoritatea pentru Servicii Financiare FSA (Financial Services 
Authority), ca instituţie unică de reglementare a serviciilor financiare, transând 
si în ceea ce priveşte rolul băncii centrale în supravegherea bancară (prin exo- 
nerarea Băncii Angliei de această prerogativă), si în ceea ce privește virtuțile, 
respectiv defectele reglementării unice față de reglementarea specializată’. 
Autorităţi unice de reglementare au, de asemenea, Austria, Danemarca, Suedia. 
Două tari - Belgia si Finlanda - au organisme comune pentru bănci si servicii de 
investiţii; şapte alte tari au instituţii separate care reglementează serviciile de 
investiții. 

În Franţa, principalul organism de reglementare este Comisia pentru Ope- 
ratii Bursiere, aşa-numita COB (Commission des Operations de Bourse), care 


14 Regimul abrogat era un amestec de reglementare publică si cvasiprivatä, bazată pe 
organisme de autoreglementare. Noul regim se întemeiază exclusiv pe o autoritate 
publică, acţionând în baza legii, şi este menit să asigure o mai mare coordonare şi 
coerență între diferitele zone reglementate, un acces mai simplu la autoritatea de 
reglementare, o mai clară responsabilitate (accountability) şi o mai mare eficiență 
bazată economii de scară. 

FSA combina supravegherea bancară (anterior în sarcina Băncii Angliei), 
supravegherea serviciilor de investiţii (anterior sub autoritatea SIB - Securities and 
Investment Board), reglementarea serviciilor de asigurări (anterior sub autoritatea 
Departamentului Comerţului și Industriei - DTI) si integrează organismele de 
autoreglemnatare - SFA (Securities and Futures Authority), IMRO (The Investment 
Management Regulatory Organisation) şi PIA (The Personal Investment Authority). 
Autoritatea creată în 1997 a absorbit, de asemenea, the Building Societies 
Commission si the Friendly Societies Commission. 

FSA răspunde în fata guvernului și parlamentului. 

Banca Angliei răspunde de stabilitatea generală a sistemului, ceea ce implică 
monitorizare si acţiune pe piețe pentru a asigura stabilitatea sistemului financiar. Un 
memorandum între Ministerul de Finanţe, Banca Angliei și FSA stabilește modul de 
lucru pentru gestiunea crizelor. 

îşi împarte responsabilitatea cu alte două organisme: Consiliul Pietelor 
Financiare, un organism de reglementare care supraveghează tranzacţiile de 
piață, şi Comisia Bancară, supraveghetorul pentru activitățile bancare. 

Germania, care are în prezent autorităţi speciale pentru bănci, servicii de 
investiții, asigurări, s-a pronunţat pentru trecerea la sistemul autorităţii unice de 
reglementare. 

Și în Franţa sunt discuţii în legătură cu comasarea autorităților de re- 
glementare, dar autoritățile franceze susțin cu fermitate modelul unei reglemen- 
tări bicefale, respectiv pentru normele prudentiale si tranzacţiile en gros (pieţele 
pentru tranzacţii financiare între profesioniști) şi reglementările pentru pieţele 
en detail, pe care produsele financiare sunt vândute consumatorilor. 


Intre țările asociate la Uniunea Europeană, Ungaria a fost prima care, în 
prima parte a anului trecut, a procedat la comasarea celor trei agenții de 
reglementare în cadrul Autorităţii Ungare de Supraveghere Financiară". 


În afara Europei, au megaautoritäti de reglementare si supraveghere Japo- 
nia, Coreea de Sud, China, Hong Kong, Taiwan, iar în America de Nord — Cana- 
da. 


În Statele Unite ale Americii, sistemul de reglementare, care nu s-a 
schimbat în mod esenţial din 1934, se caracterizează prin specializare şi 
fragmentare. Pieţele de capital sunt reglementate de SEC (Securities and 
Exchange Commission). Celelalte componente ale sectorului serviciilor 
financiare sunt însă sub autoritatea mai multor foruri de reglementare și 
supraveghere. Asupra băncilor veghează aşa-numitul Office of the Comptroller 
of the Currency, dar şi the Federal Deposit Insurance Corporation, the Federal 
Reserve Board (banca centrală) şi comisiile pentru bănci ale diferitelor state. 
Cât despre societățile de asigurări, ele sunt reglementate şi supravegheate de 
comisiile de asigurări ale statelor. După fiecare dezastru financiar — criza 
bursieră din 1987, prăbuşirea suferită de Bank of Credit and Commerce 
International sau de Long-Term Capital Management din 1998 — se relansează 
discuţia despre necesitatea reformei sistemului de reglementare si despre 
oportunitatea trecerii la sistemul autorității unice. 


15 După declaraţiile oficialilor noii autorități integrate, aceasta reflectă cerinţele 
rezultate din dezvoltarea sectorului și va asigura o mai mare coerență legislativă, 
aplicarea de standarde unitare si furnizarea unor informații mai cuprinzătoare. 
Autoritatea Ungară de Supraveghere Financiară este organizată pe criterii funcționale, 
ceea ce-i permite să valorifice cultura și experienţa agenţiilor precedente. Se 
subliniază, de asemenea, că o supraveghere consolidată este recomandată de agențiile 
multilaterale. 

5.2. Banca centrală si supravegherea bancară 


După Karel Lannoo (1998) de la Centrul European de Studii Politice 
(CEPS) din Bruxelles, în dezbaterea acestei probleme se porneşte de la rolul 
băncilor centrale în asigurarea stabilității sistemelor financiare și prevenirea 
crizelor sistemice contagioase. Argumentul pro este că exercitarea de către 
banca centrală a funcţiilor de reglementare şi supraveghere bancară ar putea să 
contribuie într-o mai mare măsură la asigurarea stabilităţii financiare generale. 
În plus, întrucât este chemată să participe la operaţiunea de salvare a băncilor, 
banca ar trebui să participe şi la supravegherea lor. 

Argumentul contra combinării funcţiilor de politică monetară și de supra- 
veghere bancară este că aceasta poate genera conflicte de interese, căci partici- 
parea băncii centrale la operațiile de salvare bancară poate primejdui stabilitatea 
prețurilor şi accentua riscul moral. În plus, combinarea ar putea genera în rândul 
firmelor speranţa că în elaborarea politicii monetare banca centrală va fi influ- 
entata de considerente de stabilitate a sistemului financiar. 


Faptul că ambele regimuri sunt cam egal reprezentate în Uniunea Euro- 
peană ar putea fi interpretat că nu există argumente hotărâtoare în favoarea 
vreunui model. După Goodhaad si Schoenmaker (1995), problema trebuie 
privită nu ca un exerciţiu teoretic abstract, ci în contextul structurii financiare şi 
bancare specifice din fiecare ţară. O analiză a falimentelor bancare din ultimele 
două decenii arată o mai mare frecvenţă a acestora în țări cu regim separat decât 
în tari cu regim combinat. Acesta nu poate fi însă un argument hotărâtor, 
întrucât multi alți factori intervin: calitatea reglementării, măsura în care 
guvernul este gata să lase o bancă să cadă sau existenţa oligopolurilor în 
domeniul bancar. Cei doi autori ajung la concluzia că operaţii de salvare bancară 
sunt mai probabile în regimuri combinate. 


Tendinţa este ca băncile centrale să se retragă din activitățile de supervi- 
zare. Lanoo consideră că la baza acestei tendinţe stă faptul că activitatea bancară 
devine tot mai complexă și mai puţin clar definită, principalele bănci fiind 
active în mai multe jurisdicții ca prestatori de servicii financiare. Pe de altă 
parte, în domeniul bancar, crește rolul autoreglementării. În sfârşit, ar exista un 
acord tot mai larg asupra ideii că guvernul, si nu banca centrală, ar trebui să aibă 
responsabilitatea sprijinului financiar în cazuri extreme. Capacitatea băncilor 
centrale de a organiza și coordona operaţii de salvare bancară se diminuează, 
aceste operații devenind tot mai costisitoare, tinzând să depăşească sumele pe 
care banca centrală le poate oferi din resursele sale. Asemenea concluzii au 
rezultat din experimentele făcute de Norvegia, Suedia şi Franţa în deceniul 
trecut. În consecință, singura posibilitate a fost să se recurgă la finanțarea din 

fonduri publice, transferate pe umerii contribuabililor, ceea ce a dat greutate 
argumentelor după care funcţiile de supraveghere trebuie să se afle sub control 
politic. O strânsă cooperare între autorităţile de supraveghere si banca centrală 
se impune însă, întrucât numai această instituţie este în măsură să ofere imediat 
pieţei lichidităţi, în caz de perturbări. 


5.3. Două viziuni asupra reglementării piețelor financiare 

În rândurile teoreticienilor şi practicienilor domeniului financiar, 
abordările problemelor reglementării se grupează în jurul a două concepții: 

I. -eficiența pieţelor financiare si 


II. - imperfectiunea si instabilitatea piețelor financiare (Plihon, 2001), 
concentrate în tabelul următor. 


Două concepții despre rolul supravegherii financiare 


Locul 
supravegherii 
publice 


Paradigma I: 
Eficienţa pieţelor financiare 


Supravegherea trebuie să se limiteze 
la respectarea regulilor de 
transparență. 

Supravegherea publică trebuie 
restrânsă dacă afectează jocul 
disciplinei de piață. 

Disfunctiile pieţelor provin mai mult 
din excesul decât din insuficiența 
supravegherii publice. 

Disciplina de piață trebuie să fie 
modalitatea principală de reglemen- 
tare a pieţelor. 

Trebuie eliminate toate obstacolele 
care afectează jocul disciplinei de 
piață. 

Subvenţii si garanții publice. 
Asigurarea depozitelor trebuie 
limitată la depozitele monetare. 
Dezvoltarea datoriei subordonate. 


Trebuie stimulată liberalizarea 
financiară a ţărilor emergente. 


Paradigma II: 
Imperfectiunea si 
instabilitatea pietelor 
financiare 


Supravegherea este o com- 
pletare necesară a disciplinei 
pietiei. 

Nevoia de interventie din afara 
pietei. 

Supravegherea publica este 
necesara pentru a compensa 
esecurile pietelor. 


Disciplina de piatä este o con- 
ditie necesara, dar nu si sufi- 
cientä pentru buna functionare a 
pietelor. 

Disciplina pietei trebuie 
completata prin: 

- sanctiuni aplicate de 
autoritatile de reglementare; 

- actiuni corectoare precoce. 
Liberalizarea financiară a ţărilor 
emergente trebuie să fie 
precedată de construcția unui 
sistem de supraveghere publică 
eficace. 

Paradigma I: Paradigma II: 
Eficienţa pieţelor financiare Imperfectiunea si 
instabilitatea pietelor 
financiare 


Transparenţa, condiţia necesară și Respectarea regulilor de trans- 
suficientă pentru exerciţiul disciplinei |parenta nu este suficientă: 

de piaţă si pentru eficienţa in- - opacitatea - caracteristică fun- 
formationalä a pieţelor. damentală a intermedierii 


Necesitatea ca obligaţiile de informa- |bancare - impune supravegherea 
re să fie extinse la toți participanţii - |publicä; 

bancari și nebancari - la pieţele - accentul exclusiv pus pe 
financiare. transparență ignoră mimetismul 
Crizele financiare din țările emer- şi alte comportamente rezultate 
gente sunt determinate de lipsa de din psihologia colectivă pe 
transparenţă a instituţiilor financiare |pietele financiare. 

locale. 


Reglementarea pieţelor financiare este necesară atât din considerente 
generale, proprii tuturor ramurilor de activitate economică, cât şi din 
considerente speciale. 

Considerentele generale se referă la protecţia consumatorilor, stabilirea 
regulilor de concurenţă și verificarea respectării lor. Protecţia consumatorilor se 
sprijină pe asigurarea informării lor corespunzătoare, dar si pe reguli menite să-i 
pună la adăpost de practicile abuzive. În ceea ce priveşte concurenţa, ideea de 
bază este că, fără reguli, se dezvoltă practici abuzive, care - la extrem - pot duce 
la suprimarea concurenței. 


Considerentele speciale tin de natura industriei serviciilor financiare, în 
primul rând de faptul că ele se bazează pe o gestiune a riscurilor. Or, interde- 
pendenta actorilor financiari implică un risc sistemic. De aici importanța 
controlului riscurilor. Pe de altă parte, sistemul financiar are o poziție strategică 
în cadrul economiei. Dacă acest sistem intră în criză, este afectat ansamblul 
economiei. 


În plus, pe piețele de capital, disproportia durabilă între cererea și oferta 
de active financiare poate duce la o tendinţă de creştere inflationistä a preţurilor 
acestor active. Inflaţia financiară este, cum arată experiența, mult mai primej- 
dioasă decât inflația preţurilor bunurilor si serviciilor. Prin efectul de 
patrimoniu (wealth effect), ea poate duce la supraambalarea cheltuielilor de 
consum și de investiţii, iar apoi, în momentul corectiei, a scăderii brutale a 
cursurilor, să producă efecte devastatoare asupra sectorului real. 

Reglementarea financiară comportă trei funcții: stabilirea de reguli de 
conduită; controlul aplicării acestor reguli (monitorizarea) şi supravegherea 
prudentialä, al cărui obiectiv este prevenirea riscului sistemic. 

Reglementarea si supravegherea financiară are o dimensiune micro 
prudentialä (autorizarea prestatorilor de servicii financiare; supravegherea pe 
baza documentelor de raportare continuă si controlul la fata locului) si o 
dimensiune macro prudentialä, vizând prevenirea si combaterea crizelor 
(limitarea riscurilor şi asigurarea unei bune protejări împotriva lor). 


Cele două concepţii înfăţişate în tabel opun o viziune clasică/neoclasică 
viziunii keynesiene. După modelul I, pieţele sunt eficiente si, ca atare, pe o bază 
descentralizată, pot fi adoptate cele mai bune decizii pentru o alocare optimă a 
resurselor. Pieţele se autoreglează, în sensul că jocul diverșilor actori imprimă o 
disciplină a pieţelor. Autorităţile de supraveghere nu trebuie decât să asigure 
respectarea regulilor în materie de transparență. Modelul II pornește, 
dimpotrivă, de la imperfectiunea piețelor si de la incapacitatea lor de 
autoechilibrare şi de alocare optimă a resurselor (optica keynesiană). 
Transparenţa informaţiei trebuie asigurată, dar aceasta nu e suficientă: 
comportamentul actorilor financiari se bazează nu atât pe reacții rationale la 
informaţii despre fundamentalele macroeconomice, cât pe reacții mimetice si 
pe psihologia participanţilor pieţei. Intervenţii din afara pieţei sunt deci necesare 
pentru a asigura o funcţionare normală a pieţelor. 

* 


x * 


Dezvoltarea reglementärii exercitate de actori privati este explicatä atât 
prin tendinta de inspiratie liberalä de a reduce imixtiunea factorilor publici, cât 
şi prin complexitatea crescândă a operaţiilor financiare (Plihon, 2001), care face 
tot mai costisitoare si mai dificilă supravegherea exercitată de organisme 
publice. Aici intră atât activitatea organismelor de autoreglementare (ca 
bursele de valori sau organizaţiile profesionale de tip NASD - Asociaţia 
Naţională a Dealerilor de Valori Mobiliare din Statele Unite) care adoptă reguli, 
monitorizează aplicarea lor și, la rigoare, intervin cu sancțiuni, cât şi activitatea 
proprie a instituţiilor financiare de a-și dimensiona riscurile în funcție de nivelul 
resurselor proprii şi acţiunea de notare efectuată de agenţiile specializate de 
rating. Dacă organismele de autoreglementare sunt active atât în materie de 
urmărire, cât şi de sanctionare, ele sunt percepute adesea ca organisme publice 
ca “government”. Această percepţie a fost întâlnită de autorul acestor rânduri la 
actori privaţi din Statele Unite. În ceea ce privește agențiile de rating, unii autori 

cred cä, în viitor, ele s-ar putea substitui organismelor publice de reglementare 
si supraveghere. 


5.4. Reglementare consolidată sau reglementare specializată 


În favoarea reglementării consolidate pledează argumentele economiilor 
de scară, unele avantaje de ordin politic şi practic si mai ales faptul că acest fel 
de reglementare este mai bine adaptat tendinței de formare a unor 
conglomerate financiare, oferind întreaga gamă de servicii si produse 
financiare!€. 


Argumente pentru: 


O autoritate unică de reglementare | O autoritate specializată de reglementare 
financiară financiară 


- demers one-stop pentru autorizare - organizare mai ușoară 


- concentrarea de expertiză şi economii |- atribuții mai clar definite 
de scară (de exemplu, prin comasarea 
funcțiilor de autorizare) 


- costuri de supraveghere mai scăzute - mai aproape de activitățile reglementate 


- mai adaptată la evoluţia sectorului - mai adaptată la diferenţele în materie de 

financiar spre conglomerate financiare  |risc şi de natură a activităţilor financiare, o 
axare mai clară pe obiectivele și ratiunile 
reglementării 

- cooperare asigurată între formele de - o mai bună cunoaştere a activităţilor 

supraveghere: un coordonator pentru reglementate 

supravegherea conglomeratelor 


- absenţa nevoii de arbitraj în materie de |- o prezență mai discretă 

reglementare 

- formă mai transparentă pentru - o mai mare înclinare spre supravegherea pe 
consumator bază de obiective (?) 


Sursa: Karel Lannoo. 


Problema de bază rămâne schimbul de informaţii între diversele structuri 
de supraveghere, în special în lumina formării de conglomerate financiare 


16 Directivele Comisiei se referă la trei categorii de instituţii financiare: instituții de 
credit, prestatori de servicii de investiţii si prestatori de asigurări. Instituţiile de credit 
cuprind băncile comerciale, casele de economii, băncile mutuale sau cooperatiste și 
băncile ipotecare (sau societăți de construcţii). Serviciile de investiții sunt cele 
enumerate în anexa la directiva cu același nume și sunt legate de utilizarea 
instrumentelor specificate, iar instituțiile prestatoare sunt băncile de investiţii (sau 
merchant banks sau banques d’affaires) sau societăți de valori mobiliare autorizate 
pentru unul, mai multe sau întreaga gamă de servicii. Asigurările cuprind societățile 
autorizate să facă asigurări de viata sau de bunuri. 

acționând la nivel international, si necesitatea de a se stabili un coordonator 
(naţional) al supravegherii. 

Supravegherea pe bază de obiective. O modalitate de adaptare la 
tendinţa formării de conglomerate este ca supravegherea să devină mai axată pe 
obiective şi să se desfășoare separat pe probleme de: 


e stabilitate, solvabilitate; 


e conduită în afaceri: informare și transparență, practici bazate pe 

corectitudine si cinste, egalitatea participanţilor la piață. 

Agenţia pentru stabilitate s-ar concentra pe probleme sistemice, cea 
pentru conduită — pe protecția deponentilor/investitorilor. Pornind de aici, s-ar 
putea avea în vedere un model care îmbină supravegherea funcțională cu cea pe 
obiective. Pentru bănci/servicii de investiţii, supravegherea ar putea fi bazată pe 
obiective, iar pentru bănci, asigurarea ar putea rămâne funcțională, aceasta din 
cauza diferenţei între produse și a structurii inverse a riscului. O asemenea 
structură de supraveghere funcționează în Italia. Banca d’Italia supraveghează 
instituţiile financiare pentru aspectele de stabilitate financiară, iar COMSOB se 
ocupă de conduita în afaceri a băncilor și societăţilor de valori mobiliare. 
Supravegherea pe bază de obiective poate fi adâncită pe filiere en gros și en 
detail, pornindu-se de la premisa că asimetria informației si implicațiile 
eșecului de piață sunt mult mai mari în sectorul en detail, ceea ce sporeşte 
nevoia de protecţie a consumatorilor. Această formulă susținută de Franţa ar 
avea şi meritul de a reduce riscul de contaminare între cele două sectoare. 


5.5. Problema reglementării financiare la nivelul Uniunii 
Europene 


Crearea pieţei unice a serviciilor financiare se sprijină pe trei piloni: 

e un minim de omogenizare a diverselor pieţe nationale, ca efect al 
implementării directivelor europene în materie de bănci, servicii de 
investiții şi asigurări, de natură să permită recunoașterea reciprocă a 
instrumentelor, a serviciilor financiare si a prestatorilor de asemenea 
servicii; 

e principiul “pașaportului unic”, adică valabilitatea autorizaţiei 
acordate într-o ţară pentru a stabili sucursale în orice altă ţară membră 
sau a presta servicii transfrontaliere; 

e răspunderea țării gazdă în materie de supraveghere. 

Implementarea directivelor respective s-a făcut însă cu întârziere şi cu 

diferente destul de mari de la tara la tara, astfel că în stabilirea efectivă a pieței 

unice a serviciilor financiare s-au înregistrat serioase rămâneri în urmă. Comisia 
a reacționat timid la recalcitranta țărilor membre, constituind un destul de slab 
Forum al Comisiilor Europene de Valori Mobiliare (FESCO — sigla engleză) cu 
misiunea de a promova cooperarea între autoritățile de reglementare pentru 
pieţele de valori mobiliare. FESCO nu are însă un statut oficial, ci trebuie să 
lucreze pe bază de consens, si nu poate emite recomandări obligatorii. De aceea, 
îndată după lansarea euro, liderii europeni au adoptat, la Summit-ul de la 
Lisabona din martie 2000, Planul de acțiune pentru serviciile financiare (FSAP) 
iniţiat de Comisie. FSAP recomandă 42 de măsuri pentru a rationaliza pieţele 
financiare en gros şi en detail, cu termene de implementare până în anul 2005. 

Franţa a considerat necesar să se meargă mai departe şi mai repede, astfel 
că, în semestrul II al anului 2000, când ţara deţinea preşedinţia Consiliului de 
Miniştri, Laurent Fabius (ministrul economiei si finanţelor) a cerut constituirea 
unui mic grup de lucru care să studieze posibilitatea unui plan mai îndrăzneţ, 
inclusiv crearea unui for paneuropean de reglementare cu sediul la Paris. Anglia 
s-a opus acestei idei si a încercat să o blocheze. Grupul s-a creat însă, incluzând 
un oficial britanic, Sir Nigel Wicks, si având ca preşedinte pe Alexandru 
Lamfalussy, fost preşedinte al Institutului Monetar European. La rapoartele 
prezentate în noiembrie 2000 şi februarie 2001 de către acest grup am mai făcut 
referire mai înainte. 

Punctele de vedere în prezent sunt următoarele. 

Cele mai multe state membre agreează ideea unui for unic de reglemen- 
tare, unele, ca Franţa, susținând un sistem integrat, dar dual. Pe aceleaşi consi- 
derente, ideea unui for paneuropean de reglementare este privită ca o soluţie la 
haosul actual din acest domeniu. Germania sprijină ideea autorității 
paneuropene unice. Anglia se opune acestei idei. Alte tari continua să prefere 
sistemul autorităţilor nationale si al concurenţei între diversele jurisdicții. 

Grupul Lamfalussy nu ajunge atât de departe încât să propună o autoritate 
paneuropeană de reglementare, deși crearea unui “Comitet de valori mobiliare” 
pentru a accelera procesul este privită de unii ca embrionul unui SEC 
(organismul de reglementare american pentru valorile mobiliare). 

Grupul identifică lacunele numeroase și importante din legislaţia euro- 
peană şi propune următoarele măsuri prioritare, care ar urma să fie adoptate și 
puse în vigoare până la sfârşitul anului 2003: 

e un prospect unic pentru emitenti, cu un sistem obligatoriu de 

înregistrare preliminară; 

e modernizarea cerințelor de înscriere la cotă și introducerea unei 

distincţii clare între admiterea la cotă și admiterea la tranzacţionare; 

e generalizarea principiului recunoașterii reciproce pentru piețele en 
gros, inclusiv o definire clară a investitorului profesional; 


e modernizarea si dezvoltarea regulilor de investiţii pentru fonduri de 
investiţii şi fonduri de pensii; 

e adoptarea IAS (standardelor internaționale de contabilitate); 

e paşaport unic pentru pieţele bursiere recunoscute și aplicarea 
principiului că supravegherea se asigură de către tara gazdă. 


Grupul Lamfalussy constată că în Uniunea Europeană există circa 40 de 
organisme publice ce se ocupă cu reglementarea și supravegherea pieţelor de 
valori mobiliare. Competentele sunt amestecate si responsabilitätile sunt 
diferite. “Rezultatul la nivel european este fragmentarea și, adesea, 
confuzia”. 

Centrul de greutate în propunerile Grupului îl constituie, probabil, 
măsurile menite să accelereze procesul decizional în cadrul Uniunii Europene şi 
să asigure un control mai riguros al implementării directivelor de către statele 
membre. În acest sens, se propune o abordare în patru trepte a procesului 
decizional şi de implementare, asupra cărora nu este cazul să insistăm aici. 


5.6. Spre o unificare a reglementării si supravegherii serviciilor 
financiare în România 


Având în vedere tendinţele generate de revoluţia financiară si mai ales 
creşterea ponderii pieţelor de capital în finanțarea întreprinderilor si constituirea 
de conglomerate și supermarketuri financiare, precum si opiniile prevalente în 
cele mai multe state europene, cred că ar fi oportun să se procedeze și în 
România la reconsiderarea structurilor de reglementare si supraveghere, în ideea 
comasării într-o autoritate unică a structurilor existente. 

Am mai exprimat această idee în comunicarea prezentată în cadrul 
proiectului ESEN (Evaluarea Stării Economiei Naţionale) la sfârșitul anului 
1999. Am constatat cu acest prilej că părerea mea era convergentă cu cea a 
guvernatorului BNR, profesorul Mugur Isărescu. 

Distincția între pieţele en detail şi cele en gros, susținută de Franţa si 
aplicată în Italia, este, după părerea mea, fertilă si ar putea fi avută în vedere 
într-o fază ulterioară de dezvoltare a pieţelor de capital românești, dacă va mai 
fi cazul. Deocamdată însă, ar trebui să se meargă pe drumul deschis de Anglia si 
urmat în zona noastră de către Ungaria. Elaborarea şi aplicarea de standarde 
unitare ar crea condiții mai bune pentru dezvoltarea serviciilor financiare si 
realizarea unei supravegheri mai eficiente. 

Dezvoltarea organismelor de autoreglementare nu este o pistä de urmat. 
România nu are cultura de piață dezvoltată în timp în Statele Unite. Acest 
sistem nu şi-a putut dovedi eficienţa nici măcar într-o ţară ca Anglia. În cursul 
unor deplasări în această tara, am avut prilejul să ascult critici la adresa 
organismelor de autoreglementare si să primesc sfaturi de prudenţă în această 
privinţă. 

Schimbul de informaţii si colaborarea între instituțiile de reglementare și 
supraveghere, dacă sunt organizate bine, au șanse să dea rezultate pozitive. 

Nu cred că în prezent suporterii ideii autorităţii unice de supraveghere 
sunt foarte multi. Dar ei există în toate cele trei sectoare ale serviciilor 
financiare din ţara noastră. Dezbaterea publică poate contribui la clarificarea 
punctelor de vedere si alegerea unui sistem de reglementare și supraveghere 
care să corespundă atât nevoilor dezvoltării normale a acestui domeniu, cât şi 
tendinţelor care se schiteazä pe plan european. 

3. Piata de capital 
- o resursă a relansarii 
economice în România 


Unele reflecţii în contextul tendinţelor din evoluţia 
vieţii financiare şi a gândirii economice pe plan internaţional 


Crearea primelor elemente ale industriei valorilor mobiliare reprezintă 
una dintre dezvoltările de seamă ale procesului tranziţiei şi ale construcţiei unei 
economii de piață în România. Sistemul financiar s-a dotat astfel cu o nouă 
componentă care, în perspectivă, are un imens potențial de a contribui la 
procesul de economisire, la o mai eficientă alocare a resurselor, la înlesnirea 
accesului la capital si la reducerea costurilor de tranzacţie pentru mobilizarea de 
resurse. Rezultatele în ceea ce priveşte infrastructura juridică, construcția 
instituţională, formarea de firme prestatoare de servicii de investiţii şi a unui 
număr mare de agenţi calificați sunt cu atât mai remarcabile cu cât au fost 
obținute în doar 5-6 ani, reprezentând, s-ar putea spune, unul dintre acele 
domenii care s-au bucurat si de consens politic. Dematerializarea titlurilor, 
folosirea de sisteme electronice de tranzacţionare atât la Bursa de Valori, cât şi 
la Rasdaq, independența și modernitatea sistemelor de decontare si registru 
așază acest subsector al serviciilor financiare din ţara noastră în prelungirea 
unora dintre tendinţele prevalente pe pieţele mondiale. 

Subsectorul serviciilor de investiţii rămâne însă subdezvoltat cantitativ şi 
calitativ. El are o pondere încă mică în totalul activelor financiare românești si 
un volum de capitalizare încă redus în raport cu al altor tari cu pieţe emergente 
din zonă sau din lume. Serviciile prestate se cantonează aproape exclusiv în 
sfera tranzacţiilor pe pieţele secundare de acţiuni. La nivelul operatorilor, avem 
multe, mult prea multe societăţi de valori mobiliare care se ocupă cu tranzacţii 
în contul clienților şi pe cont propriu, dar serviciile de "investment banking" 
lipsesc. Ofertele publice initiale (IPO), vehiculul de bază al mobilizării de 


* Comunicare prezentată la Reuniunea din octombrie 1999 a Grupului ESEN. 

resurse pentru sectorul real, sunt aproape inexistente. Societätile comerciale nu 
recurg la emisiunea de obligatiuni. Panoplia instrumentelor financiare utilizate 
este foarte restrânsă. Investitorii institutionali - reprezentați mai ales de 
fondurile mutuale - acoperă realități izvorâte din procesul specific al tranziției 
românești spre economia de piață, dar se deosebesc prin structură și modul de 
operare de investitorii institutionali din ţările avansate. Organismul de 
reglementare - Comisia Naţională a Valorilor Mobiliare, care s-a format din 
mers, bucurându-se de relativ puţin suport din partea puterii legislative şi 
executive, ceea ce nu poate fi explicat decât prin ignoranță sau interese 
departamentale divergente - a desfășurat o activitate considerabilă în planul 
reglementării, operationalizärii unui sistem de autorizare, raportare si evidenţă, 
fiind un filosof si artizan al întregii construcţii instituţionale. Comisia nu a reușit 
însă să ridice normele prudentiale la nivelul standardelor europene si mondiale, 
să constituie sisteme eficiente de supraveghere şi control, pentru disuasiunea 
credibilă a actelor de nerespectare a normelor prevăzute de lege si reglementări. 
Subdezvoltarea si deficiențele "pieţei de capital" sunt legate în principal 
de faptul că aceasta a apărut în legătură cu programul de privatizare în masă 
(PPM) şi cu angajamentul asumat fata de organisme financiare internationale de 
a crea o piață secundară pentru acţiunile rezultate din PPM. Populaţia 
românească nu era pregătită pentru utilizarea unor asemenea instrumente (cum 
nu este încă nici populaţia din ţările continentale ale Europei Occidentale), iar 
drumul acțiunilor de la posesor la piață este departe de a fi fost gândit în toate 
implicațiile lui. Pe de altă parte, cazul SAFI a arătat la ce daune se poate ajunge 
atunci când există un vid legislativ, iar unele instituţii financiare generează 
baloane speculative. Dacă însă învăţarea are întotdeauna un cost, iar acţiunea, 
chiar insuficient chibzuită, este preferabilă lipsei de acţiune, febra constructivă 
din ultimii 6 ani care a dus la apariţia unei industrii a valorilor mobiliare a 
reprezentat, în ansamblu, o "success story", o aventură fascinantă la care au 
contribuit atât autorităţile de supraveghere, cât si întreprinzătorii particulari. 


Dacă progresele nu au fost mai mari, aceasta se datorează ritmului 
privatizării şi al reformei în general, crizei în care se află economia românească 
si faptului că inflaţia este în continuare inacceptabil de mare. 

Dezvoltarea mondială si opţiunile României pentru tranziţia la o 
economie de piață si pentru integrarea în Uniunea Europeană sugerează o serie 
de direcții în dezvoltarea viitoare a pieţelor de capital. 

1. Importanţa crescândă a pieţelor de capital 
în cadrul serviciilor financiare 


În ultimii 20 de ani si cu deosebire în anii '90, în Statele Unite și alte tari 
dezvoltate se desfășoară o "revoluţie financiară", bazată pe inovaţie si 
diversificarea extraordinară a instrumentelor financiare si a serviciilor de 
investiţii. Pretutindeni în lume, activitatea tradiţională a băncilor de a primi 
depozite şi a acorda împrumuturi se află în declin (o fază finală de declin), ca 
expresie a procesului de "dezintermediere". Pe de o parte, populaţia se îndreaptă 
în măsură crescândă spre vehicule de economisire cum sunt fondurile mutuale, 
inclusiv fondurile monetare si altele asemenea. Pe de altă parte, răspândirea 
tehnologiei informaţiei şi progresele înregistrate în cadrul teoriei financiare au 
ca efect faptul că pentru marile societăţi este mai ieftin să mobilizeze resurse de 
pe pieţele de capital (piaţa acţiunilor, piața obligatiunilor si piața monetară) 
decât de la bănci. În aceste condiţii, aproape jumătate din menajele americane 
îşi plasează economiile în piața de capital, fie direct, fie prin intermediul 
fondurilor mutuale, în afară de contribuțiile lor la fondurile de pensii și la 
societăţile de asigurări, care în bună măsură se valorifică în aceleaşi perimetre. 

În SUA, de exemplu, structura activelor financiare a cunoscut evoluţii 
dramatice. Ponderea băncilor comerciale s-a redus de la aproape 40% în 1970 la 
ceva peste 20% în 1999. În același interval, ponderea fondurilor de pensii a 
crescut de la circa 15% la aproximativ 30%, iar a fondurilor mutuale de la 5% 
(în 1955) la peste 20%. În SUA, investitorii institutionali au în gestiune fonduri 
care întrec de două ori valoarea produsului intern brut și de trei ori valoarea 
activelor din sistemul băncilor comerciale. În acelaşi timp, corporatiile îşi 
asigură resursele de capital necesare fie prin autofinantare, fie prin recursul la 
emisiunile de acţiuni și mai ales de obligaţiuni. Sistemul financiar american este 
un sistem market-based, un sistem bazat pe piaţa de capital, spre deosebire de 
sistemul european și japonez care mai sunt încă bank-based, sisteme bazate pe 
bănci. În mod corespunzător, sistemul american este tot mai mult axat pe 
interesele acţionarilor (shareholder capitalism), vizând maximizarea 
performanțelor care-i interesează pe aceştia si în măsură crescândă si pe 
manageri (prin salarii legate de performanţe şi prin recompensarea cu opţiuni 
asupra acțiunilor). Sistemele european si cel japonez, care tin încă predominant 
de un sistem partenerial stakeholder capitalism, căutând să răspundă atât 
intereselor capitalului, cât şi intereselor salariaților, creditorilor, clienților, 
furnizorilor etc., se îndreaptă si ele spre forme mai apropiate de modelul 
american. Și în aceste spaţii crește considerabil ponderea piețelor de capital în 

totalul activelor deţinute de pieţele serviciilor financiare. În dezvoltarea 
serviciilor de investiții (investment banking) se observă o exuberanta fără 
precedent. În primele 9 luni ale anului 1999, valoarea ofertelor publice 
inamicale de cumpărare a depășit de trei ori valoarea corespunzătoare a acestor 
operaţii desfășurate în cei nouă ani precedenţi. Se extinde metoda răscumpărării 
de acțiuni (share buybacks) în scopul majorării cursului acțiunilor. În gestiune 
se pune un accent tot mai mare pe rentabilitate. Totodată, ca şi în Statele Unite, 
pentru mobilizare de resurse externe de capital, firmele se orientează mai mult 
spre piaţa obligatiunilor, mai curând decât spre bănci. Una după alta, firmele 
încep să jure credință capitalismului actionarial și metodelor americane de 
gestiune. 

Desigur, o criză majoră pe piețele bursiere americane, o spargere a 
balonului speculativ care se tot umflă de 9 ani si a fortiori o recesiune sau chiar 
depresiune economică în SUA și restul lumii ar pune într-o altă lumină raportul 
dintre piața serviciilor bancare și piaţa serviciilor de investiţii, dar tendinţa nu ar 
fi, probabil, modificată. 

Dezvoltarea rapidă a piețelor de capital în lumea a treia este parte a 
revoluției fiananciare aflate în plină desfăşurare. În anii 70, IFC (International 
Finance Corporation), o componentă a Băncii Mondiale, a sprijinit acest proces 
pentru a crea un pandant al structurilor din ţările dezvoltate si a crea un teren 
pentru plasamentele financiare care trebuiau să fie efectuate pentru reciclarea 
petrodolarilor si diversificarea prudentă a plasamentelor fondurilor din ce în ce 
mai mari ale investitorilor institutionali. Ca urmare, între 1988 si 1996, 
capitalizarea bursieră pe pieţele emergente a crescut de la 488 miliarde dolari la 
2200 miliarde dolari. Este adevărat că, în urma crizei de pe aceste pieţe, cota 
respectivă în capitalizarea mondială s-a redus de la 14% în 1996 la numai 8% în 
prezent. Dar modelul american subiacent a rezistat la acest cataclism, iar în 
lumina proiectiilor pentru următoarele două-trei decenii, perspectivele de 
dezvoltare pe aceste pieţe apar ca extrem de promițătoare. 

În concluzie, sectorul serviciilor financiare si, în cadrul său, subsectorul 
serviciilor de investiţii (piaţa de capital) au un rol din ce în ce mai important în 
generarea si întreținerea dinamismului economic, dar si în sporirea instabilității 
în lume. Așezarea economiei pe coordonate fundamentale (fundamentals) solide 
şi asanarea sistemelor financiare sunt în prezent principalele modalităţi de a 
preveni efecte catastrofale ale turbulentelor financiare cu surse globale. 

2. Teoria economică si dezvoltarea 
pieţei serviciilor de investiţii 


O trăsătură a revoluţiei financiare din ultimele două decenii o constituie 
faptul că unul dintre pilonii ei l-au constituit străpungerile realizate pe plan 
teoretic, la care au contribuit numeroşi economiști, unii dintre ei distinși cu 
Premiul Nobel pentru ştiinţe economice. 

Diversificarea activelor şi reducerea riscului pe măsura creşterii 
portofoliului sunt legate de contribuţiile lui Harry Markowitz, începând cu teza 
sa de doctorat din 1952. Pentru aceste contribuţii care au revoluţionat 
modalităţile şi practicile de gestiune a portofoliilor individuale si instituționale 
si care au sprijinit ascensiunea spectaculoasă a investitorilor institutionali, el a 
fost distins cu Premiul Nobel pentru ştiinţe economice pe anul 1990. 

Tehnica arbitrajului a beneficiat de pe urma puternicelor contribuţii ale 
lui Franco Modigliani si Merton Miller, care au demonstrat că valoarea de piaţă 
a unei întreprinderi este independentă de modul în care aceasta își finanţează 
capitalul și decurge în special din fluxul de venit generat de active. O 
întreprindere cu mari datorii, dar si cu un cash-flow foarte puternic poate să aibă 
o valoare de piață mult mai mare decât o întreprindere care manifestă prudență 
în recursul la resurse externe si datorii. 

Modigliani si Miller sunt părinţii fondatori ai unei noi discipline - 
economia financiară — apărute la joncțiunea dintre teoria economică pură şi 
studiul comportamentului financiar al firmelor. În plan practic, contribuţiile lor 
stau la baza acţiunii firmelor de investiţii care urmăresc câștiguri din operaţiuni 
de arbitraj. 

Gestiunea pasivă, pe bază de indici, a portofoliilor se bazează pe teoria 
eficienței pieţelor de capital, care nu pot fi depășite ca performanţă printr-o 
gestiune activă. Gestiunea pe bază de indici a portofoliilor utilizată de 
investitorii institutionali, cu corolarul ei - benchmarking-ul (compararea 
rezultatelor unei gestiuni active cu un indice de referință) — au la bază 
contribuţia teoretică a lui Eugen Farma si Fisher Black si reprezintă ceva nou, 
neexistent în urmă cu două decenii. 

Evaluarea activelor financiare în funcţie de gradul lor de risc a 
devenit posibilă ca urmare a analizelor lui Farma privind eficiența pieţelor de 
capital, îmbinate cu rezultatele cercetărilor lui Markowitz si Tobin (Premii 
Nobel pentru științe economice pe 1980) privind alegerea portofoliului de către 
operatori. Tobin, autorul celebrului său indice "q", definit ca raport între 

valoarea de piaţă a unui activ si costul său real de înlocuire, este unul dintre 
economiştii care, pornind de la programul de cercetare al lui Hicks, a încercat să 
stabilească o legătură între sectorul financiar și sectorul real al economiei. 

Ideile lui Markowitz şi Tobin au fost dezvoltate de William Sharpe 
(laureat Nobel pentru științe economice pe 1990) și Jack Treynor, care au 
elaborat modelul de echilibru al activelor financiare, cunoscuta formulă CAPM 
(Capital Asset Pricing Model), care implică estimarea tuturor fluxurilor viitoare 
de venit şi transformarea lor în valoarea prezentă netă - M & V în engleză. 

Calculul valorii opţiunilor şi al produselor derivate, considerat a fi 
rezultatul cel mai important al cercetărilor în materie de economie financiară, se 
bazează pe contribuţia unui număr de economiști, având în fruntea plutonului pe 
Fisher Black, Miron Scholes si Robert Merton, toți trei laureați ai Premiului 
Nobel pentru științe economice în 1990. Se considera că opera lor care datează 
de la începutul anilor *70 a contribuit foarte mult la dezvoltarea rapidă a pieţelor 
de produse derivate în ultimii 20 de ani. 


În concluzie, produsele financiare au un tot mai puternic suport ştiinţific, 
iar prestarea serviciilor de bază (core) sau auxiliare, logistice, se bazează în 
măsură crescândă pe cele mai avansate tehnologii contemporane din domeniul 
informaţiei si telecomunicatiilor, inclusiv internet. 


3. Direcţii ale dezvoltării pieţei de capital 
în România 


În urmă cu trei ani, în 1996, piaţa de capital românească se afla, sub 
raportul infrastructurii juridice si instituționale, în avans și fata de dezvoltarea ei 
propriu-zisă si fata de dezvoltarea economiei de piaţă în România. Si astăzi, cu 
mii de societăți tranzacţionate pe Rasdaq, cu o Bursă de Valori care şi-a sporit 
considerabil numărul societăţilor admise la cotă, ea pare să fie în avans. Pe 
conţinut, calitativ, ea rămâne însă subdezvoltată şi este momentul să cunoască 
un nou impuls, spre a putea să-și asume un rol de motor al relansării şi 
modernizării economiei naționale. 

Un stimulent puternic pentru creşterea importanţei investitorilor 
institutionali, diversificarea instrumentelor financiare si dezvoltarea pieţelor de 
capital îl vor constitui intrarea în vigoare a legii pensiilor și faptul că din 
contribuţiile la schemele private se vor aduna anual peste 500 milioane dolari. 
Efectele acestui impuls pot fi judecate studiind experienţa chiliană din anii '80. 

Câteva directii de efort pentru dezvoltarea pietei de capital se impun cu 
deosebire atenţiei. 


3.1. La nivelul serviciilor de investiţii financiare 


Prestatorii de servicii de investiții trebuie să-și diversifice treptat, dar 
rapid oferta, având în vedere în principal: 


a) finanţarea societăţilor comerciale; 

b) finanţarea construcţiei de locuinţe; 

c) finanțarea operaţiilor de credit pentru plăți pe bază de carduri, 
achiziții de automobile și alte bunuri durabile, operaţiuni de leasing 
etc.; 

d) finanțarea proiectelor de infrastructură inițiate de administratiile 
locale. 


Finanţarea societăţilor comerciale este de departe domeniul cel mai 
promițător, pentru că se adresează sectorului cu largi perspective de expansiune, 
al întreprinderilor mici şi mijlocii. Aici, prestatorii de servicii de investiţii pot 
avea în vedere dezvoltarea capacităţii lor de a organiza emisiuni de acțiuni şi 
obligaţiuni si de a asigura plasamente garantate si de altă natură, dar, mai ales în 
această fază, de a se asocia eforturilor furnizorilor de capital de risc. Oferta 
acestui capital, dublată de constituirea unor forme de asociere care să permită 
furnizorului implicarea în management si - la maturitatea operaţiunii - ieşirea pe 
piață şi recuperarea capitalului investit, ar trebui să devină un subiect de 
preocupare pentru instituțiile financiare, organizațiile nonguvernamentale 
specializate şi organismele de reglementare și să se bucure, cel puţin într-o fază 
inițială, de stimulente fiscale si de altă natură. Rasdaq ar putea să-și arate aici 
adevărata sa vocaţie, aceea de a fi, ca Nasdaq în Statele Unite, o imensă sursă de 
capital proaspăt pentru întreprinderile si activităţile noi. 

Urmând sugestiile avansate recent de Peter Drucker, s-ar putea reflecta 
chiar și la un asemenea obiectiv ambițios, care poate deveni un element al unei 
viitoare revoluţii financiare pe plan global, cum este construirea instrumentelor 
şi formelor instituţionale pentru asigurarea managementului financiar al 
firmelor mici si mijlocii. Acesta ar deveni un serviciu prestat pe o bază 
permanentă de câteva bănci specializate de investiţii. Managementul financiar al 
firmei ar fi aşezat pe fundamente corespunzând celor mai înalte criterii de 
eficiență, iar firma însăşi s-ar putea concentra asupra activităţilor esențiale 
legate de producţia bunurilor sau serviciilor, inovaţie, marketing. 

Pentru punctele b) si c) ar trebui pregätite premisele legale, institutionale 
si cele legate de pregätirea personalului pentru a se putea trece la lansarea de 
proiecte de finantare pe bazä de titrizare (mobiliarizare) a unor creante si 
emisiunea de obligaţii bazate pe ipoteci (mortgage-backed securities) sau 
diverse alte active (asset-backed securities). Titrizarea (în engleză, 
securitization) este o operație complexă, dar care, permițând accesul direct la 
economiile populaţiei, lărgește baza de finanţare pentru proiecte vitale atât 
pentru îmbunătăţirea traiului unor segmente largi de cetăţeni, cât și pentru 
relansarea economiei. Ea poate implica atât prestatori de servicii de investiţii, 
cât şi instituţii de credit și organisme guvernamentale. Împreună cu prof. dr. 
Ștefan Boboc, preşedintele CNVM, semnatarul acestor rânduri a explorat 
posibilitatea unei asistente tehnice americane si a rămas cu impresia că 
organismele de profil de la Washington sunt deschise la ideea unei asemenea 
cooperări. Statele Unite dispun de cea mai bogată experiență în materie de 
credit ipotecar (rețeaua de S & L - saving and loans), cât si în materie de 
titrizare a creanţelor ipotecare. 

În ceea ce priveşte punctul d) - finanțarea proiectelor de infrastructură 
inițiate de administratiile locale -, ele se referă la mobilizarea de fonduri prin 
apelul direct la economiile populației pentru construcţia de obiective de interes 
local. Un aeroport construit prin emisiunea de obligații municipale generează 
resurse care pot asigura "venitul fix" aferent obligaţiilor si, în final, rambursarea 
capitalului; căci el permite perceperea de taxe de la diversele companii aviatice 
şi prestatoare de servicii auxiliare care folosesc facilitățile lui. Pentru investitor, 
achiziţia de obligații municipale este atractivă în măsura în care plasamentul 
respectiv se bucură de facilități fiscale si are un randament mai ridicat decât 
depozitele la termen. Plasamentul nu este lipsit de riscuri. Acestea sunt însă 
compensate prin transparenţa asigurată de publicarea de prospecte şi asigurarea 
de informaţie continuă pe o bază standardizată, cât şi prin exercitarea unei 
supravegheri adecvate de către un organism de supraveghere corespunzător. 

O premisă pentru o mai bună gestiune a datoriei publice interne, dar şi 
pentru dezvoltarea instrumentelor şi serviciilor de investiţii menţionate și la 
punctul de mai sus o constituie crearea unei pieţe secundare a titlurilor de 
stat, obligație asumată de guvernul român în cadrul cooperării sale cu Banca 
Mondială. Unul dintre doctoranzii mei a abordat această chestiune în teza sa de 
doctorat, iar un alt doctorand îndrumat de mine și-a propus-o ca temă principală 
a tezei sale. 

Mobilizarea de resurse şi alocarea lor, prin intermediul pieţei serviciilor 
de investiţii în vederea finanțării întreprinderilor mici şi mijlocii, dezvoltării 

construcţiei de locuinţe, finanțării creditului de consum pentru bunuri durabile 
si pentru proiecte locale în domeniul infrastructurii, reprezintă condiţii 
indispensabile pentru relansarea economică, dezvoltarea patrimoniului aflat în 
proprietate privată si creșterea avutiei nationale. 


3.2. La nivelul firmelor şi al instituţiilor reprezentând beneficiari 
potenţiali, precum si al investitorilor 


Aici este nevoie de o activitate intensă si continuă de educaţie publică 
(public education), desfășurată prin cursuri de formare si perfecţionare a 
personalului firmelor prestatoare de servicii de investiţii, al firmelor beneficiare, 
dar şi prin cursuri si seminarii de înzestrare a publicului cu un minim de 
cunoştinţe elementare pentru înţelegerea mecanismelor pieţelor de capital, a 
modului de operare a unor instituţii financiare, precum şi a naturii diverselor 
instrumente. În America de Nord, firme specializate, dar şi prestatorii de servicii 
de investiții desfăşoară o amplă activitate în această direcţie. La aceasta se 
adaugă contribuţia mijloacelor de informare în masă şi informaţia furnizată de 
agențiile de rating. De aceea, în Statele Unite si Canada, populaţia are un nivel 
de cultură de piaţă neegalat în alte parti ale lumii. Fie că este vorba de cadre de 
conducere din firme, de funcționari publici, intelectuali sau oameni simpli din 
straturile inferioare ale societăţii, limbajul "pieței" este, în mare, cunoscut si 
înțeles, evoluţia cursurilor si a cotatilor este urmărită cu o atenţie susținută. 
Acest limbaj permite comunicarea dintre investitor şi prestatorii de servicii de 
investiţii, dintre aceștia din urmă si emitentii de valori mobiliare. 

Firmele nefinanciare trebuie să-şi însușească tehnicile de a-și procura 
resurse, apelând la pieţele de capital din tara si străinătate. Cotarea la burse 
străine si recursul la depository receipts (în forma americană - ADR, 
europeană - EDR, sau globală - GDR) pot contribui semnificativ atât la 
mobilizarea de capital în străinătate, cât şi la buna cunoaştere a pieţei românești 
de către investitorii străini. Anul trecut, valoarea totală a certificatelor de acţiuni 
depozitate (acțiuni cotate la bursă şi depozitate la o bancă în tara de origine si 
tranzacţionate în SUA, la Londra sau Luxemburg, ca acţiunile subdiacente) au 
totalizat o valoare de 22 de miliarde de dolari. Jumătate din această valoare au 
reprezentat-o emisiunile de certificate pentru acțiuni asiatice, inclusiv din ţările 
în care (Taiwan, India, Coreea de Sud) investitorii străini au un acces selectiv şi 
limitat. 

În România, cultura de piaţă este dacă nu inexistentă, cel puţin într-un 
stadiu foarte incipient. Aşadar, paralel cu efortul de dezvoltare a pieţei de 
capital pe linia diversificării instrumentelor şi vehiculelor, paralel cu rafinarea şi 


Criza - Finanţe - Teorii 125 


completarea cadrului legal si institutional, un imens efort trebuie desfășurat pe o 
bază continuă pentru educarea publicului. Efortul educativ este cel puţin la fel 
de important ca și efortul constructiv. Fără un minim de înţelegere la nivelul 
publicului, dezvoltarea pieţei de capital este de neconceput. 


3.3. Asigurarea funcţionării ordonate a pieţei serviciilor de 
investiții 

Ordinea şi disciplina pieţelor sunt esenţiale într-un sector care se pretează 
la manipulări, activități infractionale de altă natură și la evoluţii de mari 
proporții, bazate pe percepții, factori emotionali, comportament de turmă. De 
aceea, existența unui cadru legal clar si suficient de disuasiv, precum si a unor 
mecanisme si instituții eficiente de aplicare a legii are o importanţă specială. 

În această privință, printre elementele care merită să fie regândite, am 
enumera câteva care, în opinia noastră, au o importanță cu totul aparte. 

Regândirea structurilor de supraveghere. În lume, acest proces se află 
în plină desfășurare, fiind determinat de efectul revoluţiei financiare, de 
modificări de optică legislativă bazate pe acesta și pe reorientări de politică 
economică (de exemplu, dereglementare). Astfel, zidul chinezesc ce fusese 
ridicat în SUA acum 65 de ani prin legea Glass-Steagal, urmărind funcţionarea 
separată a celor trei subsectoare ale sectorului serviciilor financiare: activitatea 
instituţiilor de credit (comercial banking), serviciile de investiţii (investment 
banking) şi asigurările, lege ale cărei restricţii au tot fost relaxate în ultimii 10- 
15 ani, este practic demolat, legea aflându-se în stadiul final al procesului de 
abrogare. Cele trei activităţi se reintegrează, netezind terenul pentru constituirea 
de conglomerate financiare si megafuziuni transatlantice, pentru constituirea de 
giganţi financiari, capabili să opereze cu avantaje competitive sporite într-un 
mediu global. Rămâne de văzut cum se vor redistribui în SUA competențele de 
supraveghere. În Europa, unde nu s-a mers pe linia segregationistä a legii Glass- 
Steagal şi, de regulă, există mai multe organisme de supraveghere financiară, 
tendinţa este de integrare prin construirea unor superautoritäti cu competenţe 
asupra a două subsectoare (servicii bancare + servicii de investiţii) sau de 
megaautoritäti (ca în Anglia) cu competențe de reglementare asupra 
ansamblului sectorului serviciilor financiare si cu activitatea de supraveghere si 
control separate de cea de reglementare. În acelaşi timp, structurile separate şi 
operalizate pe subsectoare continuă să existe în unele tari. 

În țările cu pieţe emergente, criza financiară şi economică din 1998 a scos 
la iveală atât deficienta normelor legale, cât mai ales slăbiciunea si ineficienta 
activităţii de aplicare a legii la nivelul instituţiilor financiare si intermediarilor 

de piață. Absența unei puternice culturi în această privinţă a permis ca normele 
prudentiale să fie încălcate sistematic, fără ca acest lucru să atragă sancţiuni. 
Aceasta a afectat încrederea pieţei, contribuind la declanșarea crizei. De aceea, 
într-un recent Raport al Comisiei pentru pieţe emergente a IOSCO, se subliniază 
necesitatea de a se găsi "structuri de reglementare corespunzătoare, care să fie 
suficient de flexibile pentru a răspunde la cerinţele unui mediu dinamic și în 
rapidă schimbare”. 

La noi, ceea ce se impune ca o prioritate este ca, în acord cu tendinţele 
mondiale si cu legislaţia europeană, să se legifereze accesul direct al băncilor la 
activitățile de investiţii şi posibilitatea prestării de către o instituţie financiară a 
întregii game de servicii financiare şi - pe cale de consecinţă - să se procedeze şi 
la revederea structurilor de supraveghere. 


Este limpede că nu se justifică o autoritate separată pentru bursele de 
mărfuri şi tranzacţiile cu derivate, aşa cum se preconizează în unele proiecte de 
legi. Opinia prevalentă în SUA este că precedentul american - cu autoritatea de 
reglementare din Chicago pentru derivate - se explică prin raţiuni istorice, dar n- 
a fost validată ca eficientă de către practică. 

În orice caz, în România, în general, în sectorul serviciilor financiare, la 
nivelul serviciilor de investiții, activitatea de supraveghere nu a fost la înălțimea 
cerințelor. Un eventual organism de supraveghere comun pentru ansamblul 
pieţei serviciilor financiare ar trebui să fie înzestrat cu suficiente atribuţii, 
mijloace si expertiză și asistat în creșterea sa instituţională ca să devină un 
organism de disuasiune si punitiv puternic si credibil. Activitatea de 
supraveghere a autorității publice competente se poate sprijini pe acțiunea de 
aplicare a legii la nivelul firmelor de investiţii (compartimentele specializate) şi 
al organismelor de autoreglementare. Deocamdată, în această privinţă, 
rezultatele nu sunt vizibile. Deşi necesitatea unor asemenea organisme este 
evidentă, dacă nu este posibilă activizarea lor semnificativă, renunțarea la ele 
(cel puţin la OAR-uri) se impune ca o concluzie logică, aşa cum arată opţiunea 
guvernului Blair în Anglia. 


Dacă se va opta pentru menţinerea unor structuri separate și specializate 
de supraveghere şi control, va trebui să se institutionalizeze cooperarea dintre 
ele. 


Definirea mai precisă a unor comportamente ilegale sau 
incompatibile cu obligaţiile firmei de investiții față de clienţii săi. În acord cu 
practica mondială și legislația europeană, cadrul legal românesc trebuie să 
cuprindă formulări mai precise privind interdicția tranzacţiilor pe bază de 

informaţii privilegiate (insider dealing), conflictul de interese și drepturile 
acţionarilor minoritari. 

Legea trebuie să conțină norme prudentiale în acord cu normele 
europene și internationale. Aceste norme trebuie să se refere la "portofoliul de 
tranzacţionare" al prestatorilor de servicii de investiţi, oricare ar fi ei, şi să 
prevadă cerințele de fonduri proprii pentru acoperirea riscurilor (conform 
Directivei 93/6/CEE a Consiliului), calculate "pe o bază consolidată”. În 
condiţiile realizării accesului direct al băncilor la prestarea de servicii de 
investiții, al diversificării gamei acestor servicii si al amplificării dimensiunilor 
si ponderii portofoliului de tranzacţionare, transpunerea prevederilor comunitare 
cu privire la capitalul initial si la necesarul de fonduri proprii reprezintă una 
dintre cele mai importante instrumente de contracarare a diverselor riscuri. 


Legislaţia ar trebui, de asemenea, să prevadă obligativitatea participării 
firmelor de investiţii la o schemă de garantare, sursele de formare a fondului de 
garantare si modalitățile gestiunii lui. 

Aceste elemente ar completa pozitiv prevederile cu caracter de interdicție, 
contribuind la întărirea protecției investitorilor. 


3.4. Implementarea "acquis-ului" comunitar şi construirea unor 
pieţe de capital funcţionale si eficiente 


România, în care există un consens politic clar exprimat prin Iniţiativa de 
la Snagov cu privire la aderarea la Uniunea Europeană și care a fost acceptată la 
inițierea negocierilor de aderare, trebuie să-şi continue pregătirile in acest sens. 
În domeniul serviciilor de investiţii, ea trebuie să asimileze toate normele şi 
cerinţele din Directivele comunitare pertinente (anexa 1), spre a putea participa 
efectiv, din momentul aderării, la piaţa unică a serviciilor financiare. 


Implementarea acquis-ului este nu numai un punct obligatoriu pentru 
primirea în Uniunea Europeană. Ea este o formă de modernizare oricum 
indispensabilă, pentru ca serviciile financiare în general şi serviciile de investiții 
în special să-și poată îndeplini eficient rolul de motor care le revine prin 
capacitatea lor de a asigura mobilizarea de capital, alocarea resurselor şi 
distribuţia riscului. 

Între altele, dispoziţiile legale, regulamentare şi administrative urmează 
să fie completate, spre a permite libera prestare de servicii de investiţii și dreptul 
de stabilire în România, precum și condiţiile în care firmele de investiţii 
românești vor putea beneficia de drepturi echivalente în țările membre. 
Asemenea dispoziţii ar deveni efective din momentul aderării la Uniunea 
Europeană. 

O bună bucată de drum a fost parcursă, dar o serie de lucruri mai rămân 
de făcut. Câteva chestiuni trebuie să fie înțelese în mod unitar atât la nivelul 
industriei valorilor mobiliare, inclusiv al autorităţii de reglementare, cât si la 
nivelul parlamentului si al executivului ţării. 


Directivele europene nu impun forme unice de rezolvare a unor 
probleme, ci pretind forme şi măsuri care să aibă efecte echivalente 
cu cele stipulate în directive. În această acceptie, acquis-ul comunitar 
nu este negociabil, ci trebuie transpus tale quale în legea națională. 
Aşadar, toate elementele esențiale ale directivelor pertinente trebuie 
să se regăsească în lege (legi), care pot fi detaliate apoi în 
regulamente și instrucțiuni. 

Intrarea în vigoare a unei prevederi poate fi stabilită la un anumit 
orizont în viitor (anul 2001, 2002...2005) sau în orice alt moment 
considerat potrivit până în anul aderării. De pildă, prevederile 
referitoare la constituirea unui fond de garantare și obligativitatea 
firmelor de investiţii de a participa la o asemenea schemă pot avea ca 
dată de intrare în vigoare anul 2005, dacă participanţii la piață 
consideră nerealist un termen mai apropiat. 

Este necesar să asimilăm în română limbajul profesional comunitar. 
Ținând seama de rolul conducător în materie al pieţelor financiare din 
SUA şi Anglia, acest limbaj a fost dezvoltat în engleză. Concepte ca 
"investment services", "investment firm", "core" şi "non-core 
investment services", "financial instruments", "regulated market" etc. 
etc., cu acceptii rezultate din definitiile utilizate in directivele 
pertinente, trebuie aclimatizate in formulärile cele mai fericite in 
limba noastra. Un model inspirator il constituie legile franceze de 
implementare, de exemplu, Loi no. 96-597 du 2 juillet 1996 de 
modernisation des activités financiéres, dar si unele legi ale 
vecinilor nostri, de pilda, Legea maghiara nr. CXI din 1996 cu privire 
la introducerea pe piata a valorilor mobiliare, prestarea de servicii de 
investiții şi bursa de valori. 


* * 


O serie de alte teme reprezintă importante subiecte de reflecţie. Am în 
vedere mai ales destinul Societăților de Investiţii Financiare, ca investitori 
institutionali, dezvoltarea Rasdaq ca piață reglementată în serviciul între- 
prinderilor mici si mijlocii, destinul Bursei de Valori din Bucuresti si al Rasdaq 

în perspectiva tendințelor de concentrare bursieră din Europa comunitară, 
structurarea pieţei primare şi secundare pentru obligatiunile de stat, strategii față 
de investițiile străine de portofoliu în lumina diverselor experienţe naționale în 
cursul recentei crize de pe pieţele emergente. 

Criza a scos la iveală o serie de aspecte importante privind interacţiunea 
dintre pieţele financiare şi economia reală, rolul si importanţa piețelor financiare 
în dezvoltarea economică, managementul fluxurilor private de capital, precum 
şi managementul datoriei publice şi private. Soliditatea sistemului financiar a 
apărut în toate situațiile ca o piesă-cheie, după cum a rezultat că sectorul 
financiar nu trebuie privit ca un simplu instrument auxiliar al economiei reale. 
Separarea artificială între sectorul real si cel nominal trebuie înlocuită cu o 
concepţie în care dezvoltarea strategică a ambelor sectoare se îmbină armonios. 


În concluzie, la aceste reflecţii aş sugera să se alcătuiască o listă de 
priorități în dezvoltarea pieţelor de capital și pentru fiecare dintre ele să se 
constituie grupuri de reflecţie ad-hoc, incluzând sub conducerea CNVM 
reprezentanți ai societăţilor comerciale, intermediarilor financiari, instituţiilor 
pieţei, care, pornind de la experienţa şi normele internaționale şi europene, 
precum si de la realităţile românești, să identifice problemele de rezolvat si 
posibilele soluţii. Ar fi astfel servit atât interesul privat al participanţilor la piaţă, 
cât şi interesul public al relansării economiei şi al pregătirii subsectorului 
serviciilor de investiţii în vederea aderării României la Uniunea Europeană. 

După părerea noastră, cu toate carentele si rămânerile în urmă, în sub- 
sectorul serviciilor de investiţii există masa critică necesară pentru ca într-un 
interval relativ scurt să se înregistreze avansuri dramatice, iar subsectorul să 
devină unul dintre instrumentele relansärii economice și alimentării 
dinamismului economiei româneşti. 


130 Gheorghe Dolgu 


Anexa 


Lista Directivelor Uniunii Europene în materie de instituţii financiare 
(referitoare la valorile mobiliare) 


1. Council Directive of 17 April 1989 coordinating the requirements for 
the drawing-up, scientivy and distribution of the prospectus to be 
published when transferable securities are offered to the public 
(89/298 EEC). 

2. Directive du Conseil du 5 mars 1979 portant coordination des 
conditions d'admission de valeurs mobilières a la côte officielle d'une 
bourse de valeurs (79/279/CEE). 

3. Council Directive of 12 December 1988 on the information to be 
published when a major holding in a listed company is acquired or 
disposed of (88/Le 27/EEC). 

4. Council Directive of 13 November 1989 coordinating regulations on 
insider dealing (88/592 EEC). 

5. Directive du Conseil du 20 déc. 1985 portant coordination des 
dispositions legislatives, règlementaires et administratives concernant 
certains organismes de placement collectif en valeurs mobiliéres 
(OPCVM/85/611/CEE). 

6. Directive 93/6/CEE du Conseil du 15 mars 1993 sur l'adéquation des 
fonds propres des entreprises d'investissement et des établissements 
de crédit. 

7. Council Directive 93/22/EEC of 10 May 1993 on investment services 
in the securities field. 

8. Directive 97/7/EC of the Council and European Parliament on 
investor compensation schemes. 

IL. Repere de gândire economică 


1. Grandoarea 
si singuratatea omului 
de geniu 
— Nicholas Georgescu-Roegen 


„Georgescu-Roegen este un om extraordinar. Nu cunosc pe nimeni 
din comunitatea intelectualilor care să se fi ridicat la nivelul său 
de competenţă si creativitate, atât în ştiinţele fizice, cât si în cele 
sociale. Aproape că s-ar putea fonda o sectă cu singurul scop de a 
produce un Talmud despre el, care să asigure interpretarea si 
dezvoltarea gândirii lui. Această carte [Legea entropiei şi procesul 
economic] nu se adresează unui cerc foarte larg de cititori. Dacă 
însă ea ar fi citită de 500 de oameni potriviti, probabil că ştiinţa n- 
ar mai fi niciodată aceeași. “ 
Kenneth Boulding, în „Science“ 


Volumul de față inaugurează publicarea în limba română, sub îngrijirea 
Institutului National de Cercetări Economice, a operei marelui economist si om 
de ştiinţă american de origine română, Nicholas Georgescu-Roegen, membru de 
onoare al Academiei Române. 

N. Georgescu-Roegen se afirmase încă înainte de-al doilea război 
mondial ca un strălucit statistician si economist și făcea parte din elitele 
spirituale ale țării noastre. După război, în condițiile monopolului ideologic 
cunoscut, i-a fost publicată, cu unele prescurtări impuse de cenzură, doar Legea 
entropiei si procesul economic. Apărută în excelenta colecție „Idei 
contemporane“, ea a reprezentat un mare act de cultură, care a încântat o parte a 
intelectualitatii, dar a rămas un produs exotic, fără impact real imediat asupra 
gândirii economice si a fortiori asupra practicii. Altfel nici nu putea fi, căci N. 


* Cuvânt introductiv la volumul I “Omul si opera” din Opere complete ale lui Nicholas 
Georgescu-Roegen, Editura Expert, București, 1996. 

Georgescu-Roegen, dupä ce contribuise la dezvoltarea economiei neoclasice, 
opuse marxismului, ajunsese sä nege fundamentele mecaniciste ale stiintei 
economice contemporane — atât occidentale, cât si marxiste — si era un adversar 
hotărât al ,maniei creşterii economice“, care constituia „religia“ de stat pe 
atunci în ţara noastră. Îmi amintesc! că N. Georgescu-Roegen era încântat că 
lucrarea sa ajunge la români, dar mâhnit si revoltat că textul îi fusese amputat si 
fără mari iluzii asupra ecoului public. La o întrebare a mea asupra explicatiei 
nedreptätii care i se făcea neacordându-i-se Premiul Nobel, mi-a răspuns cam în 
felul următor: „Cine vrei dumneata să mă sprijine? Voi, în România, nu vreţi 
sau nu puteţi, iar în America, sunt o «oaie neagrä». Nu pot să mă sufere pentru 
că denunt abuzul de matematică, sarlatania matematică, principiile pe baza 
cărora multi și-au construit creaţiile si cariera“. 


„Operele“ vor dezvălui românilor pe unul dintre cei mai originali 
economiști din acest secol. Citindu-l, românii vor înțelege de ce a fost 
considerat un om de factură renascentistă”, un savant între savanți si economist 
între economişti, un savant al lumii”, demn nu numai de acest secol, ci si de 
toate secolele“, un om în avans fata de timpul său’, de ce a fost omagiat de unii 
dintre cei mai celebri economiști din lume, dar şi de ce „grosul“ profesiei ignoră 
demersul său revoluţionar. 


Publicarea în limba română a operelor lui N. Georgescu-Roegen este ca o 
ploaie după o lungă secetă. În această vreme de debusolare, când lumina de la 
capătul tunelului întârzie să se vadă, N. Georgescu-Roegen ne reconfortează, 
reamintindu-ne la ce mari performanţe poate să ajungă un român dotat, atunci 
când este branșat la marile circuite intelectuale ale lumii. Căci el face parte din 
acea elită universală de obârşie română pe care o formează un Brâncuși, un 
Eugen Ionescu, Palade, Cioran, Enescu, Eliade si atâţia alții. 


Pentru breasla economiştilor, operele roegeniene pot reprezenta un reper 
de bază în căutările lor de dobândire a unei identități. Ei revin la „ştiinţa 


1 Marele om m-a onorat cu o atenție mai specială, datorită faptului că eram 
„mânăstirean“ ca si el si că absolvenţii Liceului Militar „Mânăstirea Dealu“ păstrează 
un trainic ataşament școlii lor si sunt legaţi, chiar dincolo de deosebirile de generații, 
de o persistentă camaraderie. 

2 American Economic Association, în editorialul publicat în American Economic 
Review, vol. LXIII, 1972, nr. 3, June, cu prilejul decernării titlului de Distinguished 
Fellow. 

3 Paul Samuelson, laureat al Premiului Nobel pentru economie în “Cuvânt înainte” la 
Analytical Economics, reprodus în acest volum. 

4 Gheorghe Mihoc şi Aurel Iancu, într-o comunicare reprodusă în acest volum. 

5 Din cuvântul rectorului Universităţii Vanderbilt, Alexander Haig, cu prilejul 
sărbătoririi lui N. Georgescu-Roegen, la cea de a 70-a aniversare. 

normală“ într-un moment în care, după prăbușirea comunismului, ne îndreptăm 
spre o societate de tip occidental, deci, între altele, spre o societate economică. 
Dar şi într-un moment în care paradigmele „economiei standard“, explicative şi 
inspiratoare pentru dezvoltarea acestei societăţi, încep să fie puse sub semnul 
întrebării, căci „anomaliile“ se înmulţesc. 


Volumul de față, care constituie o introducere la operă si oferă o cheie 
pentru înţelegerea ei, va înlesni, să sperăm, lectura acestui mare, dificil, dar atât 
de pasionant si elegant autor si va trezi interesul si gustul pentru creația 
roegeniană. 

În prima parte a acestui volum, N. Georgescu-Roegen se prezintă pe el ca 
om, isi înfățișează liniile de forță ale operei, isi descrie epoca în care a trait, în 
special evenimente din perioada „exilului său românesc“, respectiv cei 
doisprezece ani (de „hibernare intelectuală“), cuprinși între revenirea din SUA 
şi fuga dramatică din tara din 1948. Aici piesele de rezistență sunt cele două 
capitole de însemnări autobiografice, apărute la un interval de 5 ani într-o 
revistă italiană (1988-1993) şi intitulate Un emigrant dintr-o tara in curs de 
dezvoltare“, precum şi Filosofia mea de viaţă, o privire critică asupra operei, 
parcursului intelectual propriu şi asupra comportamentului „profesiei 
economice“, establishmentul în care s-ar fi putut instala cu cel mai mare succes, 
dar pe care, în numele adevărului ştiinţific, n-a ezitat să-l înfrunte”. Sunt 
materiale de o intensitate extraordinară, reflectând un destin uman și intelectual 
extraordinar, în împrejurări extraordinare. 


În partea a doua, N. Georgescu-Roegen si, mai ales, opera lui apar în 
viziunea unor contemporani — laureați Nobel, economiști celebri pe plan 
mondial, sau pur si simplu admiratori si vârfuri ale ştiinţei românești. De mai 
mari proporţii şi de mai mare semnificaţie exegetică sunt studiile semnate de 
italienii Stefano Zamagni și Giacomo Becattini, americanii Mirowski, Miernyk 
si Lozada, românii Gh. Mihoc si Aurel Iancu, Octav Onicescu. Adversarii, mult 


6 Banca Nazionale del Lavoro, Quarterly Review, nr. 164, March 1988 si nr. 184, 
March 1993. 

7 Aceasta este esențialmente știința ieșită din matricea mecanicistă neoclasică orientată 
hotărât în direcția formalismului matematic si care, de la Walras si până la Arrow- 
Debreu, continuă să prezinte procesul economic, ca pe un proces circular, în care 
echilibrul general poate fi realizat şi menţinut. Este însă și keynesianismul în măsura 
în care acesta nu e decât un amendament la reprezentarea clasică si neoclasică, cu care 
se poate reuni într-o mare sinteză neoclasică. Excepţie fac institutionalistii americani, 
istoricii germani, Guinnar Myrdal şi, bineînţeles, marele său dascăl, Schumpeter. În 
bună măsură, marxismul este denunţat si el pentru unele vicii ale școlii neoclasice 
(mecanicismul, pretenţia de a se aplica si societăților rurale suprapopulate, mania 
creșterii, pretenţia de a putea rezolva prin industrializare problema subdezvoltării). 

mai numeroși, ai lui N. Georgescu-Roegen, nu sunt reprezentați direct, pentru 
că, de regulă, ei tac. Reacţiile unor oponenți iluștri ca Malinvaud si Dan 
Patinkin sunt relatate chiar de N. Georgescu-Roegen, precum şi de diverşi autori 
din America și Europa, cuprinși cu articole în secţiunea a doua. Dacă adeziunea 
si admiraţia adepților este entuziastă, acel fin de non recevoir, referindu-se la 
noua paradigmă bazată pe legea entropiei, opus de profesie, cum spune 
Zamagni, este amplu pus în lumină şi disecat tocmai pentru a sublinia cât este 
de nedrept. 

Refuzând mâna întinsă de Schumpeter, invitația de a rămâne în America 
şi de a scrie împreună un tratat definitiv de economie, N. Georgescu-Roegen a 
ratat şansa de a fi „Georgescu-Roegen de la Harvard“. El a rămas în afara 
breslei timp de 12 ani, ceea ce, probabil, în America este enorm, când esti si 
străin si eşti sau ajungi si nonconformist. A devenit totuși celebrul profesor de 
la Universitatea Vanderbilt, cunoscut, dacă nu şi (integral) recunoscut, în lumea 
întreagă. Acest om, care în copilărie, adolescenţă si tinereţe nu visa decât 
matematică pură — si căpăta la București o asemenea formaţie —, care devine 
statistician prin studiile de doctorat si postdoctorat de la Paris si Londra, se 
apucă la 28 de ani de studii economice, pentru ca la 30 de ani să publice deja 
una dintre cele mai semnificative contribuții ale sale la dezvoltarea științei 
economice. Este vorba de Teoria comportamentului consumatorului, un 
expozeu clasic, cum îl numește P. Samuelson și un domeniu asupra căruia va 
stărui vreme de patru decenii. Reîncepe să publice, cu mare succes, la începutul 
anilor 1950, iar în 1966, când îi apare Analytical Economics, va lansa 
provocatorul, lungul, densul, eruditul său eseu de filosofie economică, 
reprezentat de Unele elemente de orientare în știința economică. Întreaga 
gândire roegeniană este aici. Ulterior, Entropia si procesul economic (1971), 
iar apoi Energy and Economic Myths (1976) dezvoltă demersul său vizând 
reconstrucția din temelii a teoriei si practicii economice. 


M-am întrebat adesea cum se explică ascensiunea meteorică a lui N. 
Georgescu-Roegen. Cred că, dacă ar trebui să răspund printr-o singură frază, aş 
spune: este un om de geniu, înzestrat cu o forma mentis „speculativă“*, format 
în condiții excepționale, într-un dialog permanent cu cele mai strălucite spirite 
care au ilustrat profesia noastră în ultima jumătate de secol. 

Parcursul lui de viitor luptător, de o incomparabilă tenacitate şi imun la 
deznădejde şi tentatia căderii în defetism, începe la Liceul Militar „Mânăstirea 
Dealu“, în acel centru de excelenţă în care existau nu numai dascăli de mare 


8 Dar si Stefani Zamagni în articolul despre N. Georgescu-Roegen, pe care îl semnează 
în The New Palgrave. A Dictionary of Economics. 

valoare, ca viitorul academician O. Onicescu, dar si un spirit de competiție 
intelectuală şi fizică (în acest din urmă domeniu, N. Georgescu-Roegen nu prea 
se simţea în largul său), care, împreună cu un solid sistem de valori si o 
minunată si durabilă camaraderie, constituiau o cultură de grup mai specială — 
spiritul mânăstirean —, un adevărat vector al performanţei si elitelor. Acolo, N. 
Georgescu-Roegen îşi găseşte si un nom de plume, pe care şi-l schimbă în 
„renume“, devenind Georgescu-Roegen, strălucit şef al promoției a 9-a şi 
câştigător de concursuri la „Gazeta matematică“, de care şi astăzi îşi aduc 
aminte cu o foarte caldă mândrie octogenarii săi colegi Luciliu Lelescu şi Petre 
Biberi, contactaţi special de mine. O legendă pentru multe generaţii de elevi, 
inclusiv a mea, promoția a 33-a, N. Georgescu-Roegen îi consacră „Mânăstirii 
Dealu“ pagini de luminoasă evocare, deși unele accente critice — indreptatite — 
la adresa unor aspecte inerente ale sistemului de educaţie în izolare de societate 
nu lipsesc, şi îi aduce un subliniat omagiu, relatând uimirea rectorului de la 
Vanderbilt University când i-a spus că 75% din cunoştinţele de care se foloseşte 
le-a dobândit din liceu”. 

Și-a făcut licența în matematică cu dascăli străluciți de la Facultatea de 
Matematică a Universității Bucuresti, la care se referă pe larg, si apoi, la sfatul 
lui Traian Lalescu, studiază la Paris, ca bursier român, statistica, cu cei mai de 
seamă profesori ai vremii. Devine doctor în statistică, deci într-o disciplină care 
constituie un instrument de bază al vieţii economice. O altă bursă îi permite 
să-şi continue studiile la Londra, să înveţe engleza si să studieze cu un alt mare 
savant, fondatorul statisticii analitice, om cu deschideri largi nu numai spre 
domeniul său, dar si spre alte domenii, inclusiv antropologia, sociologia, 
filosofia. Este vorba de Karl Pearson. 


O bursă Rockefeller îl va purta în SUA la Harvard, unde destinul 
intervine din nou și-l face să ajungă discipol si colaborator al lui J. A. 
Schumpeter. Un eveniment decisiv pentru formarea sa si pentru destinul său de 
savant. Acesta intuieste în N. Georgescu-Roegen clasa deosebită, îi propune să 
rămână la departamentul său si să încerce să aplice pe serii economice 
cronologice metoda sa de cercetare a perioadelor necunoscute din fenomenele 
ciclice. Georgescu-Roegen se apucă, astfel, să înveţe economia, începând cu 
studierea lui Pareto, căruia îi va păstra o mare admiraţie. El intră în cercul de 
bursieri Rockefeller din Europa, din care făceau partea si Oskar Lange, 
Nicholas Kaldor si la care veneau și colaboratori ai profesorului, ca Wassily 
Leontief si Sweezy, cerc ale cărui discuţii erau prezidate de Schumpeter însuşi. 


9 “My Life Philosophy”, pregătită pentru volumul The Life Philosophy of Eminent 
Economists, Michael Szenberg, editor pentru Cambridge University Press. 

Îmi imaginez că exista acolo o relaţie dascäl-discipol de genul celei care avea să 
fi fost între C. Noica si pleiada lui de invatacei; Samuelson, mai tânăr, avea să 
povestească mai târziu cum se uita cu admiraţie la aceşti tineri semizei. 

Miracolul se produce, căci N. Georgescu-Roegen, fără să aibă vreo 
diplomă universitară de specialitate, devine — în numai doi ani — un mare 
economist. Singura facultate pe care am absolvit-o, spune el, este Universitas 
Schumpeteriana. El a intrat în economie pe poarta școlii neoclasice, aflată în 
plin proces de formalizare si, probabil, mai uşor accesibilă unui strălucit 
matematician și statistician. El reprezenta îmbinarea fericită a spiritului 
european cu cel american, cum remarcă Henri Guitton în salutul cald pe care i-l 
adresează în prefața la ediţia franceză din Analytical Economics, parcă pentru a 
reabilita pe francezi pentru purtarea cel puţin neelegantă față de N. Georgescu- 
Roegen a lui Malinvaud. Spiritualitatea europeană (chiar mitteleuropeand, cum 
spune unul dintre admiratorii săi) respiră din întreaga sa operă caracterizată prin 
identificarea cu valorile elenismului, renașterii și iluminismului, prin 
universalism si mobilitate intelectuală, prin largă deschidere atât spre ştiinţele 
reale, cât si spre cele umaniste, prin îmbinarea celor două atribuite pascaliene — 
l'esprit géometrique et l’esprit de finesse — pe care îi place să le evoce". 

Formaţia sa cosmopolitană și-a pus amprenta pe scrierile sale, a căror 
sferă de cuprindere este aproape inegalabilă. Se apreciază că modul în care 
stăpânește literatura economică, științifică şi filosofică din spaţiul cultural al 
diverselor limbi europene nu este egalat în istorie decât de Marx si Edgeworth 
si, poate, de Schumpeter, listă la care autorii mai generosi îi adaugă pe Adam 
Smith si John Stuart Mill. 

După încercările dure legate de cele trei războaie si patru dictaturi prin 
care avea să treacă în tara sa natală, de unde, spre a-și salva viata, a trebuit să se 
exileze, N. Georgescu-Roegen a devenit un om de mare dârzenie, emanând o 
senzație de puternică forță interioară, de masivitate (cum observă C.V. Negoiţă), 
care-i permite să înfrunte singurătatea deschizătorului de drumuri si să rămână 
totuşi un caminatore instancabile, un drumet neobosit (Becattini). Din 
crochiurile pe care le face despre dascăli, prieteni si colegi, rezultă căldură 
umană și preţuire a adevăratelor valori (galeria de dascăli de la Constanţa, de la 
Mânăstire, de la Universitatea Bucuresti, Institut de Statistique din Paris, 
Universitatea din Londra si Universitatea Harvard, in special portretele lui 
Borel, Pearson, Schumpeter), un mare talent in sarja amicala (vezi creionarea 
portretului lui Milton Friedman), forta sarcasmului (referirile la Patinkin si 


10 Vezi articolele pe care i le dedicä Leonard Silk, Jean Crawford si Nicholas Wade. 

Malinvaud, la räceala glacialä a colegilor de la Harvard fatä de aprecierile sale 
critice la adresa școlii neoclasice), dar si o mare încredere în triumful final al 
ideilor pe care le profesează („generațiile viitoare vor vorbi pe limba mea“). 

Românii vor citi, probabil, cu deosebit interes însemnările sale despre 
epocă, dar cu reacţii diferite, căci, să reamintim, nu numai că a respirat sub 
patru dictaturi, dar a ocupat și funcții, dacă nu relativ importante, deși uneori 
mai si erau, totuşi delicate si privilegiate ca perspectivă asupra oamenilor si 
evenimentelor. El simte datoria să-și aducă mărturia de contemporan, 
participant şi, uneori, de unic supravieţuitor în posesia informaţiei despre unele 
episoade inedite. Despre Carol al II-lea, dictatura regală si dezastrul din 1940, 
despre relațiile economice cu Germania, despre Antonescu, despre legionari, 
despre comportamentul sovieticilor ca ocupanţii în general si în cadrul Comisiei 
de armistițiu în special, despre Manoilescu si Dictatul de la Viena, despre Virgil 
Madgearu, Mircea Vulcănescu, Lucrețiu Pătrășcanu si Belu Zilber, despre 
numeroase evenimente și multe personalități ale acelor vremuri, el are un cuvânt 
de spus, precizând onest că nu garantează de exactitate, întrucât nu şi-a ţinut un 
jurnal şi nu s-a putut baza decât pe memorie. 


În notele sale autobiografice, ca şi în întreaga operă, N. Georgescu- 
Roegen se vädeste a fi un fin analist, un mare condei si un martor dotat cu 
ascuţit simţ al observaţiei si al detaliului semnificativ. Mă duc uneori pe strada 
Bitolia şi mă opresc în dreptul unei case care presupun că a fost a lui si mă 
gândesc la marele om. Ce păcat că nu a reuşit — cum mi-a spus la telefon — sa 
scrie şi partea a treia a notelor autobiografice. Ce păcat că acest Cioran al limbii 
engleze nu a avut răgaz să cultive mai larg si memorialistica. Dar ce savant, ce 
român, ce om! 

Opera. Creaţia științifică a lui Nicholas Georgescu-Roegen se mate- 
rializează într-o serie de volume gi sute de studii. I-au fost publicate lucrări si în 
Anglia, Franţa, Italia, Canada, Japonia, India, Brazilia, Mexic, Olanda si alte 
tari, în afară de tara sa natală si, bineînţeles, cea de adoptiune. 

Despre opera şi contribuţiile lui N. Georgescu-Roegen la dezvoltarea 
gândirii economice există propriile sale mărturii, precum și exegezele unui mare 
număr de contemporani, unele, puţine, incluse în acest volum. 

El însuşi se declară „singurul adevărat schumpeterian“ si fără doar si 
poate că-i datorează mult marelui profesor de la Harvard, care l-a „transformat 
într-un economist“ şi de la care avea să reţină numeroase sugestii, mai ales în 
legătură cu paralelismul dintre evoluţia socială și economică şi cea biologică. 


Alţii consideră însă că „n-a fost discipolul nimănui“ si că este „inclasabil“. 

În Filosofia mea de viaţă, N. Georgescu-Roegen lasă impresia că pune în 
lumină toate principalele componente ale gândirii sale. Mirowski face pe 
această bază o sinteză, identificând opt direcţii principale, care păcătuiesc însă 
prin neluarea în calcul a accentelor puse de maestru, a importanţei acordate 
fiecărui element subliniat. Mark Blaug, în Great Economists since Keynes, vede 
creaţia roegeniană ca formată esențialmente din două faze. Prima este faza unei 
economii matematice extrem de tehnice. A doua este faza încercării ambitioase 
de a formula principiile „bioeconomiei“, iar într-o categorie aparte s-ar situa 
articole pe probleme speciale, cum ar fi teoria producției, natura anticipatiilor, 
anatomia economiilor agrare si critica predictiilor marxiste privind prăbușirea 
capitalismului. 

Distincția între o perioadă neoclasică si o perioadă de distantare creatoare 
de aceasta rezultă în mod explicit şi din mărturiile lui N. Georgescu-Roegen. În 
ceea ce privește problematica legată de teoria producţiei, a societăţilor agrare 
suprapopulate, ea ar trebui considerată, cred, nu ca ceva distinct, ci ca parte a 
efortului roegenian de reconstruire a fundamentelor teoriei economice. De fapt 
însă, totul se leagă într-un demers creator, ducând spre construcţia unei noi 
paradigme în știința economică”. 

Din necesitatea unei sistematizări, am identifica următoarele componente: 

a) Împreună cu Onicescu, Zamagni, Mihoc şi lancu, trebuie spus, în 
primul rând, că N. Georgescu-Roegen a adus remarcabile contribuţii la dezvol- 
tarea economiei matematice și, direct sau indirect, la dezvoltarea economiei 
neoclasice (clarificarea problemei integrabilitatii în teoria alegerii, inovarea 
conceptului de teorie a alegerii statistice, renunţarea la restrictia limitativă a lui 
Leontief din modelul input-output şi construirea unui model Leontief 
generalizat, reprezentarea analitică mai veridică a ciclurilor economice). 


Locul central în această privinţă îl ocupă probabil Teoria comporta- 
mentului consumatorului, care, în teoria neoclasică, joacă rolul de punte de 
legătură între teoria cererii și teoria producţiei. 


b) Un alt mare grup de contribuţii, spre care pare să se îndrepte în bună 
măsură preferința si afecțiunea lui N. Georgescu-Roegen, îl constituie critica 
economiei neoclasice, a reductionismului ei mecanicist si aritmomorfic. Cum 
observă cu subtilitate Octav Onicescu, edificiul roegenian se ridică pornind de 
la critica gândirii dominante, ceea ce, probabil, este o altă trăsătură 


11 M. C. Demetrescu si I. C. Drăgan, în cartea lor publicată acum şi in română, sunt 
printre cei care au utilizat această caracterizare, lucru salutat de Miernyk în caietul 
jubiliar din Libertas Mathematica, editat de C. Corduneanu la Arlington, Texas, în 
SUA, cu prilejul celei de-a 85-a aniversări a maestrului. 

mitteleuropeană a savantului de la Nashville. Această critică, în nuce, în 
lucrarea sa din 1936, se dezvoltă în armonioasa construcție de filosofie a ştiinţei 
din Introducerea la Analytical Economics (1966) şi din Legea entropiei (1971). 
Criticilor indirecte, voalate, li se adaugă înfruntările deschise şi dure, când el 
subliniază nerelevanta pentru practică a unor construcții pentru care se luase 
Premiul Nobel (Arrow-Debreu) sau inaplicabilitatea economiei neoclasice la 
condiţiile societăţilor agrare suprapopulate. Realitätile din cea mai mare parte a 
lumii, avea el să spună, gândindu-se la România (de unde și titlul notelor 
autobiografice) şi la ţările subdezvoltate de pe toate continentele, nu au o teorie 
explicativă şi, ipso facto, nici o politică economică în stare să le permită accesul 
la dezvoltare. În sfârşit, el îşi exprimă neîncredrea în conceptul de utilitate şi 
denunță pretenţia de raționalitate a alocării resurselor pe baza pieţei și preţurilor 
fondate pe criterii marginale. 


c) Critica economiei standard merge in paralel cu construcția 
bioeconomiei, a unui nou cadru conceptual de mare profunzime si eleganţă, 
bazat pe o serie de piloni, printre care: universalitatea legii entropiei, datorită 
căreia orice proces de evoluţie în sisteme închise, absorbind entropia joasă şi 
având ca rezultat entropia înaltă, se soldează cu o degradare continuă a energiei 
şi materiei; omul este singura specie care folosește organe exosomatice — 
exterioare si artificiale, netinând de constituția sa, de soma sa — pentru 
producerea de organe exosomatice şi care deci este capabil să accelereze 
considerabil această degradare; procesul de producție este un proces natural, 
deci entropic, iar evoluţia economică — prin inovaţii și „monștri reușiți“ — se 
aseamănă cu evoluţia biologică; tehnologiile se disting esențialmente prin 
modul de procurare a energiei: din surse regenerabile utilizate sistematic de om 
(agricultura și utilizarea focului pentru a obţine mult mai multă entropie joasă) 
si apoi, prin inventarea motorului termic şi trecerea la utilizarea de combustibili 
si materii de origine minerală din surse neregenerabile, în momentul de fata, ca 
şi la sfârşitul secolului al 17-lea (când resursele de lemn accesibile deveniseră 
insuficiente), se prefigurează o criză a tehnologiilor bazate pe resurse 
neregenerabile; în consecință, este nevoie de un nou tip de tehnologii viabile, 
bazate pe resurse neregenerabile, sau trebuie să se revină la vechile tehnologii 
bazate pe resurse regenerabile? 


Un compartiment al creaţiei si contribuţiilor roegeniene îl constituie 
ideile sale „utopice“ — dar ce instituţii de astăzi n-au fost ieri utopice? se 
întreabă el — privind schimbările necesare pentru prelungirea existenţei speciei 
umane: conservarea energiei și materiei, dar nu prin paleative care duc 
finalmente la consumul si mai mare de entropie joasă, ci prin schimbarea 

radicalä a modului de dezvoltare tehnologicä, de productie si a stilului de viatä, 
ceea ce implică renunţarea la costisitoarele excese de încălzire, răcire, viteze, la 
risipa determinată de modă sau de pasiunea după gadgeturi, înlocuirea a ceea ce 
el numește growthmania, mania creşterii, cu o politică, nu de moderare a 
creșterii şi nici de creștere „zero“, ci chiar de reducere a producţiei pana la 
limitele permise de volumul resurselor regenerabile, revenirea la o agricultură 
organică ce s-ar redimensiona pe seama industriei si serviciilor, reducerea 
populaţiei, „mondializarea“ resurselor, desființarea pasapoartelor, astfel ca 
oamenii să se miște liber în căutarea oportunităţilor de lucru. 


N. Georgescu-Roegen se delimitează de orice teorii, școli şi curente 
optimiste, bazate pe capacitatea nelimitată a ştiinţei — „fie ce-o fi, o soluţie vom 
găsi“ — de a rezolva totul sau pe jumătăţi de măsură, cum ar fi conceptul relativ 
nou, asimilat de Naţiunile Unite, de sustainable development, care implică 
creşterea si ideea că o creştere de vreun fel oarecare ar putea fi viabilă sau 
durabilă, deci neentropică. Chiar şi tehnologia solară, așa cum există ea astăzi, 
duce finalmente la un deficit net de energie. Asa-numitul reactor supragenerator 
pare să facă o excepție, dar nu rezolvă problema poluării, şi oricum, chiar dacă 
toate problemele privind disponibilitatea energiei si materiei ar fi rezolvate, 
rămâne insolubilă marea problemă a încălzirii planetei. Împotriva specialiştilor 
din domeniul fizicii, ca şi împotriva economiştilor, inclusiv a unor autorităţi ca 
unii laureați ai Premiului Nobel, N. Georgescu-Roegen a continuat până în 
ultima zi lupta pentru demonstrarea valabilitätii universale a legii entropiei. 

Soluțiile preconizate de N. Georgescu-Roegen si prezentate la reuniunea 
pe teme de mediu de la Stockholm din 1972, cuprinse apoi într-un studiu 
publicat în Energy and Economic Myths, probabil că ar fi trebuit să constituie 
punctul de pornire în edificarea unui sistem teoretic nou privind dezvoltarea 
tehnologiilor, alocarea resurselor, producția, legătura între agenții economici şi 
coordonarea activităţii lor, repartiţia. Un Tratat de bioeconomie promis, dar din 
păcate nescris, ar fi trebuit să ne dea răspunsul. Nu putem decât să ne imaginăm 
imensitatea drumului care a rămas neparcurs și inevitabilitatea apelului la 
elemente instituționale. 

Marea problemă rămâne însă acceptarea legii entropiei. Fizicienii, 
chimistii, matematicienii continuă să opună acestei legi un veto. Ei pornesc mai 
ales de la feoria structurilor disipative elaborată de Ilya Prigogine, savantul 
belgian care a primit Premiul Nobel pentru chimie în 1977, sau de la păreri 
exprimate de autorități ca Glenn Seaborg, „cel mai mare dintre laureatii Nobel 
pentru fizică“ (N. Georgescu-Roegen), sau John von Neuman, care susţin 

posibilitatea accesului nelimitat la energie si posibilitatea restabilirii unui mediu 
perfect pe glob. 

N. Georgescu-Roegen si adepţii săi au răspunsuri, dar această nouă 
dispută, comparată de unii cu Methodenstreit, este departe de a fi încheiată. 
Dacă însă legea entropiei înseamnă degradarea irevocabilă a materiei și 
energiei, nu există alternativă la „programul bioeconomic“ a lui N. Georgescu- 
Roegen. Un program care, eufemistic vorbind, nu este deloc agreabil şi ușor „de 
înghițit“. Căci dacă el nu înseamnă chiar o revenire la viata in caverne, el 
implică abandonarea civilizaţiei industriale şi revenirea la o civilizaţie solară, 
bazată pe un sistem de valori fundamental nou. Plăcerea de a trăi a individului 
este subsumată supravieţuirii speciei în armonie cu celelalte specii, pe care omul 
este chemat nu să le stăpânească, ci să le păstorească, precum și în armonie cu 
întregul univers. De aici decurge, logic, o altă etică, o altă organizare socială, 
alte instituții, o altă interpretare chiar a sacrului si a relaţiilor cu sacrul. N. 
Georgescu-Roegen nu se prea hazardează în anticipări. O fac alţii, care päsesc 
pe urmele lui, uneori cu implicita lui binecuvântare. El recunoaşte însă 
„dificultatea schimbării în sistemul de valori legat de relațiile intranationale si, 


în special, internaţionale“. 


Oricum, construcţia roegeniană conţine toate elementele unei noi 
paradigme în sens kuhnian: un nou sistem conceptual, un nou câmp de 
cercetare, echivalentul unor noi procedee şi o comunitate de oameni de știință 
dispuși să rezolve într-un chip nou „anomaliile“ apărute. 

d) Economia instituțională a constituit o preocupare pentru 
N. Georgescu-Roegen încă de acum o jumătate de secol. O regăsim și în 
Analytical Economics şi în Energy and Economic Myths şi în My Life 
Philosophy. Şi în acest domeniu, scrierile lui N. Georgescu-Roegen sunt 
pasionante. Ele proiectează o lumină nouă asupra feudalismului, începuturilor 


12 Jeremy Rifkin, în Entropy: A New World View, New York, The Viking Press, 1980, 
p. 212. Lucrarea, postfatata de N. Georgescu-Roegen, încearcă să întrevadă 
schimbările revoluţionare presupuse de trecerea de la era resurselor neregenerabile la 
era solară şi „o lume a entropiei joase“. El are în vedere redistribuirea avutiei la nivel 
intra și international, formarea unei noi infrastructuri — de producție, de viata si 
instituţională — în opoziţie cu centralismul extrem al vieții industriale și în acord cu 
caracterul difuz al radiaţiei solare (dispersare a comunităților, descentralizarea, talie 
mică a unităţilor de producţie), revenirea la tehnologii si produse manoperointensive, 
restrângerea sferei serviciilor (în măsura în care corespund unor nevoi neesentiale) si 
a industriei, protejarea drepturilor individuale când e vorba de bunuri de consum și 
servicii, dar în condiţiile rolului central al conceptului de datorii și răspunsuri publice, 
o viata frugală etc. Mişcarea, de la un sistem de entropie înaltă la un sistem de 
entropie joasă ar transforma valorile noastre, cultura noastră, instituţiile noastre 
economice şi politice si viata noastră de zi cu zi. 

capitalismului, doctrinelor agrariene din Europa, „problemei agrare“ care i-a 
frământat atâta pe marxisti. El oferă o altă cheie de interpretare a esuatului 
experiment comunist. Dar, mai presus de orice, el ne oferă o explicaţie a 
eşecului diverselor strategii și politici aplicate în „lumea a treia“, fie că acestea 
se bazau pe industrializarea de tip sovietic și sectorul public sau pe economia 
neoclasică, tehnologiile occidentale și revoluția verde. Cine a avut prilejul să 
cunoască personal realitățile din ţările agrare suprapopulate va rămâne cu atât 
mai impresionat si mai sensibil la reflectiile roegeniene. 

Omagiindu-l cu prilejul decernării titlului de Destinguished Fellow, 
Asociaţia Economistilor Americani găsea potrivit să sublinieze „profunzimea 
unică“ a analizelor sale despre instituţiile umane din trecut si din prezent, 
valoarea contribuţiilor sale la economia instituțională. 

Românii cunosc celebritatea lui N. Georgescu-Roegen. Probabil că 
aproape toți economiștii ştiu superlativa formulă a lui Paul Samuelson care este 
realmente nec plus ultra. Ei cunosc mai ales grandoarea omului de geniu, 
copleșit, la o vreme, cu distincții si nelipsit din dicţionare si enciclopedii 
economice serioase, cum rezultă si din Curriculum Vitae, alcătuit de el. Ei nu 
cunosc însă şi singurătatea lui, tratamentul nedrept de izolare cu care l-a tratat 
profesia, mai ales în Statele Unite. Desigur, despre N. Georgescu-Roegen există 
în lume o vastă literatură. Dar în America, economiştii semnificativi ignoră 
noua sa paradigmă. Cum spune Blaug, această parte a operei „practic nu s-a 
bucurat de o discuţie critică din partea economiştilor“. Chiar Paul Samuelson 
refuză să se pronunţe, pentru că „n-ar fi competent“. Cu unele excepții notabile 
(K. Boulding, de exemplu), niciun economist american de renume n-a riscat o 
vorbă bună la adresa acestor contribuţii ale lui. Mai rău: era boicotat și şicanat 
de colegii care altădată îl ridicau în slăvi şi este tratat ca un fantezist (de unii, 
chiar iresponsabil). Cam așa este în firea lucrurilor atunci când apare o nouă 
paradigmă si când cel care o promovează este, cum a spus el despre Pareto” si 
cum spune Miernyk despre el: „un om în avans fata de timpul său“. 

N. Georgescu-Roegen înţelegea indispozitia, răceala şi chiar ostilitatea 
confratilor, pentru că, spunea el referindu-se la tot ce a făcut pentru demolarea 
economiei neoclasice si denuntarea abuzului de matematică, „le-am luat 
jucărelele“. Nu înţelegea însă si nu aproba tăcerea lor. 

Se va bucura el de mai multă înţelegere în România în acest moment de 
reîntoarcere în Europa si în lume? Vom ști noi să-l pretuim? Să contribuim la 
cunoașterea lui? 


13 “Vilfredo Pareto and His Theory of Ophelimit”, în Energy and Economic Myths. 

Cu un dicton drag inteleptului de la Nashville, am spune: ,, Qui vivra 
verra“. 

Să sperăm că opera lui va găsi adepţi în România, că aici se va dezvolta 
un viguros curent roegenian si că economiștii români vor participa la eforturile 
„bioeconomiştilor“ de pretutindeni pentru reconstruirea științei economice, 
desăvârşirea edificiului roegenian şi crearea unei noi paradigme economice. 

Departe de noi gândul că România ar trebui să se convertească la 
roegenianism. Chiar si în concepția maestrului, acest gând este o absurditate: 
căci paradigma roegeniană implică pe plan practic o acceptare universală şi o 
schimbare revoluționară universală a fundamentelor de politică economică. 

Economistii români pot învăța însă de la N. Georgescu-Roegen 
îndrăzneala și creativitatea, ambele bazate pe critica aprofundată a ştiinţei 
normale, pe deschiderea activă spre alte discipline si pe verificarea continuă a 
concluziilor rezultate. 


2. Nicholas Georgescu-Roegen 
- constructorul unei noi 
paradigme în știința economică 


Am avut dublul si inestimabilul privilegiu de a-l fi cunoscut și întâlnit pe 
îndelete în repetate rânduri pe marele savant şi, mai apoi, de a contribui 
împreună cu Aurel Iancu la editarea în limba română a operelor complete ale lui 
Nicholas Georgescu-Roegen, indiscutabil cel mai mare economist român din 
toate timpurile si unul dintre cei mai originali gânditori din secolul al XX-lea. 

Destinul meu intelectual mi-a prilejuit destule întâlniri de substanță cu 
oameni de geniu care ne-au ilustrat profesia, ca Paul Samuelson, Wassily 
Leontief, Gunnar Myrdal, Laurence Klein, toţi laureați ai Premiului Nobel 
pentru economie, cu savanţi reputați, ca François Perroux, John Kenneth 
Galbraith sau Raul Prebish, sau cu universitari si artizani de înaltă clasă, ca 
regretatul Wim Duisenberg, care a fost primul guvernator al Băncii Centrale 
Europene, ca să nu mai vorbesc de întâlniri scurte, dar de neuitat, cu giganţi ca 
Jacques Ruef, Jan Tinbergen sau Joseph Stiglitz. În laboratorul de idei al unora 
dintre ei aveam să mă cufund cu prilejul participării la acest mare proiect al 
generației noastre, înfăptuit sub egida Academiei Române, care este “Colecţia 
de laureați Nobel în economie”, iniţiată si coordonată de acad. Tudorel 
Postolache. La fiecare m-a frapat ceva trădând valoarea intelectuală și unicitatea 
personalităţii. Nimeni însă nu m-a impresionat ca Nicholas Georgescu-Roegen. 

L-am întâlnit prima oară la sfârşitul anilor '60. A venit la mine însoţit de 
academicianul Octav Onicescu, fostul său dascăl de liceu. Peste o zi sau două 
m-a vizitat din nou tot la Viaţa economică, revistă al cărui redactor-şef eram, 
spunându-mi: "am mai venit o dată pentru că Onicescu mi-a spus că ai fost elev 
la "Mânăstirea Dealu”. Datorez, aşadar, veneratiei pe care noi toţi o purtăm 
liceului nostru militar şi camaraderiei ce ne leagă dincolo de generații pe toți 


* Comunicare la Sesiunea științifică de la Academia Română, dedicată centenarului 
naşterii lui Nicholas Georgescu-Roegen. 
Sub titlul “Nicholas Georgescu-Roegen as I Knew Him”, a apărut in Romanian 
Journal of Economics and International Studies, nr. 1, 2008. 

absolvenţii acestei minunate școli, întemeiate de Niculae Filipescu, o relaţie 
specială cu marele om. Avea să mă caute ori de câte ori venea în tara. Ne 
vedeam la Viața economică sau la ASE, unde în 1971 devenisem rector, 
discutam despre operele lui, despre tendințe în știința economică, despre 
învățământul economic, despre alti economiști, despre relațiile sale cu breasla si 
continuam discuțiile la o masă la Casa oamenilor de știință sau la o grădină de 
vară bucureşteană. La întâlnirea din 5 iulie 1978 avea să-mi dăruiască lucrarea 
Energy and Economic Myths. În cursul deplasărilor mele în SUA, atât înainte, 
cât şi după 1989, îl căutam la telefon la locuinţa sa din Nashville-Tennessee, iar 
în ţară discutam adesea despre el cu distinsul roegenolog care a fost M.C. 
Demetrescu, dar si cu Aurel Iancu si Tudorel Postolache, care cred că l-a 
cunoscut pe când mă vizita o dată la ASE. După cum referirile la el nu lipseau 
în întâlnirile mele cu matematicianul Constantin Corduneanu, profesorul de la 
Arlington-Texas, un mânăstirean ca şi mine, un prieten şi admirator al lui NGR 
si membru al Academiei Române. 

În aprilie 1990, l-am sunat de la Washington şi am avut de răspuns la o 
serie de întrebări pline de interes faţă de ceea ce se întâmpla in România. Or, 
aici, în tumultul postrevolutionar, actul de naștere al noii structuri 
institutionalizate de cercetare care era INCE era dublu legat de numele lui 
Georgescu-Roegen. Pe de o parte, editarea în română a operelor sale era 
declarată de directorul general de atunci drept program prioritar, iar pe de altă 
parte, volumul Economia României. Secolul XX (care conţine Schița privind 
strategia înfăptuirii economiei de piaţă in România) se deschidea cu un motto 
din NGR, care suna astfel: "...afirmatia că «principiile fundamentale ale 
economiei sunt universal valabile» poate fi adevărată numai în ceea ce priveşte 
forma lor. Conţinutul este determinat de cadrul institutional. Si în lipsa acestui 
cadru instituţional, principiile nu sunt altceva decât «cutii goale» din care nu 
putem obţine decât generalitäti goale”. Într-un fel, NRG era întronizat drept 
spirit tutelar al cercetării economice româneşti. În curând se va încheia editarea 
Operelor şi va fi editat un volum de Opere alese care va fi încorporat în seria de 
Opere alese ale laureatilor Nobel pentru economie. Dacă în realitate n-a fost să 
fie şi asa, noi vrem să arătăm că asa îl privim pe acest splendid produs al 
spiritualității româno-euro-americane. 

NGR este un român format la Liceul militar "Mânăstirea Dealu", care 
putea să se mândrească cu un larg orizont cultural si care putea afirma, cum 
mărturisea că a făcut-o în fata decanului său de la Vanderbilt, că 75% din 
cultura sa generală s-a format în anii de liceu. Un român educat totodată la 
excelenta școală matematică românească. Care poate ar fi ajuns oricum un vârf 

al matematicii reputat si pe plan international. Dar nu si un economist de talia 
lui. Pentru aceasta, el trebuia sä dobândeascä plusul de rafinament intelectual pe 
care numai studiile doctorale la Sorbona si apoi la Londra îl puteau asigura, 
eruditia sa renascentistă, precum si acele atribute pascaliene - l'esprit 
géometrique et l'esprit de finesse - pe care îi place să le evoce. 

Dacă la Paris devine doctor în statistică studiind cu Borel şi alți celebri 
profesori ai vremii, la Londra îl are ca dascăl pe Karl Pearson, fondatorul 
statisticii analitice, un savant cu deschideri largi și spre alte domenii - respectiv 
antropologia, sociologia, filosofia. După cum, în cursul stagiului său american, 
el are șansa să lucreze la Harvard sub îndrumarea marelui Joseph A. 
Schumpeter, un savant de factură mitteleuropeană în acest centru fabulos care 
era Universitatea Harvard, cutia de rezonanţă a celor mai noi curente și tendinţe 
în ştiinţa economică. Sub bagheta lui Schumpeter, el îi studia pe marii 
economiști ai vremii, începând cu Pareto, şi participa la memorabile dezbateri 
alături de discipoli străluciți, ca Oskar Lange, Nicholas Kaldor, sau colaboratori 
ai maestrului, ca Wassily Leontief si Paul Sweezy, la care se uita cu admirație si 
jind un mai tânăr aspirant la înţelepciunea științei economice, pe nume Paul 
Samuelson. El devine astfel, prin creaţia sa ulterioară, expresia îmbinării fericite 
a spiritului european cu cel american, cum avea să remarce celebrul Henri 
Guitton. 

În vol. I Omul si opera sunt cuprinse, între altele, trei piese care împreună 
alcătuiesc ceea ce francezii ar numi un "Georgescu-Roegen par lui même". Este 
vorba de două caiete de note autobiografice publicate într-o revistă italiană sub 
titlul de Un emigrant dintr-o tara în curs de dezvoltare şi de Filosofia mea de 
viață, scrisă pentru culegerea The Life Philosophies of Eminent Economists, 
publicată de Cambridge University Press. Ai prilejul, parcurgând aceste dense şi 
pasionante pagini, să iei cunoștință despre o emoţionantă mărturie privind un 
destin, destinul lui, o serie de destine ale unor contemporani, dar și despre 
destinul țării sale. Cât despre "filosofia mea de viata", ea este o prezentare de o 
infinită claritate şi eleganță a demersului propriu în ce are el mai esenţial și în 
peripetiile receptării sale de către contemporani. 

În legătură cu noua paradigmă roegeniană sau cu dorinţa lui NGR de a 
construi un nou Weltbild, un nou Weltanschauung, voi sublinia câteva 
momente. 

Este vorba de rolul central al legii entropiei, de o nouă concepţie asupra 
raritätii economice, de exosomatism în cadrul entropic al proceselor economice, 
de imperativele unei societăţi de entropie joasă. 

NGR subliniază că "fondatorii economiei neoclasice erau îndrăgostiţi de 
dogma mecanicistă, dominantă la timpul lor. Economistii luaseră act de prima 
lege a termodinamicii - Alfred Marshall, de pildă, recunoscuse explicit că nu 
putem produce nici materie, nici energie; noi nu putem produce decât «valori de 
întrebuințare». Economiştii moderni n-au fost însă conştienţi de legea entropiei; 
astfel niciunul dintre ei nu a ajuns să se întrebe cum putem produce valori de 
întrebuințare. Pe scurt, economia standard (ştiinţa economică prevalentă în 
prezent) ignoră total rolul special al resurselor naturale epuizabile în modul de 
viață al societăţii, rol care răzbate din multe episoade marcante ale istoriei”. Si 
continuă NGR: "nu numai că resursele naturale epuizabile sunt complet absente 
din teoria economică standard, dar numai creşterea economică este «marele 
obiectiv al ştiinţei economice», aşa cum proclamă cu mândrie Sir Roy Harrod. 
Într-adevăr, cei mai multi lauri sunt recoltati de modelele economice în care o 
creştere exponențială continuă este subinteleasa". 


NGR priveşte dezvoltarea tehnicii ca pe o dezvoltare a organelor 
exosomatice ale omului şi, urmând o sugestie a lui Schumpeter, vede o 
asemănare între evoluţia biologică şi progresul tehnic. Totodată, el privește 
procesul economic ca pe un proces entropic şi atrage atenția asupra pericolelor 
generate de excesele exosomatismului în ultimele două-trei sute de ani, deci în 
era industrială, pentru supraviețuirea speciei umane. El critică teoriile si 
modelele care pun accent pe creștere, productivitate și, implicit, pe risipa de 
resurse, pe "comportamentul bazat pe interesul egoist individual si maximizarea 
utilității personale, în loc de minimizarea daunelor viitoare”. 

Desigur, s-ar putea spune că noţiunea de raritate este un concept esenţial, 
care se regăsește și la clasici, şi la neoclasici. Dar el, acest concept, face pereche 
cu noţiunea de resurse liber disponibile şi oricum are un caracter relativ. Or, la 
NGR, pe care îl citez din nou, "rădăcina raritätii economice rezidă nu numai în 
caracterul finit al acestor resurse, dar si în caracterul irevocabil al degradării 
entropice". Mă opresc aici, nu fără a sublinia că NGR pune problema raritätii cu 
totul altfel decât Ricardo sau mai apoi Walras, Robbins sau Sraffa. Mai mult, el 
denunță hotărât faptul că "multi economiști se cramponează cu obstinatie de 
poziţia că mecanismul preţurilor poate preveni orice calamitate rezultată din 
raritate”. Dacă ne plasăm la momentul 1980, când NGR făcea această 
subliniere, si ne reamintim că deja avuseseră loc cele două șocuri petroliere, 
putem specula că el îi avea în vedere mai ales pe Robert Mundell, viitorul 
laureat Nobel pentru economie, si Arthur Laffer, care se află la originea a ceea 
ce s-a numit supply-side economics şi care, direct sau indirect, au inspirat 
programul economic intern și în raport cu lumea a treia al lui Ronald Reagan și 

în general, al neoconservatorilor americani. Ei porneau de la vechea idee a lui 
Jean Baptiste Say, după care oferta își creează singură cererea și predicau 
recursul la mecanismul liber al preţurilor ca soluţie la crizele petroliere. 

În "programul său bioeconomic", nu legile mecanicii, ci legea entropiei, 
pe care el a aprofundat-o si dezvoltat-o, si legile naturii trebuie să guverneze 
modelul de existență economică și socială a oamenilor, căci "ea stabileşte limite 
materiale în ceea ce priveşte modul de viaţă al omenirii, limite care determină o 
comunitate de interese între generațiile prezente și cele viitoare". 


Programul bioeconomic roegenian preconizează valori, structuri de 
proprietate, aranjamente instituţionale, comportamente demografice și stiluri de 
viata care să permită existenţa unei economii $i societăți de entropie joasă. 

Nu voi intra în disputa între gigantii ştiinţelor contemporane cu privire la 
caracterul ireversibil al proceselor entropice. De la Bolzman la Prigogine, cu 
care se războia Georgescu, la reputați savanţi de azi, se vor găsi mereu adversari 
ai legii entropiei. 

Voi face în schimb unele remarci de context. 

1) În deceniile care s-au scurs de la apariţia Legii entropiei, factorii care 
influențează ecoul ei au acţionat în dublu sens: 

a) - prăbuşirea comunismului în URSS si țările europene, deschiderea 
Chinei spre economia de piaţă si capitalism, globalizarea și triumful ideilor 
neoliberale au pus surdină temerilor izvorâte din preocupări şi idei similare; 

- pe de altă, parte, ascensiunea Chinei, Indiei si a altor țări emergente, 
presiunile asupra resurselor și prețurilor din ce în ce mai vizibile repun în 
discuţie replicabilitatea modelelor occidentale de creștere; 

b) totodată, caracterul tot mai catastrofic al schimbărilor climatice 
reactualizează discuția asupra Protocolului de la Kyoto si atitudinilor asupra lui 
si, implicit, tind să readucă în atenţie viziuni ca cea a lui Georgescu-Roegen. 

2) În al doilea rând, dacă Weltanschauungul modern s-a bazat pe legile 
mecanicii şi pe concepţiile clasice si neoclasice despre valoare, proprietate, 
profit, NGR, cu legea entropiei si programul său bioeconomic, detaliat de el la 
Naţiunile Unite si dezvoltat de discipolii săi, ne aduce o viziune postmodernă, 
echivalentă viziunilor postmoderne din arhitectură și literatură. Chiar dacă 
proiectul poate fi contestat in înseși bazele lui, îndrăzneala lui te lasă mut de 
admiraţie şi oricum lansează o sfidare extraordinar de utilă gândirii si practicii 
contemporane. 

3) În al treilea rând, demersul lui NGR are toate ingredientele unei noi 
paradigme în sens kuhnian, altfel spus, un nou suport teoretic, un nou program 

de cercetare, noi procedee, cohorte de adepţi. E posibil să asistăm în viitor la o 
cursă între anomaliile kuhniene (care se pare că au tendinţa de a se inmulti) și 
afirmarea noii paradigme. 


4) În al patrulea rând, doresc să remarc apetitul roegenian al românilor 
pentru noi paradigme. În prefața la "Principia oeconomica" a lui Anghel 
Rugină, disecam ambiția sa de a determina o nouă revoluţie în știința economică 
si, în general, în științele sociale. Acum cred că pot semnala un nou demers 
românesc cu trăsături asemănătoare. Este vorba de ideile dezvoltate de prof. 
Tudorel Postolache în discursul său de recepţie ca membru al Academiei Regale 
de Științe Economice și Financiare din Spania, la prezentarea căruia, la 
Barcelona, am avut prilejul să particip. Căci, cum remarca domnul Jaime Gil 
Aluja, preşedintele acestei academii, prin concepția sa despre valoare într-un 
univers finit, dar fără limite, el construieşte o paradigmă de filiatie roegeniană. 
Există intenția de a supune concluziile practice ale acestei noi paradigme unei 
largi dezbateri internaţionale, care s-ar putea revela interesante pentru a depăși 
ceea ce Tudorel Postolache denumește "starea de perplexitate a sistemului 
institutional actual", care reflectă începutul unei profunde crize civilizationale si 
care ar putea deschide neașteptate si generoase pârtii practice, asa cum 
Barcelona a făcut nu o dată în istoria ei multiseculară. 

În încheiere, aş sublinia că - prin opera sa - Nicholas Georgescu-Roegen a 
avut o contribuţie semnificativă la tezaurul gândirii economice contemporane și 
a aşezat o nouă si durabilă piatră la temelia relațiilor româno-americane, în ceea 
ce au ele mai profund. 


3. Nicholas Georgescu-Roegen 
— un stralucit epistemolog 


Studiul pe care îl prezentăm în această ediţie bilingvă! a fost scris de 
Nicholas Georgescu-Roegen ca introducere la volumul său apărut sub titlul de 
„Analytical Economics Issues and Problems”, Harvard University Press, 1966, 
cu o prefață de Paul Samuelson. 

Nicholas Georgescu-Roegen, unul dintre marii economiști ai secolului 
XX, un pionier în economia matematică și fondatorul bioeconomiei, s-a născut 
la Constanţa, în februarie 1906. Și-a făcut studiile secundare la Liceul Militar 
„Niculae Filipescu” de la Mânăstirea Dealu, Târgoviște, iar în 1926 şi-a obţinut 
licenţa în matematică la Universitatea din București. În 1930 a devenit doctor în 
statistică la Universitatea Paris (Sorbonne), unde a studiat sub îndrumarea lui 
Jacques Borel, de la care a preluat interesul pentru termodinamică. A făcut 
cercetări postdoctorale la University College, Londra, cu Karl Pearson (1930- 
1932), şi la Harvard University, Boston, Ma. (1934-1936), cu Joseph 
Schumpeter. Prin formaţia si creația sa, el a ajuns să reprezinte o foarte fericită 
expresie a îmbinării spiritului românesc cu cel vest-european şi cel american. A 
fost profesor la Vanderbilt University, Nashville, Tennessee, SUA, profesor 
asociat la multe alte universități din America de Nord şi de Sud, Europa, Asia și 
Africa, iar lucrări ale sale au apărut în numeroase tari din lume. Să semnalăm 
aici că „Analytical Economics” a apărut în Franţa sub titlul „La science 
économique — Ses problèmes et ses difficultés”, Paris, Dunod, 1970, cu o 
prefatä de Henri Guitton. 

American Economic Association i-a decernat titlul de „distinguished 
fellow” în 1971, iar in 1973 a devenit membru al Academiei Americane de Arte 
şi Ştiinţe. În 1991, Academia Română l-a primit în rândurile sale ca membru de 
onoare. 


1 Cuvânt înainte la Nicholas-Georgescu-Roegen, Unele elemente de orientare în ştiinţa 
economică, Editura Academiei, Bucureşti, 2009. 

2 In ediția română a Operelor complete, pregătită sub coordonarea generală a acad. 
Aurel Iancu, volumul IV „Economie analitică — Teme si probleme” a fost îngrijit de 
regretatii dr. Ihor Lemnij, prof. univ. dr. Ludovic Tôvissy, precum si de prof. dr. Liviu 
Groza. El a apărut în trim. I 2000. 

În 1990, la Institutul Naţional de Cercetări Economice s-a decis, la 
inițiativa acad. Tudorel Postolache, directorul institutului, editarea operelor 
complete ale lui Nicholas Georgescu-Roegen, în cadrul unui vast proiect de 
valorificare a gândirii economice românești si universale. Volumul I „Omul si 
opera” a cuprins notele autobiografice ale lui Nicholas Georgescu-Roegen’, un 
eseu intitulat „Filosofia mea de viata”, precum si opiniile unor contemporani — 
români şi străini — despre personalitatea si opera marelui economist. 

Volumul II se intitulează „Economia României”, volumul III „Metoda 
statistică”, volumul IV „Economia analitică”, volumul V „Legea entropiei şi 
procesul economic”, volumul VI „Energia, resursele naturale şi teoria 
economică”, iar volumul VII (în curs de pregătire) „Epistemologia roegeniană”. 
Coordonarea generală a acestei întreprinderi editoriale, unice, cred, în lume, îi 
aparţine acad. Aurel Iancu. 


În 2006, cu prilejul centenarului nașterii sale“, la Academia Română (dar 
si în alte instituții) 1 s-au omagiat, într-o sesiune științifică, personalitatea si 
opera. Au prezentat comunicări acad. Tudorel Postolache, acad. Aurel Iancu, 
acad. Viorel Barbu, acad. Marius losifescu, acad. Radu Voinea, prof. dr. 
Gheorghe Zaman, membru corespondent al Academiei Române, prof. dr. 
Constantin lonete, membru de onoare al Academiei Române, alti cercetători, 
printre care semnatarul acestor rânduri. 


Contemporanii săi l-au caracterizat ca fiind „un mare savant si patriot 
român”, „un savant al lumii”, creatorul unei noi paradigme în ştiinţa 
economică”, „o personalitate extraordinară”, „un spirit în avans faţă de timpul 
său”. Omagiul suprem i l-a acordat Paul Samuelson, care l-a numit „savant între 
savanţi, economist între economiști”. 

Despre contribuția care formează subiectul acestei ediţii bilingve, să 
notăm mai întâi că, la dorinţa expresă a lui Nicholas Georgescu-Roegen, ea a 
fost inclusă nu în volumul IV „Economie analitică”, ca în ediţia americană, 
unde „unele elemente de orientare în știința economică” figurează ca 
„traducere”, ci în fruntea volumului VII „Epistemologia roegeniană”. Același 
Samuelson, citat mai sus, o consideră „un expozeu la o noutate absolută, amplu 
si profund, care merge până la fundamentele posibilităților unei științe 
economice pur cantitative sau — în cazul de față — ale unei ştiinţe pur cantitative 


3 Aşa cum avea să precizeze Nicholas Georgescu-Roegen în prima noastră întâlnire, în 
1969, şi-a adăugat Roegen la numele de familie, pentru a se deosebi de alti 
Georgescu, pe vremea când colabora la Gazeta matematică. Roegen este o anagramă 
de la Georgescu şi se citește cum se scrie. 

4 Nicholas Georgescu-Roegen s-a stins din viață in 1994. Urna funerară se află într-un 
mormânt din sectorul rezervat Academiei Române din Cimitirul Belu din Bucureşti. 

referitoare la lumea fizică si biologică”. Tot el scria mai departe: „Desfid pe 
orice economist informat să rămână satisfăcut de sine, după ce a meditat asupra 
acestui eseu”. 


În ceea ce îl privește pe autorul prefetei la ediţia franceză, profesorul 
Henri Guitton, el consideră că ea „ar trebui să constituie cartea de căpătâi a 
oricărui student modern”. El mărturiseşte că a visat întotdeauna să scrie o 
asemenea introducere. 

Georgescu-Roegen însuşi subliniază, despre „Unele probleme de 
orientare în ştiinţa economică”, că „preocupările epistemologice au fost sursa de 
inspirație din aproape toate lucrările mele, deși această relaţie nu este 
întotdeauna evidentă”. El crede că în materie de economie discuţiile cu caracter 
epistemologic au fost în trecut „puţin cam sterile”. În acest studiu, spune el, 
problemele sunt explorate „mai amplu si mai în profunzime decât s-a făcut în 
trecut”. Problemele sunt urmărite „dincolo de hotarele economiei si ale 
ştiinţelor sociale”. Totodată, studiul reflectă concluzia sa că, „în opoziţie cu 
ceea ce se credea în general, multe probleme cu care economiștii se confruntă 
nu sunt proprii doar domeniului lor particular. Ele se pun si în ştiinţele fizice, cu 
singura diferenţă că ele nu afectează toate domeniile particulare”. Iar daca 
această omniprezentä n-a fost remarcată mai curând, aceasta se datorează 
faptului că filosofia ştiinţei contemporane ignoră total existența unor ştiinţe pur 
fizice, precum chimia gi structura materiei, ca să nu mai vorbim de disciplinele 
biologice şi sociale”. Lipsea o punte care să lege, în literatura filosofică 
modernă, fizica teoretică de economie. 


Alte precizări roegeniene care ușurează înțelegerea eseului de fata, 
această chintesenté a gândirii epistemologiei roegeniene, găsim în studiul 
„Filosofia mea de viață”. De aici aflăm că, după Nicholas Georgescu-Roegen, a 
face filosofie înseamnă „a trata, cu deplină libertate de spirit, probleme care nu 
pot fi testate la un banc de probă”, a-ţi pune „întrebări despre lucruri, despre 
natura lor si despre relaţiile dintre acestea si spiritul uman” sau, mergând şi mai 
departe, a-ţi pune întrebări despre întrebări. Viziunea filosofică a unei persoane 
„este influenţată de întâmplările pe care le-a trăit, atât prin contact cu diverse 
medii economico-sociale (de exemplu, cel din România antebelică — „ţară 
agrară suprapopulată” la care tezele economiei neoclasice nu se potriveau câtusi 
de puţin), cât şi cu diverse lumi intelectuale, precum cea a lui Borel, 
conducătorul său de doctorat de la Sorbona, a lui Karl Pearson, magistrul său de 
la Londra, sau Joseph A. Schumpeter, magistrul său de la Harvard (SUA). 


5 Inclus în volumul I de Opere. 

În acest studiu, titlurile alese reflectă atât accentul pus pe unele dintre 
contribuţiile sale la dezvoltarea teoriei neoclasice (ca „O reprezentare analitică a 
ciclurilor economice prin intermediul undelor asimetrice” sau Vilfredo Pareto, 
„Ambiguitatea funcţiei de producţie”, „Procesul analitic: fluxuri şi stocuri”, 
„Tipuri de procese de producţie”, „Creştere versus dezvoltare”), ca si unele 
linii-forţă ale contribuţiilor sale anti-neoclasice, ca „Dialectică versus 
aritmomorfism”, „Dialectică şi similes”, „Homo Sapiens, animalul exosomatic”, 
„Termodinamica şi raritatea economică”, „Destinul prometeic al umanităţii”, 
„Bioeconomie si evoluţie” etc. 


În primele patru capitole ale „Elementelor de orientare” sunt nu mai puţin 
de patruzeci de paragrafe tratând fiecare o problemă de filosofie a ştiinţei, deci 
de epistemologie. 


Nicholas Georgescu-Roegen are propria lui viziune despre apariția și 
dezvoltarea ştiinţei, pe care o leagă de instinctul utilitar sau instinctul 
(accidental) de curiozitate gratuită, dar si de economia de gândire pe care o 
permite clasarea, initial taxonomică, iar apoi logică. El, ca si alti gânditori, 
subliniază importanţa aplecării filosofilor din Grecia Antică asupra naturii 
conceptelor, a relaţiilor dintre ele și, mai ales, a preocupării lor de Causa 
rerum. El nu se îndoiește că avansul în dezvoltarea științei teoretice a contribuit 
la ascensiunea Occidentului și dominația lui asupra naţiunilor de pe alte 
continente (colonialismul). Căci, spre deosebire de civilizația greacă, „culturile 
vechi din Asia nu au ajuns niciodată să dezvolte ideea de cauzalitate. Ele nu 
puteau să lege silogismul logic de algoritmul cauzal şi să organizeze teoretic 
cunoştinţele empirice”. Căci, între altele, știința teoretică este o sursă 
permanentă de idei experimentale. Ea este, anatomic — cunoaștere ordonată 
logic, fiziologic — o secretare continuă de idei experimentale și teleologic — un 
organism în căutarea de cunoștințe noi. 

El face însă și distincţie între ştiinţa teoretică si ştiinţă în general si 
aprofundează diferența dintre conceptele aritmomorfe şi cele dialectice, care 
comportă faimoasele penumbre, permit înțelegerea schimbării (calitative), 
schimbare calitativă greu de reconciliat cu schematismul aritmomorf. 
Precizandu-si viziunea epistemologică, el face în permanență referință la marile 
repere intelectuale — de la grecii antici la gânditorii moderni și contemporani 
care s-au ilustrat în fizică, matematică, filosofie etc. 


Nicholas Georgescu-Roegen se ocupă de problema identității sau, mai 
bine spus, a identicitätii, căci de așa ceva e vorba de îndată ce el se referă la 
elemente cu „aceeași calitate”. După cum se oprește asupra distinctiei dintre 
histerezisul fizic si factorul istoric în biologie şi științele sociale. În zeci de 

cazuri, el îşi pune la punct instrumente conceptuale cu care edifică, am putea 
spune, propria sa filosofie a ştiinţei. În această categorie intră si reflectiile sale 
despre timp, predicția temporală, evoluție, irevocabilitate şi săgeata timpului, 
apariția termodinamicii (legea entropiei) în prima jumătate a secolului XIX și 
perspectivele pe care ea le-a deschis, pentru o altfel de înţelegere decât cea 
mecanică a lucrurilor, proceselor. 

Originalitatea roegeniană trebuie căutată nu atât la nivelul acestor 
instrumente, cât la nivelul ansamblului, al edificiului înălţat cu ajutorul lor, care 


este propria sa epistemologie. 


O epistemologie care separă conceptele (aritmomorfe şi oglindind 
procese reversibile) ale mecanicii de conceptele (dialectice, oglindind procese 
ireversibile, irevocabile, evolutive) caracteristice — unele — lumii fenomenelor 
naturale supuse legii termodinamice a entropiei sau lumii biologice. O 
epistemologie în care Nicholas Georgescu-Roegen se inspiră din preocupările 
magistrilor săi, Borel si Pearson (acesta din urmă cu a sa Grammar of 
Science). 

Epistemologia economică roegeniană este cuprinsă în concluzii generale 
pentru economişti, respectiv capitolul 5 din “Introducere”; găsim în ea atât o 
critică a abordărilor neoclasice sau proprii lui Keynes şi Marx, o viziune asupra 
procesului economic si științei economice, asupra omului ca figură centrală a 
acestui proces, a raritatii si valorii economice asupra finalitätii și mijloacelor 
procesului economic, cât şi asupra unor elemente ale cadrului instituțional 
propriu unei societăţi și economii pe care le-am numi minim entropice. 

În ceea ce priveşte critica vechii paradigme în toate ipostazele ei, să 
consemnăm ca, între păcatele reținute de Nicholas Georgescu-Roegen, la loc de 
frunte figurează mecanicismul si „chimicismul”. 

Mecanicismul este asociat mai ales cu Walras, care preconiza 
„transformarea ştiinţei economice într-o ştiinţă fizico-chimică”, şi cu Jevons 
care visa „reconstruirea științei economice ca mecanică a utilității $i interesului 
personal”. Cât despre ,,chimicism”, este abordarea care se regăsește la gânditori 
ca Max Weber sau Walter Eucken (tipurile ideale care ar exista în orice 
alcătuire instituțională). 

Ca şi reprezentanţii şcolii istorice germane, Karl Marx sau Thorstein 
Veblen (o însemnată sursă de inspirație pentru Nicholas Georgescu-Roegen), 
Nicholas Georgescu-Roegen denunţă caracterul anistoric al abordării neoclasice 
si, în plus, subliniază lipsa ei de relevanţă pentru societăţile tradiționale din tari 
subdezvoltate, care constituie majoritatea populației globului. El se separă si de 

K. Marx în ceea ce privește apariția exploatării, premisele acesteia fiind 
dezvoltarea organelor exosomatice, care nu mai sunt proprietate individuală, 
inalienabilă, a omului, ca si resursele psihicului uman, cum susţine 
contemporanul nostru Tudorel Postolache. După cum se separă de K. Marx și 
neomarxisti în privința rolului industrializării în dezvoltarea societăţilor 
tradiționale. 


Referitor la procesul de producţie, acesta este privit nu ca un produs 
circular închis, aşa cum fac neoclasicii, ca Jevons, de exemplu, sau 
contemporani ca Leontief, ci ca un proces implicând schimburi esențiale cu 
mediul (natura) atât la nivelul inputurilor (materii prime minerale, de exemplu), 
cât si al outputurilor (deşeurile). Natura nu oferă daruri, cum credeau clasicii, 
neoclasicii sau K. Marx (schemele reproductiei), în pofida intuitiilor diferite ale 
unui William Petty (munca este tatăl valorii, iar natura, mama ei) sau ale unui 
Ricardo (cu concepția sa despre raritatea pământurilor si originea rentei 
diferențiale) sau chiar ale unui Marshall şi ale câtorva economişti englezi. Căci, 
aşa cum subliniază și Mark Blaug, „ştiinţa economică modernă a abandonat în 
bună măsură ideea necesităţii unei teorii specifice ale rentei solurilor. În 
echilibru staționar pe termen lung, producţia totală se reduce la salarii și 
dobândă, remunerarea muncii si a capitalului — nemaiexistând un al treilea 
factor de producţie —, iar teoria rentei diferențiale nu mai este interesantă decât 
ca o primă apariţie a principiului marginal în teoria economică”. 

Procesul economic este, după Nicholas Georgescu-Roegen, nu unul 
circular, ci un proces unidirectional, adică entropic. El este un proces entropic 
si prin inputuri, căci epuizarea resurselor minerale sporește entropia înaltă din 
mediu, și prin outputuri, căci deșeurile — degradabile, dar și, practic, 
nedegradabile — sunt dăunătoare vieţii, iar managementul lor comportă costuri. 

Nicholas Georgescu-Roegen extinde frontierele procesului economic atât 
cât să cuprindă și natura, care nu mai face daruri. În sistemul de gândire 
roegenian, „totul se plătește”, nu există „free meal” — mâncare pe gratis. Totul 
are un cost entropic. Entropia nu este reversibilă prin forţa ştiinţei, asa cum 
crede un John von Neumann sau un Paul Samuelson (pe care Nicholas 
Georgescu-Roegen îl admiră, chiar dacă o teoremă roegeniană îi este greșit 
atribuită, şi îl admiră atât de mult încât i-a dedicat volumul Energy and 
Economic Myths, apărut în 1976). 


Procesul de producţie este un proces entropic întrucât omul, animalul 
exosomatic, a devenit dependent (adict) de organele sale exosomatice (tehnica) 


6 La pensée économique, Oeconomica, Paris, 1999. 

si de confortul pe care acestea i-l asigură. El este ca peștii zburători, ai căror 
solzi s-au transformat în aripi si care au devenit dependenţi de văzduh (ce 
splendidă metaforă!!!). El consumă tot mai multă entropie joasă, neglijând 
riscul tot mai mare ca planeta să devină improprie pentru (supra)vietuirea 
speciei umane. 

Dezvoltarea tehnicii este privită ca un fel de evoluţie biologică accelerată, 
iar trăsături psihice, caracteristice omului independent sau în funcție de cadrul 
instituţional, influențează actele omului (acte de alegere) în câmpul activităţii 
economice. Să notăm în această privinţă că Nicholas Georgescu-Roegen se 
număra, în anii '30 ai secolului trecut, printre pionierii teoriei anticipatiilor’. 

El introduce un concept de raritate si de utilitate care depășește viziunea 
ricardiană si toate viziunile ulterioare, le depăşeşte în măsura în care implica 
entropia şi vine cu o nouă abordare a valorii economice, implicând același 
element și valorificând intuitiile lui W. Petty despre muncă și natură ca fiind cei 
doi părinți ai valorii. 

În această nouă economie politică — bioeconomia -, „abordările 
aritmomorfe”, inclusiv modelele matematice, au drept de cetate în măsura în 
care au o valoare explicativă, didactică, dar trebuie să lase prioritatea 
conceptelor dialectice. 

La Georgescu-Roegen, procesul de producţie are astfel dimensiuni 
termodinamice, este „o fizică a valorii economice” şi ale cărei legi sunt „cele 
mai economice” dintre legile fizicii, după cum are dimensiuni biologice, 
întrucât ,adictia omului faţă de instrumentele sale exosomatice generează o 
problemă de supraviețuire a acestuia, care nu este nici numai biologică, nici 
numai economică, ci bioeconomică”. 


Viziunea despre procesul de producţie atrage o nouă viziune despre 
obiectivul economiei politice (administrarea resurselor rare), despre raritate 
(implicând entropia), despre utilitate (obiectele utile trebuie să încorporeze 
entropie joasă) şi despre valoare (care depinde si de consumul mai mare sau mai 
mic de entropie joasă). 

În această perspectivă bioeconomică, bucurarea de viaţă (enjoyment of 
life) apare ca scop al producţiei, care poate fi atins prin aranjamente 
instituționale, tehnice si comportamentale menite să asigure reducerea costurilor 
entropice şi deci supraviețuirea cât mai îndelungată a speciei umane. 


7 Si nu expectativelor, cum de neînțeles este tradus în unele texte cuvântul englezesc 
expectations. 

Dacă ar fi să discernem o lege economică fundamentală a societăţii si 
economiei minim entropice preconizată de Nicholas Georgescu-Roegen, 
aceasta ar oglindi ca scop al producției bucurarea de viata si ca mijloc 
minimizarea consumului de entropie joasă. Prin bucurarea de viaţă trebuie 
înțeleasă prelungirea cât mai mult posibil a duratei de existenţă a speciei umane. 

Pentru Georgescu-Roegen, economics devine bioeconomics. El avea de 
altfel în vedere un tratat de bioeconomie, care ar fi urmat să apară la Pergamon 
Press, proiect care, din păcate, a rămas nefinalizat. 


De notat că apariţia volumului „Analytical Economics"(1966) şi deci a 
studiului introductiv care face obiectul prezentei ediţii bilingve se situează într-un 
moment în care se intensifica interesul pentru epuizarea resurselor minerale, 
poluare etc. În 1971 apărea faimosul raport către Clubul de la Roma intitulat 
„Limits to Growth”. În Energy and Economic Myths (1976), Nicholas 
Georgescu-Roegen avea să se ocupe de concluziile la care ajunsese grupul 
Meadows, dar, totodată, să se distanteze de diverşi critici ai lui, mai ales de 
promotorii ideii „mântuirii printr-o stare staționară”. 


La întâlnirile noastre de la începutul anilor '70 ai secolului trecut, 
Nicholas Georgescu-Roegen avea să-mi infatiseze foarte viu si cu puternice 
argumente punctul său de vedere fata de diversele abordări ecologiste si 
antiecologiste. De un deosebit interes mi s-a părut analiza sa privind asimetriile 
care există între cele trei surse de entropie joasă care constituie împreună 
„Zestrea entropică a omenirii” — energia liberă primită de la soare, energia liberă 
si structurile materiale ordonate ascunse în măruntaiele pământului, analiză 
cuprinsă în Energy and Economics Myths, care pune într-o lumină geologică 
si totodată cosmică problema raritatii. 

Managementul efectelor entropice ale procesului de producţie nu poate fi 
asigurat de mecanismele spontane ale pieţei, deci ale jocului preţurilor. 
Rațiunea, după Georgescu-Roegen, e simplă, dar esențială: nu se poate asigura 
prin cerere și ofertă un arbitraj intergenerational, pentru că nu există niciun 
sistem de licitaţie la care să participe si generațiile viitoare si care să împiedice 
generaţiile prezente să consume mai mult decât strictul necesar din zestrea 
(neg)entropică a omenirii. 

Alocarea resurselor rare va trebui deci să fie altfel realizată. Din faptul că 
Georgescu-Roegen a preconizat „mondializarea” resurselor din zestrea terestră 
de entropie joasă, rezultă că devine indispensabilă o autoritate mondială, 
capabilă să impună reguli si restricţii, cam în felul in care Toynbee isi înfățișa 
apariția statului ca efect al necesităţii economice (gestiunea sistemelor de 
irigații, care implica un efort colectiv de durată). Omul ca specie devine 

stăpânul conştient al istoriei si instrumentul goanei după entropie joasă, aflată la 
baza marilor migrații ale popoarelor, la cucerirea Americii de către europeni, a 
numeroaselor războaie locale sau regionale sau chiar a războaielor mondiale 
care au jalonat istoria. 

Societatea industrială, prin care Nicholas Georgescu-Roegen înţelege 
societatea modernă, bazată pe exploatarea fără limite a resurselor entropice 
epuizabile, va trebui să lase locul unui alt tip de economie și societate, bazat pe 
consumul minim de asemenea resurse. 


O societate care se va lipsi de confortul industrial? Nicholas Georgescu- 
Roegen respinge categoric o asemenea utopie. „Ar fi inept să se propună 
renunțarea completă la confortul industrial permis de evoluţia exosomatică. 
Omenirea nu se va reîntoarce la caverne şi nici la copaci. Dar...” Şi după acest 
“dar” urmează elemente ale unui program bioeconomic minimal, cuprinzând 
interdicții, limitări şi schimbări comportamentale. 

Din prima categorie a interdictiilor fac parte războaiele si instrumentele 
războaielor. Din categoria a doua a limitărilor face parte reducerea treptată a 
populaţiei până la un nivel care să-i permită o hrană adecvată exclusiv pe bază 
de agricultură organică. 


Tot în această categorie se încadrează evitarea, la rigoare impusă legal, a 
exceselor de încălzire, răcire, viteză, iluminat, pe toată perioada până la 
momentul în care folosirea directă a energiei solare va fi devenit ceva obișnuit 
sau se va fi rezolvat problema obţinerii de energie prin fuziunea controlată. 


Din categoria schimbărilor comportamentale fac parte renunţarea la ceea 
ce Nicholas Georgescu-Roegen numește gageterie extravagantă si încetarea 
producerii acesteia, la risipa generată de modă, „această maladie a spiritului 
uman”, cum o numește un autor citat de Nicholas Georgescu-Roegen, ori 
transformarea bunurilor durabile în bunuri prin proiectare reparabile şi de o 
folosinţă realmente îndelungată. 


Programul bioeconomic minimal este un program de reducere a 
„dependenţei” omului de exosomatismul lui, de comportament biologic normal 
din punctul de vedere al intereselor speciei. El schiteazä contururile unei 
economii postmoderne în care scopul oricărei producţii — bucurarea de viata — 
este garantat prin mijloace tehnice și moduri de viață permițând minimizarea 
consumului de entropie joasă. 

În măsura în care masinismul industrial si economia de piaţă capitalistă se 
identifică cu modernitatea, economia programului bioeconomic minimal al lui 
Nicholas Georgescu-Roegen este o economie postmodernă. 

Universul economic roegenian are o elementaritate brâncușiană. Nicholas 
Georgescu-Roegen este un postmodern care epurează gândirea economică de 
ultimele vestigii mecaniciste, scientiste si aritmomorfe ale gândirii moderne, 
reducând-o la esentele ultime unde nu mai e loc de fetisisme sau deformări 
datorate unui văl maya si unde omul, acest animal exosomatic, rămâne faţă în 
fata doar cu ambientul său supus degradării entropice si pe care este condamnat 
să-l protejeze dacă vrea să asigure dăinuirea speciei sale. 

În încheiere se impun câteva precizări. 


Prima este că în acest cuvânt-înainte sunt deliberat lăsate la o parte 
îndoielile cu privire la caracterul ireversibil si irevocabil al efectelor legii 
entropiei, fie că vin din partea unor reprezentanţi ai ştiinţelor exacte sau a unor 
mari economiști cu încredere nelimitată în posibilităţile ştiinţei („be what may, 
we shall find a way”, cum rezumă Nicholas Georgescu-Roegen această poziţie). 
Este normal ca în această privință specialiştii, mai ales din ştiinţele fizice, să 
aibă ultimul cuvânt, să transeze dacă e posibil acest lucru. 


A doua precizare se referă la însăși revoluţia roegeniană în știința 
economică. O revoluţie care nu mai reține nimic din vechile fundamente, din 
paradigmele înlocuite. Ea a mers foarte departe, atât de departe, cât se poate, în 
sectorul de demolare, dar nu la fel de departe și în sectorul de construcții. 
Şantierul său este încă plin de schele si macarale, ca să parafrazăm imaginea 
criticului şi istoricului literar. 


A treia precizare este că de mare folos în prezentarea revoluţiei 
roegeniene ne sunt conceptele utilizate de Kulin si de Lakatos. 


Conceptele de paradigmă, de ştiinţă normală (aici „economia standard”), 
de anomalie, ca şi de nou program de cercetare sunt forme cum nu se poate mai 
utile pentru prezentarea demersului roegenian în contextul ştiinţei economice. 
Căci avem de a face cu o nouă paradigmă, comportând atât o nouă, esențial 
nouă teorie, cât şi un nou program de cercetare şi un curent de adepţi. Calitativ, 
nimic nu poate afecta această abordare în triptic, nici criticile la adresa lui Kulin 
si nici propriile lui ezitări. Putem să înlocuim conceptul de nouă paradigmă cu 
nouă matrice. Abordarea lui Georgescu-Roegen rămâne o abordare 
revoluţionară, fundamental diferită de cea a clasicilor si neoclasicilor, de 
abordarea lui Marx şi cea a lui Keynes, ca și de noile orientări filosofice și 
economice. 


8 Acest Lakatos, ardeleanul convertit la epistemologie, dar cu o biografie 
cutremurătoare de fost comunist fanatic. 

Ultima precizare ce se impune este cä acest volum bilingv, în care 
“Introducerea” la Economia analitică a lui Nicholas Georgescu-Roegen vede 
pentru prima oară lumina tiparului în România, apare într-un context nou. În 
lume, cum ar spune Allan Greenspan, fostul președinte al Fed, s-au produs 
schimbări tectonice. Era materiilor prime ieftine pare să fi luat sfârşit, iar 
schimbările climatice pun dramatic în evidență efectele entropice ale activității 
omului, care, defrisänd păduri în Amazonia, lipsește pământul de plămânii lui si 
care, puternic prin organele lui exogene tot mai răspândite geografic, este tot 
mai vorace în raport cu resursele de entropie joasă, tot mai „productiv” în 
materie de gaze cu efect de seră sau de deșeuri care poluează solul, apele 
curgătoare, mările şi oceanele. Omenirea pare cu adevărat, vizibil, că intră în 
criză de timp pe plan energetic, în eforturile ei de a trece la „Prometeu 3”. 
Curentul împotriva căruia se situa Nicholas Georgescu-Roegen acum trei 
decenii isi schimbă sensul. 

Pe de altă parte, criza financiară $i economică scoate în evidenţă limitele 
gândirii neoclasice puse în aplicare cam peste tot si resurectia instrumentelor de 
sorginte neokeynesiană. Acum nu se mai jură decât pe distincția dintre 
instrumente anticiclice și instrumente cu efecte prociclice. Nu e cazul să ne 
reamintim, cu acest prilej, de un alt membru de onoare al Academiei Române, 
Anghel Rugină, care, în Principia Oeconomica, susține că fiecare teorie ar 
avea câmpul ei de valabilitate? 

În orice caz, dacă, așa cum susțineau unii contemporani, Nicholas 
Georgescu-Roegen era un savant în avans fata de timpul său, acum se pare că 
timpul l-a ajuns din urmă, ca să reluăm o fericită formulă a unui contemporan. 


4, Anghel N. Rugina: 
un demers inovator în stiinta 
economica* 


Anghel N. Ruginä este primul economist de origine romana din emigratie 
care este primit ca membru de onoare al Academiei Romane. Acest prim volum 
apărut sub egida supremului for ştiinţific al ţării şi prin grija Institutului 
Naţional de Cercetări Economice, deși restrâns ca dimensiuni, este destul de 
revelator, dacă nu si reprezentativ, în ceea ce privește viata şi opera profesorului 
emeritus din Statele Unite ale Americii. 

Volumul oferă toate reperele esenţiale referitor la itinerariile spirituale - şi 
ce itinerarii de excepție! — de-a lungul cărora, acumulând frustrări după 
frustrări, zărea, din când în când, câte „o lumină" spre acel ceva nou, „încă 
nespus", spre care năzuia, fără a bănui la început ce poate fi, pentru ca, în final, 
să vină cu propria sa lumină. 

O lumină de o cutezantä extremă, care îţi taie respiraţia. Pentru că Anghel 
Rugină își propune nici mai mult, nici mai puțin decât să deschidă drumul spre 
o nouă revoluție, a treia, în știința economică. Dar nu numai în știința 
economică, ci si în sociologie, în știința politică. Apoi în logică. Pentru ca, 
finalmente, să vizeze unificarea metodologică a tuturor ştiinţelor - sociale si 
naturale, deopotrivă. 

Indiferent de opiniile care s-au exprimat sau se vor exprima asupra 
creaţiei lui, A. Rugină simte cu acuitate şi demonstrează convingător că timpul a 
sosit, condiţiile sunt reunite pentru o nouă revoluţie, cel puțin în domeniul 
ştiinţei economice. El nu este singurul care are o asemenea intuiţie. Guitton, 
economistul francez cunoscut, pe care îl citează, îl stimează și-l comentează, are 
aceeași intuiție în Le sens de la duree (1985). 

A. Rugină nu se mulțumește să-şi clameze urbi et orbi intuiţia şi să aducă 
dovezi după dovezi în sprijinul ei. El isi suflecă mânecile si trece la treabă. 


* Cuvânt introductiv la: Anghel Ruginä, Principia Oeconomica, Editura Academiei 
Române, Bucuresti, 1993. 

Modesta prepozitie towards (către, spre), pe care el o pune înaintea noţiunii de 
revoluție din titlul multora dintre studiile publicate în periodice americane şi 
europene de specialitate, nu trebuie să inducă în eroare. Căci A. Rugină nu se 
mulțumește să indice o direcție sau posibile direcţii spre, să jaloneze drumul 
către o asemenea revoluţie. El realizează în fapt toate acele străpungeri 
(breakthrough, percee) care, împreună, constituie o revoluţie ştiinţifică în sens 
kuhnian. După cum nu trebuie să înșele desele referiri pe care le face la 
imensitatea lucrării care rămâne de făcut, subtextul lor fiind că, în urma oricărei 
revoluţii, se deschide un vast câmp nou de cercetare, conținut explicit sau 
implicit în proiectul (programul de cercetare) al iniţiatorului, căci în sens 
lakatosian, orice nou program de cercetare este progresiv, cu deschideri mai 
mult sau mai puțin largi, spre deosebire de programul (sau programele) vechi, 
care treptat devin sterile, adică degenerescente. Si, dacă în finalul discursului 
său de recepţie la Academie, citându-l pe Max Weber, isi exprimă speranţa că 
va fi întrecut, el are în vedere un moment foarte îndepărtat, la orizontul celei de- 
a patra revoluţii în ştiinţa economică, în ştiinţele sociale, desi, să recunoaștem, 
el nu spune acest lucru. Dar, dacă nu ar gândi acest lucru, programul său de 
cercetare şi-ar pierde valabilitatea. 


Creaţia ruginiană are două dimensiuni fundamentale, în mod paradoxal 
destul de îndepărtate una de alta. Cea mai importantă dimensiune, care i-a și 
atras consacrarea academică, este cea metodologică. Încă din prima sa lucrare, 
elaborată și publicată în afara granițelor României, Geldtypen und 
Geldordnungen (Tipuri de monede și ordini monetare), de fapt teza sa de 
doctorat de la Freiburg in Breisgau, el avea să declare, în antiteză cu maestrul 
său Eucken, „das ist ein methodologisches Buch" (aceasta este o carte de 
metodologie”). În antiteză, întrucât celebrul şef al neoliberalismului (sau 
ordoliberalismului) german nega cu înverșunare că s-ar ocupa de metodologie. 
Pe acest teren, dă el marile sale bătălii. Aici, în acest domeniu - dar după ce face 
numeroase incursiuni temerare în zone infinit mai cuprinzătoare şi poate mai 
fascinante - al metodologiei se avântă el pe noi orbite, presupus mai înalte decât 
cele precedente, ale cunoaşterii. În acest domeniu are el iluminarea, în urma 
căreia poate, ca atâţia alţii înaintea lui, să strige, sigur de el și de adevărul lui 
nou: Evrika!, iată cum arată revoluţia care trebuie să aibă loc! 

A doua dimensiune, doar sugerată în acest volum, este cea normativ- 
aplicativă. A. Rugină aplică noua sa paradigmă pentru a propune reforme 
instituționale și măsuri de politică economică si socială, de natură să asigure un 
regim caracterizat prin echilibru şi stabilitate și prin condiţii economice, politice 


* De fapt de epistemologie. 

si sociale, garantând individului atât libertatea, cât si beneficiul egalităţii si 
echităţii. Idealul ruginian, pe care îl denumește liberalism social, este o 
economie de piaţă fără „anomalii", ,,imperfectiuni", „dezechilibre", „fluctuații 
cumulative", ,inechitäti şi tensiuni", o democraţie în care individul să fie 
protejat împotriva exceselor şi ingerintelor puterii. În promovarea acestui 
program, în care crede cu îndârjire, A. Rugină manifesta o obstinatie de profet, 
dar, si aici, o cutezanta fără limite. Căci, în acest caz, el nu se mai adresează 
„breslei", ca în cazul demersurilor sale metodologice, ci direct ,,principilor", 
vârfurilor puterii. Cartea sa American Capitalism at a Crossroads (Capitalismul 
american la o răscruce) conţine pledoaria pe care o face în favoarea reformelor 
sale în faţa a trei preşedinţi ai Statelor Unite. Și a trimis proiecte de reformă și 
altor şefi de state din Europa și de pe alte continente. În 1990 ne-a asigurat că 
„Un miracol economic în România este încă posibil”. 
Şi-a propovaduit ideile sale peste Prut. În anul 1992, s-a adresat lui Boris Elțîn 
si liderilor Poloniei aflate în tranziţie. Cine va fi următorul? Numai A. Rugină 
ştie” . Desigur însă că mesajul privind „o lume mai bună si mai dreaptă pentru 
viitor" va fi trimis si în alte state. Cu siguranţă, pentru că, oricare ar fi primirea 
ce i se face, în pofida scepticismului și a rezervei pe care, în mod normal, ceea 
ce anglo-saxonii denumesc „mainstream economics", adică orientarea larg 
acceptată în ştiinţa economică, o manifestă fata de orice încercare de a-i repune 
în discuţie fundamentele, A. Rugină rămâne insensibil la ceea ce pentru el 
reprezintă „argumente tradiționale" şi, retranșat în paradigma lui, isi va fi 
spunând cu o consecvență invincibilă: E pur si muove! Căci, după el, oamenii 
exceptionali au nu numai o pregătire ,,exceptionala", sunt nu numai „dotați cu 
talente deosebite", dar sunt „în plus înzestrați si cu răbdare, răbdare aproape fara 
limite". Totodată, „oamenii exceptionali" nu se sfiesc să pună la îndoială sau 
chiar să contrazică direct vederile preponderente la un moment dat, precum si 
metode de lucru ştiinţifice, care demult nu mai formează obiect de discuţie. Ei 
sunt aceia care cred cu tărie că mai există ceva nou sub soare şi, de aceea, nu se 
opresc din alergarea pe drumuri necunoscute până nu descoperă ceva care nu s-a 
spus încă sau ceva care nu s-a împlinit de alţii si este util societății umane. În 
această alergare titanică în necunoscut, gânditorii novatori au de luptat nu 
numai cu probleme în sine, dar, adesea, şi mai vârtos cu piedici puse de 
oponenți, care se cramponează cu înverșunare de ideile dominante de multe ori 
deja perimate sau chiar dăunătoare. 


* La 1 februarie 1993, după predarea la editură a lucrării, Anghel N. Rugină i-a trimis o 
scrisoare deschisă noului președinte al SUA - William Jefferson Clinton (inclusă, la 
dorinţa autorului, în acest volum). 

Chiar cu riscul de a prezenta cititorului, mult mai schematic, ceva care se 
regäseste uneori repetitiv in volum, in exprimarea de mare limpiditate a 
autorului, trebuie să încercăm o expunere rezumativa a paradigmei ruginiene. 
Aceasta constă în esență din următoarele propoziţii: 

- Teoriile coerente explică cazuri particulare ale realității ideatice sau 
empirice; ca atare, ele nu se neagă, ci se completează unele pe altele, alcătuind 
tabloul global al unei realităţi variate. 

- Sistemele din domeniul natural sau social pot încorpora în proporții 
diverse atât elemente de echilibru, cât si elemente de dezechilibru. 

- Între elementele componente ale sistemului trebuie să existe nu 
numai o forță coeziva, dar şi o constantă care, ca legea gravitației, acționează ca 
parametru natural; de asemenea, sistemele sociale trebuie să aibă în componenţa 
lor un cadru institutional adecvat, așa-numitul factor R, o contribuţie 
revendicată de Anghel Rugină ca aport personal. Forţa coezivă este concurența. 
Constanta sau parametrul natural este moneda integral acoperită (în aur, argint 
sau in extremis în alte mărfuri). 

- Proporția în amestec a elementelor de echilibru si dezechilibru 
determină gradul de echilibru si de stabilitate sau instabilitate a sistemului. 
Toate situațiile imaginabile pot fi reduse la șapte modele de bază, care merg de 
la echilibrul deplin si stabilitatea absolută până la dezechilibrul total si 
instabilitatea absolută, constituind împreună o Tabelä de orientare. Scoala 
clasică este exprimată de modelele în care predomină elementele de echilibru, 
cea modernă — de modelele în care predomină elementele de dezechilibru. În 
realitate, sistemul conceptual imaginat de școala clasică n-a existat însă 
niciodată, întrucât, adepţi fanatici ai ideii suficientei legilor economice ca legi 
naturale, clasicii nu au realizat necesitatea factorului R, a factorului 
institutional, care ar fi disciplinat si, adăugăm noi, ar fi ,,moralizat" (justiția 
socială, echitatea etc.) concurenţa și ar fi împiedicat insinuarea în sistem a 
elementelor de dezechilibru, cu întregul lor cortegiu de urmări în planul 
(in)stabilitatii şi al (in)echităţii, respectiv inflație, economii forţate, 
supraacumulare, cu logica subiacentä a fluctuatiilor ciclice, avans tehnic în 
ritmuri atât de înalte încât societatea nu-l poate asimila si nu-l poate, cât de cât, 
controla. 

- Situația în care elementele de echilibru sunt egale cu cele de 
dezechilibru — modelul median — este o situaţie de echilibru instabil. Odată 

deranjat, regimul bazat pe acest model nu poate evolua decât spre mai mult 
echilibru sau mai mult dezechilibru. 


- Pe plan empiric, reformele si măsurile de politică au si ele o natura 
dublă, duală: de echilibru şi de dezechilibru. Măsurile de dezechilibru nu pot 
avea o justificare decât pe termen scurt. Situatiile de dezechilibru structural si 
de instabilitate cronică nu se pot trata decât prin reforme și măsuri cu caracter 
de echilibru. Numai asemenea ajustări structurale pot aduce în mod durabil 
echilibrul şi stabilitatea în interiorul unui regim economic. 


- Daca toate teoriile coerente au un domeniu, un câmp de validitate, 
niciuna dintre ele nu poate explica întreaga realitate. O teorie a teoriilor ar 
consta, în acest caz, din recunoașterea caracterului dual al realităţii si din 
identificarea consecințelor variației în combinarea celor două principii opuse. 
Propozitiile de mai sus sunt valabile si pentru domenii particulare ale economiei 
- bănci, finanţe etc. - şi pentru sociologie, pentru ştiinţele politice, pentru etică. 
De asemenea, ele sunt valabile pentru logică. Eseul despre logică nu este 
cuprins în volum. Dar după ce în 1989 a încheiat această lucrare, Anghel 
Rugină a ajuns la concluzia că „dacă metodologia nouă se aplică la logică” - 
„regina tuturor ştiinţelor" - cum a numit-o J.S. Mill, „atunci ipso facto trebuie să 
se aplice la toate științele. Așa m-am încumetat și în domeniul ştiinţelor naturii, 
iar în cele din urmă, rezultatele au fost promițătoare, nefiind blocate de nicio 
contradicţie". Le-a publicat tot în 1989, în "International Journal of Social 
Economics", sub un titlu care vorbește de la sine si care in română sună astfel: 
Principia Methodologica: O punte de la știința economică spre științele naturii. 
Către o unificare metodologică a tuturor ştiinţelor. În comunicarea rostită cu 
prilejul receptiei la Academie, el avansează însă unele idei de suport pentru 
această teză, ca, de pildă: 

- O distincţie netă trebuie făcută între diversele discipline economice 
care o grupează cunoștințele economice potrivit naturii lor, si anume: istorie 
economică, teorie economică, etică economică, politică economică şi istoria 
gândirii economice. Nu este admisibil a folosi argumente din cadrul uneia din 
aceste discipline particulare pentru a combate propoziţii din cadrul alteia. 
Argumentele analitice nu pot fi combătute decât cu argumente tot analitice. 
Dacă se folosesc argumente de altă natură, de exemplu, din istoria economică, 
nu se poate ajunge la concluzii corecte” . 


* A. Rugină este un adept hotărât al metodei ipotetico-deductive și un adversar al 
abordării empirice în evaluarea unei teorii, subscriind în fapt la ipoteza Quine-Dahem 
(o teorie este un päienjenis, incluzând observaţii care nu pot fi înţelese decât luate în 
ansamblul lor; „masa monetară" sau „nivelul general al prețurilor" nu sunt decât fapte 

- Nimic nu mai justifică împărţirea ştiinţelor în ştiinţe exacte si fara 
acest caracter de exacte. Pe de o parte, experimente se pot face si în câmpul 
social, chiar dacă nu cu același grad de precizie, care, de altfel, în acest caz, nici 
nu este necesar. Pe de altă parte, rezultatele mai recente ale cercetărilor privind 
esența ultimă a materiei şi incertitudinea ce decurge din ele fac mai puţin 
potrivit termenul de exact pentru ştiinţele naturii. 

-  Regularitätile din științele naturii au oarecum alt caracter decât cele 
din ştiinţele sociale, întrucât fenomenele studiate de acestea se referă la fiinţe 
omenești vii, dotate cu voinţă proprie şi capacitate de a-și schimba atitudinea în 
orice moment. Dar, „atât în natură, cât şi în societate, avem de-a face cu 
schimbări sau fluctuații zilnice", iar acestea se explică cel mai bine și mai ușor, 
utilizând ipoteza universală a dualității. 


- O diferență există totuşi. În științele fizice, parametrul natural 
(constanta) si factorul À (cadrat temporal si spatial) sunt incluse ab initio în 
structura universului fizic, de unde si gradul deosebit, mai înalt, al 
regularitätilor. Dar o constantă si un factor R pot fi introduse si în sistemele 
sociale, astfel că, într-un „regim nou, de echilibru general stabil, 
comportamentul şi deciziile agenţilor economici... vor fi normale, raționale, iar 
rezultatele finale vor prezenta un grad înalt de regularitate, similar cu cel din 
natură". 


În fond, ceea ce urmăreşte A. Rugină este nu să creeze o economie pură, 
nouă și nici să inoveze în câmpul teoriei pure. El se revendică explicit de la 
Walras şi teoria echilibrului general, dar este strâns conectat la gândirea 
euckeana si ordoliberalism și are puternice înrudiri cu economia socială, de 
piaţă. 

Ceea ce vrea Anghel Rugină să construiască este o paradigmă nouă în 
ştiinţa economică. 

Scrierile sale îl prezintă pe Anghel N. Rugină ca pe un om de știință 
înzestrat cu o vastă cultură economică. El se mișcă cu uşurinţă în universul 
gândirii și faptelor economice si are modul lui propriu de a-i citi si pe clasici, si 
pe neoclasici atât din școala veche, cât şi din școala nouă, și pe anticlasicii de 


brute; întrucât pot fi înţelese diferit, ele implică consideraţii teoretice. Dar raportul 
între teorie si experienţă este încă departe de a face unanimitate și, probabil, nici nu va 
face vreodată. Astfel, Popper vede știința dezvoltându-se prin ipoteze și, respectiv, 
infirmări (coroboräri) cu ajutorul faptelor empirice. Contradictiile persistente dintre 
teorii şi acestea din urmă sunt „anomaliile"! lui Lakatos. Un program de cercetare care 
rezolvă teoretic doar anomalia respectivă printr-o soluție ad-hoc este un program 
degenerescent, dar dacă el găsește, în afară de aceasta, noi arii de aplicare, el este un 
program progresiv. 

diverse orientări, de la socialiștii francezi, marxism si până la şcoala istorică 
contemporană - de la Keynes la sinteza neoclasică şi la reacţia (şcoala clasică 
nouă) si la contrareactiile care, inevitabil, n-au întârziat să apară împotriva 
acesteia din urmă. Autorii din breasla noastră, la care se face referire în acest 
volum, se numără cu zecile sau poate cu sutele. 


Temele celor patru eseuri, ca si conținutul comunicării la Academia 
Română îl recomandă însă pe profesorul american de origine română şi ca pe un 
om de aleasă cultură, în general. El frecventează filosofia, sociologia, științele 
politice, etica, ştiinţele naturii, filosofia științei, epistemologia, nemaivorbind de 
faptul că iubește într-atât poezia și proza încât a ezitat, probabil mult, până s-a 
hotărât să se dedice studiului aprofundat al ştiinţei economice. Și rămâne un 
român integral și autentic, prin numeroasele rădăcini pe care le păstrează 
împlântate adânc în spiritualitatea românească, în fluxurile ei cele mai fertile. 


Dacă stofa lui umană este de excepție, l-a servit si destinul, căci, așa cum 
mai remarcam, ce formidabile au fost itinerariile spirituale de care a avut parte! 
Când la recepţia de la Academie „vine să dea socoteală", „ca fiul risipitor", de 
modul cum a folosit „moştenirea luată de la şcoala economică românească", 
evocă cu respect, admiraţie si cu adâncă pietate pe dascălii de seamă, ca Victor 
Slăvescu şi Virgil Madgearu, dar şi economişti de frunte, ca lon Răducanu, 
Cezar Partheniu, Grigore Mladenatz, Gheorghe Tascä, Nicolae Leon, Victor 
Bădulescu, Mihail Manoilescu, Ștefan Zeletin, Mircea Vulcănescu, Eugen 
Demetrescu, L.Gr. Dimitrescu, P.H. Suciu, Ștefan Dumitrescu, Gheorghe Zane 
de la Iasi, G. Strat si Victor Jinga de la Cluj. Ideile-fortä care îndrituiesc 
sintagma „şcoala economică românească" sunt rezumate cu grijă si precizie în 
cinci puncte, având în filigran influenţa școlii istorice germane. 

Dând socoteală de folosirea moştenirii luate, nu omite să menţioneze 
şansa de a fi putut audia și personalități de anvergura unui Nicolae Iorga, Ion 
Petrovici, C. Rădulescu-Motru, Lucian Blaga, P.P. Negulescu, Ovid 
Densusianu, Octavian Goga, Andrei Rădulescu. 

Tânărul care pleacă la specializare în Germania, având un doctorat în tara 
început sub conducerea profesorului Madgearu si încheiat sub conducerea lui 
Victor Slăvescu, era deja un inițiat. El era conectat la spiritualitatea europeană, 
pe deplin pregătit pentru ascensiune pe trepte mai înalte şi cu apetitul trezit 
pentru descoperirea de lucruri care n-au mai fost spuse, de idei noi. 

La Universitatea din Berlin se interesează de concepţiile lui Ernst 
Wageman, savantul care, în lucrarea asupra “strategiei economice”, crease 
dipticul structură-conjunctură, referindu-se la structură ca la trăsături durabile 
definind ,,organele", iar la conjunctură ca la trăsături efemere, ţinând de 

„funcţiile economiei". Wageman, care, ocupându-se de dinamica sistemelor 
(dinamica de amplificare), distinsese trei stadii ale dezvoltării: ări 
semicapitaliste, în care sistemul începe să pătrundă, dar în care se menţin largi 
sectoare cu structuri anterioare; fari neocapitaliste, în care sistemul se dezvoltă 
‘mai ales graţie aportului străin; țări cu înaltă dezvoltare capitalistă, mai veche 
sau mai nouă. Wageman, în fine, de la care tânărul cercetător român reţine că 
economia nu poate aspira la rangul de știință decât dacă este în măsură să 
furnizeze terapii pentru vindecarea bolilor economice şi financiare. 

În noiembrie 1943, în urma marelui raid aerian împotriva Berlinului, A. 
Rugină devine sinistrat și este nevoit să plece în altă parte. Spre norocul lui, 
alege Freiburg. Acolo oficia Walter Euken în fruntea școlii neoliberale, din care 
mai făceau parte Franz Boehm, Leonard Miksch, Constantin von Dietze, 
Adolph Lampe, Alexander Riistow. Cu Eucken va avea șansa să lucreze 
nemijlocit, pregătind un al doilea doctorat. Or, Eucken, care mergea pe linia 
„tipurilor ideale" ale lui Weber, era creatorul conceptului de „ordine 
economică" şi al „morfologiei economice". După o perioadă de dominație a 
şcolii istorice, Eucken marca revenirea științei economice germane la 
(neo)clasicism. El are contribuitii teoretice excepţionale in analiza inflaţiei din 
Germania, o teorie a capitalului, pornind de la Boehm-Bawerk si Wicksel si, 
mai ales, o teorie a sistemelor economice şi politicii economice. El concepuse 
un sistem concurential (Wettbewerbsordnung) diferit atât de un regim laissez- 
faire, în care statul nici nu modelează activitatea economică si nici nu intervine 
în desfăşurarea ei, cât si de economia planificată centralizat, în care statul 
domină atât ordinea economică, cât si procesul economic. De menţionat că 
ordinea economică nu este altceva decât cadrul instituțional și legal (juridic), 
care la Angliei Rugină devine factorul R, iar procesul economic - tranzacțiile 
economice curente ale agenţilor economici. 

În sistemul concurential special conceput de Eucken, statul trebuie să se 
abțină de la orice intervenţie directă, dar trebuie să modeleze ordinea 
economică, asigurând printr-o Ordnungspolitik „principiile constitutive" ale 
economiei de piață (stabilitate monetară, intrarea liberă pe piaţă, proprietatea 
privată, libertatea contractuală, răspunderea materială, coerenţa în politica 
economică si, în primul rând, menţinerea concurenţei). Un rol subsidiar trebuie 
să aibă „principiile de reglare" în materie de îndiguire a monopolurilor, politică 
socială, stabilitate economică. Teoria sistemelor economice (1940) şi cea a 
politicii economice (1952) au creat fundamentul economiei sociale de piață, 
elaborate conceptual de Wilhelm Répke’ si Muller-Armack și puse în practică 


* Ca si Eucken, Röpke considera că prin Ordnungspolitik statul trebuie să stabilească 

sub conducerea lui Ludwig Erhardt. Wcltbewcrbsordnung devine 
Marktwirtschaft, ceea ce înseamnă cam același lucru, dar Marktwirtschaft 
devine Soziale Marktwirtschaft, un lucru considerat, initial de multi, ca o 
contradictio in adjecto. Căci, sub influenţa școlii istorice, statul intervine încă 
din secolul al 19-lea în activitatea economică, dar prin măsuri contrare spiritului 
pieţei. Principiul conformităţii (cu piaţa) este un principiu de bază al economiei 
sociale de piață. 

Recapitulând, la Anghel Rugină vom regăsi „elementele constitutive" ale 
oricărui model (sistem) economic, principiul concurenţei așezat la loc central, 
factorul R, care este textual cadrul legal, juridic și instituțional al lui Eucken, și 
elementele de reglare (preocuparea pentru social, justiţie socială, echitate etc.) şi 
politicile de echilibru, care corespund principiului conformităţii. La Rugină, ca 
si la Eucken, cu al său Weltbewerbsordnung, şi la Erhardt si la Mihler-Armack 
cu Soziale Marktwirtschaft, regimul preconizat este altceva decât un regim de 
laissez-faire, întrucât implică statul, dar nu pornind de la Keynes, ci de la 
neoclasici, si nu în maniera atotcuprinzătoare implicată de economia condusă 
centralizat, unde statul concentrează totul - şi puterea politică, şi cea economică 
- şi unde piaţa este de fapt suprimată. 

A. Rugină pleacă în Statele Unite în 1950, un an după ce Muller-Armack 
crease conceptul de Soziale Marktwirtschaft. După un popas la Universitatea 
din Portland, Oregon, și altul mai lung la Universitatea Niagara din New York, 
avea să se stabilească la Boston, unde este Harvard, unde este MIT 
(Massachussets Institute of Technology), unde activau unele dintre cele mai 
luminate spirite care au ilustrat ştiinţa economică în ultimele decenii si unde 
probabil că exista cea mai formidabilă cutie de rezonanță de pe glob a ideilor 
economice ale vremii. 

Este de presupus că aici face A. Rugină cunoştinţă cu ideile din Teoria 
generală, care desăvârşeau revoluția modernă economică, fundamentând nu 
numai un model total diferit de cel propus de școala clasică veche și nouă, dar și 
intervenția statului în economie. Keynes dădea astfel satisfacţie si acelor 
suporteri ai școlii clasice care, acceptându-i partea explicativă (economia 
funcționând de la sine în virtutea unor legi naturale), simțeau că anomaliile 
întâlnite în economia reală nu puteau fi înlăturate decât prin măsuri de reglare 
statală, pe care ortodoxia teoretică le recuza. Și este de presupus că Anghel 


regulile de joc ale concurenței, dar în această politică a ordinii includea și 
descentralizarea, deconcentrarea, politica protejării mediului și un ,,interventionism 
liberal" care să sprijine forțele pieţei, promovând ajustările, dar fără ingerinte in 
mecanismul preţurilor (principiul conformităţii cu piaţa). 

Rugină va fi făcut cunostintä cu ideile si planul lui Beveridge, care, total fără 
legătură cu ideile socialiste, puneau bazele teoriilor si practicii statului social, 
statului-providentä, statului bunăstării sau welfare state, cum i se spune în ţările 
anglo-saxone. 

În aceste condiţii, ,lumina" pe care A. Rugină o văzuse în Germania 
apărea în nuanţe diferite. Ordoliberalismul si economia socială de piață îi apar, 
probabil, consolidate, în mod paradoxal, prin doctrina keynesiană; el preferă 
însă să păstreze calea de mijloc, dragă lui Eucken, dar nu între sistemul 
concurenţei si cel planificat centralizat, ci între modelul clasic, îmbunătăţit cu 
toate inovațiile adesea revoluţionare, aduse de neoclasici și modelul modern, 
keynesian. 

Să nu uităm: A. Rugină se afla la Mecca ştiinţei economice - la Boston. 
Acolo, în una dintre cele câteva comunități academice lucrau multi viitori 
laureați ai „Premiului Nobel" sau spirite care meritau să fie. Acolo lucrau Paul 
Samuelson, care avea să forjeze termenul de „sinteză neoclasică”, ca împăcare a 
şcolii clasice cu keynesismul, de fapt, să fim drepţi, cam în spiritul 
ordoliberalismului euckenian al principiului conformităţii din teoria economiei 
sociale de piață. A. Rugină nu va fi de acord cu o asemenea împăcare în termeni 
inegali, dezavantajosi pentru scoala clasică. El va veni cu o sinteză proprie, în 
care şi scoala clasică, si curentul keynesian isi au loc ca doctrine valabile într-un 
spaţiu delimitat - câmpul lor de validitate. 

La Boston va fi ajuns la urechile lui A.N. Rugină pledoaria pasională 
pentru ordinea concurentialä a unui mare învins, Fr. Hayek, care avea să 
trăiască suficient de mult ca să încerce si amărăciunea înfrângerii, sub avansul 
irezistibil şi nimicitor al keynesismului, si bucuria dulce-amară a consacrării si 
beţia tardivă a triumfului deplin al ideilor sale neoliberale asupra keynesismului 
şi colectivismului comunist, deopotrivă. 


La Harvard University era profesor din 1932 acel enfant terrible al 
profesiei, care nu contenea să uluiască pe colegii de breaslă și care nu era altul 
decât fostul profesor de la Cernăuţi - marele Joseph Alois Schumpeter. În 1939, 
el publicase impresionanta sa carte asupra Ciclurilor economice, iar în 1942, 
Capitalism, socialism, democraţie. După moartea sa, survenită în 1950, soţia 
avea să-i publice monumentala lucrare History of Economic Analysis.. La 
Harvard University petrecuse doi fructuosi ani (1934-36) marele nostru 
conational Nicholas Georgescu-Roegen, care ulterior, în 1948, revenise pentru 
scurtă vreme, pentru a se stabili apoi pentru mulți ani la Vanderbilt University, 
la Nashville. Ceea ce un expert în opera lui Georgescu-Roegen avea să spună 
despre el se potriveşte probabil si pentru A. Rugină, respectiv că ar fi „unul 

dintre acei rari oameni de știință capabili să îmbine o remarcabilă cunoaștere în 
domeniul lor specific cu o înclinaţie filosofică a spiritului. În acest sens, el este 
un adevărat om al renașterii, ceea ce probabil poate face mai lesne de înţeles 
acel general fin de non recevoir pe care îl opune breasla sa mesajului său 
esenţial, mesajul unui savant care nu poate fi încadrat în nicio școală de gândire 
si al cărui demers intelectual reprezintă o contribuţie la împingerea mai departe 
a «frontierelor teoriei si metodologiei economice»" (Stefano Zamagni, în The 
New Palgrave, 1989). Si tot pe Charles River a creat, un timp, omul de ştiinţă 
cu o gândire la fel de elegantă si deconcertantă ca cea a lui Schumpeter si care, 
dacă spre deosebire de inclasabilul N. Georgescu-Roegen poate fi considerat 
unul dintre institufionalistii moderni, îi împărtăşeşte soarta în ceea ce priveşte 
nedreptul fin de non recevoir pe care i-l opune breasla sa: John Kenneth 
Galbraith. Ce să mai vorbim de Wassily Leontief, viitorul laureat Nobel, si 
atâția alți prinți ai ştiinţei economice, în al căror perimetru spaţial a evoluat 
Anghel Rugină, stimulat de apropierea si poate de frecventarea lor, ambitionat 
de succesul lor în căutarea aurului ideilor noi. 

În sfârşit, probabil că, în SUA, A. Rugină pătrunde mai adânc in 
universul walrasian, după ce în 1954 apăruse în engleză sub o dublă egidă - cea 
a American Economic Association si cea a Royal Economic Society - cartea lui 
Leon Walras, Elements of Pure Economics, or The Theory of Social Wealth. 

Câteva alte fapte de natură empirică și analitică aveau să marcheze pe 
savantul român transplantat în America. 

1. După două decenii de succese, keynesismul se sufoca. Așa cum scoala 
clasică sucombase în fata șomajului, keynesismul, în forma sa îmbunătățită si în 
aliajul său cu neoclasicismul, sucomba în fata inflației. Mai târziu, alții, printre 
care Joseph Stiglitz, aveau să spună că, de fapt, cauza o constituiau socurile 
externe (cele două șocuri petroliere) si că oricum ceea ce eșua era un element 
adăugat (de Samuelson şi alţii) doctrinei keynesiene, anume curba Philips. 
Oricum, în anii ’70, şi keynesismul, si welfare state păreau că se sufocă, ceea ce 
a permis o revenire în forță a neoclasicismului sub forma şcolii clasice noi. În 
1973, Lucas si Sargent, într-un violent articol polemic, se credeau indrituiti a 
afirma că predicțiile curentului „sintezei neoclasice a lui Samuelson", de fapt ale 
postkeynesismului, s-au dovedit a fi „un eşec econometric pe scară mare" si că 
doctrina însăși este „fundamental eronată". Roata se întorsese. Recuzatorii erau 
recuzati. Un motiv în plus pentru Anghel Rugină să constate cât de dezbinată 
este breasla economiştilor, în ce mod reciproc exclusivist se tratează şcolile şi 
curentele economice şi să încerce o altfel de sinteză, să reconstruiască o casă a 

ştiinţei economice în care diferitele şcoli, curente si teorii să coexiste, să aibă 
fiecare locul său. 

2. A. Rugină face cunoștință cu scrierile de referință în materie de 
epistemologie și filosofie a științei aparținând lui Kuhn, Popper, Lakatos, cu 
Out of My Later Years a lui Einstein, publicată de Philosofical Library din New 
York în 1950, şi probabil că, tot acum, cu minuscula, dar fundamentala carte a 
lui Ludwig Wittgenstein: Tractatus logico-philosophicus. El realizează şi mai 
mult criza din domeniul științelor, inclusiv al celor sociale, inclusiv al ştiinţei 
economice, și iminenta unei noi revoluţii. Aceasta îl încurajează probabil să-şi 
continue demersul în spirit euckeian, luând ca suport neoclasic pe Walras, si 
totodată să regândească în spiritul noilor orizonturi epistemologice deschise de 
Kuhn, Popper, Lakatos, Einstein si Wittgenstein, precum si al interpretărilor 
filosofice date aporturilor ştiinţifice ale unor giganți din domeniul științelor 
exacte (de exemplu, Principia Mathematica scrise de Whitehead şi Russel în 
replică la cele newtoniene). „Ceea ce eu am făcut - spune Anghel Rugină - este 
că am pus laolaltă, unul lângă altul, vechile concepte analitice pentru a asigura o 
formulare mai exactă si mai adecvată si pentru a pune în evidenţă noi 
consecinţe.” Produsul final a fost un aparat metodologic nou, mai cuprinzător, 
un program nou de cercetare, ca să folosesc terminologia lui Lakatos, sau o 
nouă paradigmă, exprimându-mă în limbajul lui Kuhn. De la toți cei de mai sus 
preia noțiuni şi concepte, care ajută să-și formuleze mai clar si mai inteligibil 
mesajul, chiar dacă este în dezacord aproape cu fiecare dintre ei. De la ei se 
inspiră şi în formularea titlurilor în latină: Principia Oeconomica, New 
Principia Politica, Principia Ethica, Principia Metholologica etc. El îşi 
amplifică, ramifică şi aprofundează concepţia, pornind de la reflectia lui Guitton 
asupra raportului dintre imperfectiunea economiei si cea a ştiinţei economice; 
de la contrapunerea lui Samuelson cu Walras; de la reexaminarea teoriei valorii 
a lui Hicks; de la confruntarea cu Moore, în problema unor noi Principia 
Ethica; de la un posibil dialog cu N. Georgescu-Roegen pe tema entropiei; de la 
un dialog asemănător cu Max Weber şi Ludwig Wittgenstein în problema 
valorilor și judecăților de valoare. 

3. O experienţă unică, ce trebuie să fi influenţat considerabil în sens 
pozitiv, a fost activitatea ca șef al grupului consilierilor economici ai 
guvernatorului din statul Massachusetts. Aici va fi realizat Anghel Rugină că, 
aşa cum bine spune românul, „teoria ca teoria, dar..." sau că, aşa cum spunea 
magistrul său Ernst Wageman, știința economică nu poate aspira la rangul de 
ştiinţă decât dacă este în stare să ofere economiei și finanțelor terapii curative 
pentru bolile lor. 

Indiferent de opiniile care pot fi formulate asupra creaţiei sale - în plan 
teoretic, metodologic si mai ales empiric -, A. Rugină rămâne un savant care a 
câștigat pariul pe care si l-a propus: să spună ceva nou, să înmulțească talantul 
pe care l-a luat din tara de origine. Si pentru că este un profet care incită, dar si 
irită, destinul său pare să-l condamne, ca si pe N. Georgescu-Roegen, la o 
comunicare privilegiată cu grupuri restrânse, chiar dacă aspiraţia lui este să facă 
şcoală, străpungeri, revoluţii. Dar cine ştie? Hayek nu este oare un exemplu ce 
insuflă optimism? 

În orice caz, chiar şi cel mai exigent și sceptic cititor va fi de acord că 
Rugină se pricepe să pună în practică sfatul lui Montesquieu că pe cititor 
„trebuie să-l faci nu numai să citească, dar să si gândească". 


III. Spre o strategie românească 


a integrării 


1. Concluzii din teoria 
si practica economică pentru o 
strategie românească 


o w ee * 
a integrarii 


Logica inexorabilă a progresului științific, tehnic si economic a dus la 
dezvoltarea considerabilă a dimensiunii internaţionale a dezvoltării economice a 
fiecărei țări. Regionalizarea și globalizarea schimburilor si activităţii economice 
s-au impus ca factori de prim-rang ai creșterii, mai bunei alocări a resurselor, 
sporirii eficienţei (prin specializare, creșterea nivelului de competitivitate etc.). 
Totodată, regionalizarea şi globalizarea s-au afirmat ca procese complementare. 

În spaţiul CAER a avut loc, de asemenea, în anii de la crearea 
Consiliului, un proces de integrare, axat însă pe principiile economiei de 
comandă si pe imperativele consolidării dominaţiei sovietice asupra blocului 
estic. Această integrare a contribuit la industrializarea forțată şi extensivă a 
țărilor din zonă si la asigurarea folosirii depline a braţelor de muncă, dar nu pe 
baza, ci în detrimentul alocării raționale a resurselor și al sporirii eficienţei. 
Aceste efecte negative au fost amplificate de lipsa de racordare la procesele și 
mecanismele economiei globale. 

În prezent, în spațiul CAFER are loc un puternic proces de dezintegrare 
care, dacă nu este compensat prin reorientäri spre spațiul extrazonal sau/şi noi 
aranjamente - bi, pluri şi multilaterale - în spaţiul intrazonal, riscă să producă 
serioase perturbări în redresarea, relansarea si trecerea la un sistem de piață 
liberă a economiei românești. 

Un corolar al angajării ireversibile în trecerea la economia de piață a 
României este depășirea închistării economice zonale, prin integrarea regional- 
europeană si racordarea la circuitele comerciale, monetare si financiare globale. 
În nicio variantă, colaborarea intrazonală nu trebuie să constituie un substitut al 
colaborării şi integrării extrazonale, ci o componentă a acesteia. 


* Studiu elaborat în cadrul INCE în anul 1990. 

Problema este că, pornindu-se atât de la procesele care au loc în zonă, în 
Europa si în lume, cât si de la posibilităţile si nevoile actuale și calendarul 
tranziţiei, să se elaboreze si implementeze o strategie generală a integrării, aptă 
să valorifice cât mai bine avantajele comparative ale țării pe termen scurt, mediu 
si lung. 

În felul acesta, caracteristicile economice ale mediului international ar 
trebui să constituie un criteriu de reconceptie sau de precizare a fiecăruia dintre 
marile procese ale reînnoirii economiei românești, privind în special: a) crearea 
cadrului juridico-institutional al trecerii la economia de piață si b) restructurarea 
si retehnologizarea economiei. 


1. Concluzii din teoria economică 


Teoria economică scoate în evidenţă interesul unei tari cu economie de 
piață de a participa la aranjamente sectoriale, regionale si globale de integrare 
economică de diferite grade (uniune vamală, piață comună, piață unică, uniune 
economică si monetară). Aceste aranjamente nu se substituie raporturilor 
bilaterale, ci constituie un cadru favorizant, privilegiat sau discriminatoriu în 
raport cu tertii de desfășurare a acestora. 

În cazul uniunii vamale, se identifică atât câştiguri statice (directe), cât şi 
câştiguri dinamice (indirecte). Câstigurile statice materializează plusuri de 
eficiență care rezultă din substituirea producţiilor interne mai scumpe cu 
importuri mai ieftine, iar cele dinamice - plusurile de eficienţă care rezultă atât 
din economiile de scară, creşterea eficienței sub impactul concurenţei sporite 
(mai marea receptivitate la progresul tehnic, ridicarea nivelului calitativ al forței 
de muncă, ameliorarea metodelor de gestiune), cât si din „externalităţi”, adică 
avantaje nedatorate unui efort propriu, ci unei modificări în ambianța 
economică (micşorări de preţuri la diverse importuri). 

Spre deosebire de teoriile clasice, care explică mai ales comerțul 
avantajos între tari cu niveluri de dezvoltare deosebite, teoriile mai recente (de 
la începutul anilor '60) pun accent pe comerţul între țări industrializate cu 
economie de piaţă aflate pe trepte similare. Punând în legătură profilul cererii 
cu nivelul venitului şi comportamentul consumatorului, ele subliniază 
posibilitățile nelimitate pe care diferenţierea produselor le oferă pentru 
schimburile de produse manufacturate de același fel (fie că sunt bunuri de 
consum sau de investiţii), ca si pentru schimburile de subproduse şi produse 
intermediare. 

Liberalizarea schimburilor la nivel global nu reprezintă, în perspectiva 
teoretică, decât o extindere a cadrului zonal sau regional al integrării. Deosebit 
de interesante sunt însă teoriile care identifică acele condiţii care permit 
maximizarea avantajelor, atât la nivelul integrării intrazonale, cât și la nivelul 
extrazonal. 

Din teorie rezultă concluzia că, în perspectivă, strategia integrării 
internaționale a României ar trebui să se articuleze în jurul a două axe: a) 
integrarea într-un ansamblu mare și dinamic, cum este spațiul economic 
european și b) participarea integrală și activă în instituţiile de cooperare globală. 


2. Concluzii din procesele de liberalizare globală 
şi regionalizare a schimburilor 


Pe plan comercial, ultimele trei decenii au fost marcate de trei mari 
procese care au contribuit atât la crearea, cât si la deturnarea de fluxuri de 
comerț: 

Liberalizarea în cadrul GATT. Ca urmare a negocierilor multilaterale, 
în 1973 taxele vamale percepute de țările industriale nu mai reprezentau în 
medie decât 8% pentru produsele semifinite şi 10% pentru produsele finite. În 
cadrul Rundei Tokio, nivelul acestor taxe a fost redus cu o treime. Aceste 
măsuri de dezarmare vamală au fost, desigur, la originea unor noi fluxuri de 
comerț. 

Tendinţa de regionalizare a schimburilor. CEE și extinderea ei de la 6 
la 12 membri, crearea AELS si încheierea unui acord de comerț liber cu CEE au 
conturat un mare bloc comercial în Europa Occidentală. Acestuia 1 se adaugă în 
lumea industrializată preocupările de comerț liber SUA-Canada și Australia- 
Noua Zeelandă. În estul Europei, pe o bază specifică sistemului administrativ de 
comandă a funcționat CAER, iar între țările în curs de dezvoltare din America 
Latină funcționează o asociaţie de integrare. 

Anul 1989 a marcat noi momente în colaborarea economică bilaterală şi 
regională. Cel mai semnificativ dintre ele este crearea, în noiembrie 1989, a 
APEC (Forumul de Cooperare Economică în zona Asiei si Pacificului). Cele 12 
tari semnatare, care reprezintă mai mult de jumătate din produsul national brut 
mondial şi 40% din exporturile mondiale, nu-şi propun se fie un bloc restrictiv, 
ci să contribuie la facilitarea schimburilor cu această regiune în plin vârf. 

Evoluţia reală (din perioada 1980-1988) arată că în cazul a trei dintre 
asemenea grupări - CEE, AELS și SUA-Canada: 

- creşterea comerțului intrazonal a depäsit-o substantial pe cea a 
comerțului mondial, ea însăşi mai însemnată decât creşterea 
volumului producţiei mondiale; 

- comerțul între regiuni a fost o forță la fel de dinamică a comerțului 
mondial, ca şi comerţul intrazonal. 

Neoprotectionismul. Pe fondul dezarmärii vamale,  reflexele 
protectioniste și-au găsit expresia în recursul crescând la obstacole netarifare şi 
practici comerciale restrictive (în 1989, efectul lor negativ este estimat ca fiind 
de trei-patru ori mai mare decât cel al tarifelor vamale). 

Dificultatea stopării si eliminării lor prin măsuri convenite în cadrul 
GATT a încurajat aranjamentele bi si plurilaterale. Astfel, procesul creării pieței 
unice este, pe bună dreptate, identificat cu un proces de înlăturare a barierelor 
netarifare între țările membre, respectiv prin unificarea normelor şi standardelor 
tehnice si ecologice, a reglementarilor fitosanitare, deschiderea imensei pieţe 
pentru achiziţiile publice, a concurenţei resortisantilor celorlalte tari membre, 
unificarea fiscalitatii. Eliminarea acestor bariere a figurat printre principalele 
stimulente ale creării zonei de comerţ liber SUA-Canada, cel putin din punctul 
de vedere al Canadei. 

Efectele integrării regionale sunt greu de separat de cele ale liberalizărilor 
realizate în cadrul GATT, precum si de efectele unor factori conjuncturali 
specifici, de natură externă sau internă. 

Totuși, în literatura de specialitate, s-au făcut numeroase eforturi de 
măsurare a lor în diferite perioade şi din diferite perspective. 

La o analiză atentă şi la concluzii corespunzătoare invită comerțul cu 
manufacturate. Ca şi în urmă cu 30 de ani, acesta continuă să fie dominat de 
furnizorii tradiţionali - Europa Occidentală, SUA si Japonia - desi în competiţie 
au intrat şi numeroase tari în curs de dezvoltare. În plus, dacă la exporturile 
furnizorilor tradiţionali se adaugă cele provenind din „noile tari industrializate”, 
rezultă că ponderea țărilor industrializate a rămas neschimbată. Aceasta 
produselor le oferă pentru schimburile de produse manufacturate de același fel 
în comerţul dintre tari cu niveluri similare de dezvoltare. 

În al doilea rând, experienţa arată că, dacă integrarea vest-europeană (în 
cazul CEE, al AELS sau al ambelor grupări luate împreună ca zonă de liber 
schimb) a dus la fluxuri de comerţ intrazonale suplimentare, comerțul cu restul 
lumii luat în ansamblu nu numai că nu s-a contractat ca urmare a „deturnării”, 
normale în asemenea condiţii, de fluxuri comerciale, ci, dimpotrivă, a crescut 
sensibil. 

În al treilea rând, din studiul evoluţiei economice internaţionale, rezultă 
că blocurile comerciale regionale apar ca unul dintre cei mai de seamă vectori ai 
promovării schimburilor mondiale. Importanța lor va continua probabil să 
crească, mai ales ca urmare a eliminării zonale a barierelor tehnice, a 
restricţiilor în accesul la piaţa achiziţiilor de stat, precum și ca urmare a 
omogenizării condițiilor de desfăşurare a activităţii economice (în cazul CEE). 
Importanța blocurilor regionale se va afirma, de asemenea, si în comerțul cu 
servicii (care reprezintă circa un sfert din comerţul mondial), întrucât în cadrul 
lor (al unora dintre blocuri) există infrastructura materială (de telecomunicații) 
necesară si posibilitatea dezvoltării ei. 


Practica economică pledează, așadar, şi ea pentru o strategie românească 
bazată pe pregătirea în vederea accesului în „spaţiul economic european”. O 
concluzie similară au tras si tari ca Grecia, Spania și Portugalia, cu un nivel de 
dezvoltare sensibil mai redus decât media comunitară. 


3. Unele concluzii din strategiile de dezvoltare promovate 
cu succes de alte tari 


Țările a căror dezvoltare reprezintă o reușită au practicat, în momente de 
restructurare radicală oarecum similare cu cele pe care le traversează economia 
noastră, fie strategia creşterii întemeiate pe export, fie strategia substituirii 
importurilor, fie combinaţii ale acestor orientări. 

România, care în viitorul previzibil va evolua în condiţiile unei lipse 
acute de devize convertibile, va trebui probabil să combine ambele strategii. 


Condiţii prealabile ale oricărei asemenea acţiuni sunt: reluarea producției; 
închiderea unor unități excesiv energofage sau fără perspective de rentabilizare; 
aplicarea unui program de reducere a intensivitätii energetice a diferitelor 
ramuri $i produse; completarea dotării si modernizarea, cu eforturi investitionale 
minime, a unor capacităţi ce pot funcționa rentabil. 

Va trebui, de asemenea, să se ţină seama de faptul că industria noastră 
este disproporționat dezvoltată în favoarea industriei grele (de unde rezultă şi 
cea mai mare parte a puternicei noastre dependențe de importurile de 
combustibili si materii prime) şi subdimesionată în ceea ce priveşte bunurile de 
consum - atât alimentare, cât şi nealimentare, inclusiv de folosinţă îndelungată. 
Ar fi deci oportun ca diverse sectoare ale producţiei bunurilor de consum să fie 
incluse în listele de priorități pentru atragerea capitalului străin, atât în joint 
ventures, cât şi sub formă de investiţii directe. În domeniul bunurilor de consum 

s-a acumulat o imensă cerere nesatisfăcută si, în absenta unei oferte interne, 
aceasta ar putea duce la drenarea resurselor valutare create prin exporturi. 


Efortul de substituire a importurilor ar putea constitui baza unei strategii 
agresive de export, în special în cazul unor produse de intensitate tehnologică 
medie și care, datorită ieftinitätii forţei de muncă în România, ar putea fi 
ofertate competitiv pe diverse pieţe din Europa si America de Nord. Este cazul 
autoturismelor de oraş si de teren, autocamioanelor, tractoarelor etc. Dificultatea 
principală o va constitui nu latura tehnologică sau financiară a modernizării 
minime a producţiei, ci managementul, deprinderea acestuia de a acționa într-o 
viziune mondială, precum şi organizarea unui marketing modern și a unei rețele 
de service adecvate. 

O producţie internă amplă şi variată de bunuri de consum ar servi ca bază 
pentru schimbul de produse de acelaşi fel, ceea ce ar duce la diversificarea 
ofertei pe piaţa internă, după modelul evocat anterior în contextul comerțului cu 
manufacturate între tari industrializate cu nivel similar de dezvoltare, întrucât si 
alte țări din zonă (spaţiul CAER) vor proceda și ele la dezvoltarea producţiei 
interne de bunuri de consum cu aport străin, se vor crea ipso facto posibilități de 
noi fluxuri intrazonale de schimburi. 

În ceea ce priveşte rolul economic al statului, din teoria și practica 
economică occidentală se desprind o serie de concluzii: 

a) După o perioadă de creştere masivă a intervenției statale, bazate pe 
teoria keynesistă, în economie s-a trecut, mai întâi în Anglia și SUA, apoi în alte 
tari, la o restrângere drastică a acestei intervenții, mai ales prin micşorarea părții 
din PIB redistribuite prin buget si prin reducerea considerabilă a reglementărilor 
statale. În unele țări cu sectoare publice importante, s-a procedat la 
denationalizäri sau privatizări. 

b) Piaţa si legile ei nu pot suplini statul într-o serie întreagă de funcții 
economice vitale: asigurarea infrastructurii fizice - de transporturi si 
telecomunicaţii, rețeaua rutieră, infrastructura agricolă etc.; asigurarea 
serviciilor poştale și, în cea mai mare parte, a serviciilor de învățământ și 
sănătate; finanţarea unei parti importante a activităţii de R+D, în special în ceea 
ce privește cercetarea fundamentală, ale cărei rezultate economice nu se 
încadrează în orizontul decizional al firmelor bazate pe profit. De asemenea, 
dezvoltarea agriculturii formează obiectul unor intervenții statale care, de o 
parte şi de alta a Atlanticului, depășesc considerabil suta de miliarde de dolari. 


Statul continuă să folosească în mod activ pârghiile monetare, fiscale și 
de credit în scopuri conjuncturale și pentru stimularea realizării unor obiective 

pe termen mediu si lung si isi face simțită foarte puternic prezenţa în domeniul 
raporturilor economice externe. 

În plus, în condiţiile trecerii de la economia de comandă la cea de piaţă, 
statul trebuie să asigure anumite funcţii pe care piaţa în devenire nu le poate 
îndeplini. El trebuie să asiste regiile autonome și societățile comerciale în 
rezolvarea problemelor, acolo unde acestora le lipsește expertiza, posibilitatea 
tehnică de a-şi contacta partenerii potenţiali etc. El trebuie mai ales să asigure o 
cât mai raţională gestiune a resurselor valutare, să schiteze priorităţile de 
dezvoltare în domeniul industriei, să promoveze o politică coerentă de așezare 
pe baze noi a exploatării agricole şi a agriculturii în ansamblul său. În sfârşit, 
statului îi revine sarcina elaborării strategiei de cooperare economică bi şi 
multilaterală la nivel zonal, regional și global. 

La nivel zonal, acest lucru se impune în măsura în care, la noi ca și la 
parteneri, capacitatea de a intra în relaţii de schimb este influenţată de o serie de 
factori de incertitudine: dispariția sau slăbirea considerabilă a principalelor 
pârghii administrative - planificarea centralizată, repartitiile, monopolul 
comerțului exterior si incapacitatea agenților economici de a-și exercita din plin 
inițiativa în contextul unei pieţe libere insuficient structurate, trecerea la 
schimburi pe baza preţurilor mondiale si la decontări în valută convertibilä; 
incertitudini, de o parte si de alta, legate de conflicte etnice, greve, apariţia unor 
strangulări tot mai frecvente pe fluxul productiv şi impietând asupra realizării 
livrărilor convenite; necesitatea resimțită în toate ţările de a proceda la 
schimbări structurale în industrie si în orientarea fluxurilor comerciale. Pe de 
altă parte însă, lipsa acută de valută convertibilă, faptul că in bună măsură 
industria grea este echipată cu utilaje de origine zonală și că o serie de produse 
nu pot fi desfăcute pe alte pieţe împing la continuarea într-o formă sau alta a 
fluxurilor zonale. Proximitatea, cunoaşterea reciprocă a comportamentului în 
afaceri şi imposibilitatea de a schimba totul dintr-odată sunt factori care 
pledează pentru menţinerea unor fluxuri de schimb pe termen scurt (1991) şi 
mediu (doi-trei ani). 

La nivel regional, statul ar trebui să conceapă gi să întreprindă încă de pe 
acum toate măsurile menite să ne apropie practicile comunitare în materie de 
standarde tehnice, norme fitosanitare, de poluare, în materie de contabilitate 
națională și să adopte la nivel macro și microeconomic măsuri de adaptare 
treptată la cerinţele climatului concurential din CEE (inclusiv prin asocieri 
strategice cu parteneri puternici din cadrul comunității). 

La nivel global, renegocierea aderării la GATT, adoptarea unui tarif 
vamal efectiv şi așezarea întregii politici comerciale externe pe principiul 

respectării normelor GATT, restabilirea deplină a relaţiilor cu FMI si elaborarea 
unei strategii comerciale în legătură cu diversele segmente ale economiei 
mondiale ar completa seria de atribuții economice ale statului în această fază de 
tranziție. 


4. Concluzii şi propuneri pentru o strategie românească 
de cooperare şi integrare economică 


In stabilirea prioritätilor pe termen scurt, mediu si lung ale strategiei 
românești de cooperare și integrare economică va trebui să se pornească atât de 
la realitatea centrelor de integrare existente sau în curs de formare, cât şi de la 


economiei românești. 

4.1. Pe termen scurt, priorităţile trebuie să se esaloneze în funcție de 
importanţa actuală a surselor de aprovizionare cu combustibili și materii prime 
şi a pieţelor de desfacere. 

a) Asigurarea din spațiul post-CAER a unei proporții cât mai mari a 
importurilor din 1989 de energie și materii prime în schimbul mașinilor, 
utilajelor, altor manufacturate și, eventual, al produselor agroalimentare din 
România se impune. 

- La nivel bilateral, aceasta ar urma să se facă în condiţiile noi ale 
contractelor directe între agenţii economici, ale prețurilor mondiale și ale 
decontărilor în valută convertibilă, dar si ale incertitudinilor existente în unele 
tari, mai ales URSS, ca urmare a conflictelor interetnice si disputelor privind 
suveranitatea asupra resurselor si activităţilor economice, a conflictelor sociale 
si a deteriorării generale a climatului economic. Dată fiind si penuria de devize, 
ar fi de dorit: să se recurgă pe scară largă la tranzacţii de barter sprijinite pe 
aranjamente bancare garantate de stat; în măsura în care o autoritate statală din 
URSS va reuși să păstreze monopolul comerțului exterior cu hidrocarburi, să se 
recurgă la comenzi de stat pentru asigurarea unei contrapartide convenabile; în 
general, pe termen scurt si eventual mediu, să se folosească, unde este cazul, 
sistemul comenzilor de stat pentru asigurarea mijloacelor de plată pentru 
importuri de semnificaţie strategică. 

În timp, va avea loc o ,,multilateralizare” a relaţiilor bilaterale din spaţiul 
CAER; pe termen scurt însă, viata va impinge probabil spre schimburi mai mult 
sau mai putin echilibrate și revenirea la aranjamentele de clearing, dar cu 
solduri reglate periodic în valută. 

- La nivel multilateral, există fie posibilitatea de a renunţa la orice 
aranjament de cooperare zonală (formula “zero”), fie să se agreeze un astfel de 
aranjament într-o formulă simplă, suplă, pe principiul geometriei variabile, 
capabilă să acomodeze interesele şi ritmurile diferite în tranziţie ale partenerilor. 
O astfel de formulă este cea materializată în prezent în proiectul de statut al unei 
organizaţii noi de cooperare economică. În cadrul ei, deciziile de fond s-ar 
adopta pe cale bilaterală, iar țările membre ar putea face parte si din alte 
aranjamente, inclusiv integrationiste. Astfel, OCE nu va fi o organizație de 
integrare, ci ceva intermediar între OCDE, CEE/ONU si un bilateralism de 
formă nouă. Ea s-ar putea să nu meargă mai departe de schimbul de informaţii, 
ceea ce n-ar fi neglijabil, dar ar putea să servească drept catalizator si pentru 
acțiuni de cooperare în cadrul schimburilor si producţiei pe o bază pluri sau 
multilaterală. În orice caz, organizaţia ar avea cel puţin rolul de a contribui la 
stimularea fluxurilor bilaterale de schimburi intrazonale. 

b) Asigurarea de valută convertibilä prin retransferarea pe relaţia vest a 
unor fluxuri de export care n-au mai putut fi continuate în ultimii câțiva ani ai 
dictaturii ceaușiste. Aceasta presupune redobândirea preferințelor vamale (din 
partea CEE si SUA) si a clauzei naţiunii celei mai favorizate din partea SUA. 

c) Asigurarea de petrol din zona Golfului şi Orientul Mijlociu, 
valorizând avantajul politic decurgând din poziția adoptată de România în 
recenta criză şi revitalizând relaţiile tradiţionale cu Iranul, Egiptul si alte tari, 
inclusiv Irak, în perspectiva rezolvării paşnice a conflictului. Pe lângă livrarea 
de tractoare, instalații complexe si lucrări de construcţii si ameliorări funciare, 
s-ar putea avea în vedere: atragerea de capital arab şi din partea unor mari 
companii petroliere occidentale în cadrul societăţilor comerciale din 
petrochimie şi/sau operații de processing cu petrol din Golf. S-ar putea avea în 
vedere, de asemenea, sporirea si diversificarea ofertei pe piața produselor 
agroalimentare, prin importul de citrice si alte fructe mediteraneene si tropicale 
în contul datoriilor neamortizate. 


d) Asigurarea sprijinului occidental pentru tranziția la economia de 
piață, prin acceptarea României în rândul beneficiarilor de asistență furnizată de 
„Grupul celor 24”. 

e) România ar trebui să manifeste inițiativă în cadrul CSCE şi al 
CEE/ONU, pentru dezvoltarea proiectelor de interes regional si mai ales pentru 
utilizarea expertizei existente în numeroase domenii de interes pentru România. 

f) România ar urma să solicite aderarea la OCDE. 

4.2. Pe termen mediu, priorităţile strategice ar trebui să aibă în vedere 
degrevarea economiei de o parte a balastului său, redresarea şi o oarecare 
modernizare a potențialului industrial, începutul relansării agriculturii, progresul 
privatizării, începutul unor proiecte de modernizare și dezvoltare a 
infrastructurii rutiere, de telecomunicaţii, hoteliere etc. Structurile instituţionale, 
juridice și organizatorice ale pieţei vor fi treptat create. Agenţii economici vor 
prelua direct, într-o măsură crescândă, operațiile de import-export. Procesul de 
democratizare şi reconciliere va avansa sensibil. În acest context: 

a) In spaţiul post-CAER, s-ar putea trece efectiv, pe o scară mai largă, la 
multilateralizarea schimburilor, atât pe baza complementaritätii, cât si cu 
produse de același fel. Pe o bază bilaterală ori pluri sau multilaterală, s-ar putea 
conveni în principiu prin OCEI aranjamente de comerţ si producție care să 
garanteze anumite volume de livrări de purtători de energie şi materii prime. 
Eventual s-ar putea conveni si acorduri sectoriale de liber schimb. Ponderea 
schimburilor intrazonale ar urma să se reducă până la 25-30%, în mod 
corespunzător crescând schimburile cu ţările occidentale si în curs de 
dezvoltare. 


b) În Balcani, ar urma să se acţioneze în continuare si eventual să se 
încheie şi să se pună în acţiune un acord de comerţ liber, posibilitățile de 
schimburi reciproce devenind mult mai mari în contextul trecerii la economia de 
piaţă si al schimburilor structurale operate în economie. 

c) În Europa Centrală, interesul României ar fi să se alăture, dacă este 
posibil, la diferite aranjamente de cooperare (zonă de comerț liber, uniune 
vamală). 

d) Cu CEE, ar fi de dorit să se încheie “acordul european” (de asociere), 
cu AELS - să se semneze o declaraţie de asociere si să se obţină înlăturarea 
oricăror restricții discriminatorii. 

e) Din partea SUA ar urma să se obțină pe o bază permanentă clauza 
națiunii celei mai favorizate. 


f) Cu ţările în curs de dezvoltare ar trebui să se ajungă la aranjamente 
stabile, garantând cea mai mare parte a importurilor de purtători de energie si de 
materii prime. S-ar putea avea în vedere participarea capitalului naţional la joint 
ventures în prelucrarea țițeiului, producţia de TSP, de anvelope, tractoare etc. în 
asemenea țări. 

g) Pe plan multilateral global, ar urma să se renegocieze acordul de 
aderare la GATT. 

4.3. Pe termen lung 

a) România se pregătește să devină membru cu drepturi depline în CEE 
lărgită la scară continentală. OCEI si alte aranjamente de cooperare zonale si 
subregionale își pierd relevanta comercială. 

Între timp, România va fi început să înregistreze excedente 
agroalimentare exportabile. Dacă SUA va obține finalmente reducerea 
considerabilă a protectionismului agricol comunitar, România ar avea şanse 
să-şi valorifice si în interiorul CEE avantajele comparative în acest domeniu. 

b) Atât în perioada de pregătire pentru aderare, cât şi după aderare, 
România va urmări să-şi valorifice avantajele comparative pe pieţele din 
actualul spaţiu sovietic. 

c) Relaţiile României cu lumea a treia se vor apropia si mai mult de cele 
în domeniul mărfurilor şi al serviciilor. 

d) La nivel global, o strategie agresivă reclamă alianțe strategice cu 
firme transnationale consacrate sau care se vor constitui. 


2. Contextul international al 
tranziției la economia de piață 
și unele probleme ale integrarii 

României în structurile 
europene și mondiale” 


Colapsul totalitarismului comunist este nu numai premisa si punctul de 
pornire al tranziției la economia de piață, ci si cel mai marcant factor al 
schimbării durabile a evoluţiei mondiale. Pe termen scurt şi mediu, instabilitatea 
si convulsiile consecutive acestui colaps nu vor rămâne fără influență asupra 
restului lumii. Pe de altă parte, odată cu ieșirea din scenă ca superputere a 
URSS, ia sfârșit era bipolarismului și a confruntării ideologico-politico-militare 
între est si vest si, implicit, se reconstituie temeliile unitare ale civilizației 
europene: iudeo-crestinismul şi helenismul, valorile renașterii, democrația 
pluralistă, economia de piață si drepturile omului. Spiralei inflationiste a 
înarmărilor i se substituie spirala deflationistä a dezarmării, de neconceput acum 
un deceniu, când în Europa rivalitatea sovieto-americană genera o nouă criză 
gravă legată de armele nucleare intermediare sau, cum li se spune la noi, 
rachetele nucleare cu rază medie de acţiune. 

ONU este mai activă si mai eficace decât oricând, CSCE isi continuă 
procesul de inovaţie în aşezarea pe baze noi a relațiilor dintre state. Comunitatea 
internațională intervine energic şi sprijină acţiunile pentru stingerea (conflictul 
din Golf) sau aplanarea conflictelor regionale. 

Este limpede că omenirea se îndreaptă spre o nouă ordine mondială, spre 
o recompunere a peisajului politic şi economic european si mondial. Așa e şi 
firesc, întrucât ceea ce s-a petrecut în lume în ultimii câţiva ani este cel puţin la 
fel de important ca şi rezultatele primului și celui de-al doilea război mondial. 


* Studiu elaborat în cadrul INCE în 1994. 

În cele ce urmează, pornind de la cercetări efectuate în cadrul INCE, ne 
vom referi lapidar la fundamente teoretice relevante, la unele mari procese 
economice care marchează evoluţia lumii actuale, spre a încheia cu considerente 
referitoare la direcţiile de bază ale integrării României în structurile economice 
europene si mondiale. 


1. Integrarea economică şi liberalizarea 
schimburilor în teoria economică 


În vorbirea curentă, prin integrare se înțelege acțiunea de încorporare, 
contopire a mai multor parti într-un tot unitar. În literatura economică, termenul 
de integrare economică nu are o acceptie unică, bine precizată. La o extremă, 
simpla existență a relațiilor comerciale între unități naţionale independente 
poate fi considerată ca o formă de integrare; la cealaltă extremă, ea defineşte 
unificarea deplină a economiilor naționale. 

Integrarea economică poate fi privită atât ca un proces, cât şi ca o stare de 
lucruri. Privită ca proces, ea cuprinde măsurile menite să elimine discriminarea 
dintre unităţile economice originare din state diferite; privită ca stare de lucruri, 
integrarea reprezintă absenţa diferitelor forme de discriminare între economii 
naționale. 

Integrarea economică poate să îmbrace mai multe forme, reprezentând 
diferite grade de integrare. Într-o zonă de comerţ liber, taxele vamale (si 
restricțiile cantitative de import) sunt eliminate în relațiile dintre ţările 
participante, dar fiecare ţară își menține barierele vamale proprii împotriva 
țărilor nemembre. O uniune vamală implică nu numai suprimarea barierelor în 
comerțul dintre țările membre, ci si egalizarea tarifelor la importul din tari 
nemembre. Ea implică si măsuri pentru a preveni accesul mărfurilor din afara 
uniunii prin intermediul ţării cu tariful vamal extern cel mai scăzut. 


O piaţă comună merge mai departe decât o uniune vamală, întrucât îmbină 
eliminarea restricțiilor asupra mișcării mărfurilor, capitalurilor, forței de muncă si 
serviciilor cu un anumit grad de armonizare a politicilor economice nationale, 
astfel încât să se reducă discriminarea datorită disparitätilor dintre aceste politici. 
Integrarea economică totală înseamnă unificarea instituțiilor, mecanismelor și 
politicilor economice; ea implică integrarea monetară și politică, spaţiul respectiv 
devenind asemenea unui spațiu economic national, ca cel din SUA sau Elveţia . 


1 Această clasificare o urmează, completând-o pe cea din The New Palgrave. A 
Dictionary of Economics, ediţia din 1988. M. Allais, în La libéralisation des relations 

În deplină consonantä cu cele de mai sus, s-ar putea distinge (aşa cum 
face Fritz Machlup) şi între integrarea naţională (intranationalä), regională 
(multinațională) şi mondială (ca cea realizată prin acțiunea GATT). 

De la Viner, Meade, Lipsey, Lancaster, Johnson, Cooper si până la 
Tinbergen si Allais, o întreagă pleiadă de economiști s-a ocupat de teoria 
integrării economice, examinând diversele combinaţii de efecte — pozitive şi 
negative — în diversele forme de integrare. 

În cazul uniunii vamale, integrarea regională poate avea ca efect atât 
crearea de fluxuri de schimb, cât şi deturnarea fluxurilor de schimb 
existente, cu influenţe asupra producției si investiţiilor. Crearea de noi fluxuri 
de schimb permite reducerea costurilor (înlocuirea producţiei proprii mai 
scumpe cu importuri mai ieftine) si, prin specializare, valorificarea avantajului 
comparativ, creşterea eficienţei economice si a bunăstării. Deturnarea fluxurilor 
de schimb are efecte opuse. Rezultatul integrării asupra bunăstării ţărilor 
participante şi a lumii întregi depinde de mărimea fluxurilor de schimb create şi 
de cea a fluxurilor deturnate. Pentru ca acest rezultat să fie pozitiv nu este 
suficient ca prima mărime să o depăşească pe cea de a doua. Dacă deturnarea de 
fluxuri este importantă, creşterea înregistrată în comerțul mondial poate avea 
loc pe seama eficienţei alocării resurselor mondiale. 


Câştigurile din integrare sunt cele mai mari: a) când barierele împotriva 
țărilor terţe sunt joase si deci posibilitatea deturnării fluxurilor de schimb este 
redusă; b) când ţările partenere au economii concurentiale, deci au structuri de 
producție asemănătoare, astfel încât fiecare partener va căuta să-și restrângă 
industriile relativ ineficiente și să le extindă pe cele eficiente; crearea de noi 
fluxuri de schimb va contribui la creșterea eficienței economice în zonă și în 
general; c) când aranjamentul acoperă o proporție mare a comerțului mondial, 
astfel încât probabilitatea ca o tara terță să producă un mare număr de produse 
mai eficient decât partenerii este redusă și deci este redus si efectul deturnärii 
fluxurilor de schimb. 

Acestor câștiguri directe (statice) li se adaugă o serie de câștiguri 
indirecte (dinamice): reducerea costurilor pe baza lărgirii scării producției, 
creşterea eficienţei sub impactul concurenței sporite (mai mare receptivitate la 
progresul tehnic, ridicarea nivelului calitativ al forței de muncă, ameliorarea 
metodelor de gestiune), îmbunătățirea raportului de schimb etc. 


Dintr-o perspectivă teoretică diferită, un aranjament regional poate avea 
efecte pozitive chiar şi atunci când, prin deturnarea de fluxuri de schimb, se 


économiques internationales, utilizează o clasificare întrucâtva diferită. 

reduce eficienţa alocării resurselor la scară mondială. Este cazul aranjamentelor 
care promovează substituirea importurilor prin promovarea industrializării la 
scară regională. 

Studiile asupra integrării identifică factorii care influenţează repartiția 
câstigurilor si pierderilor între ţările participante, precum si instrumentele de 
utilizat pentru evitarea, limitarea sau compensarea pierderilor unilaterale. 

În ceea ce priveşte formele superioare de integrare, sunt larg acceptate 
ideile că şansele de succes ale diferitelor scheme cresc odată cu amploarea lor, 
cu gradul de omogenitate al ţărilor partenere, precum si cu convergenta 
intereselor politice. 

Înțelegerea câstigurilor dinamice a adus în prim-plan alte abordări, 
diferite de cele tradiţionale ale „avantajului comparativ”. Astfel, legea clasică a 
proportiei factorilor sau teorema lui Heckscher-Ohlin explică mai ales creşterea 
schimburilor între tari cu niveluri de dezvoltare diferite. După această teoremă, 
o tara care dispune de resurse de capital importante si de resurse de muncă putin 
abundente va tinde să exporte bunuri cu o intensitate de capital cât mai ridicată 
si să importe bunuri foarte intensive sub raportul forței de muncă . Practica 
postbelică a pus în lumină dinamismul deosebit atât al schimburilor cu produse 
manufacturate, cât si al schimburilor „intraindustriale” între tari cu niveluri 
comparabile de dezvoltare şi venit . 

O teorie cu privire la schimbul de produse finite manufacturate (de 
consum sau de investiții) între tari industrializate cu economie de piață aflate pe 
trepte similare de dezvoltare a apărut la începutul anilor "60, punând în legătură 
profilul cererii cu nivelul venitului si subliniind, pe baza comportamentului 


2 După unele teorii care au apărut la începutul secolului al XIX-lea, dar care aveau încă 
circulație la mijlocul secolului al XX-lea, difuzarea internaţională a tehnicilor de 
fabricaţie în beneficiul ţărilor mai putin avansate trebuia să antreneze diminuarea și 
apoi dispariţia schimburilor internaţionale de articole manufacturate. Schimburile de 
manufacturate contra produse primare urmau să se facă în proporţie crescândă în 
interiorul frontierelor nationale, comerțul international trebuind să se reducă în final la 
schimbul de bunuri pentru a căror producție climatul si solul au dat unei tari un 
avantaj permanent asupra altei tari. Această teză pesimista a fost infirmată în două 
lucrări de cercetare empirică devenite clasice, una aparținând lui F. Hilgerdt, 
Industrialization and Foreign Trade, Geneva, 1945, si alta a lui A. Maizels, Industrial 
Growth and World Trade, Cambridge, 1963. 

3 Ponderea articolelor manufacturate în comerțul mondial a crescut de la 45% în 1955 
la peste 60% in 1985, iar țările dezvoltate cu economie de piață şi-au conservat poziția 
dominantă în comerțul mondial cu articole manufacturate. 

consumatorilor, posibilităţile nelimitate pe care diferenţierea produselor le oferă 
pentru schimburile de produse de același fel . 


În sfârşit, teorii recente pun accent pe tendința de specializare crescândă 
pe subproduse si pe creşterea schimburilor cu produse intermediare între tari cu 
structuri de producţie şi niveluri de dezvoltare similare. Acest proces este pus în 
legătură cu urmărirea realizării de economii de scară şi se aplică mai mult 
schimburilor din interiorul marilor ansambluri integrate. Dar nu în 
exclusivitate. În practică, tendința protectionistä vizează mai ales produsele 
finite si în mai mică măsură articolele care pot duce la o dezorganizare a 
stadiilor intermediare ale producţiei interne”. 

Procesele puse în lumină de aceste teorii sunt susceptibile să se 
intensifice ca urmare a creării „pieţei unice” si a înlăturării sau reducerii 
barierelor reprezentate de diferenţele dintre normele tehnice și reglementările 
nationale, între nivelul impozitelor directe si indirecte, precum si ca urmare a 
realizării liberei circulații a capitalurilor și serviciilor. Noi ingrediente pentru 
dezvoltarea lor vor apărea prin realizarea uniunii monetare. 

În favoarea liberalizării schimburilor la nivel mondial, teoria economică 
accentuează argumentul că fiecare tara poate să se specializeze în domeniul in 
care dispune de un avantaj relativ, astfel că pentru fiecare ţară în parte rezultă o 
eficiență sporită şi, prin urmare, niveluri de trai mai ridicate. Așa cum se 
subliniază însă în unele lucrări de referință (Maurice Allais) si cum 
demonstrează experiența, în numeroase cazuri, statele pot socoti inacceptabil să 
transpună ideea de mai sus în măsuri de politică economică. Un exemplu îl 
constituie politica agrară comună în cadrul CEE. În fapt, în timp ce criteriile 


4 Este vorba de teoria lui S.B. Linder în An Essay on Trade and Transformation, 
Uppsala, 1961, care a inspirat un mare număr de lucrări teoretice asupra comerțului 
international cu produse diferențiate. După Linder, profilul cererii într-o tara depinde 
de nivelul venitului ţării. La bunurile de consum, el este funcţie de gusturile 
„majorității? (adică al grupului dominant de venituri, care determină „cererea 
reprezentativă”), iar la bunurile de investiţii — de stocul de capital existent, deci tot de 
nivelul venitului. Două tari fac schimburi între ele când sunt în acelaşi stadiu de 
dezvoltare. Ceea ce satisface cererea ,,majoritatii” într-o ţară este în măsură să 
de diferenţiere a producției (combinate cu comportamentul cumpărătorilor care pare 
să varieze la infinit) ar permite un comerţ înfloritor cu produse practic identice. 

5 Teoria specializării la nivel de subproduse a fost dezvoltată de P.B.W. Raymont în 
„Intra-industry specialization and the foreign trade of industrial countries”, în lucrarea 
colectivă Controlling Industrial Economies, London, Macmillan, 1983. 

economice pure stimuleazä liberalizarea schimburilor, efectele si costurile 
acestora pe termen scurt, ca si considerentele de ordin politic, social, militar sau 
chiar ecologic pot stimula politicile restrictive. 

În sfârşit, o idee cu valabilitate generală, care se impune în lumina 
experienţei istorice „fie că ne referim la marile succese ale CEE sau la eșecurile 
repetate ale CAER”, este că „integrarea economică a diferitelor economii nu 
poate fi realizată decât pe baza unei economii de piaţă descentralizate, într-un 
cadru instituţional corespunzător”. 


Într-un plan cu totul abstract, M. Allais, căruia îi aparţine, de asemenea, 
ideea de mai sus, nu exclude posibilitatea teoretică a unei organizări planificate 
de la centru a CEE, care ar fi fondată nu pe funcţionarea descentralizată a 
economiilor de piaţă, ci pe deciziile centralizate si autoritare ale unui organism 
central, urmărind să realizeze condiţiile unei eficacitäti maxime. Dar el adaugă 
că, în planul realitätilor, dificultățile întâmpinate s-ar dovedi insurmontabile. 

Tot din experiență rezultă că singurul principiu pe baza căruia tari 
diferite, doritoare să-şi integreze economiile, se pot pune de acord în legătură cu 
schimburile de produse între ele îl constituie livrările de cea mai bună calitate la 
preţul cel mai avantajos. Astfel, experiența funcționării CEE, ca şi cea a CECA 
n-au încetat să sublinieze că singurele criterii la care s-a putut face apel pentru a 
departaja interesele naţionale într-un mod care s-a dovedit realmente acceptabil 
pentru toţi au fost criteriile unei economii de piață. 


* 


* * 


Între spaţiile economice nationale şi economia mondială tot mai 
globalizată se impune, într-o măsură crescândă, o realitate nouă, care, într-un 
fel, reprezintă o punte de unire între ele: spaţiile economice integrate regional. 

Integrarea economică subregională a demarat nu întâmplător în Europa. 
Ea era, desigur, mult prea fragmentată pentru a oferi un cadru favorabil 
expansiunii economice care avea să aibă loc în perioada postbelică. Europa 
Occidentală a fost împinsă să coopereze de nevoile refacerii economice si ale 
unei mai bune gestiuni a ajutorului primit în cadrul Planului Marshall. Dar, mai 
presus de orice, „ideea europeană” era o idee politică — aceea de a elimina, 
printr-o strânsă cooperare, nefericitul conflict franco-german, care în mai putin 
de un secol generase sau alimentase trei războaie. 

Semnificaţia economică a integrării subregionale (sau regionale) își are 
însă propriile sale rațiuni, cu rădăcini în ceea ce Kuznets numește creșterea 
economică modernă. 

Piaţa internă unică, asa cum s-a realizat ea între „cei 12” la 1 ianuarie 
1993, este o entitate în care au fost eliminate numeroase bariere netarifare, ce se 
opuneau liberei circulații menţionate mai sus. În esenţă, ea înseamnă suprimarea 
barierelor şi controalelor vamale fizice, unificarea normelor, standardelor şi 
procedurilor de testare si verificare, unificarea regimurilor fiscale si o apropiere 
a reglementărilor privind piaţa muncii, înlăturarea obstacolelor în calea liberei 
circulații a serviciilor și last but not least — accesul liber la piaţa achizițiilor de 
stat. The Cecchini Report: 1992, The Benefits of a Single Market, făcea încă în 
1989 un inventar al costurilor permanentizării barierelor, menţiona si cuantifica 
avantajele statice şi dinamice ale înlăturării lor. 

Semnarea la Maastricht la 7 februarie 1992 a Tratatului asupra Uniunii 
Europene și la începutul lui mai la Lisabona a Acordului asupra Spaţiului 
Economic European marchează noi jaloane în teoria și practica integrării. 

Tratatul de la Maastricht inaugurează o etapă nouă în procesul 
integrării europene. Dispoziţiile lui desävârsesc libera circulaţie a bunurilor, 
persoanelor, capitalurilor si serviciilor; prevăd instituirea unei uniuni economice 
şi monetare, comportând, în final, o monedă unică; elaborarea şi aplicarea unei 
politici externe şi de securitate comună, care ar putea duce la o apărare comună; 
menţinerea și întărirea legislatiilor şi normelor comune, așa-numitul acquis 
communautaire; un cadru instituțional unic (Parlamentul European, Consiliul 
European, Comisia Europeană, Curtea de Justiţie). Consiliul European reuneşte 
pe şefii de state si guverne ai ţărilor membre, precum si preşedintele comisiei. 

În urma tratatului de uniune, termenul de Comunitate Economică 
Europeană este înlocuit cu termenul de Comunitate Europeană. 

Comunitatea are misiunea ca, prin stabilirea unei pieţe comune, a unei 
uniuni economice monetare și prin aplicarea de politici si acţiuni comune, să 
promoveze o dezvoltare economică armonioasă si echilibrată a activităţilor 
economice în ansamblul Comunităţii, o creștere durabilă si neinflationista, 
respectând mediul ambiant, un înalt grad de convergență a performanţelor 
economice, un nivel ridicat de ocupaţie a resurselor de muncă și de protecție 
socială, ridicarea nivelului si calităţii vieții, coeziunea economică și socială si 
solidaritatea între statele membre. 

În acest scop, acțiunea Comunităţii comportă în condiţiile şi ritmurile 
prevăzute în Tratat: 

a) eliminarea între statele membre a taxelor vamale si a restricțiilor 
cantitative la intrarea si ieşirea mărfurilor, precum şi a oricăror 
măsuri cu efect echivalent; 

b) o politică comercială comună; 

c) o piaţă internă caracterizată prin abolirea, între statele membre, a 
obstacolelor în calea liberei circulații a mărfurilor, persoanelor, 
serviciilor şi capitalurilor; 

d) măsuri referitoare la intrarea şi circulaţia persoanelor pe piaţa internă, 
conform unor anumite reguli; 

e) o politică comună în domeniul agriculturii si pescuitului; 

f) o politică comună în domeniul transporturilor; 

g) un regim garantand că pe piaţa internă concurenţa nu va fi alterată; 

h) apropierea legislatiilor nationale în măsura necesară funcţionării 
pieţei comune europene etc. 

Piaţa achizițiilor publice va fi deschisă în condiții de egalitate agenților 
economici din toate țările membre. Politica economică se va baza pe 
coordonarea strânsă a politicilor economice a statelor membre, atât pe piața 
internă, cât şi în definirea de obiective comune. 

În ceea ce priveşte Spaţiul Economic European, acesta, fără a fi o 
uniune vamală, este mai mult decât o piață comună, dar mai putin decât o 
uniune economică si monetară. El include: a) cele patru libertăţi de circulație (a 
bunurilor, serviciilor, capitalurilor şi persoanelor în cele 19 tari — ale 
Comunităţii Europene si AELS); b) politici insotitoare si orizontale (denumire 
care acoperă numeroase domenii de cooperare extraeconomicä: cercetare- 
dezvoltare, învățământ, protecția consumatorilor, mediu, politica socială etc.); 
c) un sistem institutional acceptabil pentru toate părţile care va asigura aplicarea 
regulilor si reglementărilor comune şi posibilitatea AELS de a influenţa 
legislaţia viitoare a Spaţiului Economic European. 

El nu implică un tarif vamal extern comun, o politică comercială și 
agricolă comună sau o politică comună în materie fiscală şi financiară. Este 
exclusă moneda comună si participarea ţărilor AELS la Sistemul Monetar 
European sau la Uniunea Monetară Europeană. Această neparticipare se referă, 
de asemenea, la acţiunile în vederea uniunii politice, a politicii externe şi 
apărării comune. 

În schimb, Acordul privind SEE va crea o piață unică a achiziţiilor 
publice în valoare de circa 650 miliarde de ECU pe an. 


O altă dezvoltare recentă o constituie acordurile europene, care au 
început să fie semnate de CEE cu tari din Europa Centrală si Orientală. Prin 
aceste acorduri se realizează o asociaţie între Comunitate și tara respectivă, cu 
scopul de: a asigura un cadru pentru dialogul politic; a promova expansiunea 
comerțului si a unor relații economice armonioase între parti si a stimula 

dezvoltarea economică a țării asociate; a acorda asistență tehnică acestei tari si a 
o sprijini în ceea ce privește integrarea ei treptată în Comunitate etc. 

Acordurile instituie asociații de liber schimb cu importante elemente de 
piață comună. Ele stipulează că o preconditie majoră pentru integrarea ţării 
respective în Comunitate este adaptarea legislaţiei acestei tari la cea a 
Comunității. Adaptarea se referă în special la dreptul vamal, legislaţia 
societăților, legislația bancară, contabilitatea companiilor și fiscalitatea la care 
acestea sunt supuse, proprietatea intelectuală, protecția muncitorilor si a 
locurilor de muncă, serviciile financiare, regulile privind concurența, protecția 
sănătăţii şi vieţii oamenilor, animalelor si plantelor, fiscalitatea indirectă, reguli 
si standarde tehnice, transport şi mediu ambiant. 


2. Integrarea de tip administrativ din cadrul CAER 


Teoria integrării economice prezentată în capitolul 1 nu-și găseşte 
aplicarea în colaborarea bi şi multilaterală din cadrul Consiliului de Ajutor 
Economic Reciproc (CAER). 

CAER-ul a fost creat in 1949 din rațiuni preponderent politice. El era 
conceput, în primul rând, ca o măsură de contracarare a ramificatiilor 
economice, politice și strategice ale Planului Marshall si a embargoului 
comercial occidental instaurat la adresa URSS în 1947-1948, la începutul 
războiului rece. El avea, de asemenea, ca obiectiv să înăbușe orice veleitäti de 
creare a unor federaţii, confederaţii sau uniuni în Europa Centrală şi de Est, să 
consolideze dominația sovietică în zonă si, alături de Cominform (Biroul 
Informativ al Partidelor Comuniste si Muncitoresti) si alianța militaro-politică 
reprezentată de Tratatul de la Varşovia, să completeze arsenalul instrumentelor 
de confruntare cu Occidentul. 

Atât ratiunile economice si extraeconomice, cât si metodele si rezultatele 
integrării est-europene asupra creșterii economice — individuale a ţărilor, a zonei 
si a restului lumii — au fost diferite de cele identificate de teoria economică sau 
puse în lumină de evoluţia reală a țărilor cu economie de piaţă. În forme si cu 
rezultate diferite s-a manifestat în procesul de integrare raportul dintre bilateral 
şi multilateral. Integrarea — în sensul formării şi intensificării 
interdependentelor, a fluxurilor economice dintre țările din zonă — a fost însă 
deosebit de substanțială. În 1938, ea era aproape inexistentă, întrucât partea 
URSS cu comerțul țărilor din zonă era mai mică de 2%, în timp ce, în trecutul 
recent (1987), Europa Centrală si de Est apărea ca una dintre cele mai integrate 
zone din lume. 

Prin ponderea comerțului intrazonal în comerţul total al zonei, Europa de 
Est se situa în imediata apropiere a CEE, cu mult înaintea Americii de Nord şi a 
AELS. 


Până în a doua parte a anilor '80, valurile succesive de reforme din țările 
estice nu au determinat modificări substanţiale în sistemul multilateral de 
colaborare prin CAER, deși încă din prima parte a anilor '70 organizația 
dispunea de o infrastructură organizatorică diversificată pentru a aborda 
numeroasele probleme concrete implicate de coordonarea dezvoltării economice 
a ţărilor membre, iar instrumentarul colaborării a fost si el amplificat si supus 
unui proces de precizare si modernizare. Contradictia fundamentală a CAER- 
ului a fost aceea că el nu putea ca, prin metodologia sa elaborată în prelungirea 
sistemelor administrative de comandă, să suplinească gravele carente ale 
acestora, nici să treacă la singura metodologie care i-ar fi deschis șanse de 
succes — pe baza pieței si a legilor ei — sau să realizeze o combinaţie, care nici 
pe plan intern nu a reuşit, între elementele administrative si cele de piață. 

Caracteristic pentru economiile bazate pe sisteme administrative si de 
comandă rămâne faptul că ele nu se sprijină pe piaţă şi pe concurență. Fluxurile 
de schimb nu se determină prin acţiunea agenţilor economici, ci prin decizia 
centralizată a organismelor statale. Preţurile nu reflectă costurile şi varietatea 
relativă, tarifele vamale nu sunt efective, iar concurenţa prin pret si prin alti 
factori (performanţe, servicii etc.) nu joacă niciun rol sau aproape niciun rol 
datorită rolului atotcuprinzător al planului de stat naţional, monopolului. 


3. Les pays de l’Europe Centrale 
et Orientale: effondrement 
du CAEM et problèmes 
d integration dans les structures 
européennes et mondiales 


En 1991, le CAEM s’effondrait, avant même que les documents sur sa 
liquidation soient signés à Budapeste. Les efforts pour lui trouver un substitut, 
sous la forme d’un cadre de coopération multilatérale européenne fondée sur les 
principes du marché et visant surtout à l’information réciproque furent 
interrompus après le putsch de Moscou (Il s’agissait d’un projet d’arrangement 
à 6 — y compris l'URSS, qui avait finalement renoncé à ses fidélités vis-à-vis de 
ses amis d’Asie et des Caraïbes). 

L'objectif stratégique que s’étaient donnés les pays de la région visait 
l’intégration dans les structures économiques européennes et mondiales. Là- 
dessus le consensus politique s’était vite formé, mais l’incertitude persistait 
quant aux voies et moyens d’y parvenir. "Le retour en Europe" était perçu (du 
moins en Roumanie) comme un mythe et comme une panacée aux durs 
problèmes surgis le lendemain des révolutions de 1989. 


1. CAEM et son effondrement 


Le CAEM fut d’abord l’instrument d’une rapide intégration sous- 
régionale, fondée en essence sur des relations radiales entre l'URSS et les autres 
pays membres. Il ne créa jamais un environnement propice au multilatéralisme 
et le rouble transférable ne fut à aucun moment digne de son nom. Mais par son 
système des prix, par la spécialisation qu’il engendra, il réussit à enfermer en 


* Comunicare prezentatä la Congresul de la Bucuresti al economistilor francofoni. 

grande mesure les pays membres dans un système d’autarcie sous-regionale. Il y 
eu, certes, création et détournement de flux de commerce, mais ces processus 
étaient dûs à des décisions administratives, dans un espace où la concurrence 
était pratiquement inexistante. C’est pourquoi ces processus n’amenèrent ni une 
meilleure allocation des ressources, ni une accélération du progrès technique. 
En fait, l’intégration intra-CAEM fut accompagnée de gaspillage de ressources 
et de stagnation au plan technique, de la compétitivité, des méthodes modernes 
utilisées dans les relations commerciales, monétaires et financières 
internationales. 

Le CAEM s’effondra à la suite de la décision prise à Sofia en janvier 
1990 de passer à des échanges aux prix mondiaux et aux décomptes en devises 
convertibles. À la chute brutale des échanges contribuèrent la chute de la 
production dans les pays membres, le manque de devises, les blocages 
financiers internes, ainsi que des facteurs relevant de la demande et la 
préférence pour des achats sur les marchés occidentaux. À son tour, 
l’effondrement des échanges intra-zonaux accentua le déclin de la production 
dans les pays européens de l’ex-CAEM. 


2. L'environnement économique international au 
lendemain des révolutions de 1989 


Les pays de l’Europe Centrale et Orientale, avec leurs économies de 
marché "in statu nascendi" et leurs difficultés de restructuration, auront à 
affronter un environnement économique plûtot inamical, voire hostile: 

- à l’Est, dans l’espace ex-soviétique, la désintégration se poursuit, 
tandis que les conflits interethniques continuent de secouer ce que représenta 
jusque récemment la Yougoslavie; 

- à l’Ouest du continent se poursuit le processus d’intégration: dans 
quelques mois verront le jour l’Union économique et monétaire "des 12", 
l’Espace économique européen et il y a tout lieu de croire que les dispositions 
du Traité sur l’Union Européenne de Maastricht seront mises en oeuvre, avec 
leurs aspects économiques, monétaires et politiques. Quelle place aura dans 
cette nouvelles Europe l’agriculture des pays post-communistes de l’Europe 
Centrale et Orientale? 

- en Amérique du Nord et du Sud, au bassin du Pacifique, des 
arrangements régionaux sont en train d’être mis en place; 

- la globalisation des échanges continue elle aussi, mais c’est plutôt le 
fait des groupements régionaux et des sociétés multinationales que des résultats 
des efforts consentis au sein du GATT; 

- sur ces marchés, tant convoités, du commerce libre, règnent le 
multilatéralisme et des disciplines commerciales, monétaires et financières de 
plus en plus strictes, sans parler du protectionnisme, qui, malgré les décisions de 
démantèlement, resurgit sous de nouveaux visages; 

- l’économie mondiale n’est pas au mieux de sa forme et il y en a qui 
pensent que de longues années seront nécessaires pour lui redonner un second 
souffle; 

- pour ce qui est des réformes dans des pays de l’Europe Centrale et 
Orientale, elles apparaissent un peu partout comme plus difficiles à mettre en 
place et comportant des coûts économiques et sociaux beaucoup plus élevés 
qu’on ne le pensait au lendemain de leur démarrage. 


3. L’accès aux marchés occidentaux 


Les accords européens déjà conclus ou dont la négociation commencera 
prochainement offrent, certes, des facilités d’accès importantes. Le secteur qui 
pose et continuera de poser des problèmes reste l’agriculture, ou, dans le cas de 
notre pays, certains secteurs de l’agriculture. 

Aucune échéance n’est prévue pour l’adhésion à la CEE des pays ayant 
conclu des accords européens. Pour ma part, je crois comprendre la réticence 
"des 12", mais je partage les vues selon lesquelles une telle échéance serait à 
même de stimuler les pays à franchir les étapes obligatoires de leur préparation. 
Je saisis l’occasion pour relever qu’en Roumanie un comité interministériel a 
été mis en place, ayant pour tâche de coordonner l’introduction des législations, 
normes et règles relevant de "l’acquis communautaire". 

Il y a, ensuite, les différents programmes d’aide à la reconstruction 
économique de nos pays et qui fonctionnent grâce à l’initiative du "Groupe des 
24". Sont-ils suffisants? Certes, non. Ils restent très en dessous des besoins 
minima de ces pays pour se doter d’une économie de marché véritable, pour 
entreprendre la restructuration de leurs industries, pour former des cadres 
manageriels en nombre suffisant et pour permettre à leur compagnies d’acquérir 
la compétitivité qui seule pourrait leur garantir la survie dans l’environnement 
concurrentiel occidental. Une aide beaucoup plus substantielle qui ne soit pas 

créatrice de dette et octroyée dans un cadre bien plus cohérent qu’à l’heure 
actuelle reste une condition sine qua non de la reconstruction des pays de l’Est. 

À plus court terme il y a un besoin urgent de financement occidental pour 
relancer des exportations possibles et souhaitables vers les marchés de l’ex- 
Union Soviétique. 


4. Arrangements intérimaires dans l’espace européen 
de l’ex-CAEM 


Dans le contexte des événements révolutionnaires qui se sont succédés 
après 1989, de différents schémas ont été envisagés, y compris celui d’une 
union de paiements, à l’instar de UEP. Je partage les vues de ceux qui voient 
de trop grandes différences de situation et d’effets entre un arrangement de ce 
type avec ou sans l’ex-URSS et UEP et qui se prononcent pour des accords de 
libre échange entre pays ayant des résultats similaires dans leurs transformations 
socio-économiques et dans leur développement. De pareils arrangements, 
éventuellement élargis pour comprendre certains pays à économie de marché 
voisins fourniraient aux participants un cadre idéal pour s’entraîner à la 
concurrence. 


5. L'intégration entre la Roumanie 
et la République de Moldova 


Ancienne province de Roumanie qui, suite au Pacte Ribentropp-Molotov 
fut annexée par l’URSS, de même que le Nord de la Boukovina, la République 
de Moldova acquit son indépendance en 1991 et fut reçue en tant que membre 
par l’Organisation des Nations Unies. Elle se prononce pour l’intégration 
économique avec la Roumanie. Les difficultés en sont énormes, non seulement 
du fait des conflits interethniques, qui secouent notamment le district d’au delà 
du Nistre, mais aussi parce que la République de Moldova continue 
pratiquement à appartenir à l’espace économique et monétaire ex-soviétique. 
L’infrastructure de transport et télécommunications reliant les deux pays est très 
insuffisante. Les capitaux manquent même pour assurer un accroissement tant 
soit peu significatif des échanges réciproques. 

6. Perspectives et projets de coopération économique 
sous-régionale 


Les interdépendances qui existent ou qui se forment au plan sous-régional 
ont poussé les Roumains à envisager, conjointement avec leur voisins, des 
arrangements de coopération: aux Balkans; entre pays riverains à la Mer Noire; 
entre pays du bassin du Danube. La Roumanie serait intéressée à se joindre, dès 
que les conditions seront réunies, à la zone de commerce libre que projetent les 
trois pays post-communistes de l’Europe Centrale. 

Avec les républiques ex-soviétiques et les autres pays européens 
membres de l’ex-CAEM, les relations se développent à partir des accords 
bilatéraux fondés sur les principes du marché et conformément aux pratiques 
usuelles. 

Avec les prochaines élections générales — parlementaires et 
présidentielles — la Roumanie franchira une nouvelle étape vers la 
démocratisation et la stabilité politique, qui, espérons-le, jetera de nouvelles 
prémisses pour le progrès de la réforme et la stabilisation économique. 


4. L'intégration européenne 
face aux défis 
de l’après-communisme 


Il n’y a pas lieu d’insister sur les mérites du libre-échange dans la 
promotion de la stabilité et de la sécurité. La transformation dramatique de la 
nature des relations franco-allemandes et la stabilité du monde occidental en 
témoignent de façon éclatante. Quand bien même, force est de se rappeler que 
dans ces acquis comme dans bien d’autres se retrouve l’action de nombre de 
facteurs différents tels que la menace communiste et sa contrepartie — la 
solidarité atlantique et la création de l'OTAN, ainsi que le réexamen de la 
position sur les vaincus. Parmi ces facteurs se retrouve également l’expansion 
prolongée qui a amenée un Jean Fourastié à forger le terme de « trente 
glorieuses », et surtout la vision cohérente sur la reconstruction démocratique du 
monde, à l’origine des Nations Unies, du système de Bretton-Woods et du Plan 
Marshall. 


Les défis de l’après-communisme sont aussi grands qu’au lendemain de 
la deuxième guerre mondiale. Pour y faire face, nombre de structures nouvelles 
ont été mises en place et «les douze », « les six», «les vingt-quatre » ont 
commencé à agir. Pas mal de choses ont été faites ou sont en train de se faire 
par l’intermédiaire du Conseil de l’Europe, des Accords Européens, des 
Accords de Libre Echange, du FMI et de la Banque Mondiale etc. 

Mais la vision n’y est pas. Certes, rebâtir le monde à partir des principes 
de l’économie de marché, de la démocratie et des droits de l’homme est une 
idée généreuse. Son défaut est qu’elle est trop vague et par conséquent, elle, 
cette idée, n’est pas à même de remplacer une véritable stratégie, basée sur une 
vision cohérente sur les fondements du monde à bâtir, sur la définition et le 
partage des responsabilités et encadrée dans un certain horizon temporel. 


* Texte préparé à l’occasion de la Session de Bucarest, avril 1994, du Forum de Crans- 
Montana. 


208 Gheorghe Dolgu 


La menace d’annihilation nucléaire a disparu, mais les risques de conflits 
se sont multipliés. À l’Est la transition est beaucoup plus pénible et plus 
coûteuse en termes économiques et sociaux. L’instabilité économique rappelle 
dans certains cas la situation des années ’20 ou de la Grande Dépression. Et si le 
rideau de fer n’existe plus, de nouveaux cloisonnements se font jour en Europe. 

Dans ces conditions, ce qui se fait à l’heure qu’il est, rappelle plutôt une 
action de replâtrage qu’une véritable stratégie animée de vision et d’audace, 
comme ce fût le cas après la deuxième conflagration mondiale. Car toutes les 
étapes de l’intégration européenne, y compris le Traité de Maastricht, ont été 
conçues avant l’écroulement du communisme, tout comme le Round 
d’Uruguay, l'OTAN et le système des Nations Unies. 

Or, ce qu’il nous faut c’est une véritable stratégie pour rebâtir l’Europe. 
Celle-ci, cette stratégie, exige des réponses à nombre de problèmes. Je me 
bornerai à en évoquer quelques unes : 

1. Tout d’abord, quelle Europe voulons-nous bâtir, à partir des 
structures occidentales et quelles pourraient être les étapes 
de l’unification du continent ? Jusqu’où ira l’Europe de Maastricht ? 
Quelle sera la place de la Russie dans le nouvel ordre mondial ? Est-il 
plus sage de laisser les choses évoluer d’elles même, ou vaut-il mieux 
concevoir l’avenir de concert avec les acteurs impliqués ? À ce qu’il 
paraît, suivre les événements n’est dans l’intérêt de personne. 

2. L'intégration à terme dans les structures européennes et euro- 
atlantiques reste pour les pays de l’Europe Centrale et Orientale 
(PECO) un objectif stratégique. Mais ne doit-on, comme dans 
l’après-guerre avec l’OECE, inciter ces pays à coopérer plus 
étroitement ? Oui, le groupe de Visegrad existe, mais les autres qui 
n’y sont pas ? Le bilatéralisme est-il préférable ? 

3. Comment poursuivre l’œuvre d’intégration à l’Ouest et, en même 
temps, ne pas ignorer, mais, au contraire, mettre à profit les 
potentialités de commerce avec l’espace post-soviétique en voie de 
réintégration ? 

4. L’AELE est-elle condamnée à disparaître ? Ne pourrait-on s’en servir 
pour continuer le jeu de cercles concentriques avec de nouveaux 
acteurs, tels que le proposent certains auteurs, et ne pourrait-on 
imaginer une dimension monétaire mise en place avec la coopération 
des systèmes bancaires de l’UE, pour faciliter à la fois les échanges 
intra-zonaux des PECO et, des PECO avec l’espace économique 


x 


post-soviétique ? J’ai à l’esprit un modèle proposé par des 

économistes français et repris à son compte par un économiste 
roumain, actuellement à la tête de l’Institut National de Recherches 
Economiques. 


5. Les asymétries entre l’Est et l’Ouest sont par trop importantes, pour 
être surmontées par les seuls échanges libres. Les besoins de capitaux 
sont immenses, notamment en matière  d'infrastructure, 
d’investissements dans ce qu’on appelle capital humain et dans la 
réhabilitation des régions calamitées par l’industrialisation forcée, 
menée sans égard aux équilibres écologiques. Ne devrait-on penser à 
un schéma de financement par l’intermédiaire d’une assistance 
officielle, beaucoup plus importante, ainsi que des crédits 
préférentiels fournis par le « Groupe des 24 » et d’autre part, à un 
système collectif, garantissant un flux soutenu d’investissements 
privés étrangers ? 

Certes, la réponse à ces questions devrait s’inscrire dans un vision globale 
sur la sécurité, le développement, l’équilibre écologique de la planète. Le 
monde occidental y pourra trouver les sources d’un nouveau dynamisme, tout 
en restant le catalyseur des responsabilités et des solidarités à partager. En tout 
état de cause, afin que maximum d’efficacité puisse être obtenue des efforts 
consentis pour la reconstruction et le développement de l’Europe, ce qu’il nous 
faut absolument, c’est une stratégie d’ensemble. 


Se 

